
Bio je proljetni dan na uranku. 

Travanjski se dan lijeno dizao s ležaja mraka 
i magle, kao momak, što je legao izmoren radom, a 
neodmorivši se sasvim, mora da se digne prije dana, 
da se smjesta lati pluga i prihvati oranja. 

Počelo se daniti. 

Ali još je vladala ukočena tišina, samo što je 
obilno kapala rosa s usnuloga drveća u neprozirnoj 
magluštini. 

.Nebo se kao kakva ponjava plavkasta, rosna i 
puna vlage, proteglo nad crnom zemljom, nijemom 
i posve utonulom u imini. 

Magle su kao mlijeko, zapjenjeno u muzlici, po- 
krile livade i polja u nizini. Pijetli su se natjecali 
pjevajući negdje po selima, što se još nisu ni nazi- 
rala. 

Posljednje su se zvijezde gasile kao oči kad ih 
san mori. 

A na istoku se kao žeravica, što tinja pod ohlad- 
njelim pepelom, stala crvenjeti rumena zora. 

Magle se odjednom zanjihaše, naduše i, mičući 
se teško poput poplave proljetnih voda, krenuše pre- 
ma crnim poljima, ili se kao dim iz kadionice uspeše 
u sivom predivu prema nebu. 

Dan je već ustajao i borio se s preblijedjelom 
noći, što se stisla uz zemlju kao debeo, mokar kožuh. 

Nebo se polagano razlivalo zrakama i sve se 
većma spuštalo nad svijet, pa su već gdjegdje izra- 

njale krošnje drveća zapredene maglom, a drugdje, 
na uzvisinama, izvirivala su iz noći neka siva polja, 
promočena rosom; jezero je zatreptalo kao nahu- 
kano zrcalo, a potoci su se protezali kroz sve rjeđu 
maglu i kroz svitanje kao otegnuta, orošena pređa. 

Dan je svitao sve jače, zora se cijedila kroz 
mrtvu sivoću, a na nebu kao da je počeo gorjeti kr- 
vav odraz još nevidljivog požara; tako se već raz- 
danilo, da su se već šume digle kao crn obruč, a ve- 
liki put, zasađen redovima pognutih topola, koje kao 
da su se umorile od naporna hoda uzbrdo, postajao 
je sve vidljiviji, sela pak, zalivena niskim mrakom, 
virila su gdjegdje prema jutarnjem rumenilu kao 
crno kamenje iz zapjenjene vode, a po koje drvo, 
što je bilo bliže, već se srebrilo, okupano rosom i 
svitanjem. : 

Sunca nije još bilo, samo se osjećalo, da će se 
za koji očenaš izlupiti iz tog rumenila i pasti na 
svijet, koji je još leškario i teško otvarao maglom 
zastrte oči, pomalo se micao, polagano se budio, ali 
je još ljenčario drijemajući u slatkom odmoru, jer 
je takva tišina pala na zemlju, da je u ušima brujila, 
kao da je zemlja pritajila disanje — samo je vjetar, 
tih poput disanja djeteta, zalahorio od strane šuma, 
te se rosa stresla s drveća. 

Dok nije iz te nemoćne sivoće svitanja, s tih još 
pospanih, pomračenih polja, kao u crkvi punoj mo- 
litve i šutnje, kad velečasni treba da digne na Podi- 
zanje Sveto Otajstvo — odjednom zazvonio ševin 
glas... m 

Oikinuo se negdje s njive, zalepetao krilima i 
stao cvrkutati kao zvonce od čistoga srebra i zažario 
se kao mirisni proljetni pup na blijedom nebu, šik- 
nuo uvis, odzvanjao, te je u onoj svetoj tišini svita- 
nja širom cijelog svijeta odjeknuo. 

U isti mah stadoše se i druge ševe dizati, krilaš- 
cima lupati, do neba se penjati i ustrajno pjevati i 
naviještati jutro svakom živom stvorenju. 

A iza njih smjesta tužno zacviliše i vivci po mo- 
čvarama. 

I rode stadoše glasno klepetati negdje po selima, 
koja se još nisu razaznavala u sivom zraku. 

Sunce tek što nije svanulo, tek što nije... 

Dok se i ono napokon nije javilo iza dalekih 
šuma, izronilo iz ponora i kao da božje nevidljive 
ruke podigoše taj zlatni i vatrom raspaljeni sveti pla- 
danj nad usnulom zemljom blagosivajući svjetlošću 
svijet, sve, što je živo i mrtvo, što se rađa i što klone, 
i započelo svetu žrtvu dana, te se sve odjednom sru- 
šilo u prah pred veličanstvom i sve zašutjelo zaklopivši | 
nedostojne oči. 

I evo, svanu dan kao neobuhvatno more radosne 
svjetlosti. 

Magle se kao mirisni dim podigoše prema po- 
zlaćenom nebu, a ptice i sva stvorenja udariše u go- 
lem krik pjevanja kao molitvom usrdne zahvalnosti. 

Sunce je neprestano raslo, dizalo se nad crne 
šume, nad nebrojena sela, sve više, veliko, usplam- 
sano, toplo kao ono sveto oko milosrđa Gospodnjega, 
obuhvatalo je svojom moćnom i slatkom vlašću cijeli 
svijet. 

Baš u taj čas, na pješčanom brežuljku pod šu- 
mom kraj dvorskih plastova vučjaka, što su stajali 
kraj širokog i jarug&4 punog puta, pojavila se stara 
Agata, rođakinja Klebovih. 

Vraćala se s prosjačenja, a na taj je kruh Isusov 
bila krenula još za vrijeme okapanja, a sada je pošla 
natrag u Lipce kao one ptice, što se uvijek na pro- 
ljeće vraćaju u svoja gnijezda. 

Bila je stara, pogurena, slaba, jedva da je disala. 
Slična vrbi, što stoji kraj puta pogrbljena, trula, što 
jedva još životari i obumire u pijesku; sva u krpama, 
s prosjačkom batinom u ruci, s torbama na leđima, a 
po njoj vise sama čisla. 

Izmilila je iza plastova čim je svanulo i žurno 
tapkajući digla je prema suncu sivo i poput jalovog 
lanjskog ugara povenulo lice; samo su joj sive, po- 
crvenjele oči radosno svjetlucale. 

A kako ine bi!... vraćala se nakon dugotrajne 
i teške zime u svoje rođeno selo, pa je čak trkom 
hrlila, te su joj torbe po kukovima odskakivale, a 
čisla zveckala. Zadisala se i u zadahtanosti hvatala se 
bolnih grudi, pa je morala zastati, usporiti korak i 
išla teško, s naporom, samo je nezasitnim očima ši- 
bala po svijetu i smješkala se tim sivim poljima, za- 
strtim zelenkastim maglama, smješkala se selima, što 
su polagano izronjavala iz maglene poplave, tom još 
golom drveću, što je stražarilo pokraj puta ili što je 
samotno stajalo na poljima, smiješila se cijelome svi- 
jetu! 

Sunce se već bilo diglo visoko, čovjek je mogao 
vidjeti i najdalje rubove polja; sve se sjalo od ruži- 
časte rose, crne su oranice bljeskale na suncu, vode 
su treptale po jarcima, glasovi ševa cvrkutali u hla- 
dnom zraku, a ponegdje, ispod starog kamenja, svje- 
tlucale su posljednje hrpe snijega, žute su se rese na 
nekim drvetima tresle kao nizovi od jantara, a u za- 
vjetrini i kraj toplijih kaljuža između lanjskog sme- 
đeg lišća izbijale su zlaćane vlati mladih trava, ne- 
gdje su pak virile zlatne oči ljutića, a i vjetrić je stao 
lako pirkati i raspršavati vlažne svježe mirise polja, 
što su se lijeno protezali na suncu, svuda je pak bilo 
tako puno proljeća, tako prostrano, svijetlo, premda 
još uvijek pomalo sivo i tako je sve slatko mirisalo, 

da se Agatina duša trzala da poleti kao ptica kakva, 


pijana radošću i da s vriskom poleti u široki svijet. 

.“ — Isuse moj! Isuse moj dragi — jedva je mogla 
pfostenjati, kad bi na časak sjela, kao da cijeli taj 
svijet sabire u srce, tronuto od radosti i puno dubo- 
kog čuvstva. 


Hej! proljeće je evo stalo da prolazi nedosežnim 
poljima, ševine su ga pjesme najavljivale svijetu, a 
i to sveto sunce, i taj vjetar, što slatko i toplo mi- 
luje kao majčini poljupci, i to još pritajeno disanje 
zemlje, što čeznutljivo čeka na plug i sjetvu, i to ra- 
dosno kiptanje, što se odasvud uzdiže, i taj topli, pun 
svježine zrak, koji kao da je nabujao od svega onoga, 
što će netom da postane zelenilom, cvijetom i punim 
klasjem. 


Hej! proljeće je evo stizalo, kao svijetla gospa 
u sunčanoj opravi, s mladim ustašcima Danice, s ple- 
tenicama modrih voda; dolazilo je od sunca, lebdjelo 
nad zemljom onih travanjskih jutara, a iz raširenih 
svetih ruku puštalo je ševe, da objave radost, a za 
njom su stizali ključevi ždralova s radosnom vriskom, 
jata pak divljih gusaka plovila su preko blijedoga 
neba, nad močvarama se dizale rode, lastavice cvrku- 
tale kraj kuća, i ukupno je krilato carstvo dolazilo 
s pjesmom, a gdje je sunčano ruho dotaklo zemlju, 
tamo se uzdigoše drhtave travke, tamo nabujaše lje- 
pljivi pupoljci, izbiše zelene klice i zašuštaše plahi 
listići, tamo ustajaše nov, bujan, snažan život; pro- 
ljeće je krenulo već širom cijeloga svijeta, od istoka 
do zapada kao svijetli izaslanik božje milosti, koji 
dijeli milosrđe... 


Hej! proljeće evo obuhvata niske, naherene koli- 
bice, virka pod strehe milosrdnim očima, budi pre- 
plašene, pomračene njive čovječjih srdaca, da se 

dignu iz patnje i tmine, budi vjeru u bolju buduć- 
nost, u obilniju žetvu i u žuđeni čas sreće. 

Zemlja odjekuje životom kao di adol zvono, 
kad mu objese novo klatno, klatno sagrađeno od sun- 
ca, da uzvišeno udara, da zvoni, da radosno huči, da 
budi plahe i da pjeva o stvarima, čudesima i takvim 
snagama, da srca veselim kucajem poprate tu zvo- 
njavu, da suze same od sebe poteku iz očiju, da duša 
čovjekova uskrsne u besmrtnoj snazi, i da klečeći od 
sreće obujmi tu zemlju, taj cijeli svijet, svaku nabu- 
jalu grudu, svako drvo, svaki kamen i svaki oblak, 
ukratko: sve, štogod vidi i osjeti.. 

Tako je to osjećala i Agata, kad je polagano še- 
pesala i požudnim očima gutala tu dragu zemlju, tu 
svetu zemlju, te je išla kao pijana. 

Tek kad je zacvrkutalo zvonce na crkvi u Lipcu 
poput ptičice, koja poziva na molitvu, odjednom se 
starica probudila i pala na koljena. 

.što si svetom svojom pomoću učinio, da sam 
se vratila... 

..što si, Gospode, iskazao milosrđe nad siroti- 
com... i 

O, da je to mogla izreći! suze joj kao obilna kiša 
zališe srce i potekoše po izmršavjelom licu, te je 
samo nešto mrmljala, a tako se sva tresla, da nije 
mogla napipati čislo, niti pronaći riječi molitve, koje 
se po njenoj duši razasuše kao vrela rosa, pa se s na- 
porom digla i krenula, budno pazeći na polja i gla- 
sno izgovarajući neke riječi molitve, kojih se odjed- 
nom sjetila. 

Kako je već nastao potpun dan, a magle se sa- 
svim slegoše, pojavilo se Lipce pred njom kao na dla- 
nu, ležalo je malko niže, nad golemim jezerom, što 
se modrilo kao ogledalo ispod bjeličaste i lake ko- 
prene, jezero okružiše redovi niskih prostranih kuća, 

što su kao samosvijesne kumice posjedale u još gole 
voćnjake, a negdje se dizao dim iznad krovova, ne- 
gdje su pak okna svjetlucala na suncu ili su se kroz 
crne voćnjake bijelili tek okrečeni zidovi. 

Svaka se kuća već mogla napose vidjeti. I mlin, 
dakako, od kojega je dopirao brbljavi klopot sve ži- 
vahnije, stajao je nakraj sela, pokraj puta, kojim je 
ona išla, a gotovo na protivnoj strani, na drugom 
kraju, dizala je crkva visoko bijele zidove između 
golemog drveća i svjetlucala prozorima i zlatnim kri- 
žem na jabuci, a ispod nje su se crvenili crepovi žup- 
noga dvora. Naokolo, kuda pogledaš, stoje šume kao 
plav vijenac i raširiše se nepregledna polja; leže 
daleka sela, sela poput sivih gusjenica, priljubljena 
uz zemlju i skrivena u vrtove; krivudasti putovi, ka- 
menje, redovi pognutoga drveća, pješčani pristranci, 
izrijetka obrasli borovicom i uska struja rječice, što 
je ljeskajući se uticala između kuća u jezero. 

A bliže, oko sela, u velikom krugu prostriješe se 
polja lipčanskog kotara, ispresijecana na pojase kao 
skuti prostoga platna, što se protegnuše do prisira- 
naka, razdijeljena na četvorine. Polja su se svijala i 
protezala jedna uz druga, odijeljena vijugavim me- 
đama, po kojima su gusto rasle granate kruške, uspi- 
njale se gomile kamenja, obrasle trnjem, a u zlaća- 
nom sjaju isticali su se oštro sivi i kao krpa prljavi 
ugari: to su bile zelenkaste ponjave zimske sjetve, 
to su se crnila lanjska krumpirišta ili možda ljetoš- 
nja preoravanja, a mjestimice, u nizinama, pla&vile 
su se i protezale vode kao rastopljeno staklo; iza mli- 
na su se prostirale žućkaste livade, po kojima su 
gazile rode, što su na mahove klepetale, i kupusišta, 
koja su još ležala pod vodom, te su samo vršci pro- 
močenih brazda svjetlucali kao čikovi; bjelotrbuša- 
sti su vivci kružili nad njima, a po raskršćima su stra- 

žarila sveta raspela i drugi likovi Gospodnji, nad 
cijelim pak svijetom, što se malko udubao tamo, 
gdje se stisnulo selo, visjelo je rasplamsano, zlaćano 
sunce, odzvanjalo pjevanje ševa, razlijegala se negdje 
iz obor& čeznutljiva rika goveda, negdje se guske 
javljahu svojim gakanjem i odnekale dopiraše gla- 
sno dovikivanje ljudsko. Zajedno s tim pirio je vje- 
tar ljupkim, toplim lahorom, sabirući sve te glasove, 
te je zemlja u neku ruku zastala u takovoj tišini 1 
zamišljenosti, kao da je nastupio sveti čas poroda i 
početka. 

Na poljima si jedva gdje mogao ugledati, da se 
radi, jedino što su negdje iza sela šeprtljile neke 
žene izbacujući đubre, a oštri je prodirni vonj do- 
pirao sve do nosnica. 

— Zaspaše lijenštine, što li, takav krasan dan. 
a na polja jedva da je netko krenuo... zemlja go- 
tovo moli za plug! — promrmlja Agata ogorčeno. 

I da se većma približi njivama, side s puta na 
stazu, što se protezala iza jarka, gdje su se već crve- 
nili cvjetovi titrica otvoreni prema suncu, i gdje se 
gušće zelenila trava. ' i 

Doista, tako je bilo pusto na poljima, da je bilo 
čudo! Ona je naime dobro zapamtila, kako se pro- 
šlih godina u to doba sve crvenilo po njivama od su- 
kanja i kako je sve odjekivalo od pjesama i doviki- 
vanja djevojačkoga, a znala je, da je pri ovakvom 
vremenu pravi čas, da se iznosi đubre, da se ore, da 
se sije, a što je to danas? Jedan jedini seljak, kojega 
je ugledala negdje posred polja, sijao je nešto, išao 
pognut i zaokretao razbacujući u polukrugu nekakvo 
zrnovlje. i 

— Zacijelo sije grah tako rano... Bit će da je 
to polje Dominikovih momaka, jer tamo baš mora 

da je njihovo polje... Dao vam Bog blagoslova, dra- 
gi gazde! — prošapće srdačno. 

Staza je bila teška, neravna, zakrčena svježim 
krtičnjakom, kamenjem, mjestimice puna blata, ali 
Agata se nije na to obzirala, zagledala se s užitkom 
i ganućem u svaku brazdu, u svaku njivu napose. 

— Popova je raž bujna, dobro je krenula!... 
Da, kad sam krenula u svijet, sluga je tu baš podora- 
vao, a velečasni je baš ovdje negdje sjedio, dobro 
se sjećam... 

I dalje je šepesala, teško uzdisala i suznim očima 
mjerila polja. 

— Evo, raž Ploszkinih... bit će da je kasna, a 
i malko vlažna. 


Teško se prignula i dotakla drhtavim starim 
prstima vlažne vlati i pomilovala ih s ljubavlju kao 
djetinju kosu. 


— Borynina pšenica, priličan komad. Pa dal... 


Zar on nije prvi gazda u Lipcu?... Ali nešto je po- 
žutjela, mora da je ozebla, što li... zimu je teško pre- 
zimila... — razmišljavaše Agata primijetivši na udu- 


benim brazdama, utonulim u zemlju, na zablaćenim 
vlatima zimske sjetve tragove velikih snjegova i pro- 
ljetnih voda. 

— Napatiše se ljudi prilično, namučiše se! — uz- 
dahne ona i rukom zastre oči, jer su prema njoj, od 
strane sela, dolazili neki momci. 

— A to je zacijelo orguljašev Michal s nekim orgu- 
ljašićem. Idu u Wolu da sabiru uskršnje darove, dok 
nose tolike košare... Zacijelo su oni, ne može biti nitko 
drugi. ' 

Nazove im Boga, kad stigoše, veoma željna, da 
s njima nešto progovori, ali dječaci odbrusiše pozdrav 
i žurno prođoše razgovarajući se. 

— Pamtim ih, dok su bili još mali, a nisu me po- 
znali! — Rastužila se. — Eh, ali kako bi se sjećali 
ovakove prosjakinje! No, Michal je baš dobro izrastao, 
zacijelo već svira velečasnom u orgulje... , 

Razmišljavala je tako i opet se zagledala na put, 
a uto izađe iz sela neki židov, koji je pred sobom gonio 
krupno tele. sa 

— Tko je prodao to tele? — zapita ona. a 

— Klebova! — odgovori židov boreći se s bije o- 
crvenim teletom, koje se opiralo, htjelo natrag, i tužno 
blejalo. : : 

— To je zacijelo od one šarene .+. sigurno go 
nila se još prije žetve... a možda je i od sivulje... 
e se za njim s gazdinskim užitkom, ali = 
više nije bilo na putu: tele mu se istrglo iz me O 
u polje i podignuvši rep jurilo prema selu, prečkim pu- 
tem, a židov je pokušavao da mu zakrči put šireći svoj 
Ma Poljubi ga u rep i zamoli za oproštenje, pa će 
se vratiti... — prošapće Agata zadovoljno promaira- 
PE i na polju Klebovih nema ni žive duše! z 

primijeti ona, no nije dospjela da o tome dalje mis! : 
selo je bilo tako blizu, da je osjetila miris dima i u a 
perine, što su se vjetrile po vrtovima, pa je sada . 
obuhvatala čitavo selo, i najdublja, zahvalna rados 
ganula joj srce, što joj je Isus dopustio, da doživi to 
proljeće i da je evo sada vraća k njezinim, da je vraća 
jeni enim. : 
: das je zimus umrijeti, među stranim ljudima, 
teško je naime bolovala, no Isus ju je vratio . + 
Tim je samo hranila dušu kroz dugotrajnu zimu, 
time se samo u svaki sat krijepila, i time se branila 
od zime, bijede i smrti... 

Sjela je kraj grmlja, da malko odahne, prije no 
što će ući u selo, ali zar je imala toliko snage, kad ju 
je snašla tolika radost, da joj se svaka koštica napose 
tresla, a srce joj lupalo tako bolno kao u uhvaćene 
ptice? 

— Još ima dobrih, milosrdnih ljudi, još ima... — 
prošapće i brižljivo pogleda u torbice. Kako i ne bi: 
skuckala je toliko, da joj mora dostajati za pogreb. | 

Već unatrag mnogo godina samo je o tome razmi- 
šljavala i u to je svu svoju dušu ulagala, kad joj Go- 
spodin Isus odredi rok smrti, da može biti u svome selu, 
u kući, na krevetu, prostrtom perinama, ispod zidova 
sa svetim slikama, onako, kako umiru sve gazdarice. 
Cijeloga je života sabirala za taj sveti i posljednji čas. 

Kod Kfebovih je na tavanu imala već svoj sanduk, 
a u njemu veliku perinu, jastuke i ponjave i nove pre- 
svlake, sve to čisto, neupotrebljeno, da se ne prlja, da 
uvijek bude spremno, no nije imala gdje da rasprostre 
tu posteljinu. Je li igdje imala svoju sobu ili barem 
krevet? Uvijek u kutu, u nekom brlogu, ili u oboru, 
kako se desilo, već gdje su dobri ljudi dopustili, da 
skloni glavu. Nikada se ona nije gurala naprijed među 
mogućne i bogate, nikada nije jadikovala na svoju sud- 
binu, jer je znala, da sav uređaj na svijetu potječe od 
božje volje i da ga grješni čovjek ne može promijeniti. 

Samo je potajno, tiho moleći Boga za oproštenje 
radi oholosti, samo je to željela, da ima gazdinski po- 
greb, — samo je to plaho molila... 

I nije čudo, čim se evo ostatkom snage dovukla do 
sela, osjećajući, kako joj je dospio posljednji čas, da 
je počela razmišljavati, nije li nešto zaboravila. 

Ali ne, sve je imala, što je bilo potrebno — po- 
smrinu je svijeću nosila sa sobom, koju je isprosila 
bdijući uz nekoga umirućega, i flašicu je imala sa sve- 
tom vodom, i novo je škropilo kupila, i svetu sličicu 

Majke Božje Czestochowske, koju će držati u ruci u 
čas umiranja, pa i tih nekoliko desetaka zlotih za 
pogreb... a možda će dostajati i za svetu misu kraj 
lijesa, za svijeće i za svetu vodu, pa makar to deja 
crkvenom predvorju! Ali nije se ni usudila pomisliti 
na to, da je pop otprati do groblja. . i 
Kako bi to moglo biti!... Ni svaki gazda ne do- 
čeka takvu čast i toliku sreću, a ni svi njezini novci ne 
bi dostajali za takvo što! 
Teško je uzdahnula i digla se na noge. ' 
Nekako je čudno klonula, boljelo ju je u pne 
mučio ju je kašalj, jedva se mogla micati, odmarala 
vaki čas. : O 
ne _ Barem da mi je doživjeti do sjenokoše ili do 
prve žetve — maštala je pogledavajući slatko u sve 
liže kuće. : . ' 
: na A onda ću leći i umrijet ću, ti Isuse dragi, 
umrijet ću... — kao da se plaho ispričavala radi tih 
rješnih pomisli. . 6 
Sa Ali istodobno je spopade nagla Aris iko će je 
rimiti u kuću u čas njenoga umiranja: ia 
. _ Potražit ću dobre i milosrdne ljude, a možda s: 
im obećati i koji groš, pa će lakše pristati za Pa da! 
Komu je sila da se brine za strane ljude i da sebi kuću 
adi? 
“ Nije se ni usudila pomisliti na to, da bi se to moglo 
desiti kod Klebovih, kod rođaka. nag 
_ Toliko ima tamo djece, u kući je tijesno, a sada 
se i pilići legu i treba im mjesta, a za takve gazde me 
bi baš bilo časno, da pod njihovim krovom umiru pro- 
šakinje rođakinje... : 
ia Razmišljavala je tako bez ikakve tuge i skrenula 
na put, što je vodio preko ponešto uzdignuta nasipa, 
koji je branio da se jezero ne izlije na niže položene 
livade i kupusišta. 

Mlin je stajao pokraj nasipa, ali tako nisko, da su 
pobrašnjeni krovovi nešto malko virili iznad puta, a 
sav se tresao i muklom tutnjavom klepetao, 

S lijeve se strane sjalo jezero, sunce se povlačilo 
kao zlatna kosa po tihoj vodi, modroj od nebeskoga 
odsjeva, na obalama obraslim pogurenim jelšama lepe- 
tale su guske gačući, a na putovima, što su još bili 
pomalo blatni, utrkivala su se .u čoporima djeca i ra- 
dosno vrištala. m 

Da, Lipce je bilo na obje strane jezera, kao i pri- 
je, kao oduvijek, valjada kao još od početka svijeta, 
između bujnih vrtova i ljesa. 

Agata se s naporom vukla, samo je hitro šibala 
očima i sve vidjela. U mlinarovoj kući, što je stajala 
odmaknuta od puta, a izgledala kao da je to bajagi ne- 
kakav dvor, kroz otvorene su prozore lepršali bijeli 
zastori, a mlinarica je sjedjela pred pragom, okružena 
piskutljivim jatom guščadi, žute kao da su od voska, 
i vabila ih. 

Starica Agata nazove Boga i prođe tiho, sva sretna, 
što ju ne nanjušiše psi, koji su ležali kraj zida. 

Prešla je preko mosta, ispod kojega je voda bučno 
srljala na mlinska kolesa, tu se put rašljao kao ruke, 
koje obuhvataju cijelo jezero. 

Časak se još kolebala, ali nadvladala ju je želja, 
da sve vidi, i krene lijevo, malo duljim putem. 

Kovačnica, koja je bila odmah prva skraja, bijaše 
zatvorena i tiha; nekakav prednji trap od kola i neko- 
liko zarđalih plugova ležalo je kraj garavih zidova, no 
kovaču nije bilo ni traga, samo je kovačica, tek u ko- 
šulji, kopala po lijehama u vrtu kraj puta. 
= Agata je postajkivala kraj svake kuće, naslanjala 
se na nisku ogradu od kamena i radoznalo promatrala 
dvorišta, ljese, trijemove i prozore. Psi su na nju po- 
kadšto zaštektali, ali kad su je ponjušili i zacijelo u 

njoj prepoznali Lipčanku, povratili bi se da legnu na 
£, na suncu. 

2 ela je sada polagacko, korak za korakom, jedva 

je disala od umora, a sve brže od goleme radosti. 

Šuljala se tako tihano kao vjetar, koji bi na ma- 
hove duhnuo preko jezera i micao crvenkaste jelšove 
rese, a bila je sva siva i neprimjetljiva, baš kaoi plo- 
tovi ili zemlja, što je mjestimice već bila suha, ili kao 
mršava sjenka, što je padala s golog drveća na zemlju, 

je nitko nije ni opazio. 
' “a šli i se zid srcem, što je sve tako zatekla 
isto, kao što je jesenas ostavila. kra 

Zacijelo su pristavljali zajutrak, jer se iz .. 
ka pušilo, a gdjegdje su iz otvorenih prozora dopirali 
mirisi kuhanih krumpira. : ) 

A i djeca su gdjegdje vrištala, a i guske, što su 
čuvale guščiće, često bi znale zagakati, no u čitavom 
je selu bilo neobično prazno. 

Sunce se već diglo do pola puta prema podnevu, 
sijalo kao čisto zlato i stalo se zrcaliti u jezeru, a nitko 
se još nije žurio u polje, nijedna kola ne zaštropotaše 
iz ljese i ne zaškripješe plugovi, potegnuti u polje. a 

— Zacijelo su pošli na vašar, što li? — pomisli 
Agata i stade još pozornije promatrati seoske kuće. 

Kneževi štagljevi žutjeli su se od novoga drveta 
među vrtovima bez lišća, a Gulbasova kuća, što je sta- 
jala uz štagljeve, imala je potrgan krov, pa su se vidje- 
le grede kao gola rebra. koa na 

— Vjetar ga je skinuo, samo što lijenčina nije htio 
da ga opravi! — promrmlja Agata. pss 

Pokraj te kuće živjeli su Pryezkini u staroj nahe- 
renoj kolibi, a kroz izbita okna virili su zavežljaji 
slame. . 

A evo i kmetove kuće, čelom je okrenuta prema 
putu, po staroj modi. 

A iza nje kuća Ploszkinih, koji stanuju u oba krila. 

Zatim i kuća Balcerekovih: prepoznala bi je svuda, 
jer je to bila ugledna kuća, kojoj je ženskadija vapnom 
ošarala sive zidove i okvire na prozorima obojadisala 
plavo. 

A tamo opet, u širokom starom vrtu razvaganiše 
se Borynini, prvi gazde i bogatuni u Lipcu. Sunce sve 
trepće po čistim oknima, zidovi se sjaju, kao da su tek 
sada okrečeni, dvorište je prostrano, zgrade stoje u 
redu, ravno i tako otmjeno, da nije svatko imao takve 
kuće; plot je čitav i sve je u takovu redu, da ni na 
naselju kakvog Holandeza ne bi bilo bolje. 

A dalje je kuća Gotebiovih. 

I drugih, kojima je napamet znala imena kao i 
očenaš. Ali svuda je podjednako bilo mirno i prazno, 
tek se po vrtovima crvenila iznesena posteljina i svako- 
jaka odjeća, a jedino bi se gdjegdje vrzle u košuljama 
žene kopajući lijehe. 

U zakutcima voćnjaka tjerala je kupusna rasada 
iz nagnjilih glavica zelene pletenice, a ispod zidova su 
iz sive zemlje izbijali ljiljani blijedim klicama, klijala 
rasada pokrivena grančicama od trnja, a drveće je bilo 
puno nabreklih, ljepljivih pupoljaka, svuda kraj plota 
bujale su koprive i svakovrsni korov i ogrozdovo grm- 
lje, ogrnuto svijetlim, mlađahnim zelenilom. 

Premda je pravo pravcato proljeće padalo ravno 
s nebesa i kolalo u svakoj grudici zemlje, ipak je u 
Lipcu bilo nekako tužno, tiho i neobično prazno. 

— Ali čovjeka tu nema ni za lijek. Zacijelo su 
otišli na sud, ili ih pozvaše na neku skupštinu. 

Tako je tumačila Agata i ušla u crkvu, koja je 
bila širom otvorena. 

Misa je već bila prošla, velečasni je ispovijedao u 
ispovjedaonici, nekoliko je ljudi iz udaljenijih sela tiho 
i pobožno sjedjelo po klupama, samo su se na ma- 

hove oglašavali po crkvi teški uzdasi, ili po koja glas- 
ija riječ molitve. m 
m0 Od vječnoga svijetla, što je visjelo pred velikim 
oltarom na užetu, protezali su se prameni plavkastoga 
dima prema visokim prozorima, kroz koje je prodiralo 
sunce; iza okana cvrkutali su vrapci lepršeći pokadšto 
pod crkvenim lađama s vlatima u kljunovima, a Pao 
bi uletjele lastavice s cvrkutom kroz velika vrata, ije- 
tale lutajući uokrug između tihih i hladnih zidova i 
opet bi brzo izjurile u bijeli svijet. Jade 
Agata izmoli samo kratku molitvu, jer joj se to- 
liko žurilo. da dođe do Klebovih, no pred crkvom se 
baš okom u oko srela s Jagustynkom. 
— Agata! — klikne Jagustynka veoma začuđena. 
(= _ Pa još se živi, gazdarice, još se životari! — 
Htjede da je poljubi u ruku. : 
_ A kazivali su, da ste već otegli papke negdje 


u toplim krajevima... Ali ta vam laka Isusova hrana 
nije baš prudila zdravlju, jer mi se čini, da se ogleda- 
vate na groblje... — reče Jagustynka pogledavajući 


je podrugljivo. : ' ' 

x — Imate pravo, gazdarice... jedva sam dovukla 
ove svoje kosti... prispjet ću polako i doskora ću 
dospjeti... : 

— Žurite se Klebovima? 

— Aikuda bih? Rod su mi... 

— Rado će vas primiti, prilično natrpane torbe no- 
site, a mora da imate i po koji groš u, zavežljaju, da. 
da, rado će vas primiti u srodstvo. x 

— A jesu li zdravi? ne znate? — prisjelo joj Ja- 
gustynkino bockanje. S 
: u Zdravi su... samo je Tomek nešto malo pobo- 
lijevao, pa se sada liječi u kriminalu. jee pa 

— Klab! Tomaš! Što to govorite, meni nije do šale! 

— Rekoh, što rekoh, a dometnut ću i to, da ne 
sjedi sam samcat, nego s dobrim društvom, naime s ci- 
jelim selom... Ni njive ne pomažu, kad sud priškrine 
i zabrtvi vrata. 

— Isuse, Marijo, Josipe sveti! — zajaukne Agata 
i ukoči se kao stup. : 

— Požurite Tomekovoj ženi, tamo ćete se napasti 
novostima slađim od meda. Hi, hi! Ljudi svetkuju, da 
je milina! — nasmije se Jagustynka podrugljivo, a oči 
joj zasjaše mržnjom. 

Agata krene sva omamljena, još nije mogla da po- 
vjeruje u ono, što je čula, srela je nekoliko poznatih 
žena, koje je pozdraviše dobrom riječi, ispitkujući to i 
ono, ali ona kao da nije čula tih razgovora, sva je drh- 
tala od sve jačega straha, pa je već i naumice uspora- 
vala korak, samo da odgodi potvrdu tih gorkih novosti. 
Dugo je sjedjela uz ogradu župnoga dvora i bez misli 
gledala u popovu kuću. Na hodniku je stajala na jed- 
noj nozi roda i kao da je nadzirala pse, što su se rvali po 
žutim stazicama vrta, a Ambrozije je uz pomoć služav- 
ke oblagao novom tratinom cvjetnjake uz rubove, a 
cvjetnjak se već zarudio mladim klicama raznovrsnoga 
cvijeća, kao da je obrastao kakvom smeđom četkom. 

Tek kad je sakupila nešto snage, krene kradom u 
ljesu kuće Klebovih, što je stajala u istom redu sa žup- 
nim dvorom. 

Išla je sva dršćući, oslanjala se o plot i preplašenim 
je očima zvjerala po vrtu i kući, što je bila smještena 
u dubini, a samo su krave kraj prozora glasno srkale iz 
čabrova, trijem je bio širom otvoren, te je vidjela kr- 
maču s prascima, što su se valjali na dvorištu u blatu, 
i kokoške, što su pomno čeprkale po gnojištu. 

Prihvati prazni čabrić, jer se jedino tako usudila 
da uđe s nečim u ruci i zakoračila-u veliku, mračnu 
sobu. ' 

— Hvaljen Isus! — jedva izgovori. 

— Navijeke! Tko je tamo? — oglasi se malo kasni- 
je mucavi glas iz komore. 

' — To sam ja, Agata! — o, Isuse, kako ju je gušilo 
u prsima! 

— Agata! Gledajte, ljudi! Agata! — reče žurno 
Klebova i pojavi se na pragu s punom pregačom guš- 
čića, što su pištali, a stare su se guske gačući i sikćući 
gegale za njom. — No, hvala Bogu! Kazivali su već da 
ste umrli na Božić, samo se nije znalo gdje, pa se moj 
muž već spremao, da pita u kancelariji. Sjedite... za- 
cijelo ste umorni. Evo se guščići izlegoše... 

— Lijepo su se izvalili, ima ih čak toliko! 

_ Bit će ih šezdeset bez petoro. Hajdemo pred 
kuću, treba ih nahraniti i pripaziti, da ih stare ne 
pogaze. 

Pažljivo ih povadi iz pregače na zemlju, guščići 
se zarojiše kao žuti pupoljci, a stare stadoše radosno 
nad njima gakati i doticati ih kljunovima. 

Klebova iznese na daščici isjeckano jaje zajedno 
s koprivom i kašom, čučne kraj njih, pazeći pozorno, 
jer su stare kljucale po sitneži, gazile i krale hranu, 
kad bi uhvatile priliku, i galamile iz sveg glasa. 

_ Sve će biti šarene — primijeti Agata i sjedne 
na prag. ' 

— Da, krupne su pasmine. Orguljašica mi je izmi- 
jenila jaja, tri sam svoja dala za jedno... Baš je do- 
bro, da ste stigli... Ima toliko posla, da čovjek ne zna, 
čega prije da se lati. 

— Odmah ću se prihvatiti posla... samo da malo 
odahnem... bolesna sam bila i sva sam klonula... 
samo da malo odahnem... odmah... 

I htjede da se digne, da pođe... da se lati posla 
nekakvoga, ali se jadnica srušila na zid i jaučući pala. 

— Sasvim ste, vidim, oslabili, niste vi više za po- 
sao, nistel — reče Klebova tiše i zagleda se u njeno 
pomodrjelo i nabreklo lice i u čudnovato zgrčeno tijelo. 

Vidjevši to, Klebova se zabrinula i preplašila, ne- 
samo što ne će od nje imati pomoći, nego bi joj još mo- 
gla biti i na nepriliku. 

Agata je to zacijelo naslutila, jer se oglasila plaho 
i izvinjavajući se: : 

— Ne bojte se, ne ću vam zapremati mjesta, ne ću 
se gurati vašim zdjelama, ne, samo ću da odahnem i 
idem dalje... Htjela sam samo da vidim sve... da 
pitam, kako ste... ali ja ću dalje... — suze joj navr- 
ješe na oči. 

— Pa ja vas ne ijeram, sjedite, a kad vam bude 
volja da odete, možete otići... 

— A gdje su momci? zacijelo su s Tomekom u 
polju? — zapita napokon Agata. 

— Zar vi ništa ne znate? Svi su u kriminalu! 

Agata samo zalomi rukama s nijemim usklikom 
boli. 

— Rekla mi je već tu riječ i Jagustynka, samo 
nisam mogla da vjerujem. 

— Pravu vam je istinu rekla, tako je, da, tako je! 

Sjetivši se toga uspravila se, a preko izmršavljelih 
obraza prosuše se krupne suze. 

Agata se zagleda u nju kao u sliku i nije se usudila 
da dalje pita. 

— Isuse dragi! tu je na selu bio sudnji dan, kad 
su ih ono sve pokupili i otpremili u grad, velim vam, 
sudnji dan, čudim se, da sam još živa i da gledam ovaj 
svijetli dan! A sutra će se navršiti tri nedjelje, a meni 
se čini, kao da je to bilo jučer. U kući je ostao samo 
Maciek, znate, i sluškinja, odvezli su sada đubre u po- 

lje, i ja, nesretna sirotica! — Odlazite! mrcine... ro- 

đenu djecu gaze kao svinje! — povikne naglo na 
guske: — Buri, buri! Gus! : 

Dozivala je guščiće, što su jatomice s majkama na 
čelu krenule u ljesu. m 

— Neka se zabave, nema kopca, ja ću pripaziti. 

_— Ne možete se ganuti, kako biste mogli za gušči- 
ćima trčati! ... KI 

— Već mi je boljetica malko oduminula, čim sam 
na taj prag stupila. E 

— Pa pripazite... priredit ću vam nešto za je- 
lo... hoćete li da vam svarim mlijeka? 

— Hvala vam, gazdarice, subota je velikoga posta, 
ne priliči mi jesti mlijeka... dajte mi samo lončić kro- 
pa, kruha imam, nadrobit ću, i fino ću se pogostiti. 

I Klebova joj odmah donese u zdjeli osoljene kipu- 
će vode, a starica nadrobi u nju hljeba i stade polaga- 
no jesti i duhati u žlicu, Klebova pak sjede do praga i 
prateći očima guščiće, što su kraj plota čupkali travu, 
nastavi: e s 

— Bilo je to zbog šume. Vlastelin ju je prodao ži- 
dovima tajno, da se u Lipcu nije znalo. I smjesta sta- 
doše sjeći! To je bila tolika krivica, a niodakle pravice, 
pa šta su ljudi mogli? Na koga da se obrate tužbom? 
A osim toga se vlastelin razljutio na cijeli narod, pa nije 
ni jednog težaka iz sela pozvao na posao. 1 naši se do- 
govoriše pa cijelo selo krene da brane svoje, sav narod, 
koliko ga je bilo. Govorilo se, da ne mogu biti svi 
kažnjeni, ako do čega dođe, ali nitko nije na to ni 


mislio, jer zašto i da budu kažnjeni? Borili su se za 


svoje pravo. Krenuše u sječu, izbiše drvosječe, jer oni 
ne hijedoše da s dobre volje odustanu, izlupaše dvor- 
ske ljude i protjeraše ih sve iz šume... Uradili su po 
svome, po pravici, jer dok se u šumi ne odredi, što je 
čije, nitko nema prava da dira. Ali mnogo je tom prili- 
kom naših stradalo, staroga su Borynu dovezli razbite 

glave, šumar ga je sveg izmrcvario, a njega je opet 
Borynin Antek ucmekao zbog oca. . 

— Isuse! ucmekao, ubio?! 

— Ubio, a stari Boryna do dandanas boluje i bez 
svijesti samo leži, da, on je najviše izvukao, ali ni dru- 
gi nisu malo: Andriji, sinu Dominikove, prelomiše no- 
gu, Mateuš Golab bio je tako premlaćen, da su ga mo- 
rali na kolima dovesti, Ploszkinom su Stachu razbili 
glavu, a i drugi su svoje dobili; tko bi zapamtio, kako 
i tko! Ali nitko se radi toga nije suviše zabrinuo, niti 
jadikovao, jer su naši svoje pokazali i vratili se veselo, 
pjevajući, kao iza rata, poslije pobjede, cijelu su noć 
od veselja u krčmi pili, a slali su rakiju kući onima, 
što su bili većma izubijani. — A nekako trećega dana 
iza toga, u nedjelju, pao je mokri snijeg, od ranoga 
juira nastade takvo nevrijeme, da je teško bilo glavu 
pružiti na dvorište. Baš smo se spremali u crkvu, kad 
Gulbasovi dječaci stadoše vikati po selu: »Žandari 
idul« — I tako možda iza jednog očenaša stiglo ih je 
nekih tridesetak, a s njima činovnici i čitav sud, a smje- 
stiše se u župnom dvoru. Ne mogu ni iskazati, što se 
događalo, kad stadoše suditi, preslušavati, zapisivati i 
narod redom stavljati pod stražu... Nitko se nije opi- 
rao, svatko je bio siguran za svoje pravo, a svi su izja- 
vili kao na ispovijedi i rekli pravu istinu. Svršili su tek 
naveče; htjedoše odmah da povedu cijelo selo, zajedno 
sa svim ženama, ali nastade tolika vriska i dječji plač, 
da su se ljudi već stali obzirati za kolcima... Velečasni 
mora da je nešto predložio žandarima, jer su nas pustili, 
pa ni Kozlovu, koja se svima gadno prijetila, nisu po- 
veli, nego su samo muškarce odveli u kriminal, a Bo- 
ryninoga su Anteka dali vezati! : 

— Isuse! dali su ga vezati! : 
— I svezaše ga, ali on je uže raskidao kao kakve 
trule konce, svi se uplašiše, jer je izgledalo; kao da je 

poludio ili kao da ga je đavo opsjeo, pa on stade pred 
njih i reče im u oči: »Okujte me čvrsto u lance i pri- 
pazite na mene, jer ću vas sve tu poubijati, a i sebi ću 
još kakvo zlo načiniti .. .< Tako se bio razljutio, što su 
mu oca ubili, ali je od svoje volje pružio ruke u lance 
i noge podmjestio, i tako ga odvezoše.... 

_ Isuse moj dragi! Marijo! — zastenje Agata. 

— Još uvijek vidim i do smrti ne ću zaboraviti, 
kako su ih vodili... Povedoše moga sa sinovima... 
povedoše Ploszkine... — povedoše Pryezkove... — 
povedoše Golebiove.... povedoše Wachnikove ... pove- 
doše Balcerekove ... povedoše Sochine... i toliko još 
drugih povedoše, te su otjerali u kriminal više od pe- 
deset ljudi... Ljudska pamet ne bi mogla iskazati, što 
se ovdje dešavalo... koliki je plač odjekivao, koliko 
jadikovanja i strašnih kletava. — A stiglo proljeće, 
snijeg je brzo okopnio, polja se osušila, zemlja upravo 
moli, da je čovjek obradi, vrijeme je oranju, vrijeme 
sijanju, vrijeme svakomu poslu, a nema tko da radi! 
— Samo je knez ostao, kovač i tih nekoliko staraca, 
što se jedva miču, a od momaka jedino ovaj Jasiek 
Razvratnik! — A stiglo je i vrijeme porođaja, neke već 
i rodiše, a i krave se tele, sve se leže, valja pomisliti 
i na ljude, ponijeti im hrane, po koji groš, ili čistu ko- 
šulju, a drugoga posla ima toliko, da ne znaš, čega 
prije da se latiš, sama ne mogu da posvršavam, a iz 
drugih sela ne može se nitko najmiti, jer svatko mora 
najprije svoje obraditi... 

_— A zar ih ne će skoro pustiti? 

— Bog bi ih znao, kada! U ured je išao župnik, 
išao je i knez, i kažu, da će.ih pustiti, kad svrše istragu, 
a sud da će biti kasnije, ali evo već tri nedjelje prođoše, 
a još se nijedan nije vratio. U četvrtak je otišao Rok, da 
čuje, što je i kako je. 

— A Boryna je još živ? 

— Živ je, samo što jedva diše i ne dolazi k svij 
' J svije- 
sti, nego leži kao kakva klada... Hanka je zvala dol 
tore i vračare,-ali ništa ne pomaže... 
— Da, baš će doktori pomoći, kad j 
M Pp i, kad je netko na smrt 
Zašutješe, iscrpene razgovorom. Klebova se zagle- 
dala nekuda kroz vrt na veliki put uz topole, koji je 
vodio u grad i tiho je plakala i neprestano brisala 
nos... 
: A zatim je, vrzući se brižljivo oko priređivanja 
objeda, ispričala polagano sve, što se dogodilo u selu 
preko zime, a što Agata nije mogla znati. 
Starica je raširila ruke i prignula se prema zemlji 
Db zgražanju i čuđenju, jer su te novosti padale na nju 
ao kamenje i prožimale joj dušu tolikom gorčinom i 
bolju, te je počela tiho šmrcati. 
— Bože moj, tamo sam u svij I 
je svijetu neprestano mi- 
slila o Lipcu, ali da bi se tako što moglo dogoditi, to mi 
nije ni na pamet padalo... a otkako živim dugotrajnim 
životom, takvo što nisam nikada čula! Dobrano se ovdje 
smjestilo zlo, što li je to? X 
— =. sve izgleda, da je tako. 
— A možda je to kaštiga božj grij i 
M ii g žja zbog grijeha i zlo- 
— Zacijelo je tako, nikako drukčij 
Zac j ko drukčije. Gospodin 
pe ajd takve smrtne grijehe, kao što S omu 
Amieko z : Mr astrodkca ž 
noi : sm A inovi grijesi pridolaze i svatko 
Agata se bojala da dalje ispi ij 
alje ispituje, samo podi 
drhtav ku i : se ž iti i š da 
Ka a ruku i stade se žurno krstiti i šaptati u sebi 
— Tolika je nesreća pala na cijeli narod, a i Bo- 
ryna leži bez duše, a kažu — prošapće Klebova tišim 
glasom i plašljivo se obazre — da se Jagusia s knezom 
već dobrano splela... Nema Anteka, nema Mateuša 

a ponestalo i drugih momaka, pa je dobar i prvi s kra- 
ja, ako je samo pristao! ... O, svijete, svijete! ... — za- 
stenje lomeći rukama. PT : 

Stara se Agata nije više oglasila, osjetila se odjed- 
nom tako umorna i tronuta tim novostima, da je pošla 
u hlijev da legne. : 

Tek kad je sunce zalazilo, vidješe je kako se po- 
teže u selo k znancima, a vratila se tek kad su kod 
Klebovih sjedjeli za večerom... 

Na nju je čekala žlica i mjesto, doduše ne prvo, ali 
niti posljednje, jela je vrlo malo, kao ozbiljno dijete, 


“tiho pričala o svijetu i o prošteništima, koja je obišla, 


te su se mnogo tome čudili. 

A kad je već i noć pala, pa se i sutonsko rumenilo, 
što je odsijevalo na oknima, ugaslo, i selo potpuno za- 
nijemilo, zapališe u sobi svijetlo i stadoše se polagano 
spremati na počinak, tada Agata iznese torbice i poče 
polagano vaditi različite stvari, koje je donijela. : 

Okružiše je čvrstim krugom, suzdržavajući dah i 
čudo da je ne progutaše blistavim očima. 

A ona prvo razdijeli svakomu po jednu posvećenu 
sličicu, zatim djevojkama nizove đerdana, tako lijepe, 
da su sve treptali od boja; u sobi nastade vriska, jedna 
se za drugom gurala prema ogledalcu i namještala đer- 
dan, veselile su se tako i stale nadimati vratove kao 
naduti purani, a i zgodni se nađoše nožići, pravi štro- 
jački, u rukama momčića, čitav paket baguša za To- 
maša, a napokon izvadi i za Klebovu široku, nabranu 
i šarenim koncem opšivenu ogrlicu, te gazdarica pljes- 
ne rukama od velika zadovoljstva . .. 

I svi se veoma obradovaše pregledavajući po neko- 
liko puta toliku krasotu i pasući oči nad darovima, a 
ona, sva sretna, s velikom nasladom ispriča, koliko što 
stoji i gdje je kupljeno. , 

Dugo su tako prosjedjeli u noći razgovarajući još 
o neprisutnima. hara Gra soji 

— Čovjeka hvata strah za grlo, tako je tiho u selu! 
— primijeti napokon Agata, kad su zamuknuli i kad 
na njih pade nijema, mrtva šutnja. — Kako je to bilo 
prošlih godina, u ovo proljetno doba, sve se selo treslo 
od vriske i smijeha! ... ' 

— Da, cijelo je selo kao otvoreni grob, samo da 


. kamen navališ i križ da postaviš... ni očenaša ne će 


imati tko da izmoli, ni da za misu dade... — tužno 
potvrdi Klebova. 

— Istina! Dopustite, gazdarice, da odem gore, ko- 
sti me bole od puta, a san mi oči mori. 

— Spavajte, gdje vam se svidi leći, mjesta ima 
dosta. 

Starica smjesta pokupi torbe i stade se u trijemu 
penjati po ljestvama, kad Klebova dovikne za njom 
kroz otvorena vrata: 

— Hej! Gotovo sam vam zaboravila reći, da smo 
uzeli vašu perinu iz sanduka... Marcycha je u poklade 
oboljela od krasta... tako je bilo hladno, nismo imali 
čime da je pokrijemo... pa smo posudili perinu od 
vas... perina je već izvjetrena, pa biste je već sutra 
mogli gore odnijeti... 

— Perina... po vašoj volji... pa dobro, kad je 
trebalo... dobro... 

Nešto je tako uhvati za grlo, da nije mogla dalje 
govoriti; nasumce se odvukla do sanduka, čučnula kraj 
njega i podignuvši poklopac žurno je stala drhtavim 
rukama lutati i pipati po svojem mrtvačkom mirazu... 

Da... perine nije bilo... a ostavila je posve no- 
vu... učistoj presvlaci... nijedanput neupotreblje- 
nu... skuckala ju je od perja, što ga je našla na paš- 
njacima... samo da ima za posljednji čas umiranja... 

A oni je uzeše... uzeše... 

Uhvatio ju je takav plač, pun tuge, te je čudo, da 
joj srce nije puklo. 

I dugo se molila, zalijevajući molitvu gorkim suza- 
ma, dugo je plakala, bolno se i tiho tužila dragome Isu- 
su na svoju krivicu... : 

Mora da je već bila kasna noć, jer su već pijetli 
najavljivali ponoć, ili promjenu vremena. 

II 


Sutradan je bila Cvjetnica. 

Još prilično prije sunca, no kad se bilo posve raz- 
danilo, izvirila je Hanka iz Borynine kuće, odjevena 
samo u suknju i zagrnuta nekom maramom, jer je na- 
polju bilo još prilično hladno. 

Pogledala je preko ljese na put, što se crnio pun 
rose, a gdjegdje i injem pokriven. Još je bilo sve pusto, 
bez znaka života, samo se suho svitanje iskrilo i zagr- 
talo obumrle krošnje drveća sinjim presvlakama, a pre- 
ostaci noći vrebali su plašljivo kraj plota. 

Vratila se na hodnik i s teškom je mukom poklekla, 
jer se za koju nedjelju dana nadala porođaju, počela 
se moliti gledajući pospanim očima širom svijeta. 

Dan se polagano širio bjeličastim žarom, jutarnje 
je rumenilo prodiralo kao kroz sito i sjajem obasipalo 
istočnu stranu, koja se sve više dizala poput zlatnoga 
baldakina nad blistavom ali još nevidljivom monstran- 
com. 

Kako je noćas stisla hladnoća, plotovi su, mostići, 
krovovi i kamenje svjetlucali od inja, a drveće je sta- 
jalo puput obijeljenih oblaka. 

Selo je još spavalo zagnjureno u itminu, što je le- 
žala nad zemljom, a samo su se neke kuće, što su bile 
bliže uz put, isticale malko jasnijom bjeloćom zidova, 
dok su se po zamagljenoj površini jezera protezali pro- 


duljeni tamni pramenovi struje kao ukočeno staklo. 

Odnekle je neprestano štropotao mlin, a neka je 
nevidljiva rijeka tiho hrlila preko kamenja prigušenim 
šumom. 

Pijetli su neumorno pjevali i različite su se ptice 
tiho oglašavale po vrtovima, regbi u zajedničkoj mo- 
litvi, kad se Hanka trgla, san ju je još morio, a umorne, 
neotpočinute kosti zvale su je pod perinu, no ona se 
nije dala, injem je protrla oči, i kad je našla izgubljenu 
riječ u molitvi, pošla je u dvorište, da pregleda blago 
i da probudi one, što su spavali. > 

Najprije je otvorila vrata krmku, koji je nastojao 
da se izvuče prednjim nogama, ali, kako je bio utovljen, 
srušio se na debelu stražnjicu i samo .je rokćući pratio 
rilom njene kretnje, kad mu je prigrtala krmu i do- 
metnula nove hrane. ' 

— Tur ti je tako težak, da se ne možeš držati na 
nogama, zacijelo imaš četiri prsta slanine. — S nasla- 
dom ga opipa po trbuhu. 

Zatim otvori kokošinjac i, da dovabi živad, pospe 
pred pragom šaku svinjske krme, te kokoške žurno 
prhnuše s letava, a pijetli stadoše glasno pjevati. 

Guske, što su bile zatvorene kraj kokošinjca, po- 
zdraviše ju gakanjem i siktanjem; gusake potjera, a 
oni odmah zapodješe rat s kokoškama, Hanka pak poče 
ispod onih, što su sjedjele u gnijezdima, izvlačiti jaja 
i gledati ih prema svijetlu. 

— Svaki čas će prokljuvati — pomisli prislušku- 
jući tiho, jedva primjetljivo kljucanje u jajima. 

Baš je i Lapa izišao iz svoje kućice, kad je krenula 
prema staji, protezao se i zijevao, ne osvrćući se na 
gusake, što su siktali na njega. 

— Eh! lijenčino, spavaš noću kao sluga, mjesto da 
čuvaš! 

Pas mahne repom, veselo zalaje, projuri između 
kokošaka, da se sve perje prosulo, i stade se stiskati 

k njoj, skakati joj na prsa, lizati joj ruke, te ga je 
hoćeš-ne ćeš pomilovala po glavi. 

— Ni čovjek nije tako privržen, kao ovaj stvor. 
Zna on, nevaljalac, iko mu je gazda! — Malo se uspra- 
vila i zaokružila pogledom po injem pokritim krovovi- 
ma, jer su lastavice ljupko zacvrkutale sjedeći na 
strehi. 

— Pietrek! Svanulo je — vikne i udari pesnicom 
u stajska vrata, a kad je čula mrmljanje i povlačenje 
zasuna, otvori odmah druga vrata obora. 

Krave su ležale jedna kraj druge pred jaslama. 

— Witek! Gade, spavaš kao poslije svatova! 

Dječak se odmah probudi, skoči s ležaja i stade 
žurno navlačiti čakšire i plašljivo nešto gunđati. 

— Dobaci kravama sijena, da prigrizu nešto prije 
muzenja, i hodi odmah da ljuštiš krumpire. Ali Cvje- 
tani ne daj, nek ju ona sama hrani — dometne tvrdim 
glasom, pošto je to bila Jagusina krava. 

— Ona je tako hrani, da krava riče i od gladi jede 
slamu ispod sebe. : 

— Neka krepa, nije moja šteta! — prošapće Han- 
ka ljutito. 

Witek je još nešto promrmljao, ali čim je izašla, 
svalio se preko ležaja držeći kaiš u ruci, da još pro- 
drijema koji očenaš. ; 

Hanka pođe još u štagalj, gdje su na gumništu 
ležali slamom pokriveni krumpiri, prebrani za sađenje, 
i zagleda pod šupu, gdje je bilo spremljeno svakovrsno 
gospodarsko oruđe. Pred njom je skakutao Lapa, svaki 
čas se zaletavao među gusake i s njima zapodijevao 
rat, a kad je sve pomno pregledala, da li je noćas kakva 
šteta počinjena, kako je to svaki dan činila, pođe prema 
nogostupu, da vidi, kako je sa zimskim usjevima na 
polju. 

I opet nastavi s prekinutom molitvom. 

A i sunce je već ustalo, kroz voćnjake je nasrnuo 
vihor plamenova, te se inje zaiskrilo i rosa stala kapati 
s drveća, a i vjetar se ganuo i tiho šuškao među gra- 
njem, ševe su se sve češće javljale, a na selu, po puto- 
vima, sve je oživjelo, čulo se pljuskanje vode, kako su 
je grabile žene iz jezera, negdje su škripali zarđali sto- 
žeri na vratima, a negdje vikale guske, lajao pas, a 
čuo se i po koji ljudski glas u jutarnjoj tišini. 

Selo se budilo malo kasnije, jer je bila nedjelja, a 
svatko je volio da duže pod perinom odmara izmučene 
kosti. 

Hanka nije na sve to pazila, zadubla se u sebe, u 
različite misli, koje je zaokupiše, a molitvu je samo 
usnama izgovarala, mislima daleko od nje, sva udubena 
u uspomene. . . 

Podigla je tihe, radošću prožete oči na široka po- 
lja, obrubljena zidom daleke šume, po kojoj se razlio 
plamen sunčana izlaza, a između sinjega grmlja svje- 
ilucali su jantarni, krupni borovi; sva zemlja kao da 
je drhtala u zlatnom svitanju, zimski usjevi pokriše 
slogove njiva mokrom, zelenkastom vunom, a gdjegdje 
su se po brazdama sjale razlivene vode kao srebrne 
žile, s polja se dizao vlažan, hladan dah zajedno sa sve- 
tom proljetnom tišinom, u kojoj raste sve i u kojoj sve 
dolazi na svijet... 

Ali ona nije u to gledala, niti to promatrala. 

Ona se samo sjetila siromaštine, glada, nepravde, 
Anteku nanesene krivice, boli, koja ubada poput čavla, 
i one tuge i tolikih patnja, te se čudom čudila, kako je 
sve to mogla preživjeti i prepatiti, i evo dočekati, da je 
Gospodin Isus sve to izmijenio na bolje... pda ž 

Jer ipak je sada opet gazdarica, na svojoj zemlji. 

A iko je kadar, da je odavde makne? Tko je to u 


stanju? 

Namučila se toliko, kroz to pol godine, pretrpjela 
je toliko, koliko drugi čovjek ne prepati za cijela živo- 
ta, pa će podnijeti i ono, što se Gospodinu Isusu svidi 
da na nju pusti, izdržat će i dočekat će, da se Antek 
pribere i da ta zemlja zauvijek bude njihova. 

Prošle su tri nedjelje, a njoj se čini, kao da je to 
bilo jučer, kad su ono ljudi pošli u šumu... 

Nije pošla s drugim ženama, jer je u njenom stanju 
to bilo teško i opasno... 

Brinula se samo za Anteka, jer su joj odmah rekli, 
da se on nije pridružio narodu i da nije s drugima po- 
šao; znala je, da je on to učinio uprkos staromu, a 
možda i zato, da se u to vrijeme negdje sastane s Ja- 
gusiom ... 

To ju je grizlo, ali nije htjela da o tome misli. 

A baš prije podne doleti dječak od Gulbasovih i 
vikne: 

— Pobili smo dvorske! pobili smo! — i kao lud 
pojuri dalje. 

Dogovorila se s Klebovom i pođoše im u susret. Sin 
Dominikove dotrčao je i izdaleka vikao: 

— Boryna je ubijen, Antek ubijen, Mateuš i dru- 
gi!... — zalomio rukama, nešto promrmljao i pao, te 
su mu morali nožem otvoriti zube i naliti vode, tako ga 
je svladao umor. 

A njena se duša od straha tada ukočila kao stanac 
kamen. 

Na sreću, prije no što su momka probudili, nasr- 
nuše drugi iz šume i rekoše, kako je bilo, a možda iza 
jednoga očenaša poslije toga već je kraj očevih kola 
ugledala živoga Anteka: bio je modar kao mrtvac, sav 
izvan sebe, krvav. 

To se zna, da ju je spopao plač i rastrgala bol, ali 
se svladala, a otac ju je, stari Bylica, povukao na stra- 
nu i tiho rekao: 

— Stari će odmah umrijeti, Antek je izvan sebe, 
a u Boryninoj kući nema nikoga, još će se tamo uvući 
kovač i nitko ga ne će protjerati... : 

Brzo se sabrala, trkom poletjela u kuću, pokupila 
djecu i ruha, što je bilo pod rukom, a ostalo je prepu- 
stila Weronki na brigu, i žurno se preselila na pređašnje 
mjesto, na drugu stranu Borynine kuće. 3 a 

Ambrozije je još previjao Borynu, Još se ljudi nisu 
bili porazilazili, cijelo je selo još odjekivalo od radosti, 
a gdjegdje i od jauka izbijenih, a ona se tiho tihano 
preselila i uselila se kao za amen. 

Budno je pazila, jer je to bila Antekova zemlja, a 
stari je jedva dahtao i mogao je svaki čas da otegne 
papke. : a » 

Poznato je naime, iko se prvi dočepa baštine iu 
nju zabode pandže, taj se ne da lako otjerati, i pravo 
će biti na njegovoj strani. odo Kreni 

Što je za nju značilo kovačevo vikanje i njegove 
prijetnje, kojima joj je branio ulazak u kuću, ljutit, 
što ga je pretekla! a. 

Zar je ikoga trebala da pita za dopuštenje; zgra- 
bila je zemlju i kao kuja čuvala i branila svoje, uvje- 
rena, da će starac ubrzo umrijeti, i da će Anieka odvesti 
žandari, a i Rok ju je na to upozorio. na 

Pa i čijoj zaštiti da se povjeri? Zna se, ako čovjek 
sam sebi ne pomogne, ne će mu pomoći ni Gospodin 
Isus. : oK 

Ne postizava čovjek svoje pravo plakanjem i cvi- 
ljenjem, nego tvrdim, nepopustljivim noktima — znala 
je to ona dobro, znala je! o i" 

Pa i kad su poveli Anteka, umirila se brzo, jer što 
možeš, čovječe, protiv sudbine? čime ćeš da se odupreš. 
mrvice? ; Km 
A i kako da dospije na jadikovke i naricanje, kad 
je toliko gospodarstvo uzela na svoja leđa! 


36 


Ostala je sama kao grm na raskršću, ali nije uz- 
makla pred poslom, niti se uplašila pred ljudima. A 
proti njoj je bila Jagna, bili su kovačevi, ljuti na nju, 
da Bog sačuva; protiv nje je bio knez, koji je imao 
svoje namjere s Jagnom i za nju se žestoko zauzimao; 
protiv nje je bio i velečasni, kojega je nahuckala Do- 
minikova. 

Dosta to, da je nisu nadvladali, ničemu nije po- 
pustila, svakim danom se dublje ukorjenjivala u ze- 
mlju i sve krepče držala vlast u rukama, i jedva što 
prođoše dvije nedjelje, sve je išlo po njenoj volji, kako 
je ona mislila i htjela. 

A ona niti bi se najela, niti ispavala, niti se odmo- 
rila, nego je teglila kao vol pod jarmom od zore do 
kasne noći. 

Samo što je bila nenavikla tom poslu i odlučivanju 
o svemu svojom glavom, a po prirodi je bila bojažljiva, 
od Anteka zaplašena, pa joj je više puta bilo tako teško, 
da su joj ruke klonule. 

Ali krijepio ju je strah, da je ne liše gazdovanja, 
a i mržnja na Jagnu. 

Svejedno, odakle je dolazila njena snaga, ali dola- 
zila je, dosta to, da se nije dala, a u očima sviju porasla 
je i izazvala veliko udivljenje i poštovanje. 

— Gle! prije se činilo, da ne zna do tri izbrojiti, 
a sada vrijedi kao pravi čovjek — govorile su o njoj 
prve gazdarice u selu, pa čak i Ploszkina, a i druge, 
tražile su da se s njom sprijatelje i rado su joj poma- 
gale dobrim savjetom i čim god su mogle. 

Dakako, ona je zahvalna srca primala, ali se ipak 
nije s njima tijesno družila i nije ju veselila njihova 
milost, jer nije lako zaboravljala nedavne krivice. 

Nije voljela brbljati makar što, pa nije ni trebala 
razgovora s komšinicama, niti onoga zastajkivanja u 
ljesi radi ogovaranja. 

Zar je malo imala svojih briga, da se još i za tuđe 
brine! ... 

Baš se sjetila Jagne, s kojom je mučki vodila ljuti 
i nepopustljivi rat, sjetila se Jagusie, i sama uspomena 
bila je, kao da ju je netko bocnuo u srce, i sada se 
trgla, žurno se prekrstila i udarila se u prsa svršavajući 
molitvu. 

Još više se razljutila, što su u kući svi spavali, a 
na dvorištu je vladala tišina. 

Ispsovala je Witeka, protjerala Pietreka s ležaja, 
a i J6zka je dobila svoje, jer je sunce već visoko, a 
ona još leškari. 

— Čim čovjek na čas skrene okom, već svi po ku- 
tovima spavaju! 

Mrmljala je paleći vatru na ognjištu. 

Izvela je djecu na hodnik i gurnuvši im komad 
kruha u ruke, dozove Lapu, da se s njima igra, a sama 
pođe da prigleda Boryni. 

Na očevoj strani bilo je još posve tiho, i Hanka 
ljutito tresne vratima. To nije probudilo Jagnu, a stari 
je isto onako ležao, kako ga je sinoć bila ostavila: na 
isprutanoj crvenoj posteljini ležalo je njegovo modro, 
obraslo bradom lice, izmršavjelo i kao umrtvjelo, te je 
bio sličan onim svecima, što su bili izdjelani od drveta; 
širom otvorene oči gledale su nepomično preda se, a da 
ništa nisu vidjele, glava mu je bila povezana krpama, 
a raširene su ruke mrtvo visjele kao posječeno granje. 

Popravila mu je posteljinu, perinu privukla više 
na noge, jer je u sobi bilo toplo, a zatim mu je nalila 
u usta malko svježe vode. Pio je polagano, grkljan mu 
se micao, no nije se maknuo, ležao je kao povaljena 
klada, samo mu je u očima nešto zasjalo, kao kad se 
noću rijeka razbistri i zasja na jedan tren. 

Tužno je nad njim uzdahnula, opet udarila coku- 
lom u vedro bacajući ljute poglede na Jagusiu, što je 
spavala. 

Ali Jagusia se ipak nije probudila, ležala je na 
boku, licem okrenutim prema sobi, perinu je valjada 
od vrućine odmakla do pol grudi, pa su ramena i vrat 
bili goli, rumeni i jedva su se micali od tihoga disanja: 
kroz rastvorene, kao višnja rumene usne sjali su joj se 
zubi kao najbjelji biseri, a raspletena kosa prosula se 
po bijelom jastuku i padala čak do zemlje kao najči- 
stiji lan, osušen na suncu. 

—. Noktima bi ti trebalo izgrepsti tu tvoju njušku, 
da se ne dičiš ljepotom iznad ostalih! — prošapće Han- 
ka s tolikom mržnjom, da ju je u srcu nešto zabolo, a 
prsti se sami vinuše da zagrebu. Nehotice je prigladila 
svoju kosu i pogledala se u ogledalce, što je visjelo na 
oknu, ali brzo se trgla, ugledavši svoje izmršavjelo lice, 
pokrito žutim pjegama, i svoje pocrvenjele oči. 

— Nizašto se ona ne brine, ljudski se naždere, u 
toplome se naspava, djecu ne rađa, pa kako da ne bude 
lijepa! — pomisli s tolikom ljutinom i izlazeći tresne: 
vratima, da su okna zazvečala. 

Napokon se probudila Jagna. Samo je stari Boryna 
još uvijek ležao nepomično, zagledavši se preda se. 

Ležao je tako već iri nedjelje dana, otkako su ga 
iz šume dovezli. Samo bi se pokadšto regbi budio, zvao 
Jagnu, prihvatio ju za ruke, nešto htio reći i opet se 
ukočio, a da nije ni riječi progovorio. 

I Rok mu je već dovodio doktora iz grada, taj ga 
je pregledao, na papiriću nešto propisao, uzeo deset 
rubalja, a ljekovi nisu malo koštali, no pomogli su to- 
liko, koliko i besplatno bajanje Dominikove. 

Ubrzo su shvatili, da se on više ne Će izvući, i pu- 
stili su ga na miru. Zna se, kad je netko na smrt 
bolestan, da mu ne pomažu nikakvi ljekovi, a ni do- 
ktori; umrijeti mora, a ako će ozdraviti, ozdravit će 
bez ičije pomoći. 

Oko njega su se samo toliko brinuli, što su mu 
često mijenjali obloge na glavi, davali mu vode da pije, 

a pomalo i mlijeka, ali jesti nije mogao, jer je sve 
povraćao. : 

I tako uvidješe ljudi, a u prvom redu Ambrozije, 
koji je bio majstor u takvim stvarima, da će Boryna. 
ako mu se pamet ne vrati, imati laku i brzu smrt. Oče- 
kivali su je svaki dan, ali ona nije dolazila, već im je 
dojadilo to dugo čekanje, jer ga je trebalo njegovati i 
bar nekako na njega paziti. 

Jagnina je prokleta dužnost bila, da na njega pazi 
i da kraj njega čuči, — ali ona to nije umjela, nije 
mogla ni jednoga sata u kući da prosjedi. Starac joj je 
potpuno omrznuo, dosadio joj je taj neprestani rat 
s Hankom, koja ju je odgurnula od svega, a pazila na 
nju više nego na lopova, pa nije ni čudo, da ju je nešto 
vuklo u svijet, da je željela poletjeti u ta vrela prije- 
podneva, među ljude, u slobodu, da je prepuštala bri- 
gu nad bolesnikom J6zki i da je polazila nekuda bez 
traga, a vraćala se tek navečer... 

J6zka ga je pak njegovala toliko, samo da ljudi 
vide: bilo je to još nerazumno i vjetrenjasto djevojče. 
Zato je Hanka i tu brigu morala uzeti sebi na vrat i 
paziti na bolesnika, jer, premda su kovačevi valjada i 
deset puta na dan zavirivali, činili su to samo zato, da 
pripaze na Hanku, ne nosi li štogod iz kuće, a uglavnom 
su čekali, ne će li možda stari progovoriti i odrediti, što 
i kako da bude s imetkom. 


Pri tome su se grizli kao psi nad ovnom koji izdiše, . 


i režali prepirući se, tko će prvi da pandžama zahvati 
utrobu i koji će komad da za sebe otmu. Međutim je 
kovač grabio, što je god ugledao i što mu je pod ruku 
došlo, makar to bio kakav stari konopac ili komad 
daske: trebalo mu je otimati iz šaka i na svakom kora- 
ku paziti, te nije bilo dana bez svađe i ljute prepirke. 

Vele: iko rano rani, dvije sreće grabi, i zbilja, ali 
kovač je znao i o ponoći ustajati i pojuriti makar i u 

deseto selo, samo ako je mogao dobro zaraditi; bio je 
to čovjek toliko lakom na novac i čuvaran kao malo tko. 

: Tako i sada, tek što se Jagna digla s kreveta i suk- 
nju obukla, škripnuše vrata, a kovač se tiho ušuljao i 
krenuo ravno prema bolesniku. 

je Zar nije ništa govorio? — I pogleda izbliza Bo- 
ryni u oči. 

— Leži kao što je i ležao! — otrese se Jagna sabi- 
rući kosu pod maramu. 

3 Bila je još bosa, u košulji, malko pospana i tako 
lijepa, kao da je neka žarka toplina i milina iz nje 
izbijala te ju je kovač omjerio žmirkajući očima. 

— Znate — primakne se bliže k njoj — orguljaš 
se preda mnom izbrbljao, kako stari mora da ima mno- 
go gotova novca, jer je još prije Božića htio dati nekom 
čovjeku iz Debice pet stotina rubalja u zajam, samo 
što se nisu pogodili u kamatama. Ti novci mora da su 
negdje skriveni u kući... Pripazite dobro na Hanku, 
jer ako prije nas ona ugrabi, ne će ničije oko ugledati 
tih novaca... Mogli biste onako polako, potajno pro- 
vrndati sve kutove, samo da nitko ne primijeti... Ra- 
zumijete li? ' 

— Kako ne bih! — Ogrne ramena maramom, jer 
kao da ju je pipao tim lopovskim pogledima. 

On prijeđe naokolo po sobi i kao od dosade zagle- 
davaše ispod slika, pomno tražeći, gdje je dospio. 

— Imate li ključ od komore? — Ošine pogledom 
prema malim, zatvorenim vratima. 

— Eno ga visi na raspelu kraj prozora. 

— Pozajmio sam mu dlijeto, bit će tomu mjesec 
dana, a sada ga trebam, nikako ne mogu da ga nađem 
Mislim, da će biti zabačeno tamo među ropotarijom.... 

— Potražite sami, ja vam ga ne ću tražiti. 

Ali se kovač makne od vrata, jer se u trijemu čuo 
Hankin glas, objesi ključ na njegovo mjesto i uzme 
kapu. 

— Sutra ću potražiti... Žurim se kući... Je li Rok 
šao? 
s Kako bih ja to znala? Pitajte Hanku! g 

Ostao je još časak, počeškao riđe brkove, a oči su 
mu kao kakvi lopovi šunjale po kutovima, nasmijao se 

ebi i otišao. : 
ZK Jagna skine pregaču i stade spremati krevet i bata 
bacajući potajne poglede na muža, a uvijek je po sa i 
išla tako, da ne naiđe na dohvat njegovih neprekidno 
otvorenih očiju. ka 

Dakako, da joj je omrznuo, bojala ga se i iz I p 
je snage mrzila radi svih nanesenih joj krivica, .* a 
bi je on zovnuo i prihvatio svojim vrelim i ljep Pi 
rukama, obamirala je od gađenja i straha, jer je o 
njega udarala smrt i lešina, uza sve to, što. je možda 
ona jedina najiskrenije željela, da Boryna ozdravi. 

Tek je sada primijetila, šta će izgubiti ako njega 
nestane; uz njega je bila gazdarica, svi su je slušali, a 
druge su žene ili djevojke, hoćeš-ne ćeš, morale njoj 
iskazivati čast i davati joj prvo mjesto — a kako i ne 
bi! bila je Borynina žena — a Maćej Boryna, premda 
je kod kuće zakerao kao pas i dobre riječi nije pro- 
slovio, pred ljudima se za nju brinuo i pazio, da se 
nitko ne usudi ne iskazati joj poštovanje. 

Ona to prije nije razumjela, nego tek kad se Hanka 
uvukla u kuću i počela da nad njom gospodari i da joj 
oduzima vlast nad kućom, osjetila je svoju osamljenost 
i krivicu. 

Njoj nije stalo do zemlje — što je ona marila za 
imanje? ... do toga joj je stalo baš toliko, kao do lanj- 
skog snijega, a premda se već privikla gazdovanju i vo- 
ljela da se diči i šepiri bogatstvom i da gazduje na 
svome, ipak ni za tim ona ne bi zaplakala, jer ni kod 


njene majke nije joj bilo baš zlo, — nego bolno ju je. 


ponižavalo to, što mora popuštati Hanki, Antekovoj 

ženi, to ju je ljuto peklo, izazivalo njezin bijes i volju 
da joj naprkosi. 

Doduše, i njezina ju je majka podgovarala, kovač 
ju je svaki dan podbadao, jer što se nje tiče, ona bi 
možda i brzo popustila: tako joj je već omrzlo to rato- 
vanje, da je više puta već hijela sve to napustiti i pre- 
seliti se k majci. 

— Da se nisi usudila, sjedi dok ne umre, pazi na 
svoje! — strogo joj je nalagala stara. 

I tako je sjedjela, premda se neiskazano dosađivala 
— a kako i ne bi? Po čitave dane nije bilo s kime da 
riječ progovori, s kim da se nasmije, ni komu da pođe... 

A u kući stenjao starac, Hanka bila uvijek 
spremna na svađu, neprestano se vodila kavga, te se to 
uopće više nije moglo izdržati. 

A ni kod svoje matere nije mogla da dulje ostane. 

Obilazila je preslicom po kućama, mogla je da iz- 
drži tu ili tamo, jer su u selu bile same ženske, upla- 
kane, ucviljene, cmizdrave, kao ono u ožujku, a svuda 
naricanja kao kakva litanija bez prestanka, muškarca 
pak nigdje, ni za lijek! 

Nije mogla sebi naći ni mjesta ni pomoći. 

A osim toga su je često, sve češće, snalazile uspo- 
mene na Anteka. 

Istina. potkraj, prije nego što ga odvedoše, prema 
njemu je bila vrlo ohladila, a njihovi su sastanci bili 
za nju samo sirah i muka, naposljetku ju je toliko po- 
vrijedio, da joj je duša nabrekla od tuge, kad se toga 
sjetila... ali ipak je imala k nekomu poći, znala je, 

da tamo, kod plasta, svako veče on na nju čeka i izgle- 
da ju... da postoji netko, koga voli slušati... Premda 
je sva drhtala od straha, da njeni ne primijete, premda 
joj je i on više puta pokarao, što je dugo čekao, ona 
je rado onamo polazila i zaboravljala na cio svijet, kad 
bi ju on čvrsto k sebi pritisnuo, kao ognjeni zmaj, i 

uzimao, ne pitajući za dopuštenje... Ni u mislima mu 
se nije opirala, a kad ju je grlio, nemoć ju je spopa- 
dala u krilu i žar ju je podilazila. ge 

Više puta nije mogla sve do ponoći zaspati, cjelo- 
vima užareno lice hladila je pritiskom o tamni zid, sva 
potresena do dna i u kostima puna onih slatkih uspo- 
mena, koje kao vatra žegu! DE 

A sada je sama kao kolac, nitko je ne uhodi, nitko 
nema nad njom prava, ali i nju nitko ne privlači, nitko 
je iza nogostupa ne čeka, nitko je ne vuče... 

To, što za njom ide knez, što se umiljava, slatke 
joj riječi govori, uz plot ju pritište, u krčmu vuče, da 
je počasti, i što bi htio da je dobije, to mu ona samo 
zato dopušta, što joj je veoma dosadno, što nema s kim 
drugim da se nasmije, ali knez i Antek, to je kao pas 
prema gazdi! n 

Ali ona to radi još i iz prkosa prema cijelom selu 
i zbog onoga. aš aah 

Kako ju je on na kraju ono omalovažio i ponizio! 
Cijelu je noć i cijeli dan u kući kraj staroga prosjedio, 
čak je spavao u njenom krevetu, gotovo se ni za korak 
nije iz sobe maknuo, a nju kao da nije ni primijetio, 
premda je ona neprestano pred njim stajala kao pas, 
koji očima moli za milost. : 

Nije ni pogledao u nju, vidio je samo oca, Hanku 
i djecu, pa i psa. s 
' SRE, o sao izgubila za njega sklonost i možda 
se u njoj sve okrenulo protiv njega, jer kad su ga ve- 
zali, on joj se pričinio nekako drukčiji, posve stran i 
tako ravnodušan, da se nije mogla nad njim ražaliti, 
štaviše, s potajnom je radošću promatrala Hanku, kako 
je ona sebi kosu čupala, glavom lupala o zid i urlala 
kao kuja za podavljenom štenadi. ri 

S osvetljivom se nasladom veselila njenim muka- 
ma, s gnušanjem je okretala pogled od njegova strašna 


i napolak mahnita lica. 

Tako je tada on postao njoj stran, te se sada ne bi 
mogla njega sjetiti kao čovjeka, kojega je i jedanput 
vidjela u životu. 

Ali tim se bolje sjećala onoga Anteka, onoga iz 
dneva milovanja i mahnitanja, iz dneva sastanaka i 
grljenja, poljubaca i zanosa... onoga, prema kojemu 
se sada često u besnenim noćima otimala njena duša i 
mukom razapeto srce dozivalo ga tugom i neiskazanom 
čežnjom. 

Za onim... iz onih dana sreće, trzala se Jagusina 
duša, a da nije znala, gdje je on, i živi li on još gdje na 
širokom svijetu... 

I sada joj se provlačio kroz sjećanje kao ljupki 
san, s kojim joj je teško rastati se, kad se opet oglasi 
kreštavi Hankin glas 

— Dere se i urla kao oguljeni pas! — prošapće 
Jagusia probuđena iz uspomena. 

Sunce je već postrance zavirivalo crveneći polu- 
mračnu sobu, ptice su veselo cvrkutale u voćnjaku, di- 
zala se toplina, jer je s krovova curio mraz kao stakleni 
đerdan, a kroz otvoren je prozor dopirala zajedno s ju- 
tarnjim vjetrićem vika gusaka, što su se brčkale u 
jezeru. 

Vrzla se po sobi kao ptica u kavezu, tiho je pje- 
vuckala, jer je bila nedjelja i bilo je vrijeme da se 
spremi u crkvu, već su pupovi crvene vrbe, pokriti 
srebrnastom macicom, stajali od jučer u vrču, malko 
povenuti, jer im je zaboravila naliti vode. Počela ih je 
brižljivo buditi, kad je Witek viknuo kroz vrata: 

— Gazdarica je rekla, da nahranite svoju kravu, 
gladna je i riče! 

— Reci, neka ne dira u moju kravu! — odvikne 
ona iza glasa i stade prisluškivati, što će joj Hanka za 
uzvrat odlajati. 

— Laj samo, dok ti se gubica ne umori; danas me 
ne ćeš u srdžbu natjerati! 

I poče s najvećim mirom vaditi ruho iz sanduka, 
polagati ga na postelju, pregledavajući, što da obuče 
za crkvu, kad li se u njoj čudnovato nešto smračilo, kao 
kad oblak padne na sunce i cijeli svijet potamni. Zašto 
da se oblači i redi? Za koga? 

Za one babje oči, koje zavidno procjenjuju svaku 
njenu vrpcu, a onda je zbog toga raznose po jezicima? 

Nevoljko je odgurnula oprave, sjela kraj prozora 
i češljala svijetlu, bujnu kosu tužno gledajući u selo, 
koje je već sve bilo u suncu i svjetlucalo rastopljenom 
rosom. Gdjegdje su se iz voćnjaka bijelile kuće, stupci 
plavoga dima dizali se uvis, a na putu s druge strane 
jezera, koja je čitava bila zaslonjena drvećem, prola- 
zile su žene; vidjela je crvene suknje odražene u vodi, 
kako se miču između sve slabijih sjena drveća nad 
obalom: zatim su zaplivale guske u bijelom nizu, te se 
činilo, kao da plivaju posred modre dubine odraženoga 
neba, ostavljajući iza sebe one crnkaste polukružnice, 
slične zmijama kada tiho pužu; čas su hitre lastavice 
nisko slijetale, trepćući bijelim trbusima, a negdje pak, 
na pojištima, mukale su krave i štektao pas. 

Smjesta je smetnula s uma sve to i uprla pogled u 
vis, visoko, gdje su na vlažnom nebu pasla stada obla- 
ka, slična bijelim vunastim jaganjcima, a negdje, ispod 
njih, u visinama, protegoše se neke nevidljive ptice, te 
se samo otegnuti i plačljivi njihov krik ganutljivo pro- 
sipao po zemlji. Jagusiu je na taj glas nešto steglo pod 
grudima, a nenadana čežnja, što je već odavno tajno 
vrebala, stisla joj je srce, te je ugaslim pogledom prešla 
preko uznjihanog drveća, preko vode, tamo, kuda su 
valjada plovili oni oblaci, zagnjureni u plavilu, pogle- 
dala je širom cijeloga svijeta, ali ništa nije razaznala 
zbog velike, u njoj sabrane čežnje, te teške suze pote- 

koše preko poblijedjelih obraza kao blistavo zrnje pre- 
kinutoga čisla, i tekle su jedna za drugom polagano i 
curile nekuda, baš na dno duše. 
Je li ona mogla shvatiti, što se to s njom zbiva? 
Samo je osjećala, da je nešto nadimlje, uzdiže i 
zanosi, da bi sada pošla na kraj svijeta, kamo je oči 
povedu, kamo je ponese nesavladiva čežnja. I plakala 


je tako ne hoteći i gotovo bez boli, kao drvo, što opte- 


rećeno cvijetom u proljetno jutro, kad prigrije sunce, 
a vjetri ga zanjišu, obilno prosipa rosu, upire se o ze- 
mlju, buja rodnim sokovima i cvjetnate grane prema 
nebu pruža... i 

— Witek! zamoli lijepo tu milostivu na zajutrak! 
— prodere se opet Hanka. 

Jagna, kao da se probudila, obriše suze, pričešlja 
kosu i žurno izađe. 

U Hankinoj su sobi već svi sjedjeli za zajutarkom. 
Iz zdjela su se pušili krumpiri, a J6zka ih je baš zači- 
njala vrhnjem i prežganim lukom, a ostali su držali 
naperene žlice i uprli lakome oči u jelo. 

Hanka je zapremila prvo mjesto po sredini kraj 
klupe, za kojom su jeli; na kraju je sjedio Pietrek, a 
kraj njega je na zemlji čučao Witek. ]J6zka je jela 
stojećki, pazeći da ne ponestane jela, a djeca su sje- 
djela uz ognjište uz prilično omašnu zdjelu, braneći se 
žlicama od tape, koji bi umio kadšto i da s njima jede. 

Jagnino je mjesto bilo prema vratima, nasuprot 
Pietreku. 

Jeli su polagano i samo su na mahove pogledavali 
ispod čela. 

Zalud je J6zka koješta brbljala, Pietrek dobacio 
po koju riječ, napokon bi i Hanka progovorila, jer su 
je dirnule Jagusine zaplakane i tužne oči, no Jagusia 
nije ni slovca izustila. 

— Witek, a odakle ti ta čvora na glavi? — zapita 
Hanka. 

_ Udario sam se o jasle! — Pocrveni kao rak i 
protare pozlijeđeno mjesto pogledavši u J6zku povjer- 
ljivo. 

— Jesi li donio grančice mace? 

— Odmah ću donijeti, čim pojedem, — ispričavao 
se jedući žurno. 

Jagna odloži žlicu i izađe. 

— Opet ju je neki stršen ubo! — prošapće J6zka 
i dolije Pietreku baršča. 

— Ne umije svatko tako mljeti jezikom kao ti. Je 
li ona već pomuzla kravu? 

= — Uzela je muzlicu, zacijelo je otišla u staju. 

— ]6zia, za sivulju treba spremiti kolač. 

— Već pušta prvo mlijeko, danas sam probala. 

— Kad pušta, mogla bi se svaki dan oteliti... 

— Telca će dobiti! — reče Witek i ustane od jela. 

— Glupan! — prošapće Pietrek prezirno i malko 
popusti kaiš, jer se prilično najeo, pa zapali na kladi 
cigaretu i iziđe zajedno s Witekom. 

Ženske se latiše šuteći posla. J6zka je prala suđe, 
a Hanka spremala krevete. j 

— Hoćete li u crkvu s macicama? 

— Idi ti s Witekom, a može i Pietrek, samo neka 
prije konje otimari. Ja ću ostati kod kuće, pripazit ću 
na oca, a možda će se i Rok vratiti s kakvim glasom od 
Anteka.... 

— Bih li rekla Jagustynki, da dođe sutra da po- 
mogne oko krumpira? a? 

— Da, mi same ne ćemo dospjeti, a treba ih žurno 
prebirati. 

— Ai đubre bi trebalo razbacati! 

Pia Pietrek će ga sutra dopodne izvesti, a poslije 
ručka će se s Witekom latiti razbacivanja; a ako dospi- 
ješ, i ti ćeš pomoći... 

Ispred prozora se začuo vrisak gusaka, a Witek 
nahrupi sav zadisan. 

— Ni gusacima ne daš mira! 

— Hijeli su me ugristi, pa sam se branio. 

Baci na sanduk cijelu pregršt od rose još vlažnih 
vrbovih grančica, posutih macicama. J6zka ih uze sla- 
gati i vezati crvenom vunicom. 

NE To te je roda kljuenula u čelo? — zapita ga ona 
tiho. 

— Da, roda, samo me ne odaj... — Obazre se na 
gazdaricu, koja je iz sanduka vadila svečano ruho. — 
Reći ću ti, kako je to bilo... Pronjuškao sam, da roda 
preko noći stoji pred hodnikom župnoga dvora... pri- 
krao sam se u kasnu noć, kad su već svi spavali... i 
M dohvatio... premda me je kljucnula... ja 
bih je kaputom zagrnuo i iznio... ali me nanjušiše 
psi... poznaju me, ali su kao bijesni dojurili, pa sam 
morao bježati, još su mi i nogavicu razderali ,.. ali ja 
ne ću popustiti... 

— A kad velečasni sazna, da si mu uzeo rodu? 

—A iko će mu to reći? .., uzet ću je, jer je moja. 

— A gdje ćeš je sakriti, da je opet ne odnesu? 

> Pronašao sam neko skrovište, da ga ni žandari 
ne bi nanjušili ... a poslije, kad zaborave, dovest ću je 
u kuću i reći ću, da sam domamio i pripitomio novu 
rodu — a iko bi je prepoznao, ]J6zia? Samo me nemoj 
odati, donijet ću ti kakve ptičice, ili mladoga zečića. 

— Zar sam ja dječak, da se igram s ptičicama? Lu- 


do, brzo se preobuci, idemo zajedno u crkvu. 


— ko hoćeš li mi dati da nosim macice? a? 
ES alo mu baš na pamet! ... samo ženske mogu 
nositi macice na blagoslov. 

— Pred crkvom ću ti ih vratiti, pusti samo kroz 
selo... . 

Molio je tako usrdno, da je obećala i brzo se okre- 
nula prema Nasiki Golebianki, koja je baš ulazila, 
lijepo dotjerana za crkvu, držeći vrbove grančice u ruci. 

_ Nemaš li kakva glasa o Mateušu? — zapita 
Hanka poslije pozdrava. : ' 

— Samo to, što je jučer donio knez, da mu je bolje. 

— Knez zna baš toliko, koliko i ništa, ili izmisli, 
što nije ni bilo. , : 

— Kažu, da je to isto rekao i velečasnom. 

— A o Anteku nije znao reći ni riječi? 

— Kažu, da Mateuš sjedi s ostalima, a Antek za 
sebe. : ma: 

— Eh... on to samo tako laje, da ima s čime da 
ulazi u kuće... ' i 

— Bio je i kod vas s tim glasom. s 

— Nailazi svaki dan, ali Jagusi; s njom ima neka- 
kva posla, pa se sastaju i javno se u ljesi razgovaraju. 

Rekla je to tiše, s naglaskom, pogledavajući kroz 


prozor, jer je Jagna baš silazila s hodnika, bogato na- * 


kićena, s molitvenikom u ruci i s vrbovim grančicama. 
Dugo je za njom gledala. Me do 
— Zakasnit ćete, djevojke; ljudi već idu u crkvu. 
— Još nije zvonilo. an 
Ali u taj čas oglasiše se bučno i zvona, pozivajući 
u dom Gospodnji; zvonila su polagano, dugo i glasno. 
Tek što bi čovjek izmolio očenaš, svi krenuše iz 
kuće u crkvu. . , 
Hanka ostade sama, pristavi ručak, nečim se za- 
ogrne, i, skupivši djecu, sjede s njima u hodnik, “X 2 
počešlja i poište, jer u radne dane nije nikako bila 
ospjela da to učini. : 
e se već dosta visoko diglo, ljudi su se sa svih 
strana skupljali u crkvu, svaki su se čas prosipali iz 

ljesa, te su se po putovima crvenile poput maka ženske 
oprave i čuo se žamor razgovora pomiješan s vikom 
djece, što su se igrala bacajući kamenje po vodi i za 
pticama; kadšto bi zadrndala kola, puna ljudi iz dru- 
goga sela, a onda bi prolazili neki, valjada strani, se- 
ljaci, koji su joj nazivali Boga, dok napokon polagano 
ne prođoše svi, a pusti putovi zašulješe. 

Kad je Hanka poiskala djecu, povela ih na slamu 
pred trapove, da se sami igraju, zavirila nad lonce, što 
su se mirisno dimili, i vratila se na pređašnje mjesto, 
moleći se u pol glasa na krunicu, jer nije znala iz moli- 
tvenika.: 

Dan se već dizao prema podnevu, prava je blag- 
danska tišina zavladala selom, niotkale se nije čulo 
glasa, samo su živkali vrapci i cvrkutale lastavice, što 
su lijepile gnijezda u podstrešju. Vrijeme je bilo toplo, 
prvo proljeće tek što se okrzlo o zemlju i dotaknulo se 
drveća; nebo je lebdjelo mlado, posve sinje i neobično 
blistavo; voćnjaci su stajali nepomično, pružajući pre- 
ma suncu granje krcato nabujalim pupovima, a jelše, 
što su rasle uz rub jezera, gibale su žute rese kao da 
tihano dišu; smeđe, ljepljive i mirisne mladice topola, 
koje kao da medom procuriše, otvoriše se pupovima 
prema svijetlu poput pilećih kljunova .-. 

Kraj kuća je već dobrano grijalo, muhe su izašle 
na tople zidove, a kadšto bi se javila i po koja pčela i 
zujeći pala na titrice, što su virile ispod plota, ili bi 
marljivo lijetale nad grmljem, što je planulo mladim 
listićima kao zeleni plamen. i 

Ali s polja i od strane šume dopirao je još oštar 
vlažan vjetar. 

< Mora da je bilo pol mise, jer se u tihom i regbi od 
proljeća uzavrelom zraku začuše glasovi dalekog pje- 
vanja, sviranje orgulja, a načas se poput obilne kiše 
prosuše daleki zvuci: zvončića. : 

Vrijeme je prolazilo polagano i tiho, a kad se sunce 
uspelo najviše, zamuknuše čak i ptice, samo su vrane, 
lopovski vrebajući na guščiće, nisko poletavale nad je- 
zerom i izazvale povike gusaka; a i po koja se roda ne- 
gdje javila klepetom i preletjela tu blizu, te je njena 
golema sjena preletjela zemljom. . : 

Hanka se usrdno molila, pazeći na djecu, a pokad- 
što bi zavirila i k staromu. jn 

No on je, kao uvijek, ležao nepomično i gledao 
pred sebe. . i s 

Umirao je tako polagano, dopunjavao je svoje vri- 
jeme pomalo, od dana do dana, kao žito u klasju, što na 
suncu dozrijeva za oštri srp... nije razaznavao niko- 
ga, pa i onda, kad bi zovnuo Jagnu i Ra ot 
ruke, gledao bi na drugu stranu; samo se Hanki čini o, 
da na njen glas miče usnama, a oči da mu se kreću, kao 
da želi nešto reći... ae 

I tako je to trajalo bez prekida, a plač bi spopadao 

koji su to gledali. 
SB os doč tko bi se tomu nadao! Toliki gazda, 
takav mudrijaš, toliki bogataš, da mu nisi mogao naći 
premca, a sada evo leži kao gromom svaljeno drvo, još 
puno zelenih grančica, a već izloženo plijenu smrti o 

Još nije umro a i nije živ, ali je sav već u rukama 

žjega milosrđa. 

ME sudbino čovjeka, neumoljiva sudbino! af 

O, silo božanske providnosti, koja se javljaš, kad 
ti se nitko ne nada, da li bijelim danom, ili pak mrklom 
noći, ti podjednako mrvicu čovječju izmećeš prema 
gorkoj Smrti! ... Hanka je tužno razmišljala o o 
pogledavala prema nebu, po kojiput uzdahnula, svršila 
krunicu i trebala da se lati podnevnoga muzenja, jer 
uzdisanje je uzdisanje, a posao je prva stvar. ea 

Kad se vratila s punim muzlicama, svi su već bili 
kod kuće. J6zka je pričala, što je pop govorio s pro- 


32 








povijedaonice i iko je sve bio u crkvi; nastala je vreva 
i u sobi i na hodniku, jer je s njom došlo nekoliko vrš- 
njakinja i zajedno su gutale one posvećene macice, jer 
kažu, da one brane od grlobolje. 

Bilo je mnogo smijeha, jer nije svaka mogla progu- 
tati, nego bi se zagrenula pijući vodu, ili bi je morali 
šakom gruvati u leđa, da lakše proguta, a to je s veli- 
kom radošću obavljao Witek. 

Samo se Jagna nije vratila na ručak; vidješe ju, 
kako je išla s majkom i s kovačevima. Tek što ustadoše 
od zdjela, a uđe Rok. Skočiše, da ga veselo pozdrave, 
jer im je postao svojski, kao rođeni djed, a on ih. je 
pozdravljao tiho, svakomu je nešto rekao, svakoga u 


“ glavu poljubio, ali kad mu ponudiše da jede, nije jeo: 


bio je veoma umoran i brižljivo se ogledavao po sobi. 
Hanka je pratila njegove oči, ali se nije usudila pitati. 

— Bio sam s Antekom! — reče tiho ne gledajući ni 
u koga. 

Hanka skoči sa sanduka, prožeo Ju strah i stisnuo. 
oko srca, te nije mogla ni riječi prozboriti. 

— Zdrav je i dobro se osjeća. Premda je žandar na 
nas pazio, razgovarao sam s njim jedan dobar sat. 

— A jeli okovan? — teškom je mukom progovorila. 

— Ali ne!... obično kao i ostali!... nije mu tamo 
tako zlo, ne bojte se! 

— Koziol je govorio, da tamo tuku i da ih priki- 
vaju uz zidove. ' 

— Možda se gdje drugdje i to dešava... radi čega 
drugoga... ali Antek reče, da ga nisu ni dirnuli. 

Hanka radosno prekrsti ruke, a smiješak joj preleti 
kao sunce preko lica. 

— A kad sam odlazio, rekao je da bez brige zako- 
ljete krmka još prije blagdana, jer je željan svetenja. 

— Gladom ga tamo more, siromaha, gladom ga 
more! — zajauče ona otegnutim glasom. 

— Ali otac je rekao, kad se pothrani, neka se proda 
— primijeti J6zka. : 

— Rekao je, ali kad Antek kaže, da se zakolje, onda 
je njegova volja prva iza očeve — reče Hanka oštrim, 
nepopustljivim glasom. kh 

— I još je rekao, da u polju date posvršavati sve, 
što je potrebno, ne obzirući se ninašto. Ja sam mu re- 
kao, kako vi tu mudro gazdujete. 

— A što on na to? što je rekao? 

Radost ju je oblila kao žar. 

— Rekao mi je, ako hoćete, sve ćete dobro udesiti sah 

— I hoću, hoću! — šapne ona čvrstim glasom, a oči 
joj zasjaše nepopustljivom voljom. , 

— Što ima novo kod vas? 

— Pa ništa, kao što je bilo... A hoće li ga brzo 
pustiti? — zapita ona i zadršće od straha. 

— Možda odmah iza blagdana, a možda i malko 
kasnije, kad svrše istragu... Ali to će se otegnuti, jer 


je tamo cijelo selo, toliko ljudi... — odgovarao je Rok 
okolišajući i ne gledajući joj u oči. 

— A je li pitao za kuću, za djecu, za... mene... 
za sve?... — poče ona plaho. 


— Pitao je, da, sve sam mu po redu ispričao. 

— 1... za sve u selu?... 

Bila je veoma radoznala, da li je i za Jagnu pitao 
također, ali se nije usudila da otvoreno zapita, a onako 
usput, da on ništa ne primijeti, nego da sam od sebe 
kaže, to nije mogla uza svu svoju muku; osim toga je 
i podesno vrijeme prošlo, jer se već pronio glas po selu, 
da se Rok vratio, i ubrzo, još prije večernje, stadoše se 
skupljati žene, veoma željne da čuju nešto o svojim 
muževima. 

Rok izađe k njima pred kuću i, sjedeći na pragu, 
pričao je, što je saznao o svakom napose, i premda nije 
ništa zlo govorio, ipak je tiho babje šmrcanje postajalo 

u skupu žena sve glasnije, negdje se začuo i glasni plač, 
a negdje se otela i tužna riječ... 

Zatim je krenuo u selo, zalazio gotovo u svaku kuću, 
a izgledao je sa svojom bijelom bradom i uzdignutim 
očima kao svetac, koji je svuda nosio riječi utjehe, a 
gdje je ušao, tamo kao da se sobe napuniše svjetlošću, 
a u srcima da procvjetaše nade, pouzdanje je krije- 
pilo plahe, suze su obilnije tekle, obnovljene su uspo- 
mene teže pritiskale, a tuga se s većom čežnjom di- 
zala... 

Jer istinu je rekla jučer Klebova Agati, da je selo 
postalo slično otvorenomu grobu; jer doista u Lipcu 


je izgledalo kao poslije kuge, kad veći dio ljudi izvezu 


pod grobove, ili kao kad rat pregazi i poubija muževe, 
te po pustim kućama ostane samo žensko naricanje, 
djetinji plač, jadikovanje, uzdisanje i živo, veoma 
bolno sjećanje na preživjele krivice. 

Ni iskazati se ne može, što se zbivalo u izmučenim 
dušama! 

Prolazila je ireća nedjelja dana, ali Lipce se još 
nije umirilo, nego, naprotiv, rastao je osjećaj krivice 
i nepravde, pa nije čudo, što se svakoga svitanja, čim 
bi se samo od sna probudili, svakoga prijepodneva i 
svakoga predvečerja — u kućama ili na polju, gdje- 
god se skupio narod, bez prekida i plačljivo poput 
prosjačke molitve čulo samo naricanje, a želja za 
osvetom bujala je u srcima kao đavolski otrovni ko- 
rov, te su se pesti same od sebe stiskale, a krvave i 
srdite riječi sijevale su kao munje. 

I zato su Rokove riječi poput žarača, kojim slu- 
čajno dotakneš pritajenu vatru, te plamen opet svom 
snagom bukne, izazvale, te su svima pred oči izašle 
uspomene na sve nepravde, i malo je tko pošao na 
večernju, nego su se skupljali po ljesama, sabirali po 
putovima, išli u krčmu razgovarajući, plačući i psu- 
jući... 

Samo je Hanka osjećala, da je mirnija i radovala 
se, što ju je pohvalio muž, u duši se osjećala krepka 
i puna nade, željna rada, da pokaže, kako je svemu 
dorasla, te se njena radost ne može iskazati. 

Čim se žene raziđoše, došla je kovačeva žena, da 
posjedi uz bolesnika, a Hanka i J6zka pođoše u hlijev 
da pregledaju krmka. : ' 

Pustiše ga na dvorište, ali kako je krme bilo uto- 
vljeno, izvalilo se odmah u gnojnici i nije htjelo više 
ni da se makne. žala 

— Danas mu više ne daj da ždere, neka se pročisti. 

— Baš sam ga popodne zaboravila nahraniti... A. 

— To je dobro za ovajput, sutra ga treba zaklati. 
Jesi li pozvala Jagustynku? ' A 

— Obećala je, da će doći još danas, predveče... 

— Obuci se i potrči k Ambroziju, da sutra, makar 
i poslije mise, dođe da zakolje krmka. daa g 

— Samo ako bude mogao, jer je velečasni navije- 
= stio, da će sutra doći dva svećenika, koji će ispovije- 
dati. E 

— Naći će on već vremena! ... zna on, da ne ću 
žaliti rakije, a samo on umije fino zaklati i meso raš- 
činiti. A i Jagustynka će pomoći. ' 

— A ja ću se ranim jutrom odvesti u grad po sol 
i začin... 

— Hijela bi, da se malko proluftiraš... ne treba, 
sve ćemo dobiti kod Jankiela, odmah ću onamo, da 
donesem. — J6zka! — povikne još za njom — a gdje 
su Pietrek i Witek? 


— Zacijelo su pošli u selo, jer je Pietrek ponio . 


sle. ' 
, — Ako ih sretneš, potjeraj ih, neka iznesu korito 


iz šupe pred kuću, trebat će ga ujuiro ispariti. 
J6zka, sva vesela, što je mogla potrčati u selo, od- 
juri k Nasiki, da zajedno potraže Ambrozija. 

No Hanka se nije uputila u krčmu, jer se odmah 
dovukao njen otac, stari Bylica, pa mu je dala da nešto 
pojede i veselo mu ispripovijedala, kakve je glase do- 
nio Rok od Anteka, no nije još bila sve ispričala, kad 
je nahrupila Magda, kovačeva žena, vičući: 

— Hodite brzo, nešto je ocu! 

I doista, Boryna je sjedio na rubu kreveta i raz- 
gledavao se po sobi. Hanka pritrči k njemu, da ga 
pridrži, da ne spadne, a on je upro oči u nju, a zatim 
uperi pogled na vrata, kroz koja je neočekivano baš 
ulazio kovač. 


— Hanka! 


Rekao je to razgovijetno i čvrsto, te ju je jeza 


* prošla. 


— Tu sam, ne mičite se, doktor je zabranio — pro- 
šapće prestrašeno. 

— Kako je napolju? 

Glas mu je bio slomljen, nekako stran. 

— Proljeće ide, toplo... promuca ona. 

— Jesu li ustali? ... vrijeme je, da se ide u polje... 

Nisu znali, što da kažu, nego su pogledavali: jedno 
u drugo; samo Magda zariče plačući. 

— Branite svoje! ne dajte se, ljudi! 

Vikao je, ali riječi su mu se prekidale, stao se tresti 
i drhtati u Hankinim rukama, te kovačevi hijedoše da 
je zamijene, no ona nije popuštala, iako joj utrnuše 
ruke i leđa. Gledali su u njega sa strahom, čekajući, 
što će reći. 

— Prvo sijati ječam... Ovamo k meni, ljudi! ... 


u pomoć! ... — zavikne odjednom strašno, ispruži se 
i pade nauznak, oči mu se zaklopiše, zahropće. 
— Umire!l... Isuse!... umire!... — vikala je 


Hanka iza glasa i tresla njime iz sve snage. 
A Magda mu stade odmah gurati zapaljenu mrtva- 
čku svijeću u nemoćnu ruku. 

— Brzo po svećenika, Michal! ... no prije nego što 
je kovač izišao, Boryna otvori oči, ispusti iz ruke svi- 
jeću, te se iskrhala na komade. 

— Već ga je prošlo, nešto traži... 

Šaptao je nagnut nad njim, ali starac ga dosta sna- 
žno odgurne i zavikne potpuno prisebnim glasom: 

— Hanka, otpremi te ljude! | 

Magda se plačući baci kraj njega, ali zacijelo je 
nije prepoznao. 


— Neću...netreba...istjeraj... — ponavljao je 
odlučno. 
— Povucite se makar u trijem, nemojte se proti- 
viti... — molila je Hanka. 


— Izađi, Magda, ja se ne mičem s ovoga mjesta — 
procijedi tvrdoglavo kroz zube kovač, jer je primijetio, 
da stari hoće neku tajnu da oda Hanki. 

Starac je to čuo, i pridignuvši se, tako je strašan 
pogled dobacio pokazujući mu rukom prema vratima, 
te je kovač izišao kao pas udaren nogom, i kunući pri- 
skočio Magdi, što je plakala na hodniku, ali odjednom 
se stišao, obazreo se i pojurio u voćnjak, kradom se 
došuljao pod prozor, pritisnuo se, da prisluškuje, jer 
je baš s one strane bilo uzglavlje kreveta i kroz okna 
se moglo čuti barem nešto malo. ' 

— Sjedni uz mene... — zapovjedi starac, kad je 
kovač izišao. ' 

Ona sjedne na rub kreveta i jedva je mogla suz- 
držati plač. 

— U komori ćeš naći nešto novaca... spremi, da 
ti ih ne otmu... 

— Gdje? 

—Užitu... 

Govorio je razgovijetno, odmarao se iza svake ri- 
ječi, a ona se, prigušujući neki strah sva bila upila 
u njegove oči, što su se čudno sjale. 

— Anteka brani... prodaj pol gazdinstva, ali ga 


nedaj... nedaj... tvoje je... X 


Nije dovršio, sav je pomodrio i srušio se na uzgla- 
vlje, oči mu ugasnuše i prevukoše se maglom, još je 
nešto buncao i kao da se pokušavao dići. 

Hanka zavikne od straha, smjesta dotrčaše kova- 
čevi, budili su ga, vodom polijevali, ali on više nije 
dolazio k sebi, nego je, kao i prije, ležao ukočen, ne- 
pomičan, s otvorenim očima, dalek od svega onoga, 
što se kraj njega dešavalo. 

Dugo su sjedjeli uz njega, žene su tiho plakale, ali 
nitko ne reče ni riječi; suton se već spuštao, soba je 
tonula u sjeni, kad su izašli zajedno napolje na dan, 
što se gasio, samo su se još u jezeru žarili ostatci za- 
padnog rumenila. 

— Što vam je rekao? — zapita kovač strogo i za- 
krčio joj put. 

— Čuli ste. 

— Ali što je kasnije govorio? . 

— Što i prije, pred vama... 

— Hanka, ne tjerajte me u bjesnilo, jer će biti 


zla... 
— Vaših se prijetnja bojim toliko, koliko i psa... 
— I nešto vam je gurnuo u šaku... — dobaci on 
lukavo. 
— A što, to ćete naći sutra iza štaglja... — na- 


ruga mu se ona prezirno. 

On nasrne prema njoj, i možda bi došlo do kakva 
zla, da baš nije u taj čas stigla Jagustynka, koja im 
smjesta na svoj način reče: 

s Tako se složno i prijateljski razgovarate, da se 
po cijelom selu čuje... 

Kovač opsuje sve, što mu je palo na pamet, i pođe 
u selo. 

Ubrzo je pala tamna noć, oblačine zakriše nebo, 
nijedan drhtaj zvijezda nije prodirao, dizao se vjetar 
i polagano mahao drvećem, te je ono muklo i tužno 
šumilo: opet će biti promjene vremena. 

U Hankinoj je sobi bilo svijetlo i dosta živahno, 
vatra je pucketala na ognjištu, večera se spremala, 
nekoliko je starijih žena s Jagustynkom na čelu koje- 
šta razgovaralo, a J6zka je sjedila s Nasikom i Jaškom 
Razvratnikom na hodniku, jer je Pietrek na guslama 
gudio tako tužnu pjesmu, da im se dalo na plač; samo 
što Hanka nije mogla da mirno ostane na istom mjestu, 
neprestano je razmišljala o Boryninim riječima i svaki 
čas pogledavala na drugu stranu... 

Ali što će? ... sada se nije moglo tražiti u komori: 
Jagna je sjedjela u sobi i slagala svoje blagdansko 
ruho u sanduk. 

— Pietrek, prestani, danas je skoro već veliki po- 
nedjeljak, a on gudi i gudi, grehota! 

Ispsovala ga, a sva je u sebi bila tako raskidana, 
da bi najradije zaplakala. Pietrek prestade svirati i svi 
uđoše u sobu. 

— Razgovaramo o onom vlastelinovom bratu, o 
glupom Jacku! — reče joj neka žena. g 

No ona ipak nije mogla razumjeti, o čemu govore, 
jer su psi počeli glasno lajati u ljesi, pa ona opet 
izviri napolje i stade ih još nahuckavati. Lapa se bi- 
jesno baci u voćnjak... 

— Puci ga, Lapa... hvataj ga, Burek... puci!... 

Ali psi naglo zamuknuše, a vrativši se veselo su 
cvilili. 

I nije se samo te večeri tek jedamput u njoj pro- 
budila neka plaha sumnja. 

— Pietrek, zaključaj čvrsto sve, jer netko tuda obi- 
lazi, a mora da je domaći, jer psi ne će ma njega. 

Odmah se svi raziđoše i ubrzo je san obuzeo cijelu 
kuću, samo je Hanka još pošla da vidi, jesu li sva 
vrata pozaključavana, a zatim je još dugo stajala kraj 
zida i plašljivo prisluškivala... 

— U žitu... zacijelo u kojem buretu... Samo da 
me iko ne preteče! ... 

“Oblio ju je od straha hladan znoj, a srce joj stade 
silovito lupati. 

Te noći gotovo da nije spavala. 

II 


— J6zia, zapali vatru na ognjištu i pokupi sve 
lonce, koliko ih ima, napuni ih vodom i pristavi k vatri. 
a ja ću skočiti k židovu po začin. , nel 

— Samo se žurite, jer Ambrozije tek što nije sti- 
gao. 

— Ne boj se, ne će došepesati ranom zorom, mora 
prije počistiti crkvu. , : : h 

— Eh, odzvonit će pozdravljenje i smjesta će doći, 
jer, reče, da će ga Rok zamijeniti. ek : : 

— Stići ću još na vrijeme, a ti vikni momcima, da 
brže istružu korito i da ga dovuku na hodnik. Kada 
dođe Jagustynka, neka opere čabrove, a i burad treba 
iznijeti iz komore i odvaljati do jezera, da odmeknu ; 
samo ne zaboravi nametati kamenja, da ih voda ne 
odnese. Djecu nemoj buditi, neka se jadna ispavaju, 
imat ćemo više mjesta... — oštro je određivala Hanka 
i povezavši maramom glavu žurno izašla u rano i ki- 
šovito jutro. . 

Dan, koji je tek svanuo, bio je oblačan, mokar i 
prožet neugodnom hladnoćom; sive su se magle dimile 
s promočene zemlje i padale kao sitna i hladna kiša, 
skliski su se putovi sivjeli puni vode, a pocrnjele kuće 
jedva su se nazirale kroz kišu, promočeno i zgureno 
drveće javljalo se negdje kao drhtava sjena, regbi da 
je načinjeno od te kučinaste, staklenaste magle, i virilo 
u jezero, što je jedva poprimilo sivu boju; samo se 
ispod gvaljastih oblaka cijedio drhtavi i tihi pljusak 
kapljica, što su neprekidno udarale u vodu, a svuda 

se spustila kiša, te nisi mogao vidjeti božjega svijeta, 
a i pusto je bilo još svuda. 

Tek. kad je zvonce počelo jecajući zvoniti, zacrve- 
niše se gdjegdje haljine žena, što su se uputile preko 
suših mjesta u crkvu. 

Hanka se požurila, računajući, da će se možda 
sresti s Ambrozijem već na zaokretu pred crkvom, ali 
on još nije bio izišao. Samo se kao svaki dan u to doba 
smucao kraj jezera slijepi župnikov konj vukući na 
salincima bure, svaki čas bi zastao i spoticao se o 
rupčage, a njuhom je samo pogađao, gdje je voda, 
jer je sluga baš čučnuo u ljesu, da se skrije pred ki- 


šom, pušeći cigaretu. 


A u isti su čas baš pred župni dvor stigla kola, u 


koja su bila upregnuta dva dorata, a iz kola izađe 


debeli i crveni pop iz Laznova. 

— Ispovijedat će, a i velečasni iz Slupie tek što 
nije stigao, — pomisli i stade se uzalud obzirati za 
Ambrozijem, a zatim krene kraj crkve još blatnijim 
putem, koji je bio zasađen redovima golemih topola; 
bile su tako utonule u kišu, kao da su se nekakve s jene 
iza oznojena okna sablasno micale. Prošla je kraj 
krčme i krenula poljskim posve razmočenim putelj- 
kom. 

Pomislila je, da će još dospjeti pohoditi oca i po- 
razgovoriti se sa sestrom, s kojom se već bila posvema 
pomirila otkako se preselila k Boryni. 

Svi su sjedjeli u kući. ' 

— ]J6zka je jučer kazivala, oče, da ste bolesni — 
zapodjene ona razgovor. 

— Eh... samo da ne mora pomagati, proteže se 
pod kožuhom i stenje i bolešću se izgovara, — odgovori 
zlovoljno Weronka. : 

— Hladno je tu kod tebe, da sve po nogama šiba. 

Stresla se od zime, jer je doista kroz kuću curilo 
kao kroz sito, a sklisko je blato pokrivalo pod. 

— A imam li čime da vatru naložim? Tko će mi 
donijeti suvaraka? imam li snage da odjurim preko 
tolikoga svijeta u šumu i da na leđima donesem, kad 
ima toliko drugoga posla, te čovjek ne zna, čega prije 
da se lati! Mogu li ja sama sve to da svladam? 

Obje uzdahnuše radi svoje nemoći i osamljenosti. 

— Dok je Stacho bio kod kuće, činilo se, da on 
ništa ne mari za kuću, a čim ga je nestalo, tek se sada 
vidi, što znači muška glava. Hoćeš li u grad? 

— Da, htjela bih što prije, ali Rok je doznao, da 
će tek preko svetaca k njima puštati, pa ću se spre- 
miti u nedjelju i odnijet ću mu, siromahu, malko sve- 
tenja. 

— I ja bih mojemu štošta ponijela, ali što mogu? 
ovu koru kruha? 

— Ne brini se, ja ću spremiti više, da bude dosta 
za obojicu, i zajedno ćemo ponijeti. 

— Bog ti platio za tvoje dobro srce, kad bude pri- 
lika, ja ću ti se odužiti radom u polju. | 

— Od srca dajem, a ne da odradiš. Prilično sam 
upoznala tu kumu sirotinju i znam, kako ta kučka 
grize, sjećam se... — prošapće bolno. 

— Čovjek kroz čitav život s njom prijateljuje, pa 
će joj uteći valjada samo kad legne u grob. Imala sam 
nešto malo ušteđenih novaca, mislila sam, da ću na 
proljeće kupiti kakvo svinjče, pothraniti ga, a na jesen 
bi kod iskapanja krumpira pridošlo još nekoliko zlo- 
tih. Stachu sam morala dati nekoliko zlotih, tu groš, 
tamo dva i kao voda iscurilo je sve, a novo ne prido- 
lazi. Toliko smo eto priskrbili, jer je držao uz ostale! ... 

— Ne govori koješta, od svoje je volje pošao s dru- 
gima, za svoje se borio, a i vi ćete tamo imati koje 
jutro šume... 

Noge Bit će!... prije no što sunce zasije rosa ti oči 
ispije, a kod bogataša svirka je gajdaša, siromah trguje 
gladom i tješi se nadom, da će jednom jesti!... 

— A što ti nedostaje? — zapita Hanka plaho. 

d A što imam? To, što mi dade u zajam židov 
ili mlinar, — usklikne Weronka i očajno raširi ruke. 

e Ne mogu ti pomoći, premda bih iz sveg srca 
bijela; ne sjedim na svome i moram se kao od pasa 
braniti i paziti, da me ne izjure iz kuće... više puta 
i pamet gubim od brige! 

Sjetila se prošle noći. 

— Zato Jagusiu nizašto glava ne boli, nije tako 
glupa, naužije se po volji... 

— Što ta? 

Digla se i uznemirenim očima stala gledati u sestru. 

— Ništa osobito, samo to, da će se nauživati dobra 
do grla; oblači se, šeta se od kume do kume i svaki 
dan joj je blagdan. Jučer su je, naprimjer, vidjeli u 
krčmi s knezom, sjedjeli su u posebnoj sobi, a židov 
je. jedva smogao da donese onolike četvriške... ona 
nije tako luda, da žali starca... — dobaci Weronka 
zagrižljivo. 

e Sve ima svoj kraj! — prošapće Hanka mrko i 
povuče maramu preko čela. 

— Ali što se naužije, to joj nitko ne će oteti; pa- 
metna je ta gadara... 

a Lako je biti pametan, kad se čovjek ninašto ne 
obzire! mi danas koljemo krmka, naiđi predveče, i po- 
mozi... — prekine Hanka to gorko razlaganje i izađe. 

Na drugoj strani kuće zaviri k ocu, u nekadašnju 
svoju sobu: staroga je jedva primijetila na ležaju 
samo je tiho stenjao. . 

— Oče, što vam je? — i čučne uz njega. 

— Ništa, kćerko, ništa, samo me groznica trese i 
u trbuhu me strašno zavija... 

— Tu je hladno i vlažno, kao napolju, ustanite i 
dođite k nama, pripazit ćete na djecu, jer mi danas 
koljemo. Jeste li gladni? 


— Cladan... pa jesam pomalo... jer su mi jučer 
zaboravili dati... pa da... a i oni jedu samo krum- 
pire sa solju... a Stacho je u kriminalu... Doći ću, 
Hanuš... doći ću... mucao je veselo i izvlačio se sa 


svoga ležaja. : : : 

Hanka, puna misli o Jagni, koje su je bole poput 
oštrih noževa, žurno odjuri u krčmu, da kupi potrebne 
stvari. : M u 

Dakako, židov sada nije unaprijed tražio novce, 
nego je samo žustro vagao i mjerio, što je god tražila, 
i još joj je pred oči gurkao različite druge stvari, da 
je ponuka, da kupi. Pa : : 

— Jankiel, dajte mi ono, što kažem! ... nisam di- 
jete, znam, zašto sam došla i što mi treba! saa ukori 
ga ona ponosno i nije se htjela s njim upuštati u raz- 
govor. Ko 

Židov se samo smiješio, jer je i onako uzela za ne- 
koliko desetaka zlotih, tako je uzela više rakije, da 
bude dosta i preko blagdana, a osim toga i bijeloga 
kruha, nekoliko .žemičaka, nekih petnaest sleđeva, a 
napokon i malu flašicu ruma, te je jedva mogla po- 
nijeti zavežljaj. : , u 

— Jagna može da uživa, a ja da sam past mučim 
se kao vol! aaa 

Mislila je tako vraćajući se kući, i požalila suvi- 
šan trošak, pa da se nije stidjela, bila bi odnijela rum 
židovu natrag. : j : 

U kući je zatekla veliki rusvaj oko pripremanja. 
Ambrozije se grijao kraj ognjišta i po svom je običaju 
bockao Jagustynku, koja je bila zaokupljena pire- 
njem sudova, te je para napunila cijelu sobu. 

— čekao sam na vas, da toljagom zveknem krmetu 
po glavi. 

— Požurili ste se. 

— Rok me zamjenjuje u sakristiji, župnikov će 
Walek gaziti orgulje, a Magda će pomesti crkvu. Sve 
sam udesio, samo da vama bude pravo. Svećenici će 
se tek poslije zajutarka latiti ispovijedanja. Baš je 
danas zima, da čovjeku kosti pucaju — uzvikne on 
bolno. 

— Zube sušite na vatri i tužite se na zimu! — za- 
čudi se .]J6zka. 

— Ludo! iznutra mi je zima, pa mi se čak ova 
drvena noga ukočila. 

— Odmah ću vam nešto spremiti, da se ugrijete. 
J6zia, namoči odmah sleđeve. 

— Dajte ih ovako, kakvi su, samo ako se dobro 
rakijom zaliju, fino će se izvući sol. 

— Vi uvijek po svojem, da u ponoći netko čašicom 
kucne, vi biste ustali, jer volite gucnuti — primijeti 
Jagustynka zlobno. 

— Pravo imate, bako, ali mi se sve čini, da vam 
se jezik malko okorio i da biste ga voljeli namočiti u 
rakiju, a? — nasmije se Ambrozije tarući ruke. 

— Mogu ja više izdržati nego ti, stari mućak! 

— Nešto malo ljudi ide u crkvu — prekine ih 
Hanka, jer joj nije bilo milo to ciljanje na rakiju. 

— Još je rano, skupit će se, trkom će potrčati, da 
istresu svoje grijehe. 

— I da se naljenčare, da čuju novosti i da nove 
grijehe pokupe... 

— Djevojke su se još od jučer spremale — zapišti 
odnekle J6zia. ; 

— Da, jer se stide pred svojim velečasnim — pri- 
mijeti stara. 

— Bako, vama bi već bilo vrijeme, da za pokoru 


sjednete pred k6rom da prebirete patrice, a ne da ola- 
javate druge. 

— Počekat ću, dok ti sjedneš kraj mene, šepavče! 

— Imam još kada, najprije ću vama lijepo odzvo- 
niti i lopatom zemlju uravnati... 

— Ne dirajte me, zle sam volje — zareži ona tiho. 

— Podstavit ću ovu svoju drvenu nogu, pa me ne 
ćete ugristi, a šteta bi bilo vaših zubića, jer su i onako 
posljednji... s 

Jagustynka se ljutito trgne, ali ne odgovori ništa, 
a i Hanka je baš natakala čašicu rakijom, J6zka pru- 
žila sleđa, kojega je Ambrozije otresao o drvenu nogu, 
oljuštio ga, na ugljevlju pripekao i u slast pojeo. 

— Dosta je zabave, na posao, ljudi! — klikne 
Ambrozije, zbaci kožuh, zasuče rukave, još jednom 
naoštri nož na brusu, uzme iz kuta čvrstu toljagu, ko- 
jom se drobe krumpiri za svinje, i žustro izađe napolje. 

Svi pođoše za njim u dvorište, a on s Pietrekom 
izvede iz hlijeva svinjče, što se svom silom otimalo. 

— Naćve za krv, ali brzo! — vikne. 

Hitro donesoše, krmak se češao o ugao i tiho 
roktao. 

Stajali su u krugu i šuteći gledali u krmkove bi- 
jele bokove i u debeli, obješeni trbuh. Kisnuli su, jer 
se spustila još gušća kiša i magle se položile na vo- 
ćnjak, samo je-Lapa štektao i trčao unaokolo. Neke 
žene zastadoše u ljesi, a nekoliko se djece penjalo na 
plot zavirujući radoznalo. 

Ambrozije se prekrsti, toljagu malko izmakne za 
leđa i približi se krmku postrance. Onda stane, za- 
mahne rukom, nagne se na stranu tako jako, da mu 
je popustilo dugme na košulji pod vratom, napne se i 
tresne po krmkovoj glavi između očiju, da je svinjče 
zacvililo i palo na prednje noge, a zatim ga još opali 
objeručke, te se srušilo na stranu koprcajući nogama; 
tada mu u jedan tren sjedne na trbuh, bljesne nožem 
i zatjera ga sve do drška u srce. ' 

Podmetnuše naćve, krv prsne kao iz štrcaljke, čak 
do obora, i poče grgoćući teći i pušiti se kao krop. 

“— Marš, Lapa! gledaj ga, prohtjelo mu se svinjske 
krvi kao da nije post! — oglasi se napokon Ambrozije, 
tjerajući psa i teško dišući. Bio se malko umorio. 

— Hoćete li ga ošuriti u hodniku? 

— Odnijet ću korito u sobu, treba ga objesiti, da 
ga rasiječem. 

— Mislila sam, da je u sobi tijesno. 

— Pa imate drugu stranu, očevu, tamo ima dosta 
mjesta, a staromu to ne će smetati... samo brže, prije 
no što se ohladi, lakše će čekinje popustiti! — zapo- 


< vjedi Ambrozije čupajući istodobno s hrpta čekinje, 


što su bile duže. 

Iza nekoliko očenaša bio je krmak već ošuren, 
očišćen od čekinja, opran i visio je u Boryninoj sobi 
razapet na ždrepčaniku, koji su privezali za gredu. 

Jagne nije bilo, pošla je rano izjutra u crkvu, i ne 
znajući, što će se dogoditi; samo je starac kao obično 
ležao na krevetu i zagledao se nekuda besvijesnim po- 
gledom. 

Spočetka su se vladali tiho i često su se obzirali na 
bolesnika, ali kako se on ni maknuo nije, ubrzo su na 
njega zaboravili, potpuno zaokupljeni poslom oko 
svinjčeta, koje ih nije prevarilo u nadi, jer je na leđi- 
ma imalo slaninu debelu dobrih šest prstiju i krasno 
salo. 

— Otpjevasmo mu, otpremismo ga, vrijeme je, da 
ga rakijom poškropimo! — poviče Ambrozije umiva- 
jući ruke nad koritom. 

— Hajdete na zajutrak, naći će se i pića. 

Prije no što se prihvatio krumpira s barščom va- 
ljano gucne rakije, ali kratko je vrijeme sjedio za je- 
lom, odmah se latio posla i požurivao sve ostale, a 
naročito Jagustynku, s kojom je zajedno radio, jer se 

ona također razumijevala u soljenje i pripravljanje 
mesa. 

A i Hanka je pomagala, koliko je mogla, i J6zka 
se rado laćala bilo. čega, samo da ostane uz svinjče i 
u kući. 

— Pomozi đubre tovariti, neka ga brzo odvezu, jer 
mi se čini, da one lijenčine to danas ne će svršiti! — 
poviče Hanka na nju. 

J6zki je bilo vrlo žao, što mora na dvorište, pa je 
sav bijes iskalila na momke, neprekidno se čulo njeno 
psovanje — a i kako ne bi!... istjerala ju je Hanka 
baš kad je u kući postajalo sve življe, jer je svaki čas 
nailazila po koja kuma pod makar kakvom izlikom, 
kao susjeda tobože, a kad bi ugledala obješeno svinj- 
če, raširila bi ruke i stala se u sav glas čuditi, kako je 
veliko, kako je debelo, kakvoga nije imao ni mlinar 
ni orguljaš. 

Hanku je to veoma radovalo, vrlo se ponosila, što 
kolje krmka, pa premda je pomalo i žalila rakije, šta 
će, morala je, takav je već bio običaj kod gazda prili- 
kom ovakve svetkovine: častila je, nudila kruh sa so- 
lju, da malo prigrizu, rado je slušala te laskave riječi 
i mnogo se narazgovarala, jer tek što bi jedna izašla 
preko praga, već su druge u trijemu otresale cokule 
od blata, jer su bajagi naišle onako usput na kratku 
»Zdravu Mariju« prije no što će u crkvu — i srljale 
su kao na proštenje, a toliko se djece vrzlo po kuto- 
vima i zavirivalo kroz prozore, da ih je ]J6zka više 
puta morala rastjerivati. 

A iu selu je nastalo neobično gibanje, sve više je 
ljudi gackalo po putovima, a kadšto bi zadrndala i 
kola iz drugih sela, pa su se uz jezero, kao u proce- 
siji kakvoj, neprestano crvenile ženske haljine, narod 
je naime krenuo na ispovijed, bez obzira na loše pu- 
tove i na dan kišovit, neugodan i tako nestalan, da je 

iza svakih nekoliko očenaša pala kiša, a zatim se obo- 
rio topli vjetar na voćnjake, ili bi se prosule snježne 
pahulje krupne kao kaša, a znalo bi i sunce prodrijeti 
kroz oblake i regbi zlatom posuti svijet — kao što to 
uostalom obično biva u rano proljeće, kad je vrijeme 
hirovitošću svojom slično po kojoj djevojci, kojoj u 
isti čas pada na pamet i da se smije i da plače, da se 
veseli i da se žalosti, a da sama ne zna, što se s njom 
zbiva. 

Kod Hanke, dakako, nije se nitko osvrtao na to, 
kakvo je vrijeme, posao je odmicao, žamor brujao, da 
je sve odjekivalo. Ambrozije je radio, ostale požurivao, 
po običaju ih bockao, ali iza svakih nekoliko očenaša 
morao je zaviriti u crkvu, da vidi, je li tamo sve u 
redu, pa se tužio na hladnoću i pitao, gdje je rakija, 
da se ugrije. 

— Posadio sam velečasne, zatrpao ih narodom, 
ne će se do podneva maknuti. 

— Eh, župnik iz Laznova ne će dugo izdržati; 
kažu, da mu gazdarica mora svaki čas dodavati ono 
od porculana! 

— Bako, pazite na svoj nos, i okanite se popova! 

Ambrozije to nije volio. . 

— A za onoga iz Slupie kažu, da kod ispovijedi 
uvijek u ruci drži flašicu s mirisom i meće je sebi pod 
nos, jer mu narod smrdi, a iza svakoga, koga je ispo- 
vjedio, maramicom rastjeruje smrdljivi zrak i kadi... 

— Zatvorite gubicu! ne dirajte popove! — plane 
Ambrozije bijesno. 

— Jeli Rok u crkvi? — zapita žurno Hanka, jer 
ni njoj nije bilo milo Jagustynkino klepetanje. 

— Sjedi tamo još od zore, služio je kod mise i 
obavlja, što je potrebno. 

— A gdje je Michal? 

— Otišao je s orguljaševima u Rzepke, po lukno. 

— Guskom oru, pijeskom siju njive, ali opet dobro 
žive! — uzdahne Ambrozije. 

— Kako i ne bi! kad za svaku zapisanu dušu do- 
biju barem jaje... 

— A za cedulje od ispovijedi uzimaju tri groša po 
duši. Svaki dan vidim, kolike nose torbe s koječim. 
Orguljašica je prodala prošle nedjelje samih jaja neke 
dvadeset i dvije gomile po šezdeset komada — reče 
Jagustynka. # 

— Kad je orguljaš došao, kažu, da je prispio pje- 
šice s jednim zavežljajem, a sada ga ne bi mogao od- 
seliti ni na četvorim dvorskim kolima. 

— Orguljaš sjedi u Lipcu preko dvadeset godina, 
župa je velika, radi, muči se, svaki groš štedi, pa je i 
stekao — ispričavao ga Ambrozije. 

— Stekao je! guli narod, kolikogod može, a prije 
no što će komu da učini kakvo dobro, gleda u tuđu 
šaku; po trideset zlotih uzima od ukopa zato, što 
malko zableji latinski i što kvrcne po orguljama. 

— Ipak on zna svoj posao i više puta mora mu- 
ćnuti glavom. 

— Da, zna on, kada treba zablejati tanje, a kada 
dublje, i kako valja izmamiti novce. 

— Drugi bi to zapio, a on sprema sina za popa. 

— Od toga će mu biti i velika čast, a i profit — 
domeine stara ujedljivo. 

Prekinuše usred razgovora, jer je banula Jaguš i 
stala na pragu kao ukopana. 

. — Čudite se svinjčetu? — nasmije se Jagustynka. 

— Zar niste mogli klati na svojoj strani! sobu ćete 
mi svu isprljati — promuca ona i sva pocrveni. 

— Imaš kada, pa ćeš oprati! — odgovori Hanka 
hladno i oštro. 

Jaguš nasrne kao da će se svađati, ali se svladala, 
samo se po sobi okrenula, uzela čislo s raspela, zastrla 

izgužvani krevet nekakvom maramom i bez riječi 
izišla, premda su joj drhtale usne od pritajena gnjeva. 

. — Mogli biste i pomoći kraj tolika posla! — reče 
joj J6zka u trijemu. 

Ona zine na nju s tolikom srdžbom, da se nisu 
mogle razumjeti riječi, i odjuri kao bijesna. Witek 
izviri za njom i reče, da je otišla ravno kovaču. 

— Pa neka ide; potužit će se malko, pa će joj 
odlanuti! 


— Opet ćete morati ratovati! — primijeti Jagu- 
stynka tiše. 
— Draga moja, ja samo u ratu i živim! — odvrati 


Hanka mirno, premda se preplašila, jer je znala, da 
će zacijelo ovamo za koji čas dojuriti kovač i da to 
ne će proći bez ljute kavge. 


— Tek što nije došao! — prošapće Jagustynka 
samilosno. 

— Ne bojte se, izdržat ću, ne će me oni prestra- 
šiti — oglasi se Hanka sa smiješkom. 


Jagustynka stade klimati glavom, čudeći se njoj, 
i pogleda u Ambrozija, kao da se sporazumijeva, a on 
je baš sređivao svoj posao. 

— Zavirit ću u crkvu, odzvoniti podne i odmah 
ću se vratiti na ručak! — reče. 

I doista, vratio se brzo i pripovijedao, da sveće- 
nici već sjede za stolom, da je mlinar poslao čitavu 
višku riba, da će poslije ručka još ispovijedati, jer 
sva sila naroda čeka. 

Poslije žurnoga i kratkoga ručka, koji je obilno 
bio zalijevan rakijom, jer je Ambrozije tužno jadi- 
kovao, da je rakija preslaba za tako presoljene sleđeve, 
latiše se opet posla. 

Ambrozije je baš rasijecao svinjče u četiri djela 
i rezao meso za kobasice, a Jagustynka smjestila pole 

na stolu, načinjenom od vrata, i rezala slaninu pažljivo 
je soleći, kad nahrupi kovač. 

S lica mu se vidjelo, da se jedva svladava. 

— Nisam znao, da ste kupili čak tolikog krmka! 
— reče on kroz zube. 

— Kupila sam i koljem, kako vidite! 

Strah ju je malo stresao. 

— Krasno svinjče, dali ste za njega kojih trideset 
rubalja. 

Pomno ga je pregledavao. 

— A slanina mu je debela, da takvu treba tražiti! 
— nasmije se stara i primakne mu pred oči polu. 

— A... nisam dala ni čitavih trideset, ni čitavih! 
— odgovori podsmijevajući se Hanka. 

— To je Borynin krmak! — plane on odjednom, 
jer nije dulje mogao da svladava gnjev. 

— Kako ste domišljati, čak i po repu poznate, 
čiji je! — naruga se stara. 

— As kojim ste ga pravom zaklali? — zavikne on 
ljutito. 

— Ne vičite, jer tu nije krčma, a s tim pravom, 
što je Antek po Roku poručio, da ga zakoljemo. 

— Što ima Antek tu da gospodari? je li to nje- 
govo? 

— Dakako, njegovo je! 

U sebi je već očvrsnula i skupila snage za borbu. 

— Svima pripada! ... skupo ćete vi to platiti! 

— Ne ćemo tebi polagati računa! 

— Nego kome? podnijet ću sudu tužbu! 

— Tiše pritvorite njušku, tu leži bolesnik, a nje- 
govo je sve to... 

— Ali vi ćete jesti. 

— Vama zacijelo ne ću dati ni da ponjušite. 

— Dajte mi pol svinjčeta i ne ću vam praviti ne- 
prilike — šapne on blažim glasom. 

— Silom ne ćete dobiti ni jednu šunku. 

-— Dajte onda s dobre volje ovu četvrt i jednu 
polu slanine. 

.— Ako Antek odredi, da vam dam, dat ću, ali bez 
njegove volje ni jedne koštice. 

— Baba je pobjesnila!... je li to Antekov 
krmak? — opet ga spopao bijes. 

— Očev je, a to je kao da je i Antekov, pošto je 
otac bolestan, on tu gospodari mjesto njega i sve se 


«radi po njegovoj volji. A poslije će biti, kako dade 


Gospodin Isus... 


* — On neka gospodari u kriminalu, ako mu do- 


puste... godi mu gazdovanje, odvući će ga okovana 
u Sibiriju, tamo će gazdovati! — vikne kovač sav 
zapjenjen. 


— Čuvaj se ti njega! ... a ako ga i odvuku... ti 
ne ćeš zagristi u ova polja, pa ma da si i još gori Juda 
naroda! — reče Hanka prijeteći se, sva potresena od 
straha za muža. 

Kovaču zatreptaše noge, a ruke zadrhtaše i sta- 
doše poigravati po odijelu, takvu je osjetio volju, da 
je spopadne za grlo, povuče po sobi i nogama izudara, 
ali se još svladao: tu je bilo ljudi — pa je samo šibao 
u nju bijesnim pogledima, i nije mogao progovoriti ni 
riječi. No ona se nije uplašila, prihvatila je samo nož, 
kojim se sjeklo meso i pogledala ga pronicavo i pod- 
rugljivo, a on sjedne na sanduk, stade smatati ciga- 
retu i crvenim očima obzirati se po sobi razmišljava- 
jući nešto u sebi i računajući, pa brzo ustane i reče 
dobrodušno: 

— Hodite na drugu stranu, reći ću vam nešto, da 
se pomirimo. ' 

Ona obriše ruke i pođe, ali ostavi vrata širom 
otvorena. 

— Ne ću da se s vama prepirem i svađam — za- 
poče on paleći cigaretu. 

— Sa mnom ne ćete ništa izvojštiti! 

Opet se smirila. 

— Jeli vam otac jučer još što govorio? 

Bio je blag, smiješio joj se. 

— Ne... mirno je ležao kao što i danas leži... 

Sumnjičava opreznost probudila se u njoj. 

— Svinjarija sitnarija, koljite i pojedite svinjče, 
kako vam drago... nije moja šteta. Čovjek više puta 
izlane, što kasnije požali; eo: što sam rekao! 
Radi se o važnijoj stvari... Znate, govori se po selu, 
da otac mora da ima mnogo gotova novca sakriveno 
negdje u kući... — Prestane govoriti i zasvrdla očima 
u njeno lice. — : Jeslidilo bi se potražiti, ne daj Bože, 
da umre, novci bi se mogli negdje zametnuti, ili bi ih 
mogao neiko stran ugrabiti. 

— A hoće li reći, kuda je sakrio? 

U očima njenim ležala je duboka neprodirnost. 

— Vama bi on odao,.samo ako ga pametno po- 
vučete za jezik. : 

— Čim mu se vrati pamet, pokušat ću da ispi- 
pam... 

— Samo morate biti pametni i držati jezik za zu- 
bima, pa ako se novci nađu, za to treba da znamo 
samo nas dvoje. Ako se nađe veća suma, lakše bi bilo i 
Anteka iskupiti iz kriminala. ..a zašto drugi da znadu? 
Jagni je dosta pripisano... a dobro bi bilo imati no- 
vaca i za parnicu, da joj ta jutra zemlje oduzmemo... 
a zar je otac malo slao Grzeli u vojsku? — šapne i 
nagne se prema njoj. 

— Istina je, što kažete... da... — promuca ona 
čuvajući se, da ne bi što izlanula. 

— Mislim, da je zacijelo sakrio negdje u kući... 
što mislite? 

— Kako bih znala, kad mi o tome ni riječi nije 
spomenuo? 

— Jučer vam je nešio govorio o žitu... ne sje- 
ćate li se? — podmetne on. 

— Da, spomenuo je sijanje. 

— I rekao je nešto o buradi — podsjeti je on ne 
spuštajući pogleda s nje. 

— Pa da! u buradima je žito za sijanje! — reče 
ona glasnije, kao da ne razumije. 

On tiho nešto opsuje, ali se sada sve jače uvje- 
ravao, da ona nešto zna; pročitao je to s njena zago- 
neina lica i iz očiju, koje su bile suviše pritajene i 
plašljive. 

— A što sam vam sada povjerio, nemojte dalje 
govoriti... 

— Zar sam ja klepetuša, da obilazim kuće s no- 
vostima? ... 

— Samo vas upozoravam... ali dobro pazite, 
jer kad je staromu već jedared sinulo u glavi, može 
svaki čas doći k zdravoj pameti... 

— Daj Bože, da dođe čim prije! ... 

Pogleda je jedanput i drugi put svojim lakomim 
očima, čupne se za brkove i izađe, praćen njenim oči- 
ma, punim pritajene poruge. 

— Juda, mrcina, lopov! 

Plane mržnjom, zakorači za njim nekoliko kora- 
čaja, jer nije sada prvi put dobacio u oči prijetnju i 
grožnju, da će oni tamo Anteka poslati u Sibiriju i da 
će ga uz tačke prikovati. 

Istina, ona nije u to posve vjerovala, jer je znala, 
da on tako govori uglavnom iz zlobe, da je prestraši 
i da je tim lakše iz ove kuće izgrize. 

Ali uza sve to izjedao ju je veliki strah za Anteka. 
Više puta je ispitivala, gdje je znala, kakva bi mogla 
biti kazna, jer je u svojoj brizi znala, da Antek ne će 
sasvim olako proći. 

— On je doduše branio rođenoga oca, ali je ubio 
lugara, a zbog toga moraju ga kazniti, dakako... 

Razboritiji su govorili tako, da nikako nije mogla 
biti na čistu, kako je i što je, jer je svatko nešto drugo 
tvrdio. Advokat u gradu, kojemu ju je poslao župnik 
s pismom, rekao je, da može biti svakojako: i posve 
zlo, i prilično, samo se ne smije škrtariti novcem, a i 
treba strpljivo čekati. U selu su je pak najviše plašili, 
da je kovač podmetao svoje izmišljotine i da je on sve 
njih obrlatio. 

Nije zato čudo, da su joj i sada njegove riječi pale 
na dušu kao kamenje. Noge su joj drhtale pri poslu, 
nije mogla govoriti, tako ju je zaokupio strah, a usto 
je, kad je on otišao, došla i Magda i sjela uz bolesnika, 
tobože da ga brani od muha, kojih nije bilo, nego je 
budno na sve pazila. 

Ali joj je doskora to dosadilo, jer se ponudila, da 
će pomagati u poslu. 

— Ne trudi se, sami ćemo posvršavati, zar se ti 
malo namučiš kod svoje kuće? 

Hanka ju je odgovarala takvim glasom, da se 
Magda okanila svoga nauma, samo bi pokadšto pla- 
šljivo progovorila, jer je već po svojoj prirodi bila 
plaha i mučaljiva. 

Nekako baš predveče pojavila se opet Jaguš, ali 
ovaj put sa svojom majkom. 

Pozdravile su je, kao da žive u najvećoj slozi, tako 
prijateljski i laskavo, da je to Hanku ubolo, a premda 
im je uzvraćala milo za drago ne žaleći dobrih riječi, 
pa ni rakije, ipak je bila na opreza, Ali Dominikova 
odmakne čašicu. 

— Veliki je tjedan! Kako bih pila rakiju! 

— Ako nije u krčmi, nego je ovako prilikom, onda 
nije grijeh! — opravdavala je Hanka. 

— Čovjek rado sebi popušta i uvijek voli da se 
izgovori prilikom... 

— Ponudite meni, gazdarice, ja nisam orguljaš! — 
klikne Ambrozije. 

— Čim staklo zvekne, vas odinaki grijeh zavede — 
promrmlja Dominikova i spremi se da previje bole- 
sniku glavu. 

— Eh... nekoga zvonce poziva, da se lupa šakom 
u prsa, a drugoga zveket flaše izaziva, da popipa, gdje 
je čašica.. 

— Leži evo siromah, leži, a i ne zna za božji svi- 
jet! — tužno zavapi Dominikova nad Borynom. 

— Inmiti će jesti kobasice, niti okusiti rakije! — 
nastavi isto tako, samo porugljivo, Jagustynka. 

— Vama je samo sprdnja na pameti! — ukori je 
ona ljutito. 

— Pa što onda? zar ću plakanjem siromaštvo pro- 
tjerati? Jedino, što imam, to je, da se nasmijem. 

— Tko sije zlo, neka tugu žanje i pokoru čini! ... 

— Ne vele badava, da je Ambrozije, mada crkvi 
služi, gotov da se pokumi s grijehom, samo da sebi 
ugodi i da se nauživa! — reče dostojanstveno Domini- 
kova i ošine ga strogim pogledom. 

— Protiviti se dobrom i kumiti. se sa zlim može 
samo onaj, koji ne misli, kakva će mu biti poslije plata 
— dometne tiše kao da se prijeti. 

Šutnja nastade u sobi. Ambrozije se srdito trgne, 
ali zadrži u sebi oštri odgovor, jer je znao, da će i 
onako za svaku njegovu riječ saznati velečasni najka- 
snije sutra poslije mise; nije Dominikova uzalud ne- 
prestano sjedjela u crkvi... Ai ostali zašutješe na 
njen pogled kao u sove, štaviše, čak je i tvrdoglava 
Jagustynka plašljivo zašutjela. 

Kako i ne bi, cijelo se selo nje bojalo; koliko ih 
je bilo, koji su ma sebi oćutjeli moć njenih zlih očiju, 
a neki su obogaljili iki se razboljeli, jer ih je urekla. 

Šuteći su radili s plašljivo pognutim licima, samo 
se njeno bijelo lice, suho i naborano, kao da je od vo- 
ska, vidjelo u sobi. Ni ona se nije oglasila, nego se tako 
žestoko latila s Jagnom da pomažu, te se Hanka nije 
usudila, da ih spriječi. 

Kad je župnikov sluga pozvao Ambrozija u crkvu, 
ostadoše one same, i pomno su slagale meso i pole sla- 
nine u čabrove i u bure. 

— S ove strane u komori bit će za meso hladnije, 
u sobi se manje loži... — odredi stara i odmah s Ja- 
gusiom odgura sudove. : 

To se dogodilo tako brzo, da su one, prije no što 
se Hanka mogla usprotiviti i no što je to primijetila, 
već odgurale sudove u komoru, pa veoma srdito stade 
žurno prenositi na svoju stranu sve, što je preostalo, a 
pozove u pomoć ]J6zku i Pietreka. 

Predveče, kad su već zapalili svijetlo, latiše se 
brzo da prave kobasice, krvavice i one debele djeve- 
nice. Hanka je sjeckala meso s nekim tmurnim bije- 
som, tako je još bila uzbuđena: 

— Ne ću joj ostaviti tamo u komori, da proždere 
ili da odnese! Ne ćeš ti to dočekati! To ti je prefriga- 
nica — prošapće napokon kroz zube. 

— Ujutro, tiho, kad ona ode u crkvu, prenesite 
sve u svoju komoru i bit će, kao nije ni bilo. Ne će vam 
oteti silom! — svjetovala je Jagustynka nadijevajući 
mesom dugačka crijeva, koja su se pomicala po stolu 
kao crvene i debele zmije, i svaki čas ih je vješala na 
letvu iznad ognjišta. 

— Nek samo pokuša! dogovorile su se, i zato su 
došle! 

Nije se mogla umiriti. 

— Prije no što se Ambrozije vrati, kobasice će biti 

gotove... — skrene stara razgovor na drugu stranu. 

.-Ali Hanka zašuti zaokupljena poslom, a naročito 
razmišljanjem, kako da otme one pole i šunke. 

Vatra je praskala na ognjištu i tako je jarko plam- 
sala, da je u čitavoj sobi bilo crveno, u loncima su se 
kuhale mirišući one razne stvari, od kojih se prave 
krvavice, a djeca su nešto plašljivo razgovarala nad 
naćvama s krvlju. 

— O, Bože, sve mi je mučno od tih mirisa! — 
uzdahne Witek i udahne kroz nos. 

— Ne njuškaj, jer bi mogao nešto izvući! napoji 
krave, naslaži sijena i naspi sječke preko noći... već 
je kasno! kad ćeš to posvršavati?... 

— Pietrek će odmah doći, ja sam ne mogu... 

— A kamo je otišao? 

— Zar ne znate... pomaže spremati na drugoj 
strani... 

— Što? Pietrek! odmah da si otišao podmiriti blago 
za noć! — poviče Hanka prema trijemu tako glasno, 
da je Pietrek u taj tren pobjegao na dvorište. 

— Potrudi svoje noge, i sama sobu uredi! Gledaj 
ti nje!... milostiva nekakva, ručice svoje štedi, neka 
je sluga zamijeni! — vikala je do krajnosti bijesna i 
u isti čas istresla na stol jetra, što su se pušila i sle- 
zenu, kad napolju zatutnješe neka kola i zaplače 
zvonce. ' 

— To velečasni ide s Gospodinom Isusom neko- 
mu!... reče Bylica, ulazeći baš u taj čas u sobu. 

— Iko bi mogao biti bolestan? ništa se nije 
čulo! ... . 

Skrenuše iza kneževe kuće! — klikne kroz prozor 
Witek, sav zadisan. 

— Zacijelo k nekom težaku... 

— A možda k vašima, k Pryczkinima, oni tamo 
sjede.. 

— Eh! zdravi si su bili, na takve mrcine nikakvo zlo 
ne ide — šapne Jagustynka, ali premda se nije slagala 
s djecom, nego se neprestano parničila, ipak zadršće: 

— Samo da vidim, odmah ću doći... 

Istrči brzo. 

Već je dobar dio večeri prošao, i Ambrozije je već 
stigao natrag, a ona se nije vraćala; stari je baš pričao 
kako su svećenika pozvali k Agati, rođakinji Klebo- 
vih, što se u subotu bila vratila s prosjačenja. 

— Kako? zar ona ne živi kod Klebovih? 

— Kod Kozlovih, ili se sklonila tamo kod Pryezki- 
nih, kažu, da umre tamo. 

To je sve, što su rekli, jer su još bili vrlo zaposleni 
poslom, koji se otezao, a čas J6zka, čas Hanka, napu- 
štale bi posao, da potrče u dvorište zbog večernjeg 
spremanja. : 

Večer se polagano protegla, bila je dosadna i duga, 
a i mrak je pao na svijet, da ni prsta nisi vidio pred 
nosom, šibala je hladna kiša, vjetar je na mahove uda- 
rao o zidove i gazio voćnjake, te je drveće šumeći 
udaralo u mraku jedno o drugo, a pokadšto bi duhnuo 
na ognjište, da su klade padale po sobi. 

Gotovo baš pred ponoć dovršiše posao, ali Jagu- 
stynke još uvijek nije bilo natrag. 

»Kiša i blato, pa nije htjela da gacka nasumce!« 
— pomisli Hanka i izviri napolje prije no što će poći 

spavati. 

Zbilja, vrijeme je bilo takvo, da bi se čovjeku 
sažalilo psa potjerati u svijet, duhalo je, da su sve 
krovovi škripali, oblačine, pune kiše, mračne i nabrekle, 
valjale su se po mutnom nebu, a gore, u visinama, 
nijedne zvijezde, niti traka svijetla po kućama, što su 
potpuno utonule u noć. Selo je već davno spavalo, 

samo je još vjetar vrludao po poljima i rvao se s drve- 
ćem i vodu je na jezeru zviždeći burkao. 
- Pošli su odmah spavati, i nisu dulje čekali. 

A Jagustynka se tek sutradan ujutro javila, ali 
tako mrka kao taj blatni, vjetroviti i hladni dan; tek 
što je u kući ogrijala ruke, smjesta je otišla u štagalj 
da probire krumpire, što su bili onamo iz trapova do- 
neseni i istreseni. 

Radila je gotovo sama, jer bi J6zka često potrčala, 
da pomogne tovariti đubre, koje je žurno još od zore 
vozio Pietrek, a danas ga je žestoko ispsovala Hanka, 
što je jučer ljenčario i što nije dospio; tjerao je bijesno, 
izdirao se na Witeka, konje je kandžijom šibao i go- 
nio, te su u blatu nastajale brazde. 

— Gad lijeni, sad se na konjima iskaljuje! — reče 
starica i hitne se na guske, jer se čitavim jatom skupiše 
na gumništu i stadoše griskati krumpir i dosadno ga- 
kati. J6zka je kasnije pokušala da s njom zapodjene 
razgovor, no ona se nije odazivala, nego je sjedjela 
kao kurjak, samo je brižljivo skrivala nekako čudno 
pocrvenjele oči pod maramom, koju je navukla na čelo. 

Hanka je svega samo jedanput zavirila k njima, 
jer je u sobi vrebala, kad će Jagna izići, da prenese 
meso u svoju komoru i da tom prilikom pretraži burad 
sa žitom, ali, kao uprkos, Jagna se nije ni za korak 
maknula iz kuće, pa kad nije dulje već mogla izdr- 
žati, zaviri Hanka k bolesniku, i pod izlikom, da nešto 
traži, uđe u komoru. 

— Što tražite? ja znam, gdje je što, pokazat ću 
vam! — reče. Jagna i pođe za njom, pa je morala 
izaći, a jedva je dospjela da turi ruke u žito, no novci 
su mogli biti dublje na dnu.. 

Brzo je razabrala, da Jagna na nju pazi, pa se 
okanila toga i odgodila to do zgodnijega časa. 

»Treba se latiti spremanja darova« — pomisli 
Hanka i tužno pogleda na kobasice, što su visjele na 
letvi; kod Boryninih: je naime bio običaj, kao i kod 
prvih gazda, kad tko zakolje svinjče, da odmah sutra- 
dan pošalje najbližim rođacima, ili s kim se živjelo u 
prijateljstvu, na dar po jednu kobasicu, ili drugi kakav 
komad od klanja. 

— Da, nije to lako, ali moraš dati, rekli bi, da ti 
je žao... — progovori Bylica, koji je točno pogodio 
njenu mučnu brigu. 

I premda joj je tuga srce stezala, počela je s teš- 
kim uzdahom slagati po tanjurima i zdjelama i po ne- 
koliko bi puta izmjenjivala suviše kratke komade du- 
žima, a nekima bi čas dometnula, čas oduzela komad 


krvavice, dok napokon nije umorna i sva bolna do- 


zvala ]6zku. 

— Lijepo se obuci i odnesi ovo. 

— Isuse, koliko je toga!.. 

— Što se može, kad se mora. Samo stomak za se 
haje, i nikome ništ ne daje! Ove duže kobasice odnesi 
prvo strini: gleda me kao lopov, olajava me, ali mora 
se; ovu zdjelu odnesi knezu: hulja je on, ali je s Ma- 
ćejem živio u prijateljstvu i može nam biti od po- 
moći u nečemu; ovu cijelu krvavicu, kobasicu i ko- 
mad rebaraca za Magdu, za kovačeve: neka ne laju, 
da smo sami pojeli očevoga krmka; doduše, time im 
ne ćemo začepiti gubicu, ali ne će toliko lajati... 
Pryczkinoj ovu kobasicu ovdje: ohola je, naduta, la- 
java, ali se iskazala prva u prijateljstvu... Klebovoj 
odnesi ovo posljednje... 

— Dominikovoj ne šaljete? 

— Dat ću kasnije, poslije podne... treba sva- 
kako... ona je baš kao i balega: ne diraj ju, nego je 
zaobiđi. Ponesi svakome napose, samo ne brbljaj s dje- 
vojkama, jer te čeka posao. 

— Dajte i Nasiki, ona je tako siromašna, nema 

ni za sol... — zamoli J6zka tiho. 
 _ Neka dođe, dat ću joj nešto. Oče, ponesite : i 
Weronki, trebala je jučer naići. 

— Mlinarica ju je pozvala redveča. da sprema 
sobe, jer će zacijelo preko blagdana k njima doći gosti. 

I dugo je još mucao o novinama, ali Hanka, kad 
je otpremila J6zku, zagrne se malko toplije i pohrli, 
da pomaže Jagustynki i da požuri momke. 

— Čekali smo na vas s večerom — poče Hanka, 
začuđena, što stara šuti. 

— Eh... najela sam se tamo gledajući, pa me još 
danas u želucu tišti... 

— Kažu, da se Agata razboljela? 

— Da, umire sirotica kod .Kozlovih. 

— Kako to, da ne leži kod Klebovih? 

— Za rođake priznaju onoga, koji ništa ne treba 
ili tko s punom šakom dolazi, na druge, makar bili i 
najrođeniji, samo se huckaju psi. 

— Što vi to govorite? Valjada je nisu istjerali? 

— Eh, dovukla se k njima u subotu i odmah je te 
noći oboljela... kažu, da je Klebova uzela njenu pe- 
rinu i da ju je gotovo golu pustila u svijet... 

— Klebova! nije mange tako valjana žena, to su 
zacijelo klevete. 

— Ne govorim od sebe, nego što sam čula. 

— Leži dakle kod Kozlove! Tko bi mislio, de je 
tako milosrdna! 

— Za novce je i pop milosrdan. Kozlova je da 
bila od Agate dvadeset zlotih u gotovu novcu i zato 
će je kod sebe zadržati do smrti, jer stara misli, da će 
svaki čas umrijeti. Ali za ukop napose, a : stara će pris- 
pjeti, ako ne danas, onda sutra, ne će dugo čekati . 

ne će. 

Magla zašuti, nastojeći uzalud da suzdrži jecanje. 

_— Što vam je, jeste li bolesni? — zapita Hanka 
samilosno. 

— Toliko sam se već nažderala ljudske bijede, da 
me je to do kraja utuklo. Čovjek nije kamen, brani 
se, pa makar i svojim bijesom protiv čitavoga svijeta, 
ali se ne može obraniti: dospije takvo vrijeme, da više 
ne može izdržati i duša mu se raspe kao pijesak. 

Zajeca plačući i dugo se tresla, glasno brisala nos, 
pa opet počela bolno da govori, a riječi su joj, kao gor- 
ke i vrele suze, kapale na Hankinu dušu. 

— Nema kraja tim ljudskim patnjama. Sjela sam 
uz Agatu, kad je već župnik bio otišao, kad dojuri 
mo vode Filipka i tuli, da umire njena najstari- 
ja... Požurim se onamo... Isuse, u kući utjelovljena 
zima... Prozori zapušeni šlasačiu ... u kući svega je- 
dan krevet, a drugi leže na zemlji kao psi... djevoj- 
čica nije umrla, nego ju je samo tako stisnuo glad... 
ponestalo je krumpira, perinu su već prodali... za 
svaku litru kaše moraju prosjačiti kod mlinara, nitko 
ne će da posudi ili pozajmi prije žetve... aitkobi... 
spasa nema, Filip je s ostalima u kriminalu... Tek što 
sam otišla od njih, kaže mi Grzegorzova, da je Florka 
Pryczkina rodila i da joj treba pomoći... Gadovi su 
to, i krivi su mi mnogo, iako su mi rođena djeca... 
naišla sam, nije sada vrijeme da pamtimo krivice... 
No i tamo bijeda prilično kesi zube; puno dječurlije, 
Florka bolesna, nemaju nijednoga prišteđenoga groša, 
a pomoći niotkud... zemlju ne mogu da grizu... ne- 
ma tko da skuha jelo, polje neobrađeno stoji, premda 
proljeće ide... jer Adam je kao i drugi u kriminalu... 
Rodila je dječaka zdravoga kao kremen, samo ako se 
održi, jer Florka se osušila kao iver, a u grudima ne- 
ma ni kapi mlijeka, krava će im se tek oteliti... I 
svuda je takvo zlo, a kako je kod težaka, to je teško 
iskazati... Nema iko da radi, ni gdje da zaradi, ni- 

otkud ni groša ni spasa... kad bi barem dopustio Isus, 
da poumiru lakom smrću, ne bi se taj najsiromašniji 
narod mučio. 

— A kome u selu pretiče? Svuda je sirotinja i 
teška kubura. 

— Eh, i gazde imaju velikih briga... jedan se 
brine, čime najboljim da svoja crijeva natrpa, a drugi, 
komu da uz veće kamate posudi novce... ali nijedan 
se ne brine za sirotinju, makar kraj plota izdisala... 
Bože moj, u istom selu žive, međa uz među, ali ipak 
to nikome ne remeti sna... Da, svatko prepušta brigu 
za sirotinju Isusu i sve tovari na božju volju, a uz 
punu zdjelu ugađa trbuhu i toplim kožuhom brani 
ušima, da ne čuju cviljenje sirotinje... 

— Što se može? tko ima toliko, da pomogne svoj 
sirotinji? 

— Tko ne će da dade, ispričat se znade! ne ci- 
ljam ja na vas, ne sjedite vi na svome, i dobro znam, 
kako vam je teško, ali ima takvih, koji bi mogli po- 
moći, ima ih: mlinar, pa župnik, pa orguljaš, pa drugi 
još.. 

— im im to tko spomene, možda bi se smilova- 
li... — izvinjavala ih Hanka. 

— Tko ima osjetljivu dušu, taj će i bez toga čuti 
vapaj paćenika, tomu nije potrebno dovikivati s pro- 
povijedaonice, draga moja, dobro oni znadu, što trpi 
siromašni narod, jer oni se tom ljudskom bijedom samo 
goje i tove... Za mlinara je žetva sada, premda je 
još daleko do žetve: u procesijama idu ljudi po brašno 
i po kašu za posljednji groš, u zajam, za odradu, ili 
uz dobre kamate, pa makar se morala perina židovu 
prodati, jelo se mora kupiti... 

— Istina je, nitko ne da badava... 

Sjeti se nedavne svoje bijede i teško uzdahne. 

— Presjedjela sam do kasne noći uz Florku, a i 
žena se nakupilo i govorile su, što se u selu događa, 
govorile su... . 

— U ime Oca i Sina! — zavikne odjednom Hanka 
i skoči na noge, jer je vjetar tako tresnuo vratima 
štaglja, da je čudo, što se nisu raspala. S teškom ih 
je mukom otvorila i čvrsto poduprla kolcima. 

— Snažno diše, samo je nekako topal, da nam ne 
donese kišu. 

— Već i onako kola greznu u blato do osovine. 

— Nekoliko dana dobroga sunca, i odmah će se 
osušiti, proljeće je. 

— Da barem počnemo saditi prije blagdana! 

Razgovarale su tako, zaokupljene poslom, i sasvim 
su zamukle, samo se čulo kotrljanje prebranih krum- 
Pira, sitnije su bacale na jednu gomilu, a natrule na 
drugu. 
— Bit će čime nahraniti krmaču, a bit će i kra- 
vama za napoj... 

Ali Hanka kao da nije čula, neprestano je smišlja- 
la, kako da se najspretnije domogne onih očevih nova- 
ca, pa je samo kadšto pogledala kroz vrata napolje, 
na raščupano drveće, što se borilo s vjetrinom. Sinje 
su se razderane oblačine valjale po nebu kao razba- 
cani snopovi, vjetar je bivao sve jači i tako je duhao 
nekako odozdo, da se streha na kući naježila kao četka. 
o Duhala je vlažna hladnoća, prožeta oštrim vonjem 
đubreta, koje se tovarilo s gnojišta. Dvorište je bilo 
gotovo prazno, samo bi kadšto pretrčale raščerupane 
kokoške, potjerane vjetrom; guske su sjedjele u za- 
vjetrini sa guščićima kraj plota i tiho čavrljale. Iza 
nekoliko očenaša naglo bi uletio Pietrek s praznim ko- 
lima, zakrenuo oko dvorišta, zaustavio točno pred 
gumništem, stao se rukama udarati pod pazuha, da se 
ugrije, konjima bacio pregršt sijena i kad bi zajedno 


88 


s Witekom natovario kola đubretom, pridržavao bi 
kola iznad rupčaga i krenuo u polje. 

Kadšto bi banula J6zka vičući, sva crvena, zadi- 
sana i zaokupljena raznošenjem kobasica i stala bi 
klepetati: 

— Odnijela sam kneževima, sada ću odjuriti 
k strininima... bili su kod kuće, već kreče sobe za 
blagdane, tako su zahvaljivali, tako su zahvaljivali... 

“'Opširno se raspričala, premda je nitko mije vu- 
kao za ježik, pa je opet odmaglila u selo, noseći oprezno 
bijelom maramom povezane zdjele s darovima. 

— Brbljavo je to djevojče, ali je spretna — pri- 
mijeti Jagustynka. 

— Da, vrlo je spretna, samo je željna ludorija i 
misli na igru... ; 

— A što ćete?... još je derište, djevojčuljak... 

— Witek, pogledaj-der, tko je to ušao u kuću! —. 
zaviče odjednom Hanka. 

— Ovaj čas je došao kovač. 

Obuzeta nekom zlom slutnjom, potrči ravno na 
očevu siranu. Bolesnik je kao obično ležao nauznak, 
Jagna je kraj prozora nešto šila, ali u sobi nije bilo 
nikoga više. 

— A kud se to djenuo Michal?... 

— Mora da je tu negdje, traži ključ od kola, što ga 
je jedanput posudio Maćeju — odgovori ona ne dižući 
pogleda. a 

Hanka pogleda u trijem, nije ga bilo, pogleda na 
svoju stranu, tamo je sjedio samo Bylica s djecom kraj 
ognjišta i strugao im drvene vjetrenjače; tražila je po 
dvorištu, ali nigdje mu nije bilo ni traga, zatim je 
pohrlila ravno u komoru, mada su vrata bila pritvo- 
rena. : ' 

I zbilja, kovač je stajao kraj bureta sa zaturenim 
rukama do lakata u žito i pomnjivo čeprkao. 

— Mislite, da su ključ spremili u ječam? zar ne? 
— dobaci ona sva zadahtana, jedva dišući od uzbuđe- 
nja i ustoboči se pred njim. 

— Gledam, nije li popljesnivio, da li se može si- 


jati... — promuca on, iznenada zatečen. 
— To nije vaša briga... zašto ste se uvukli ova- 
mo? — zavikne Hanka. 


Kovač nevoljko izvuče ruke i s teškom mukom 
svladavajući gnjev, promrmlja: 

— Vi pazite na mene kao na lopova... 

— Kao da ja ne znam, zašto ste došli ovamo, a? 
gle ga, šuljat će se po tuđoj komori i vrndati po bu- 
radi, lokote ćete još skidati, sanduke otvarati... što 
li? — vikala je sve glasnije. 

— Zar vam nisam rekao jučer, što treba da tra- 
žimo . 

Nastojao je da bude miran. 

— U lice ste mi lagali, samo da mi pijeskom zas- 
pete oči, a radite drugo nešto. Prozrela sam ja već vaše 
Judine burgije, prozrela sam. 

— Hanka, zatvori zuto i jer ću ti je ja zatvoriti! 
— prodere se on dušmanski. 

— Pokušaj samo, razbojniče, dirni me samo 
prstom, dignut ću toliku viku, da će se pola sela str- 
čati, da vide kakva si ti ptičica! — zaprijeti se ona. 

On se -obazre pomljivo po zidovima i napokon se 
povuče psujući ljutito. 

Pogledaše jedno drugome u oči izbliza i tako 
čvrsto, da bi se, kad bi mogli, ubojito proboli tim uža- 
renim očima. 

Hanka se morala napiti vode, jer dugo nije mogla 
da se umiri poslije tolikog uzbuđenja. 

»Treba ih naći i na sigurnome mjestu sakriti, jer 
ako ih nađe, ukrast će« razmišljala je vraćajući se u 
štagalj, ali se odmah vrati s pola puta. 

— Sjediš u kući, čuvaš, a strane ljude u komoru 


puštaš! — poviče oštro na Jagnu, čim je otvorila vrata. 
““— Michal nije čovjek stran, ima isto toliko pravo 
kao i vi! — nimalo se nije uplašila njene vike. 


— Laješ kao pseto, dogovorila si se s njim, ali 
pazi, ako samo štogod nestane iz kuće, tako mi Boga 
na nebu, tužit ću sudu i tebe ću okriviti, da si poma- 
gala... Zapamti to dobro! ... — derala se srdito. 

Jagna skoči sa svoga mjesta i uhvati u šaku, što 
joj je bilo pod rukom. 

— Hoćeš da se tučeš! udri, pokušaj samo, pa ću 
ti tu finu njuškicu tako izmlatiti, da će te krv obliti, 
da te rođena majka ne će prepoznati! ... 

Psovala je tako i vikala na nju, što joj je došlo na 
jezik od bijesa i srdžbe. 

Ne zna se, kako bi se to svršilo, jer su već jedna 
na drugu raširile pandže i stale jedna proti drugoj, 
da nije baš u taj čas stigao Rok, pa se Hanka, zasti- 
đena njegovim pogledom, malko sabrala i zamukla, 
samo je svom snagom za sobom od bijesa tresnula vra- 
tima. 

Jagna pak ostade u sobi i nije se mogla maknuti 
od užasa; usne su joj drhtale kao u groznici, a srce 
lupalo, suze se prosule krupne kao grah. Napokon se 
osvijestila, bacila u kut oklagiju, koju je držala u šaki, 
srušila se na krevet tresući se u bolnom i nesavladi- 
vom plaču. 

Hanka je međutim ispričala Roku, kako je do toga 
došlo. 

On je strpljivo slušao njeno pričanje, puno grdnje 
i jecanja, ali nije mogao mnogo od svega toga razu- 


 mjeti, pa ju je strogo prekinuo i stao oštro koriti, šta 


više, odgurnuo je ponuđeno jelo i žestoko razljućen 
segne za kapom. 

— Vrijeme je, da krenem u svijet i da nikada više 
očima ne gledam Lipce, kad ste takvi. To je sve na 
radost vragu i čivutariji, koji se rugaju svadljivosti i 
gluposti kršćanskoga naroda! Isuse milosrdni, zar ima 
malo bijede, malo bolesti, malo gladovanja, da se još i 
izmed sebe čupaju i bijese! 

Rekavši to, tako se zasopio, a Hanku spopade to- 
lika tuga i bojazan, da će on otići od nje srdit, pa ga 
poljubi u ruku i stade ga od sveg srca moliti za opro- 
štenje... : 

— Samo da znate, kako je teško uz nju izdržati, 
sve radi uprkos, a meni na štetu. Na našu krivicu ona 
tu sjedi... pa da, toliko joj je zemlje pripisano... A 
zar ne znate, kakva je ona? što jes momcima imala... 
kakva... (> ne, nije mogla da spomene ono o Ante- 
ku >)... a sada se već, kažu, dogovara s knezom... 
dometne tiše. — Pa kad je vidim, u meni sve kuha od 
bijesa, htjela bih na nju ravno s nožem... 

— Osvetu prepustite Bogu! i ona je čovjek i osjeća 
krivicu, a za svoje će grijehe teško odgovarati. Velim 
vam: ne činite joj krivo! 

— Zar joj ja činim krivo? 

Duboko se zamislila i nije mogla da shvati, u 
čemu se čini Jagni krivo. 

Rok zagrize komah kruha prateći Hanku očima i 
razmišljavajući nešto, napokon pomiluje glavice djeci, 
što su se pritisla njemu uz koljena i spremi se da 
izađe. 

— Naići ću k vama kojega dana naveče, a sada 
vam samo kažem: kanite se nje, radite svoje, a drugo 
će učiniti Gospodin Isus... 

Nazove Boga i krene u selo. 

Rok se putem kraj jezera vukao polagano, jer ga 
je tako šibao vjetar, da se jedva držao na nogama, a 
usto je bio tako zabrinut zbog svega, što se u selu de- 
šavalo, pa je samo na mahove uzdizao oči na kuće, 
ozbiljno promišljavao i tužno uzdisao. U Lipcu je na- 
stupilo toliko zlo, da uopće gore nije moglo biti. 

A nije to bilo najgore, što su neki od gladi umi- 
rali, što su se širile bolesti, što su se oni sve većma 
svađali i tukli, što je čak i smrt svoj plijen grabila 
češće, nego prijašnjih godina — pa tako je bilo i lani, 
a i prije; na to se narod bio već navikao, jer je dobro 
znao, da drugačije i ne će biti... Mnogo veće je zlo 
bilo posve nešto drugo, naime, što je zemlja ležala na- 
puštena, jer je nije imao tko obraditi... 

Proljeće je već krenulo diljem čitavoga svijeta za- 
jedno s pticama, što su se vraćale u lanjska gnijezda. 
Na višim mjestima već su se njive sušile, vode su 
otekle, i zemlja je gotovo molila, da se javi plug, đubre 
i ono sveto zrno... . 

A iko da pođe u polje, kad su sve radine ruke bile 
u kriminalu!... U selu, eto, ostadoše gotovo same žen- 
ske, a one niti mogu niti umiju svojim glavama sve 
obaviti. : 

Mnogima je dospjelo doba. porođaja, kako to 
obično na proljeće biva, krave su se telile, živad se 
legla, krmače se prasile, bilo je vrijeme, da se zasiju 
i zasade lijehe po vrtovima, trebalo je prebrati iz tra- 
pova krumpire prije sađenja, ispustiti vodu da oteče 

s polja, đubre natovariti i izvesti — posla pune ruke, 
a ne može se bez muške glave... Treba još i blago 
timariti, narezati sječke, napojiti blago, drva masjeći 
ili iz šume dovesti, pa još toliko drugoga svakidašnjega 
posla, na primjer s djecom, koje je bilo svuda kao 
pilića, da, Isuse! ni nogu svojih nisu više osjećale, 
krsta im se predveče kočila od umora, a ni polovica 
još nije bila posvršavana — gdje li su još od svih naj- 
prešniji poslovi u polju?... ' : 

A zemlja je čekala, grijalo ju je mlado sunce, su- 
šili vjetri, prožimale je naskroz one tople i plodonosne 
kiše, skrućivale je one maglene i ugrijane proljetne 
noći — trave su već iznikle kao zelena četka, zimski 
se usjevi digoše žurnim rastom, nad poljima su pje- 
vale ševe, rode gackale po livadama, a gdjegdje bi iz 
bara izvirilo cvijeće prema blistavom nebu, prema 
nebu, što se svaki dan sve više dizalo poput svijetle i 
mekane ponjave, pa su čeznuiljive oči sve dalje dose- 
zale, sve do seoske sječe i do šuma, koje se prije nisu 
vidjele u zimskome mraku. Cio se svijet budio od 
mrtvoga sna, protezao se i kitio za proljetne blagdane 
veselja i radosti... 

A svuda u susjedstvu, dokle pogled seže, radili su 
tako marljivo, bila kiša ili bilo vedro, čulo se veselo 
pjevanje i dozivanje, po poljima su blistali plugovi, 
kretali se-ljudi, rzali konji i veselo tutnjila kola, samo 
su lipčanske njive stajale puste, tihe, posve obamrle i 
tužne kao groblje... 

A gdje su još, kao privaga, one teške brige zbog 
uhapšenika... 

Gotovo je svaki dan polazilo u grad po nekoliko 
ljudi sa zavežljajima i s pustim moljakanjem, da ne- 
dužne pusie kući. 

Eh! tko bi imao smilovanja s progonjenim naro- 
dom, ako on sam sebi ne izvojšti pravdu! ... 

Bilo je zlo, tako zlo, da su čak i strani ljudi iz 
drugih sela počeli primjećivati, da je krivica, koja je 
Lipcu nanesena, krivica nad sveukupnim seljačkim 
narodom. A kako i ne bi, samo majmun majmuna po 
stražnjici drpa, ali čovjek treba da drži uz čovjeka, 
da se i njemu jednom ne bi isto to dogodilo. 

I zato nije bilo čudo, što su druga sela, premda 
su se prije parbili s Lipcem radi granice i različitih 
susjedskih šteta, a i zbog čiste zavisti, jer su se Lipčani 
uznosili oholo iznad ostalih, smatrajući svoje selo 
prvim — nije dakle čudo, što su se ta sela okanila 
sporova i odrekla se zle volje, pa bi često koji seljak 
iz Rudaka, ili iz Wćlke ili iz Debice, ili čak po koji 
od przepečkih plemenitaša dolazio u Lipce, da potajno 
sazna, kako im je. X 

A u nedjelju poslije velike mise, ili kao jučer, 
kad su došli na ispovijed, pomno su pitali za uznike, 
pri tome se mrštili i ljuto psovali, pa, kao i Lipčani, 
pesnice stiskali proti silnicima i iskreno žalili sudbinu 
progonjenoga naroda. 

Baš je sada Rok o tom razmišljavao i odlučivao 
u taj mah, da se poduhvati nečega važnoga, jer je još 
većma usporio hod, često bi zastajkivao braneći se iza 
debljega drveća od vjetra, i kao da ništa oko sebe ne 
vidi, zagledao se u široki svijet... 

Postalo je nekako vidnije i toplije, samo je taj do- 
sadni vjetar postajao od sata do sata sve jači, pa se 
nad cijelim svijetom dizao šum, tanje je drveće cvileći 
poleglo nad jezero mašući granama, vjetar je s kro- 
vova trgao slamu i kidao krhkije grane, duhao je u 
visini s tolikom snagom, da se sve treslo: i voćnjaci, 
i plotovi, i kuće, i pojedino drveće, te se činilo da sve 
leti s vjetrom prema jednoj strani, čak i ono blijedo 
sunce, što je izvirilo iza razderanih oblaka, činilo se 
kao da juri preko neba, koje kao da je bilo prevučeno 

razasutim pijeskom, a nad crkvom meko jato ptica 
s raširenim krilima, ne mogavši odoliti pritisku, pre- 
pustilo se, da ga vjetrina nosi i s prestrašenim je kri- 
kom udaralo o toranj i o uzbibano drveće. 

No vjetar, premda je bio neugodan i donekle šte- 
tan, valjano je sušio njive, jer su od jutros slogovi već 
dobrano pobijelili, a s putova je oticala voda... 

Rok je dugo tako stajao razmišljavajući, zabora- 
vio je na cijeli božji svijet, dok se odjednom nije 
trgnuo, jer mu do ušiju stigoše s vjetrom nekakvi sva- 
dljivi glasovi. 

Pogleda brzo oko sebe: na drugoj strani jezera 
pred kmetovom kućom, u ljesi, crvenila se gomila žena, 
a među njima su stajali neki ljudi... 

Požuri se onamo radoznalo, jer nije znao, što bi 
to moglo biti. 

Kad je izdaleka ugledao žandare s knezom, skrene 
u najbližu ljesu i odande se stade oprezno kroz voć- 
njake šuljati prema svjetini, jer nekako nije volio da 
dolazi pred oči službenim licima. Žamor je postajao 
sve veći, pridolazilo je sve više žena, djeca su se četi- 
mice strčala sa svih strana, gurala se među starije i 
laktovima se tiskala između sebe, te im postade tijesno 
u ljesi. Ispadoše na put, ne pazeći na blato ni na uzbi- 
bano drveće što ih je granama šibalo. Svi su žamorili 
zajedno, samo su se pojedini glasovi dizali, ali što su 
vikali, nije Rok mogao razabrati, jer je vjetar kidao 
riječi. Samo je kroz drveće zapazio, da je Ploszkina 
vodila glavnu riječ: debela, ugojena, s crvenim licem, 
vikala je nešto najglasnije i tako je bijesno mahala 
pesnicama pred kneževim nosom, da je knez ustuknuo 
unatrag, a ostale su joj žene odobravale vičući kao 
čopor pobješnjelih purana. Kobusova se gurala po- 
strance i uzalud pokušavala da se protisne do žandara, 

nad kojima su se svaki čas tresle stisnute pesnice, a 
gdjegdje i batina ili otrcana metla... 

. Knez je nešto razlagao i zabrinuto se češkao po 
glavi, svojim je tijelom suzdržao babji pritisak, te su 


se žandari oprezno povukli iz gomile prema jezeru i 


krenuli prema mlinu; knez je krenuo za njima uzvra- 
ćajući ženama psovkama i prijeteći se dječacima, što 
su se stali na njega nabacivati blatom. 

— Što su htjeli? — zapita Rok, stupivši među 
žene. 
— Što? da selo dade dvadeset kola i ljudi za kuluk 
i da odmah pođu popravljati put u šumi... — rastu- 
mači mu Ploszkina: 

— Neka viša vlast treba onuda da se proveze i 
zato nalažu, da se rupčage zatrpaju... 

— Rekosmo, da ne damo ni kola ni konja. 

— Pa iko će dakle poći? 

— Neka prije puste naše muževe, oni će im po- 
praviti put. 

— Neka upregnu vlastelina! 

— Neka se sami late posla, a ne da se smucaju 
po kućama! ; 

— Mrcine, krvopije! — vikale su jedna za dru- 


gom sve glasnije. 


— Čim sam ugledala žandare, odmah me nešto 
zabolo... 

— Još od jutros se dogovaraju s knezom u krčmi. 

— Nalokali se rakije, pa pošli po kućama, da 
ljude tjeraju na posao... 

— Knez dobro zna, trebao je reći u uredu, kako 
je u Lipcu — oglasi se Rok, kušajući uzalud da nad- 
viče uzburkane glasove. 

“— Eh, čvrsto on uz njih drži! 

— I prvi ih na sve nagovara. 


9% : 


— On se brine samo za ono, od čega ima profita — 
zaviknuše žene ponovno. 

— Nagovarao je, da damo onima iz svake kuće 
po petnaest jaja, ili po jednu kokoš, pa će nas se oka- 
niti i potjerati druga sela na kuluk. 

— Kamenjem bih im ja dala! 

— I batinom dodala! 

— Umirite se, žene, da vas ne kazne radi uvrede 
službenih lica! 

— Neka kazne, nek nas zatvore, stat ću pred lice 
najviše vlasti i sve ću ispričati, u kakvoj krivici ži- 
vimo!... 

— Kneza da se ja bojim! ... kuge od čovjeka! ... 
on vrijedi toliko, koliko strašilo za vrapce!... ne misli 
on, da su ga seljaci izabrali i da ga mogu maknuti 
s njegova mjesta... — derala se Ploszkina. 

— I još da nas kazne! ... Zar ne plaćamo poreza, 
zar ne dajemo momke u regrute, zar ne radimo, što 
god oni zapovijedaju!... još im je i to malo, što su 
nam muževe odveli!... ' 

— Čim se oni pojave, odmah na nekoga padne bi- 
jeda. 

— U žetvu su mi na polju psa ustrijelili!... 


— A mene su sudu javili, što se gar zapalila! ...- 


—)A mene zar nisu, što sam lani sušila lan tu iza 
štaglja ? 
_— A kako su ono izmlatili Gulbasovog sina, što 
se na njih hitnuo kamenom! ... 
-Vikale su u jedan glas i stisle se oko Roka, te je 
on od te vike uši začepio. 
— Ali umirite se već! Jezikom ne ćete ništa izra- 


diti! Mir!... — zaviče Rok. 
— Otiđite knezu i recite mu, što je i kako je, ili 
ćemo mi sve škupa onamo s metlama!... — derala se 


bijesno Kobusova. 

.— Otići ću, samo se raziđite već jedanput!... 
Svaka od vas ima toliko posla u kući... a ja ću već 
reći, kako treba!... — molio ih je toplo, jer se bojao, 
da će se žandari vratiti. ' 
ud Kako je uto zazvonilo podne na crkvi, one se po- 
češe polagano razilaziti, razgovarajući glasno i pristaj- 


-kujući pred kućama. 


Rok brzo uđe u kmetovu kuću, gdje je sada sta- 
novao, on je naime u praznoj sobi Sikorinih, na drugom 
kraju sela, iza krčme, obučavao djecu. Knez nije bio 
kod kuće, odnio je porez u kotar. 

Sochina mu žena odmah mirno, sve po redu, 
ispriča, što je 1 kako je bilo. 

— Samo da se iz te galame ne izrodi kakvo zlo! ... 
— primijeti ona na kraju. 

m Knez je kriv. Žandari rade, što su im zapovje- 
dili, a on zna, da su u selu ostale gotovo samo žene, da 
nema nikoga, da obradi polje, a nekmoli da kuluči. 
Otići ću k njemu, da on to izgladi, da ne bude još 
kakvih globa!... 

La To sve izgleda tako, kao da se na Lipcu osve- 
ćuju zbog šume... — reče ona. 

— Atkoto?... vlastelin?! ... Draga moja! kakvu 
on ima vezu s vlastima? ... ' 

 — Uvijek se gospodin s gospodinom lakše dogo- 
vori, žive u prijateljstvu, a nagovijestio je, da će se 
Lipcu osvetiti! ... 
Ma Bože! i nijednoga mirnoga dana nema! ... uvi- 
jek nešto novo! ... 

— Samo da ne dođe još i gore kakvo zlo!... uz- 
dahne ona i sklopi ruke kao na molitvu. 

na Sletješe se kao svrake, a blebetale su, da Bog 
sačuva! 

— Kakoi ne bi, onaj se češe, koga svrbi!... 

.— Galama ništa ne pomaže, samo može navući 
novu nevolju!... 

Bio je uzbuđen'i preplašen, da ne bi opet kakvo 
zlo palo na selo. 

— Idete li natrag k djeci? 

Bio je ustao s klupe. 

— Raspustio sam svoju školu: blagdani su; a osim 
toga moraju kod kuće pomagati: svuda ima toliko 
posla! ... 

— Jutros sam tražila u Woli najamnike za oranje, 
obećavala sam tri zlota i hranu, ali ni jednoga nisam 
nagovorila. Svatko najprije obrađuje svoje, kako da 
se brine za tuđe. Obećavaju da će doći za nedjelju 
dana, ili za dvije nedjelje... 

— Isuse! a čovjek ima samo te dvije slabe ruke! ... 
— uzdahne on teško. 

— Vi i onako pomažete narodu, pomažete! ... Da 
nema vaše pameti i tog dobrog srca, ne zna se, što bi 
bilo sa svima nama! ... 

— Da mogu ono, što hoću, ne bi bilo na svijetu 
zla! ne bi bilo! 

I raširi ruke u toj svojoj teškoj nemoći i žurno 
pođe knezu. Samo što nije onamo brzo stigao, jer je 
zailazio po kućama. 

Selo se. već malko umirilo, još su po nekim ljesama 
najžešće žene psovale, ali većina se razišla da spreme 
ručak, samo je po putovima bjesnio vjetar kao i prije 
i tresao drvećem. 

Ali odmah iza podneva, uza svu nesnosnu vjetrinu, 
svuda se skupiše ljudi, te je po ljesama, po vrtovima, 
pred kućama, po trijemovima i sobama uzavrelo kao 
u košnicama od posla i neprekidnog babjeg razgovora, 
— jer su se vrzle samo žene i djevojčice, a ako se 
našao dječak, taj je još nosio košulju u zubima, a u 

najboljem bi se slučaju mogao na pašu poslati, jer su 
svi stariji sjedjeli s ocevima. 

*. Žustro su se vrzle i požurivale jedna drugu, jer 
su jučer zbog dolaska svećenika radi ispovijedi pri- 
redile prosjački svetac prosjedivši gotovo čitav dan u 
crkvi, a danas su protratile vrijeme zbog žandara. 

A i blagdani su pristizali, dospio je već veliki uto- 
rak, posla se nakupilo dosta i prilično svakojakih 
briga — oko kuće je trebalo pospremiti, djecu pokr- 
pati, sebe malko dotjerati, u mlin nešto odnijeti, za 
svetenje se pobrinuti, i toliko još koješta posvršavati, 
te su se u svakoj kući gazdarice teško zabrinule, pomno 
su pregledavale svoje komore, što bi se moglo prodati 
krčmaru, ili ponijeti u grad, da skuckaju nekoliko 
groša. Odmah iza ručka odvezlo se nekoliko žena, vo- 
zeći pod slamom nešto na prodaju. 

— Da vas negdje drvo ne pritisne! — upozoravao 
je Rok Gulbasovu, koja se vozila tako jadnim kljuse- 
tom, da se kljuse jedva micalo protiv vjetra. 

Rok skrene odmah prema njenoj kući, kad je vi- 
dio, da djevojke, što su zaljepljivale pukotine, ne mogu 
dohvatiti iznad prozora. Pomogao im je u tom poslu 
i još im je vapno zagasio u šafolju i napravio od slame 
finu perajicu. 

Pošao je dalje. 

Kod Wachnikovih su vozili đubre na obližnje po- 
lje, ali to im je tako išlo od ruke, da se polovica đu- 
breta istresala s dasaka na zemlju, a obje su djevojke 
potezale konja za uzdu, jer tobože nije htio da sluša. 
Pristupi im Rok, prignječi đubre, kako je trebalo, ošine 
konja bičem, te je potegnuo poslušan kao dijete... 

Kod Baleerekovih je opet Marysia, koju su u selu 
smatrali da je iza Borynine Jagne najljepša, sijala 
grah tik iza plota u crnu i obilno nagnojenu zemlju, 
no ona se kretala kao muha u smoli, maramom je pove- 

zala glavu i obukla očevu surku, što joj je do zemlje 
sezala, da joj vjetar ne diže suknju. 

— Ne žuri se tako, dospjet ćeš još... — nasmije 
se on i pristupi k njoj. 

— Moram... Na veliki utorak ko grah sije, taj 


od lonca graha puni džak dobije; — odvrati ona. 
— Prije no što posiješ do kraja, prvi će ti iznik- 
nuti! Samo suviše gusto, Mary$, suviše gusto... kad 


istjera, zaplest će se i poleći! 

Pokaže joj, kako treba da sije u smjeru vjetra, 
jer ona nije ni primjećivala sijući, kuda zrnje pada. 

— A Wawrzon Socha mi reče, da si svemu vješta! 
— primijeti on kao usput idući uz nju brazdom pu- 
nom blata. 

— Govorili ste s njim?... —  Elikne ona i naglo 
zastane, da zahvati daha. 

Sva je pocrvenila, ali se bojala dalje pitati. 

Rok se samo nasmiješi, ali odlazeći reče: 

— Na blagdane ću mu reći, kako si vrijedna u 

poslu... 
Kod Ploszkinih, Stachovih sinovaca, dva su dje- 
čaka podoravala krumpirište tik uz put: jedan je tje- 
rao, a drugi bajagi orao, a obojica su bili dječarci, 
jedva su nosom sezali do konjskoga repa, nisu imali 
nikakve snage, pa im je plug, to se zna, vrludao kao 
pijan čovjek, a konj se svaki čas htio vratiti u štalu. 
Dječaci su ga složnim silama neprestano tukli i pso- 
vali i prepirali se izmed sebe. 

— Već ćemo mi udesiti, udesit ćemo, samo plug 
odskakuje na tom prokletom kamenju, a kobila vuče 
k jaslima... — ispričavao se stariji plačući, kad mu 
je Rok selurzio plug i zasjekao u brazdu, upućujući, 
kako treba držati kobilu. 

— Sad ćemo već cijelo polje poorati do večeri! ... 
— uzvikne stariji samosvijesno i plašljivo se obazre, 

da nije iko primijetio, kako im je Rok pomogao, a kad 
se starac udaljio, sjedne na plug protiv vjetra, kako je 
to“ znao otac činiti, i zapali cigaretu. 

Rok pođe dalje po kućama, pazeći, gdje bi čime 
mogao biti od pomoći. 

Smirivao je svađe, ublaživao sukobe, dijelio sa- 
vjete, a gdje je bilo potrebno, pomagao je i pri naj- 
težem poslu; tako je kod Ktebovih nasjekao drva, vi- 
deći, da Klebova ne može da izađe na kraj s čvora- 
stim panjem, a Paczesiovoj je donio vode iz jezera, 
na drugom je pak mjestu umirio obijesnu djecu... 

Kad bi primijetio, da su negdje suviše tužni i da 
jadikuju, šalio se i zabavio ih dosjetkama... S dje- 
vojkama je rado govorio o njihovim brigama i spomi- 
njao momke, sa ženama je govorio o djeci, o njihovim 
brigama, o susjedama i o svem onom, što ženski rod 
zanima, — samo da navrne narod na vedrije misli... 

A kako je bio čovjek mudar, pobožan, a mnogo je 
bio i po svijetu, znao je odmah na prvi pogled, što tre- 
ba reći i komu, kakvom će pričom istjerati tugu iz 
duše, tko je trebao smijeha, komu je bila potrebna 
zajednička molitva ili po koja oštra i razborita riječ, 
ili čak i prijetnja... 

Tako je bio dobar i pun saučešća, da je i neza- 
moljen mnogu noć prosjedio uz bolesnika, i svojom 
dobrotom krijepio paćenike, te su ga čak i većma uva- 
žavali, negoli velečasnoga... 

Napokon se činilo narodu, kao da je on neki svetac 
Gospodnji, koji raznosi od kuće do kuće milosrđe 
božje i utjehu. 

Ali, zar je mogao pomoći svoj toj nevolji? zar je 
mogao udes zaustaviti i nahraniti gladne, ozdravili 
bolesne ili naknaditi svojim rukama one ruke, kojih 
nije bilo?. 

Iznad snage čovjeka pojedinca trudio se pomažući 
i braneći narod — samo što je za čitavo selo to bilo kao 
jedna mrvica, kao kad bi netko žedne usne za vrijeme 
žege ovlažio rosom, a ne bi im dao da se napiju! ... 

Pa da! selo je ipak bilo veliko, kuća je bilo preko 
pedeset, a obradive zemlje ležao je golem komad, i 
blaga, koje je trebalo timariti, a i usta, koje je trebalo 
nahraniti čekalo je sva sila. 

A kako je sve to, otkako su bili odvedeni muškar- 
ci, ovisilo više od božje Providnosti, nego od ljudskoga 
nastojanja, nije čudo, da je svakim danom bivalo sve 
više nevolje, bijede, jadikovanja i brige... 

Sve je to Rok dobro osjećao i znao, ali tek je da- 
nas, hodeći od kuće do kuće, spoznao, kako se svuda 
uvlači propadanje... . 

Jer nesamo što su polja ležala neobrađena, što 
nitko nije orao ni sijao, ni sadio, jer ono, što su na nji- 
vama šepriljili, to je bilo dječje sigranje — propast i 
raspadanje vidjelo se na svakom koraku: plotovi su 
se mjestimice srušili, negdje su kroz potrgane krovove 
virile grede i letve, drugdje su visjela otrgnuta vrata 
kao prelomljena krila, udarajući o zidove, a mnoge 
su se kuće naherile moleći uzalud, da ih netko podupre. 

A svuda su se kraj kuća ustajale vode, blato do 
koljena, nečistoća kraj zidova, da je čovjeku bilo teško 
proći, na svakom koraku takva zapuštenost, da te srce 
zaboljelo, a krave su često mukale od gladi, konji na- 
prosto gnojem obrasli, jer nije nikoga bilo, da ih očisti. 

I tako je bilo u svemu, pa su čak i telići, zaprljani 
blatom kao svinje, lutali po putovima, gospodarske su 
sprave stradavale na kiši, plugove je rđa izjedala, kr- 
mače se prasile u košarama, a što se jednom nagnulo, 


otrglo i slomljeno palo, — kako je bilo, tako je ostalo, 
jer iko da se lati? tko da popravi, tko da zlo ukloni i 
goremu predusreine? ... Zar žene? ... 

.One su jadnice jedva imale snage i vremena za 
ono, što je bilo najpreče! Ali da se muškarci vrate, za 
jedan bi tren bilo sve drukčije... 

Čekale su na njihov povratak kao na smilovanje 
Gospodnje, čekale su od dana do dana i sokolile se tom 
nadom... 

Ali muževi se nisu vraćali i nikako se nije moglo 
doznati, kad će ih pustiti. Međutim je pak samo đavo 
uživao i koristio se tim propadanjem naroda, tim raz- 
miricama, svađama i tučnjavama, tim mukama srdaca 
u nevolji i tuzi. 

Već je sinji suton zastirao svijet, kad je Rok izišao 
iz posljednje kuće iza crkve, od Golebiovih, i pošao 
knezu na drugi kraj sela... 

Vjetar je neprestano bjesnio, trzao se sve više i 
tako šibao drvećem, da je bilo opasno prolaziti, jer je 


svaki čas na put padalo prelomljeno granje. 


I stari je Rok, sav poguren, išao tik uz plotove, 
jedva primjetljiv u toj čudnoj sivoći sutona, koji kao da 
je bio načinjen od stakla smrvljenoga u prah. 

— Ako idete knezu, kažu, da je u mlinu, kod kuće 
ga nema! — nenadano se pojavi pred njim Jagustynka. 

On bez riječi krene prema mlinu; nije trpio tu ble- 
betušu. 

Ona ga brzo stigne i gackajući uz njega, šapne mu 
gotovo u uši: 

— Zavirite k mojim, Pryezkinima, a i Filipki... 
zavirite!... 

— Ako mogu što pomoći, naići ću... 

— Tako su moljakali, da k njima naiđete... nai- 
dite... — toplo je molila. 

— Dobro, samo prije moram razgovarati s knezom. 

— Hvala! 

Poljubi ga u ruku drhtavim usnama. 

— A što vam je? 

Začudio se, jer je između njih bilo uvijek tako reći 
nešto kao rat. 

— A što bi bilo? Svakomu čovjeku dođe tako kao 
protjeranom psu bez gazde, da mu je drago, kad ga 
pomiluje poštena ruka... — prošapće ona plačljivo, no 
prije nego što je on dospio, da joj uzvrati dobrom ri- 
ječju, ona se žurno udaljila. 

Ni u mlinu nije zatekao kneza; vele, da je otišao 
u grad sa žandarima — reče mlinar i pozove Roka u 
svoju sobu, da se odmori. Tamo _je već sjedilo dosta 
lipčanskih baba i seljaka iz drugoga sela, koji su čekali 
na svoj red meljave. Rok bi bio tamo rado i duže po- 
sjedio, ali Tereska soldatuša, koja je sjedjela s drugim 
ženama, odmah sjedne do njega i stade ga bojažljivo i 
tiho pitati za Mateuša. 

— Bili ste kod naših, zacijelo ste ga vidjeli... je 
li zdrav? dobre volje? kad će ga pustiti... — navali 
ona pitajući, ali mu ne pogleda u oči. 

— A kako je vašem u vojsci? Je li zdrav? Hoće li 
se skoro vratiti? ... — zapita on isto tako tiho i ošine 
ju strogim pogledom. 

Ona pocrveni i uteče u mlin. 

Rok zaklima glavom nad njenom zaslijepljenošću 
i pođe za njom, želeći da joj nešto obrazloži i da je 
upozori na grijeh, ali je nije mogao naći u mlinu, prem- 
da su gorjele svjetiljke, sakrila se pred njim u onoj 
brašnenoj prašini i u mraku. Mlin je tako klepetao, 
voda se s tako neprekidnim šumom rušila na kolesa, a 
vjetar je svaki čas udarao po zidovima i krovovima, kao 
da lupaju goleme vreće, i sve je tako drhtalo i tako se 
treslo, kao da će se sve to u jedan iren razletjeti, pa 
Rok nije dalje tražio, nego je pošao k onim jadnicama. 

Međutim je nastala potpuna noć, kroz uzbibano 
drveće drhtala su gdjegdje zapaljena svijetla kao 
vučje oči, ali vani je bilo čudnovato vidno, te je pri- 

mijetio u voćnjacima kuće, pogledom je mogao dose- 
gnuti čak do polja, ali nebo je visjelo visoko i tamno 
duboko plavo, gotovo čisto, samo mjestimice kao da je 
snijegom zaprašeno, a zvijezde su se prosipale sve 
gušće; samo se vjetar nije stišavao, nego je, naprotiv, 
postajao sve jači i survao se na cijeli svijet. 

I bjesnio je tako gotovo kroz cijelu noć, te-je slabo 
tko mogao sklopiti oči i toliko, koliko traje očenaš, jer 
je oštro duhao kroz kuće, drvećem šibao po zidovima 
i udarao po oknima, a u zidove je tako gruvao i treskao, 
kao da plećima pritište, te su ljudi pomišljali svaki 
čas, da će iščupati cijelo selo i raznijeti ga po svijetu. 

Stišalo se tek pred zoru, ali tek što pijetli zapje- 
vaše, da sviće i tek što je izmučen narod zaspao, stade 
tutnjiti grmljavina i valjati se nad svijetom, a munje 
zatreptaše kao krvava užeta, zatim se pak spustio 
pljusak. Čak su govorili, da su negdje nad šumom i 
gromovi udarali. 

Ali kad je jutro dobrano svanulo, sve se umirilo, 
kiša je prestala, a toplina je naprosto udarala s polja, 
ptice su stale radosno cvrkutati, sunce se doduše još 
nije pokazalo, ali već su se mjestimice rastrgli niski, 
bjeličasti oblaci i nebo se krasno zamodrilo. Rekoše, 
da će biti lijepo vrijeme. 

U selu se digla vika i jauk, jer je vihar nanio to- 
liko štete, da se ni pobrojati ne može: na putovima je 
ležalo povaljeno drveće, komadi krovova, izvaljeni plo- 
tovi, te se ni proći nije moglo. 

Kod Ploszkinih se srušio hlijev i sve je guske pri- 
gnječio. I u svakoj se kući našla po kakva šteta, pa 
se sve ljese zarojiše ženama, a plač i jadikovke prosuše 
se kao obilna kiša. 

Baš je i Hanka izišla iz kuće, da pregleda gospo- 
darstvo i da vidi, kolika je šteta, kad u dvorište na- 
hrupi Sikorinka. 

— Niste li čuli? Stachovima je razvalilo kuću! ... 


Pravo čudo, da ih nije poubijalo! — derala se još izda- 
leka. : 

— Isuse i Marijo! ... — sva se ukočila od prene- 
raženja. 


— Dotrčala sam po vas, jer su tamo sasvim bez 
pameti, samo plaču... : 

Hanka zabaci samo maramu na glavu i pojuri 
trkom, a ljudi, čim su čuli za nesreću, hrpimice kre- 
nuše za njom. 

I zbilja je bilo tako: od Stachove kuće ostadoše 
samo zidovi, još većma svinuti i zabiti u zemlju; krova 
uopće nije bilo, samo su se nekakvi iskrhani rogovi 
klimali nad kućom, a i dimnjak se srušio te od njega 
ostade samo mali krnjotak, koji je stršio kao truli zub, 
a po zemlji su naokolo ležali snopići slame iz krova i 
porazbacane podrtine pokućstva. 

Kraj zida je na hrpi iskidanih stvari sjedjela We- 
ronka i derala se iza glasa prigrlivši rukama uplakanu 
djecu. 

A Hanka pristupi k njoj, a i ljudi je opkoliše tje- 
šeći je, no ona nije ništa ni čula ni vidjela, nego je sve 
jače jecala: 

— O, bijedni smo mi jadnici, nesretni jadnici! ... 


— bolno je jaukala te mnogomu potekoše suze sažal- 


nice. 

— Kamo da se djenemo nesretnici? kamo da glave 
sklonimo? kamo da odemo?! ... — vikala je sva izvan 
sebe grleći djecu. 

A stari Bylica, zgrčen i modar kao mrtvac, nepre- 
stano je obilazio oko ruševina, tjerao kokoške u go- 
milu, bacao pregršt sijena kravi, što je bila vezana uz 
trešnju, čučnuo do zida, zviždao na psa i gledao u 
ljude kao budala... 

Mislili su, da je sasvim izgubio pamet. 

Odjednom se svi ganuše, razmakoše se i ponizno 
se prignuše do zemlje, jer je nenadano došao velečasni. 

.— Ovaj mi čas reče Ambrozije, kakva se nesreća 
desila. Gdje je Stachova? 

Oni se odmaknuše, da je župnik vidi, ali ona od 
suza nije ništa primijetila. 

— Weronka, evo je došao velečasni! — šapne joj. 
Hanka. 

Weronka skoči i vidjevši pred sobom svećenika, 
svali mu se do nogu i udari u još jači i otegnutiji plač. 

— Umirite se, ne plačite!... što se tu može?... 
božja volja... no, kažem: božja volja? — ponovi on, 
ali bio je tako potresen, da je kradom obrisao suze. 

— U prosjake ćemo morati, u prosjake, u svijet! 

— No, ne plačite, dobri vam ljudi ne će dopustiti 
da propadnete, a Gospodin Bog će vam već pomoći. 
Da vas nije izubijalo? a? 

— Bog je još milostiv! 

— Pravo se čudo dogodilo. 

— Moglo vas je sve pogušiti, kao one Ploszkine 
guske. 

— I nijedna živa glava da se nije mogla spasti! 
— govorile su žene jedna za drugom. 

— A u blagu imate li kakve štete? A? U blagu, 
velim! 

— Bog je nekako očuvao, sve je bilo u trijemu, a: 
trijem je ostao čitav. 

Župnik uze malo burmuta i stade suznim očima 
promatrati tu gomilu ruševina, što je jedino ostalo od 
kuće, jer se krov sav srušio i zajedno se sa stropom: 
survao usred kuće, pa se kroz otvore okana vidjela: 
samo gomila izlomljena drveta i nagnjile slame iz 
strehe. 

— Još je dobro, jer vas je sve zajedno moglo pri- 
gnječiti... no, no! 

— Da nas je barem prignječilo, da nas je sve po- 
ubijalo, ne bih sada gledala ovu pustoš i ne bih doži- 


vjela ovu nevolju i taj jad... o, Isuse moj, Isuse! 
Ostala sam bez ičega s ovom siročadi... kamo ću se 
sada djenuti? što da uradim? — zajauče ona opet i 


stane se očajno čupati za kosu. 

Župnik raširi ruke, ne znajući što da učini i stane 
se premještati s noge na nogu. 

— Stanite na suho, velečasni! — prošapće boja- 
žljivo neka žena i primakne mu komad daske, jer je 
stajao u blatu do gležanja; on stane na dasku i šmrca- 
jući burmut razmišljavaše, što da sada kaže za utjehu. 

Hanka se gorljivo zauzela oko sestre i oca, a ostali 
se stisnuše uz velečasnoga, upiljivši u njega oči. 

Iz sela je stizalo sve više žena i djece, pod coku- 
lama je blato mljaskalo, a prigušeni i plašljivi glasovi 
suškali su u sve većoj gomili, oglasio se dječji plač ili 
Weronkino sve tiše jecanje, a po licima, što su se jedva 
vidjela ispod marama, navučenih preko čela, prevukla 
se tuga i legla briga mračna kao nebo, što je visjelo 
nad njihovim glavama, a preko mnogih obraza kapale 
su vrele suze... 

No ipak su bili svi mirni i s predanošću su pod- 
nosili tu božju odluku. A i što će? Kad bi svaki čovjek 
Još i tuđu nevolju uzeo k svome srcu, ne bi mu dosta- 


jalo snage za vlastitu nevolju, a osim toga: može li. 


se ukloniti zlo, kad je već nadošlo? može li se sprije- 
27... 

Župnik pristupi odjednom k Weronki i reče: 

— U prvom redu treba da zahvalite Gospodinu 
Bogu, što ste spašeni... 

— Da, istina je, prodat ću makar i prase i dat ću 
za misu... , 

— Ne treba, spremite novce za nužnije potrebe, a 

Ja ću i onako poslije blagdana za vas odslužiti misu. 

Ona mu toplo poljubi ruke i dohvati mu koljena, 
zahvaljujući mu srdačno za dobrotu i milosrđe, a on 
je prekrsti, blagoslovi i glavu joj prisloni uza se, a 
djecu, što su mu se cvileći stisla uz koljena, nježno 
prigrli i pomiluje kao najbolji otac. 

— Samo ne gubite nade, sve će biti dobro. A kako 
je to bilo? 

— Kako? Pošli smo spavati rano uveče, jer u 
lampi nije bilo petroleja, a ni drva, da se naloži. Du- 
halo je jako, kuća je sve škripila, ali ja se nisam ništa 
bojala, jer je kuća podnijela i jaču vjetrinu. Nisam 
odmah zaspala, kroz sobu je duhao propuh, ali mora 
da sam kasnije zadrijemala. Kad odjedanput nešto 
grune, nešto zadrma, nešto tresne u zidove! Isuse!... 
mislila sam da se cijeli svijet ruši. Skočim iz kreveta, 
i tek što sam uzela djecu u naručje, a ono već sve 
škripi, lomi se, pada na glavu... jedva sam do trijema 
stigla, a kuća se srušila iza mene... još se nisam pravo 
ni snašla, kad se i dimnjak s lomljavom stropoštao... 
Napolju je tako duhalo, da se nisam mogla držati na 
nogama, a vjetar je raznosio strehu. Noć, do sela je 
daleko, svi spavaju, nitko ne će čuti dozivanja... i 
uvukla sam se s djecom u trap i tako smo dočekali zoru. 

— Božja je Providnost nad vama bdjela. Čija je 
to krava uz trešnju? 

— Moja, to je jedina moja hraniteljica! 

— Bit će da je dobra mljekarica, leđa su joj kao 
greda, a kukovi visoki... je li steona? 

— Za koji dan Će se oteliti. 

— Odvedite je u moju staju, smjestit će se, neka 
tamo ostane sve do trave... Ali kuda ćete vi?... 
velim: kuda?... 

Odjednom stade neki pas da laje i da se bijesno 
zaletava na ljude, a kad ga potjeraše, sjede na prag i 
poče strahovito urlati. 

— Je li pobjesnio, što li? čiji je to pas? — zapita 
svećenik i malko se povuče iza ženskinja. 

— To je naš garov, naš... da, žao mu je ove ne- 
sreće... vjeran pas... — promuca Bylica i pođe da 
ga umiri. 

Župnik nazove Boga za oproštaj, namigne Sikori- 
noj, da pođe za njim i ispruživši obje ruke ženama, 
što su navalile da ih ljube, poče se polagano udaljivati. 

Vidjelo se, da je putem s njom dugo o nečem raz- 
govarao. 

Ženski pak svijet, kad se malko porazgovorio i po- 
žalio nesretnicu, stao se dosta brzo razilaziti, sjetivši 
se odjedanput zajutarka i hitnih poslova. 

Uz ruševine ostade samo porodica i baš su pro- 
mišljali, kako da ponešto izvuku iz zatrpane sobe, kad 
se sva zadisana vratila Sikorinka. 

— Preselite se k meni, na drugu stranu, gdje je 
Rok imao školu s djecom... Ognjišta, doduše, nema, 
ali napravit ćete malu peć dd cigala, to će vam biti 
dosta... — reče ona brzo. 

— Irak. ali kako da vam platim kiriju? 

— Neka vas ne boli glava zbog toga. Ako se do- 
mognete kojega groša, platit ćete, a ako ne, pomoći 
ćete u kakvom poslu, ili ostavite, pa neka Bog plati. 
I onako je ta soba prazna! Dođite, molim vas od sveg 


srca, a župnik vam za prvu pomoć šalje ovu banku.. 


Razmota pred njenim očima banknotu od tri 
rublja. 

— Bog ga poživio! — usklikne Weronka i poljubi 
banknotu. 


— Dobra je on srca, nema mu para! — dometne 
Hanka. 

— Ani kravi ne će biti loše u popovoj štali! to 
se zna... — reče stari Bylica. 


I odmah se stadoše seliti. 

Kuća Sikorinih bila je tik uz put, na zaokretu 
prema. selu, možda nekih sto koraka od Stachovih, i 
odmah počeše onamo prenositi preostalu sirotinju i što 
se god moglo na brzu ruku ispod ruševina izvući po- 
kućstva i posteljine. Hanka je čak i svoga slugu po- 
zvala u pomoć, a napokon je stigao i Rok, i žustro se 
latio pomaganja, pa prije no što je odzvonilo podne, 
Weronka se već bila preselila u novi stan. 

— Sada sam stanarka, gotova prosjakinja! četiri 
zida, ni slike nemam nijedne, ni jedne čitave zdjele! — 
gorko je jadikovala obzirući se po sobi. 

— Donijet ću ti koju sliku, a i stvari, što ih imam 
suvišnih. Stach će se vratiti i uz ljudsku će pomoć 
brzo uspostaviti kuću, ne ćeš tu tako dugo ostati... — 
tješila ju je Hanka dobrodušno. — A gdje je otac? 

Hijela ga je povesti k sebi. 

Starac je ostao kraj ruševina, sjedio na pragu i 
prematao psu nogu. 

— Spremite se i hodite sa mnom, kod Weronke 
je u novom stanu tijesno, a kod nas će se ipak za vas 
naći kakav kut. 

— Ne idem, Hanuš... to se zna... 
rodio sam se ovdje, pa ću i umrijeti. 

Koliko ga se namolila, koliko mu je razlagala, a 
on ne će, pa ne će. 

— U trijemu ću namjestiti sebi ležaj... to se 
zna... a ako zapovijedaš... doći ću k vama na jelo... 
pripazit ću zato na djecu... to se zna... Samo po- 
vedi psa, nogu mu je povrijedilo... to se zna... čuvat 


ostat ću... 


će te... vjeran je to pas, 

— Zidovi će se srušiti i zatrpat će vas! — molila 
je ona i dokazivala. 

— Eh... duže će ovi zidovi potrajati, nego ne 


znam koji čovjek... Povedi psa... 


113 go s 


Nije više navaljivala, kad nije htio. A zapravo je 
kod nje bilo tijesno, a sa starcem bi došla nova kubura. 


Naloži Pietreku da garova sveže uzicom i da ga 


povede kući. Ć 

— Bit će mjesto šarova, koji je nekud pobjegao. 
Baš si šeprtlja! — povikne nestrpljivo, jer Pietrek nije 
mogao da veže psa. 

— Baš si lud... što se grizeš... tamo ćeš svaki 
dan dobiti da se naždereš... to se zna, i na toplom ćeš 
lješkariti... govore! — korio ga starac pomažući 
Pietreku da sveže psa. 

Hanka se požuri pred njima, da na povratku još 
naiđe sestri. ' 

Začudila se, kad je u sobi zatekla nekoliko žena i 
Weronku svu zaplakanu. 

— Čime sam kod vas zavrijedila toliko dobrote? 
čime? — jadikovala je Weronka. 

— Ne možemo mnogo, svuda je sirotinja, ali 
uzmite, što smo donijele, jer dajemo s dobra srca — 
progovori Klebova i gurne joj u ruke omašan za- 
vežljaj. 

— Tolika vas je nesreća zadesila! 

— Nisu ljudi od kamena, svatko zna, što je to ne- 
volja. 

— I bez muža ste, kao i druge. 

— Vama je sada teže nego drugima. 

— I Gospodin Isus iskušava vas većma... — re- 
koše u jedan glas i postaviše pred nju zavežljaj, jer 
“se dogovoriše i donesoše joj, što je god koja mogla: i 
graha, i ječmene kaše i brašna... 

— Dragi ljudi moji, gazdarice, majke rođene! — 
jecala je tronuto i grlila se s njima tako srdačno, da 
su sve proplakale. 

— Još imade dobrih ljudi na svijetu, još ima!... 
— pomisli Hanka duboko ganuta. 

A u to se i orguljašica uvalila na vrata noseći 

hljeb kruha pod pazuhom i komad slanine u papiru. 

. Hanka, ne čekajući više da čuje njenu govoran- 
ciju, žurno pohrli kući, jer je baš zvonilo podne. 

Vani je bilo jasno, sunce se nije pokazivalo, ali 
je uza sve to dan bio pun čudnovato suncem prezasi- 
ćene vedrine; nebo je visjelo visoko kao kakva sinja 
ponjava, po kojoj su mjestimice porazbacane bijele 
krpe raščupanih oblaka, a odozdo su se razlile njive 
u beskraj, vidljive kao na dlanu, gdjegdje zelene, a 
gdjegdje žućkaste od strništa i ugara, a na njima su 
sjali traci vode kao kakva okna. 

Ševe su glasno pjevale, a s polja, od strane šuma, 
iz plavkaste daljine, kroz cio svijet strujao je svjež 
proljetni zrak, pun tople vlage i medenog mirisa topo- 
lovih pupova. 

U selu su putovi vrvjeli ljudima, koji su nosili u 
ljese granje i drveće, što ga je bila olujina polomila. 

U zraku je bilo tako tiho, da se jedva micalo 
drveće, omotano prvim zelenilom pupova kao pahu- 
ljicama kakvim. 

Neizbrojiv oblak vrabaca vrio je uz crkvu, te je 
sve bilo crno kao od čađe po javorima i krošnjatim li- 
pama, a živkanje i zagušljivi cvrkut širio se po cijelom 
selu. 

Nad ravnim, blistavim jezerom kričali su gusaci, 
koji su čuvali guščiće, i oštro su odjekivale pratljače, 
jer se odjednom pralo na više mjesta. 

Svuda je vladala galama, žurni posao, dovikivanje 
između kuća, gomila dječurlije i žena, što su se po 
voćnjacima crvenile. 

Trijemovi i sobe stajahu širom otvoreni, po ploto- 
vima su visjele malo prije oprane krpe, posteljina se 
vjetrila po voćnjacima, na nekim su mjestima krečili 
zidove, psi su ratovali sa svinjama, što su rovale po 

jarcima, a negdje su krave pružale iza ograde rogate 
glave i čeznuiljivo mukale. 

Mnoga su se kola odvezla u gradić po robu za 
blagdane, a odmah iza podneva došao je s dugačkim 
kolima stari trgovčić Judka sa svojom židovkinjom i 
derištetom. 

Išli su od kuće do kuće, praćeni psima, koji su ih 
napadali, a Judka je rijetko iz koje kuće izlazio pra- 
znoruk, jer nije bio varalica kao krčmar ili drugi, pla- 
ćao je prilično, štaviše, ako je komu uoči žetve trebalo, 
davao je i uz neznatan postotak. Mudar je bio židov, 
poznavao je svakoga u selu i znao, kako s kime treba 
govoriti, pa bi svaki čas odvukao na kola tele ili mje- 
ricu kakvoga žita, a židovka je na svoju ruku napose 
trgovala, donoseći u kola jaja, pijetlove ili koju rašču- 
panu kokoš ili polu platna, a sve to je uglavnom izma- 
mila u zamjenu za čipke, vrpce, gajtane i čiode, i za 
sve one sitnarije oko kićenja, za kojima je babji soj 
uvijek lakom, a sve je to nosila sa sobom u golemoj 
kutiji i mamila time svako požudnije oko... 

Baš su stigli pred Boryninu kuću, kad nahrupi 
J6zka vičući: 

— Hanuš, kupite crvena gajtana, trebamo i boje 
za šaranje jaja... a i konca je ponestalo! — molila je 
Hanku cvileći. 

— Sutra ćeš se odvesti u grad, pa ćeš kupiti što 
treba. 

— U gradu je jeftinije i ne će nas prevariti! — 
doda ]J6zka, jer se veselila, da će se povesti, pa je bez 
naloga istrčala do trgovčevih kola vičući, da im ništa 
ne treba i da ne će ništa prodati. 

— Potjeraj te kokoške, da se ne bi koja upregla 
u židovska kola! — vikne za njom Hanka izvirivši pred 
kuću. : 

Tereska soldatuša baš je skretala u ljesu, kao da 
bježi od židovke, koja je za njom nešto dovikivala. 

- Nahrupila je u sobu, riječi nije mogla progovoriti, 
samo je mucala i strašno se crvenila, a tako se bila ne- 
kako zabrinula, da su joj se čak suze zasjale na du- 
gačkim trepavicama. 

— A što vam je, Tereska? — zapita Hanka veoma 
radoznalo. 

— Ove mi varalice daju samo petnaest zlotih, a 
suknja je sasvim nova! Tako mi treba novaca, da sama 
ne znam, što bih i kuda bih... 

— Pokažite... je li skupa? — željna je bila ruha. 

— Barem trideset zlotih! suknja je nova novcata, 
dugačka sedam lakata i pol pedlja, same čiste vune 
potrošila sam za nju više od četiri funte... a i farbara 
sam platila. 

Raširi suknju po sobi, te je zasjala i zatreptala 
kao duga, a prelijevala se bojama, da je čovjek morao 
zažmiriti. 

— Krasota, a ne suknja! Velika šteta, ali što 
ću?... I meni treba novaca za blagdane. Ne možete 
li počekati do Mladoga Uskrsa? 

— Ali ja trebam baš odmah! 

Uze brzo smatati suknju i okrene lice, kao da se 
stidi. 

— Možda će kupiti kneževa žena... kod njih je 
lakše za novac. 

Stade još jednom gledati i mjeriti o svoj kuk, pa 
je vrati s tužnim uzdahom. 

— Hoćete li da pomet novaca svome u vojsku? 

— Da... pisao je... jadikuje, da je u nevolji... 
Zbogom silaštel 

I gotovo trkom izjuri iz kuće, a Jagustynka, koja 
je u čabru gnječila ai za krmaču; počela se iza 
glasa smijati. 

— Pritisnuli ste je, te je čudo, da nije svoju 


suknju od žurbe izgubila! Treba joj novaca za Mateuša, 
a ne za muža. 

— Zar se oni tako poznaju? — začudi se Hanka. 

— Eh! Vi kao da ste u šumi živjeli... 

— A odakle da znam to? 

— Pa Tereska svake nedjelje juri k Mateušu i 
čitave dane čuči kao pas kraj kriminala i nosi mu sve 
moguće. 

— Što vi to ne kažete, zaboga! ... zar ona nema 
svoga muža? 

— Dabome, ali muž je u vojsci, daleko, ne zna 
se, da li će se vratiti, a ženi samoj dosadilo, Mateuš 
bio blizu, pri ruci, a momak kao zmaj. Što da sebi ne 
priušti?!... 2 

Hanka se sjeti Anteka s Jagnom. Duboko se za- 
misli. 

— A kad su odveli Mateuša, sprijateljila se s nje- 
govom sestrom Nastkom, pa čak i živi u njihovoj kući 
i zajedno polaze u grad. Nastka bajagi svome bratu, 
a zapravo da dođe pred oči Dominikovom Šimeku... 

— I kako vi to sve znate! gle, gle! 

— Lude, sve to čine javno, pa je lako prozreti. 
Prodaje posljednju suknju, da Mateuša počasti na 
blagdane! — zlobno se naruga Jagustynka. 


— No, no, što to sve ljudi ne rade! ... I ja bih" 


trebala da odem k Anteku. 

— Dalek je to put, a u vašem stanju, pa ćete još 
oboljeti... zar ne bi mogla ]6zka ili iko drugi? — 
jedva se suzdržala, da ne spomene Jagnu... 

— Poći ću, dat će Bog, da mi se ništa ne desi. Rok 
je kazivao, da će preko svetaca puštati k njima, poći 
ću... Ali trebalo bi rebarca prevrnuti na drugu 
stranu... j 

i Treći dan su u soli, ne bi škodilo, odmah ću 
poći. 

I pođe, ali se još brže vratila, nekako smetena, i 
reče, da fali valjada polovica mesa. 

: Hanka skoči, a za njom poleti J6zka i stadoše 
preplašene kraj čabra, razmišljavajući, kamo je moglo 
meso nestati. 

— To nije pasje maslo: jasno se vidi, kako je od- 
rezano nožem... a tuđi lopov ne bi došao da ukrade 
nekoliko funta... To je Jagusino maslo!... zaključi 
Hanka i bijesno navali u sobu, no Jagne nije bilo, 
samo je stari ležao kao uvijek s izbuljenim očima. 

Tek se sada sjetila J6zka, da je Jaguš izlazeći 
jutros iz kuće, nešto skrivala pod suknjom, ali je mi- 
slila, da je to nekakva oprava, koju je sebi za blagdan 
spremala zajedno s Balcerekovom. 

— Majci je odnijela... komu prija, ne piia čije 
je... 
Na te Jagustynkine riječi poviče Hanka srdito: 
— ]J6zka! Zovni Pietreka... Ireba ovo, što je 
ostalo, prenijeti u moju komoru. 

Prenesoše u jedan tren, tom je prilikom htjela i 
da se prenese burad sa žitom na njenu stranu, da ih 
može mirno pretražiti, ali se okanila toga: buradi je 
bilo previše, a mogli bi to javiti i kovaču. 

I cijelo je poslijepodne vrebala na Jagnu kao pas, 
pa kad je ona predveče došla, navali na nju zbog mesa. 

— Pojela sam!... toliko je moje, koliko i vaše, 
pa sam odsjekla komad i pojela! — odgovori ona po- 
nosno i premda joj gotovo cijelo veče Hanka nije dala 
mira i bijesno psovala, ona se nije ni jednom riječi 
oglasila, kao da je tim naumice draži. Štaviše, došla 
je i na večeru, kao da ništa nije bilo, i gledala joj u 
oči sa smiješkom. 

Čudo, da Hanka nije pobjesnila od srdžbe što je 
nije mogla nadvladati. 

Cijelo je veče svima prigovarala makar radi čega, 
potjerala ih, da odu ranije spavati, jer je sutra Veliki 
četvrtak, a trebat će obaviti spremanje. 

A i legla je ranije nego obično, no dugo u noći nije 
mogla zaspati, a kad je čula ljutito štektanje pasa, 
izviri iz kuće. 

Kod Jagne je još gorjelo svijetlo. 

— Kasno je, šteta petroleja, badava ga ne daju! 
— zareži u trijem. 

— Zapalite i vi makar kroz cijelu noć! — odgo- 
vori joj Jagna kroz vrata. 

Opet se tako naljutila, da je zadrijemala tek po- 
slije prvih pijetlova. 

U rano jutro, čim je svanulo,. J6zka, premda je 
bila najveća pospanka, prva je skočila s kreveta sje- 
tivši se vožnje u grad, i potrči da probudi momke, da 
spreme konje, a kasnije se čak i Hanki oholo uspro- 
< tivila, kad je zapovjedila Pietreku da zapregne kobilu. 

= — Ja se ne ću voziti na daskama i slijepom ko- 
bilom! — derala se plačući — zar sam prosjakinja, da 
me voze u kolima za đubre? U gradu znadu, čija sam 
kći! Otac to nikada ne bi dopustio! 

Toliku je digla galamu, da je svoje izvojštila i od- 
vezla se kolima, u koja su bila upregnuta dva konja, 
a na prednjem sjedalu je bio sluga, kako su se obično 
vozile gazdarice. 

— A kupi i crvenoga, i zlatnoga i kakvih sve 
bude papira, vikao je za njom Witek iz vrta, gdje je 
od ranoga jutra po lijehama razbijao grude i izrav- 
navao zemlju, jer je Hanka još danas kanila tamo 
posijati rasadu. A kad gazdarica nije još izlazila iz 
kuće, potrčao je na put, i s drugim je dječacima kraj 
plota čegrtao, pošto su od jutros zvona zamukla, kao 
što je to običaj svakoga Velikoga četvrtka. 

Vrijeme se ustalilo, bilo je kao jučer, samo je ne- 
kako tužnije bilo na svijetu i regbi tiše. Noću je pao 
mraz, pa je svanulo jutro sijedo od rose, magleno i 
hladno, te je već davno svanulo, a lastavice su još 
uvijek cvrkutale šćućurene na krovovima, guske su 
glasnije gakale, potjerane na jezero, ali selo je, čim 
se razdanilo, smjesta ustalo na noge. 

Do južine je još bilo daleko, a već je nastao rusvaj 
i metež, a djeca su, istjerana iz kuće, da ne smetaju, 
šalabazala po putu i čegrtala čegrtaljkama. 

Slabo je koja žena pošla na misu, koja se danas 
služila bez orgulja i bez zvona. 

Bilo je naime već krajnje vrijeme, da se late blag- 
danskog spremanja, a naročito, da se speku hljebovi i 
spreme pogače i svakovrsne pletenice, pa su gotovo u 
svakoj kući bili prozori i vrata čvrsto zatvoreni, da 
tijesto ne ohladi, plamsale su vatre, a iz dimnjaka je 
sukljao dim prema naoblačenome nebu. 

Po stajama je rikalo blago i grizlo jasle od gladi, 
svinje su cvilile u hlijevima, živad lutala po putu, a 
djeca su radila, što su htjela, tezmala se i ventrala 
po drveću tražeći vranina gnijezda, pošto ih nitko nije 
smetao, jer su sve ženske bile toliko zaokupljene raz- 
vijanjem i valjanjem hljepčića, pokrivanjem karlica 
i naćava s tijestom pod perine i metanjem u peć, te 
kao da su na cijeli svijet zaboravile, vodeći samo jednu 
brigu, da pogača ne ostane u sredini gnjecava ili da ne 


* pregori. 


I svuda se radilo isto: kod mlinara, kod orguljaše- 
vih, u župnom dvoru, kod gazda i kod težaka, jer 
svatko, makar bio i najsiromašniji, makar i posudio 
ili dao posljednju mjericu, morao je imati makar i 
najskromnije sveićnje, makar jedan jedini put na go- 
dinu na Uskrs, da se može po volji najesti mesa i onih 
drugih tečnih stvari. ' 

A kako nisu svuda imali krušne peći, to su se po 
voćnjacima između kuća često vrzle djevojke s naru- 
čajima punim iverja, a kadšto bi se pojavile kraj je- 
zera žene ubrašnjene, razbarusane, kako baš idu kao 
što oni na procesiji nose svete slike, oprezno držeći i 
noseći goleme kuhinjske daske i naćve pune tijesta, 
pokrivene jastucima. 

I u crkvi se radilo: župnikov je sluga vozio iz 
šume smrekovo granje, a orguljaš je zajedno s Rokom 
i Ambrozijem udešavao grob Gospodina Isusa. 

A sutradan, u petak, posao je toliko porastao, da 
je jedva tko i primijetio orguljaševa Jaska, koji je 
došao preko blagdana iz škole i šetao se po selu, zagle- 


davajući samo u prozore, jer nije mogao nikomu svr- 


nuti, niti se s ikim porazgovoriti. 

: Niti se moglo u ikoju kuću ući, jer su svuda pro- 
lazi, pa čak i voćnjaci, bili zakrčeni ormarima, kreve- 
tima i svakovrsnim pokućstvom, pošto su se danas na 
vrat na nos krečile sobe, čistili podovi, a pred kućama 
se prale slike, prislonjene uz zidove. 

Svuda je vladala tolika žurba i metež, da su svi 
trkom trčali, pa se još požurivali i sve više galamili, 
štaviše, tjerali su djecu, da zgrću blato u potkućnici i 
da pospu ljese žutim pijeskom. : 

A kako prema siarom običaju nije priličilo od 
petka izjutra pa sve do nedjelje jesti ništa toplo, gla- 
dovali su pomalo radi dike Gospodnje i zadovoljili se 
suhim kruhom i pečenim krumpirima. 

Dakako, tih "se dana isto tako kao i drugdje ži- 
vjelo i kod Boryninih, s tom samo razlikom, da je bilo 
više ruku i manje brige oko novca, pa su i brže posvr- 
šavali spremanje. 

U petak, čim je pao sumrak, Hanka je već zajedno 
s Pietrekom svršila krečenje soba i kuće, pa se počela 

brzo umivati i spremati za crkvu, jer su već druge 
žene išle na polaganje Tijela Isusova u grob. 


“Na ognjištu je buktila velika vatra, a u loncu, 
koji su jedva dvojica mogla dići, kuhala se cijela šun- 
ka, koju su brzo jučer prekadili, a u manjem su se 
loncu kuhale kobasice, pa su se po sobi širili mirisi, 
koji su dražili nos, da je Witek, stružući nešto među 
djecom, svaki čas udisao taj miris i uzdisao. 

A uz ognjište, u sjaju vatre, složno je sjedjela 
Jagna s J6zkom, obje su bile zaokupljene šaranjem 
jaja, svaka je svoje pisanice napose potajno skrivala, 
da se kasnije većma podiče. Jagusia je svoja najprije 
oprala u toploj vodi i dobro ih izbrisala i šarala ras- 
topljenim voskom, a zatim ih puštala u zakipjelu 
vodu, što je u tri lonca ključala, pa ih po redu metala 


<i vadila. Mučan je to bio posao, jer vosak nije htio 


mjestimice da se prilijepi, ili bi se jaja u rukama zgnje- 
čila ili u vodi pukla, no napokon su našarale preko 
trideset komada i stale ih jedna drugoj pokazivati i 
hvaliti, kako su lijepo našarana! 

Kako bi se J6zka mogla mjeriti s Jagusiom! Po- 
kazivala joj je svoje pisanice, kuhane u raženom klasju 
i lukovu perju, žute, išarane bijelim kovrčicama i tako 
lijepe, da bi jedva koja druga tako umjela, ali kad je 
vidjela Jagusine pisanice, zinula je od udivljenja i 


- rastužila se. Kako i ne bi, sve su treptale pred očima, 


bile su crvene, žute, ljubičaste i plave kao lanov cvijet, 
a po njima su se vidjele takve stvari, da čovjek na- 
prosto ne vjeruje svojim očima: pijetlovi, kako pje- 
vaju na plotu, na drugoj su pisanici siktale guske na 
krmače, što su se valjale u blatu, a negdje je letjelo 
jato bijelih golubova iznad crvenih polja, a na dru- 
gima takve šare i divote, kao na oknima, kad ih smr- 
zavica pokrije ledom. 

Čudili su se svi tomu i svaki su ih čas gledali, a 
kad se Hanka s Jagustynkom vratila iz crkve, pogledala 
Je i ona, ali ne reče ništa, samo kad ih je sve pregle- 
dala, prošapće udivljeno: 
= — Odakle ti to imaš?... no, no! 

.— Odakle?... Samo mi tako dolazi iz glave pod 
prste! 

Obradovalo ju je to. 


— Trebalo bi nekoliko odnijeti velečasnomu! 

— Kad ih bude sutra blagosivljao, ponudit ću mu, 
možda će uzeti... 

— Kolike li divote, tako što ni velečasni još nije 
vidio... baš će se zadiviti! — promrmlja Hanka pod- 
rugljivo, kad je Jagna pošla na svoju stranu, jer je već 
bilo kasno. 

To veče su u selu sjedjeli do kasne noći. 

Napolju je bilo oblačno i mračno, premda mirno; 
samo je mlin ustrajno klopotao, a po kućama je bilo 
u prozorima svijetlo gotovo do ponoći, traci svijetla 
padali su na put, a gdjegdje su drhtali na jezeru za- 
jedno s vodom: spremalo se svečano ruho i svršavali 
se poslovi. 

Subota je došla posve topla i ogrnuta rijetkom 
maglom, ali na svijetu je bilo tako nekako radosno, 
da je narod unatoč teškog jučerašnjeg rada žustro 
ustao, da se lati novih napora i briga. 

* Pred crkvom je odmah zagrmjelo od vike i trke, 
Jer su se prema drevnom običaju svake Velike subote 
rano ujutro skupljali da sakriju čorbu i zakopaju 
sleđa, najveću muku za vrijeme velikoga posta. Nije 
bilo momaka niti starijih, pa se složiše samo dječaci 
s Jaskom Razvratnikom na čelu, i donesoše odnekale 


veliki lonac pun čorbe, pa u nj nabacaše još koje- 
kakvoga gada. 

Witek se dao nagovoriti i ponio lonac na ledima u 
mreži za sir, a drugi je dječak kraj njega vukao na 
uzici sleđa, načinjenoga od drveta. Čorba i sled išli 
su zajedno sprijeda, a za njima ostali u gomili, čegr- 
tajući i vrišteći iz sveg grla. Jasiek ih je predvodio, 
jer premda je bio glupav i luckast, bio je vješt i spre- 
tan za lakrdije. Obišli su u procesiji cijelo jezero i 
skrenuli kraj crkve već na topolov put, gdje se trebalo 
obaviti zakapanje, kad odjednom Jasiek lopatom tre- 
sne lonac, lonac se raspadne u komade, a čorba s onim 
različitim gadom polije Witeka. 

Nastade toliko veselje, da su posjedali na put, ali 
Witek se rasrdi i onako se goloruk baci na Jaška, po- 
tuče se i s drugima, a kad se oteo, pojuri tuleći kući. 

Hanka mu dometne još i sa svoje strane zbog po- 
sve upropaštenoga kaputa i potjera ga u šumu po 
grančice borovice i po zečji brk. 

Ismijao ga je još i Pietrek, a nije ga požalila ni 
J6zka, koja je pomno posipala široku ljesu, sve do 
puta, pijeskom, dopremljenim s grobljanske strane, jer 
je tamo bio najžući; posula je cijelu potkućnicu pred 
hodnikom i stazu ispod podstrešnice, te je cijelu kuću 
regbi opasala žutom vrpcom. 

. A u Boryninoj su sobi već počeli spremati sve- 
tenje. 

Soba je bila oprana i pijeskom posuta, prozori či- 
sti, zidovi i slike opahani od paučine, a Jagusin kre- 
vet lijepo pokriven maramom. 

Hanka s Jagusiom i Dominikovom, premda nisu 
gotovo ništa razgovarale jedna s drugom, postaviše uz 
prozor na pročelju pokraj Borynina kreveta veliki stol, 
pokriven tananom, bjelcastom ponjavom, kojoj je kra- 
jeve Jagusia oblijepila širokim trakom crvenih izre- 
zuckanih papirića. Po sredini, od strane prozora,. po- 
staviše visoko raspelo, okićeno papirnatim cvijećem, 

a pred raspelom, na prevrnutom loncu, jagnje od ma- 
slaca, koje je Jagna tako spretno načinila, te je izgle- 
dalo kao živo: oči su mu bile umetnute od zrna iz 
krunice, a rep, uši, papci i zastavica od crvene očeš- 
ljane vune. U prvi krug položiše zatim hljebove od 
prosijana brašna i pšenične kolače, zamiješene s ma- 
slacem i na mlijeku, a iza njih poredaše žute pogače, 
poizbadane gusto grožđicama kao kakvim čavlima; 
bile su i manje, J6zkine, i dječje, a bilo je i kolača sa 
sirom i drugih od jaja, posutih šećerom i slatkim ma- 
kom, a na kraju postaviše veliku zdjelu s naslaganim 
kobasicama, ukrašenim olupljenim jajima, a na tep- 
siji čitava šunka i veliki tanjur hladetine, sve to ukra- 
šeno išaranim jajima, sanio su još čekali na Witeka, 
da nameću zelene borovice i da cijeli stol opletu ze- 
čjim brkom. E 

Tek što su to sviršile, stadoše susjede polako do- 
nositi svoje svetenje u zdjelama, karlicama i loncima 
i postavljati ga na klupu kraj stola, jer je župnik od- 
redio, da se svetenje snese samo u nekoliko kuća vi- 
đenijih gazda, pošto nije imao kada da obiđe sve kuće. 

Lipce mu je bilo najbliže, pa je blagosiljao napo- 
sljetku, više puta i u predvečerje. 

Raziđoše se bez duljeg razgovora, da još stignu 
u crkvu na posvetu vatre i vode, pa prije toga poliše 
ognjišta u: kućama, da opet na njima zapale mladu, 
posvećenu vatru. 

Onamo se požurila i J6zka i povela sa sobom 
djecu. 

Ali dosta su dugo čekali, jer su se žene stale vra- 
ćati tek o podne, zastirući i oprezno čuvajući svijeće, 
što su ih zapalile u crkvi. 

J6zka je donijela cijelu flašu vode i vatru, kojom 
je Hanka odmah zapalila pripremljena drva, prva se 
napila blagoslovljene vode, zatim je po redu pružila 

svima — kažu da ta voda čuva od bolesti u grlu — a 
onda je njome poškropila blago i voćke u vrtu, jer je 


.to pomagalo rodu i blagu, da se lakše teli. 


Kasnije, kad je vidjela, da se ni Jagna ni kova- 
čica ne sjetiše staroga,-umila ga toplom vodom, po- 
češljala mu zamršenu kosu, presvukla mu košulju i 
posteljinu, a Boryna je dopuštao, da radi s njim, što 
joj drago, nijedanput se nije maknuo, ležao je kao 
uvijek zagledavši se preda se i uzet kao uvijek... 

Odmah od podneva nastade u selu nešto kao sve- 
tac, još su tu i tamo dovršivali krupnije poslove, no 
uglavnom su se bavili oblačenjem za blagdane, češlja- 
njem, umivanjem i pranjem djece, te je iz mnogih 
kuća dopirala vika djece, što su se branila. 

Nestrpljivo su izglćdali župnika, koji se dovezao 
iz dvora tek u suton i smjesta se pojavio u selu obu- 
čen u roketu. 

Orguljašev je Michal nosio za njim kotlić sa sve- 
tom vodom i škropilom. 

Hanka izađe čak na put, da ga dočeka. 

Žurio se, brzo ušao u kuću, izmolio molitvu, po- 
škropio darove božje i pogledao pomodrelo, bradom 


 zaraslo Borynino lice. 


— Svejednako? a? 

— Da, rana je gotovo sasvim zacijelila, ali mu nije 
ništa bolje. 

Uzme malko burmuta, prijeđe pogledom po oni- 
ma, što su se skupili uz prag i u trijemu. 

— Gdje je onaj dječak, koji mi je prodao rodu? 

J6zka gurne od ognjišta prema sredini postiđe- 
noga Witeka. 

— Evo ti desčtak, uspjelo ti je: tako tjera ko- 
koške iz vrta, da nijedna ne može ostati... A koje 
polaze sutra k muževima? 

— Pol sela se sprema! 

— To je dobro, samo složno i mirno, a dođite na 
uskrsnuće, počet ću u deset sati, velim: u deset. A 
ako zaspite u crkvi, naložit ću Ambroziju, da vas 
otpremi van! — dometne prijeteći se i polagano izađe. 

Krenuše za njim u gomili i otpratiše ga do mli- 
narovih. 

A Witek, pokazujući J6zki bakreni desštak, pro- 
šapće ljutito: 

— Ne će moja roda više dugo nI popovske 
kokoške, ne će! . 

Razbjegoše se na dvije strane, jer se gazdarica 
povratila na hodnik. 

Mračilo se polagano, sumrak se tiho prosipao po 
zemlji, utapao voćnjak, kuće i polja unaokolo modri- 
kastom, jedva prozirnom, mutnom maglom, gdjegdje 
su se bijelili zidovi potleušica i kroz voćnjake svjet- 
lucala zapaljena svijetla, a odozgor, na vedrom nebu, 
pojavio se kao izrezan blijedi srp mladoga mjeseca. 

Svečanom se tišinom zaogrnulo selo, i mrakom, a 
u crkvi, uzdignutoj iznad kuća, zaplamiješe svi pro- 
zori i iz otvorenih velikih vrata udari široki trak svjet- 
losti. 

Doskora zaštropotaše prva kola, što su stigla pred 
groblje, i ljudi iz daljih sela počeše dolaziti u gomi- 
lama, a i iz lipčanskih se kuća polazilo sve pomalo u 
crkvu, jer je kroz često otvarana vrata padao u noć 
trak svijetla i utapao se u pomračenom jezeru, a bahat 
nogu i prigušeni žamor glasova gomilao se u toplom 
i maglovitom zraku. Pozdravljali su se na putu, ne 
videći se u mraku i kao rijeka, koja buja polagano 
i neprekidno, polazili su na uskrsnuće. 

Kod Boryninih u kući ostadoše kao čuvari samo 
psi, stari Bylica i Witek, koji je pomno rezuckao za- 
jedno s Maćekom Ktebovim pijetla, s kojim su naka- 
nili poći na polijevanje drugoga dana Uskrsa. 

Hanka je otpremila najprije J6zku s djecom i 
slugu, ona će već za njima doći. Bila je već obučena, 
ali.je oklijevala, kao da nešto čeka, neprestano je po- 
stajkivala na hodniku i pazila na put. Tek kad je 
Jagna pošla s kovačicom i kad je čula, kako kovač 
ide s knezom u crkvu, vratila se u sobu, rekavši nešto 
tiho staromu Bylici. On je čuvao stražu u ljesi, a ona 
se na prstima ušuljala u očevu komoru... Iza dobra 
pola sata izišla je odande i pomno zakapčala haljetak ; 
oči su joj gorile, a ruke drhtale. 

Govorila je nešto, što nitko nije razumio, i pošla 
na uskrsnuće. 

Na putovima je bilo pusto i tamno, po kućama 
su se gasila svijetla, prolazili su već i posljednji ljudi, 
samo su oko crkve stajala nagomilana kola s ispregnu- 
tim konjima, pa se u mraku čulo udaranje kopita i 
brektanje konja, a kraj tornja su se crnile dvorske 
kočije. 

Hanka je u crkvenom predvorju još nešto poprav- 
ljala oko haljetka i spustivši maramu na leđa počela 
se žestoko gurati prema prednjim klupama. 

Crkva je bila kao natučena, gusto zbijen narod 
komešao se i kiptio kao voda, žagorio molitvama, uz- 
disanjem, kašljanjem i pozdravljanjem i njihao se od 
zida do zida, te su se od toga pritiska ljuljali barjaci, 
što su bili pozabadani u klupe, i ono smrekovo granje, 
kojim su okitili oltare i sve zidove. 

Tek što se dogurala do svoga mjesta, izađe župnik 
da počne služiti misu, a u isti čas stadoše se iz mno- 
štva dizati glasni uzdasi i širenje ruku. Ponizno su 
klekli i još se većma stisli, pa je smjesta sav narod bio 
na koljenima, rame uz rame, duša uz dušu, kao polje 
zasađeno glavama, samo što su u tom malko uzbiba- 
nom čovječjem žitu vrvjele oči i svjetlucale kao lep- 
tiri, uprte prema velikom oltaru u lik uskrsnuloga 
Isusa, koji je stajao gol, okrvavljen, pokriven ranama 
i zagrnut samo crvenim plaštom, držeći u ruci bar- 
jačić. | 

Odjednom u crkvi nastade tišina, kao da je pro- 
ljetno prijepodne, kad sunce žarko zagrije polja, vje- 

tar pritihne, a pognuto se žito klasjem razgovara; samo 
negdje visoko, pod plavim nebom, slatko odzvanjaju 
ševine pjesme... 

Molili su polako, svuda su se tresle usnice i šaptale 
uzdišući molitve tiho i neprestano, kao kad kišica 
udara po lišću; glave su se sve niže sagibale, kadšto 
bi odnekle izbio vapaj, ili bi se nečije pobožne ruke 
moleći ispružile prema oltaru, ili bi prodro evileći ne- 
čiji tužni plač iz toga mnoštva, što se plaho pritislo 
kao nisko grmlje u sjeni tih visokih i mračnih crkve- 
nih lađa, koje su slične drevnoj šumi, jer premda je 
na oltarima gorjelo svijetlo, gusti je mrak pritisnuo 
crkvu, jer je kroz prozore, a naročito kroz velika, ši- 
rom otvorena vrata prodirala crna noć i iza oblaka 
zavirivao blijedi srp mjeseca. daš 

Samo Hanka nije mogla da se sabere u molitvu, | 
sve je drhtalo u njoj, kako je bila uzbuđena kao da 
je još uvijek tamo u očevoj komori. 

Podilazila ju je jeza, na rukama je još osjećala 
sipku hladnoću žita i svaki je čas stezala ramena, da 
na grudima osjeti skriveni zamotak. 

Tako ju je potresla radost, a u isti mah i neki 
strah, da joj se često izmicalo čislo između prstiju, 
te je zaboravljala riječi molitve i kružila raspaljenim 
pogledom po ljudima, a da nikoga nije primjećivala, 


premda je kraj nje sjedjela ]J6zka, Jagu$ sa svojom 


majkom i druge žene. 

> U klupama, što su bile oltaru po strani, molile su 
se iz molitvenika vlastelinke iz Rudke, iz Modlice, i 
vlastelinske kćerke iz Wdđlke, a vlastelini su stajali na 
vratima sakristije razgovarajući nešto, na stepenicama 
oltara stajale su podaleko mlinarica i orguljašica, sve- 
čano obučene. A tamo kraj ograde, gdje je bilo mjesto 
prvih lipčanskih gazda, koji su za vrijeme mise uvijek 
držali stražu, nosili nad velečasnim nebo i vodili ga 

na procesijama ispod ruke, sada su u gustom mnoštvu 
klečali seljaci iz drugih sela, pa se među njima jedva 
mogao primijetiti knez, kmet i riđokosa kovačeva 


glava. j . 
Mnoge su ženske oči onamo skretale tražeći čez- 
nutljivo svoje... ali uzalud: bili su tamo seljaci iz 


Debice, iz Wole i Rzepaka, iz čitave župe, samo lip- 
čanskih seljaka nisi mogao vidjeti, samo tih prvih 
među svima danas nije bilo. I zalepršaše ženske duše 
kao preplašene ptice, mnoge se glave plačući pritisnuše 
k zemlji, mnogo se tužnih vapaja otelo iz mnoštva, a 
bolna sjećanja osirotjelosti zapekoše kao živa vaira. 

A kako i ne bi, najveći blagdan u godini, Uskrs, 
toliko se skupilo naroda sa strane. Na svim licima, 
premda su od posta malko izmršavjela, prolila se ra- 
dost, kočopere se, paradiraju svojim ruhom, razvaga- 
niše se u crkvi kao da su neki vlastelini, oholo šibaju 
očima, zapremaju prva mjesta, a oni tamo, lipčanski 
jadnici, što rade sada, što? U tamnicama se oni gladni 
i ozebli hrane gorkom svojom krivicom i napajaju se 
tugom i čežnjom... 

Svakom je stvoru prispio dan radosti, samo nije 
njima... progonjenim jadnicima... Svi će se zajedno 
vratiti kući, da veselo uživaju blagdane, odmor, jelo, 
proljetno sunce, prijateljske razgovore, kako je Go- 
spod Bog zapovjedio, samo ne će osamljeni lipčanski 
bijednici... 

A one će se, pune boli, kradom razići po pustim 
kućama i sa suzama će zagristi u blagdansku pogaču, 
a s čežnjom i s brigom leći na počinak... 

Isuse moj, Isuse! Otimalo se bolno, prigušeno cvi- 
ljenje kraj Hanke, te se trgla iz svojih misli i odjednom 
ugledala poznata lica i oči, koje su svjetlucale suzama 
kao kroz staklo... I Jaguš je pognula glavu nad mo- 
litvenik i prosipala krupne suze na bijele stranice, te 

ju je majka gurnula, neka dođe k sebi, ali zar je mogla 
da se svlada, kad joj se u pameti javio baš sada Antek 
tako živo, da je. kao onda na Božić, čula njegov vrući 
glas, i činilo joj se, da on kleči kraj nje i da je pri- 
tisnuo glavu uz njena koljena... pa ju je tuga stegla 
za srce, a suze same od sebe proliše se od te neočeki- 
vane žudnje... 

Na svu je sreću velečasni baš u taj čas započeo 
propovijed i u crkvi nastade žamor, jer su se svi digli 
s koljena i još više se pritisli uz propovijedaonicu i 
digli uvis glave, prema svećeniku, koji je zborio o 
Muci Gospodnjoj i o tome, kako su ga gadni Žudije 
razapeli, jer je došao da otkupi svijet, jer je htio da 
progonjenima udijeli pravdu, jer se zauzeo za siro- 
tinju. Tako je ganutljivo iznosio pred oči nepravde 
nanesene Gospodu, da je postalo vruće, i mnoge se 
seljačke pesnice stisnuše željne osvete, a ženske glasno 
zajecaše šmrcajući i brišući nosove. 

Dugo je propovijedao, sve je opširno razlagao, 
te se po neke oči stadoše lijepiti od sna, a po uglo- 
vima se već dobrano drijemalo, ali potkraj propovijedi 
obratio se izravno narodu i nagnuvši se preko propo- 
vijedaonice stao žestoko tresti pesnicama i vikati, kako 
je svaki dan, svaki sat i.na svakom mjestu Isus mučen 
našim grijesima, ubijen zloćom, bezbožnošću i nepo- 
slušnošću pred zakonima božjim, kako Ga svaki čo- 
vjek razapinje u sebi, ne misleći na Njegove rane i 
na svetu krv, koja je prolivena zbog našeg spasenja. 

Nato zarida cijeli narod, a plač i jecanje podigoše 
se kao vihar po crkvi uz potresni jauk, te on prestade 
govoriti. Tek kad su se smirili, započeo je iznova, ali 
sada radosno i okrepljujući, o Uskrsnuću Gospodnjem. 
O proljeću, koje Gospod u dobroti svojoj svake godine 
šalje grješnom čovjeku i slat će sve do onoga doba, 
kad se Isus opet vrati na svijet, da sudi živima i mrtvi- 

ma, da ohole ponizi, grješne da odgurne na vijeke vi- 
jekova u oganj pakleni, a pravednike da posadi u 
vječnoj slavi sebi ob desnu! Kad prispije to vrijeme, 
svaka će nepravda minuti, svaka će krivica biti osve- 
ćena, a plač paćenika prestat će i zlo više ne će vla- 
dati . 

Taj je govorio tako toplo, tako srdačno, da se svaka 
riječ kao slatki med ulivala u srce i kao da se sunce 
rasplamsalo u dušama, čudna je blagost prožela sva- 
koga, samo su se lipčanske duše potresle od tuge, a 
sjećanje na nepravde tako ih je bolno steglo, da pla- 
čući uzviknuše i s krikom i jecanjem padoše nice na 
zemlju, s krikom bolnim i srdačnim vapajem zaziva- 
jući smilovanje i spas! ... 

U crkvi je deguneka, Meke se sveopći plač i 
jauk, ali drugi se brzo snađoše i stadoše dizati lip- 
čanske žene, posijedati ih i sokoliti dobrim riječima, 
a dobrodušni velečasni, brišući suze rukavom, uzvikne, 
da Gospod Isus iskušava one, koje ljubi, pa premda 
su skrivili, kazna će se brzo svršiti, samo neka se po- 
uzdaju u milosrđe Gospodnje i za koji dan vratit će 
se svi muškarci.. 

Iza tih riječi Eno im odlanulo i pouzdanje unišlo 
u srca. ' 

A kad je odmah iza toga svećenik kod oltara za- 
pjevao pjesmu Uskrsnuća, kad su zagrmjele orgulje iz 
sve snage prateći tu pjesmu, kad su zvona preko ci- 
jelog svijeta zapjevala, a velečasni sa Presvetim Sa- 
kramentom počeo silaziti prema narodu u plavom 
oblaku tamjana i uz zveckanje zvonaca, provali pje- 
sma iz svih grla, svjetina se ustalasa, žarki vihor za- 
nosa osuši suze i ponese duše te odjednom zajedno, 
kao šuma ljudi, uzbibana i raspjevana jednim gole- 
mim glasom, krene procesija za župnikom, koji je 


držao pred sobom monstrancu, kao da je zlaćano sunce 

zaplamtjelo nad glavama šireći polagano svijetlo kroz 
nebrojeno mnoštvo, jedno vidljivo kroz dim tamjana, 
pjevanjem okruženo i nošeno u ljubavi očima sve- 
ukupnoga naroda i svim srcima. 

Obišli su crkvu u sredini, polagano, korak za ko- 
rakom, gurali se u strašnoj stisci i pjevali iz sve snage, 
a orgulje su neprestano svirale i zvona neprestano 
zvonila . 

&laluja! Aleluja! Aleluja! brujala je crkva, da su 
se zidovi tresli, pjevala su sva srca i sva grla, a ti va- 


dreni i ognjem nabujali glasovi letjeli su kao žar-ptice 


s golemim pokličem radosti, kružili pod stropom, kao 
da obnevidješe od žege i potekoše u proljetnu noć, uz- 
digoše se nekuda na suncu, jara ika svijeta, do- 
kle sežu u zanosu ljudske duše. 

Gotovo pred ponoć svršila je misa i ljudi dase 
žurno izlaziti. Samo je još Hanka ostala, jer se tako 
toplo zanijela u molitvu, tako su je svećenikove riječi 
okrijepile, a ta vesela pjesma, misa i pomisao na ono, 
što je danas postigla, tako je osokoliše, da je svu ra- 
dost položila Isusu pred noge i moleći se zaboravila 
na cijeli svijet. Tek ju je Ambrozije zveckajući klju- 
čevima prisilio da izađe iz već opusijele crkve. 

Čak i onaj strah za Anteka, koji je već tako dugo 
u njoj živio, i koji je znao zbog makar čega zaridati, 
kao da je odjedanput u njoj umro, iako se osjećala 


mirna i puna pouzdanja u sebe. 


Tražila je svoje ukućane i krenula polagano kući, 
a kola su prolazila u neprekidnoj povorci, ljudi su išli 
u gomilama kraj puta, koji se jedva nazirao, jer je 
mjesec već bio zašao; mračno je bilo na svijetu, tamni 
su se oblaci odozgor povlačili i svaki čas zastirali one 
tamno-plave krpe neba, gdje su sjale daleke zvijezde. 

Pala je topla tiha noć, vlažna obilnom rosom, a 
s polja je dopirao meki povjetarac, prožet mirisom 

zemlje i livada, a putem se širio medeni miris topola 
i breza. Ljudi su vrvjeli kroz seoski mrak, samo bi se 
gdjegdje pojavile glave u vedrom zraku, svuda su se 
čuli koraci i glasovi, psi su oštrije štektali iz ljesa, a 
po kućama su se tu i tamo palila svijetla. 

Hanka, pregledavši usput staju i obor, uđe u kuću. 
U kući su već svi lijegali na počinak. ' 

“— Neka se samo vrati i lati gospodarstva, nijed- 
nom mu riječi ne ću spomenuti ono, što je bilo. — Od- 
luči ona svlačeći se prije spavanja. — Ako se opet 
s njom spetlja? — pomisli naglo čuvši Jagusiu, koja 
se vratila na svoju stranu. 

Legla je u postelju i neko vrijeme prisluškivala. 
U selu je vladao mir, samo se još s dalekih putova 
čulo posljednje drhtanje kola i glasovi, što su se gu- 
bili u pustoj daljini. 

— Ne bi bilo Boga ni pravde na svijetu! — pro- 
šapće žestoko, ali ponestade joj snage da dalje raz- 
mišlja, jer ju je san odmah svladao. 

Sutradan se Lipce probudilo vrlo kasno. 

Dan je već progledao kao modro oko, prevučeno 


još mrenom sna, ali već jasno i sjajno, a selo je me- 


đutim još najdubljim snom spavalo. 

Nisu se žurili da se dignu s ležaja, premda je 
svanuo dan Uskrsnuća Gospodnjega. Sunce se diglo 
s istoka i zasjalo po jezerima i rosi, i plovilo po bli- 
jedom visokom nebu, kao da cijelom svijetu toplinom 
i svjetlošću pjeva Aleluja Aleluja! 

Dizalo se golemo i sjajno kroz niske magle, kroz 
voćnjake, kuće i polja, ptičice zapjevaše radosno, vode 
zašumješe veselim žuborom, šume zašuštaše, vjetar za- 
piri, zadršće mlado lišće, zatrepti zemlja, te se gusto 
vlaće žita tiho zatalasalo, a rosa se prosula na zemlju 
kao suze. 


136 


Hej! radostan je dan svanuo. Krist je uskrsnuo! 
Aleluja! 

Uskrsnuo je On, koji je bio mučen i pakosnom 
zlobom ubijen! Ustade evo živ iz tmine, iz zime, iz 
nepogode digao se Preslatki! Oteo se ljutoj smrti, svla- 
dao je nesavladive sile na sreću čovjeka, i evo u ovo 
proljetno doba, u ovaj čas bujnoga rađanja uzdiže se 
nad zemljom otajstveno u tom presvetom suncu i oko: 
sebe širi radost, budi uspavane, oživljuje mrtve, uzdiže 
potištene, oplođuje jalove. 

Aleluja! Aleluja! Aleluja!... 

Sav je svijet tako odjekivao toga Gospodnjega 
dana. 

Samo je u Lipcu bilo tiše i tužnije nego drugih 
godina u to doba. 

Fino su spavali jer se tek kasno, kad je dobrano 
svanulo i sunce se diglo nad voćnjake, krenuo život 
po kućama, zaškripila vrata i čupave glave stale zi- 
jevajući gledati u božji svijet, koji je svanuo pun 
sunca, zvoneći cvrkutom ševa i trepćući mladim ze- 
lenilom. 

I kod Boryninih su prespavali jutro. Jedino je 
Hanka malko uranila, da probudi Pietreka, neka spre- 
mi konja i kola, a zatim se latila posla oko spremanja 
svetćnja. J6zka je međutim uz veliku vrisku umivala 
djecu i odijevala se u svečano ruho, a na dvorištu su 
se, na bunaru, umivali Pietrek i Witek, samo se stari 
Bylica zabavljao sa psom na hodniku i često njuškao, 
da li već sijeku kobasice. 

Po običaju nisu zapalili vatru na ognjištu, zado- 
voljili su se hladnim svetenjem. Hanka ga je baš bila 
donijela iz očeve sobe, razdijelila po tanjurima, te je 
na svakoga otpao po komad kobasice, šunke, sira, 
kruha, jaja i kolača. 


137 


Tek kad se i ona obukla, pozvala ih je sve k jelu, 
čak je pošla i po Jagusiu. Jagusia je došla odmah, 
krasno obučena i tako lijepa, da bi čovjek rekao, da 
je zori slična, a plave su se oči sjale kao zvijezde ispod 
glatko pričešljane kose, plave kao lan. Ali i drugi su 
isto tako bili u svečanom odijelu, pa su pred očima 
titrale boje sukanja i steznika, a i Witek je, premda 
bos, bio u novom kaputu sa sjajnim dugmetima, koje 
je izmoljakao od Pietreka. Pietrek se javio u posve 
novom odijelu: u tamno plavoj surki i žuto-zeleno 
isprutanim hlačama, glatko se obrijao, podjednako 
podsjekao kosu na čelu i povezao košulju crvenom 
vrpcom, pa kad je unišao, svi se začudiše, kako se 
izmijenio, a J6zka pljesne rukama: 

— Pietrek, jesi li ti to? ni rođena te majka ne bi 
prepoznala! 

— Promijenio momak dlaku, pa sja kao svi- 
jeća... primijeti Bylica. 

Sluga se samo nasmiješi i ošine okom prema Ja- 
gusi, grkljan mu zadršće, a Hanka, prekrstivši se, sva- 
kome natoči rakije i ponudi ih da sjednu za stol. Za- 
premiše klupe, pa je čak i Witek, premda bojažljivo, 
sjeo na kraj klupe. 

Jeli su polako, tiho, blagujući svetenje, jer su se 
kroz toliko nedjelja prilično ispostili. Kobasice su mi- 
risale, dobro začinjene češnjakom, te se po sobi pro- 
širio miris, da su se psi stali vrpoljiti među ljudima 
cvileći tužno. 

Nitko se nije oglasio, dok nisu prvi glad zasitili 
trudeći se valjano, pa se u toj svečanoj tišini blago- 
vanja čulo samo mljaskanje, disanje i klokotanje ra- 
kije, jer Hanka nije žalila, nego je, štaviše, nukala 
da piju. 

— Hoćemo li skoro krenuti? — prvi se oglasi 
Pietrek. 


138 


— Makar odmah, poslije južine. 

— Jagustynka je htjela s vama u grad — reče 
J6zka. 

— Ako dođe na vrijeme, može; čekati ne ću. 

— Da ponesem hrane? 

— Za jedan obrok, naveče ćemo se vratiti. 

I dalje su jeli, neki se izbečiše od užitka, lica im 
pocrveniše, a sitost im širila srca vrelom i dubokom 
radošću. Polagano su jeli, promišljeno u sebe trpali, 
da se što više smjesti i da u ustima što dulje osjete tek 
jela. Tek kad se digla Hanka, poustadoše od zdjela 
s priličnim teretom u trbuhu, a Pietrek i Witek pone- 
soše sa sobom u staju ono, što nisu bili pojeli. 

— Spremaj odmah konje! — odredi Hanka i pri- 
redivši za muža zavežljaj svetenja, da ga je jedva 
mogla podići, počela se pripremati za put. 

Konji su već čekali pred kućom, kad je stigla Ja- 
gustynka, sva zadisana. 

— Još malo, pa vas ne bih dočekala! ... 

— Avi ste već poslije svetenja? — uzdahne ona 
tužno i raširi nos. 

Naći će se još i za vas, sjedite, prigrist ćete ne- 
što... 

Dakako, nije trebalo siliti izgladnjelu siroticu, pri- 
onula je k jelu kao vuk i smatala, što je god bilo pod 
rukom. 

— Znao je Gospodin Isus, zašto je stvorio svinjče! 


— šapne, kad se malko najela. — Samo je čudno to, 


da ga poslije smrti ljudi vole močiti rakijom, a za ži- 
vota mu dopuštaju da lješkari u blatu! — naruga se 
ona na svoj način. 

— Pijie u zdravlje, ali brzo, jer vrijeme hiti. 

I možda tako nakon jednoga očenaša krenuše. 
Hanka je još s kola zapovjedila J6zki, da ne zaboravi 
na oca, a ona smjesta poslaže na tanjur različite za- 

kuske i ponese ocu. On nije uzvratio na njene riječi, 
niti je pogledao u nju, nego je samo lakomo progutao, 
što mu je metnula u zube, gledajući neprestano mrtvim 
pogledom kao uvijek. Možda bi bio i više jeo, ali J6zki 
je to hranjenje dosadilo i potrčala je napolje, da vidi, 
kako su se gotovo iz svake kuće vozile ili izlazile žene 
sa zavežljajima, te je nekoliko kola krenulo u grad, 
a uz put se pružio red žena, crveno odjevenih, sa za- 
vežljajima na leđima. ' 

A kad je zanijemilo posljednje drndanje kola, spu- 
stila se na selo čudnovata tužna tišina i pustoš. Dan 
se protezao polagano, nijema je šutnja legla na putove, 
bez obična žamora u to doba, bez pjevanja, bez ljudi, 
samo što su se tamo kraj jezera muvala djeca bacajući 
kamenje na guske. 


Sunce se penjalo uvis i svijetlom zalilo svijet, di- 
zala se toplina, te su već muhe zazujale po oknima, 
lastavice mahnito jurile kroz prozračni uzduh, jezero 
se prelijevalo u vatri, drveće kao okupano zelenilom 
bljeskalo je svježinom i prosipalo medeni miris: s go- 
lemih polja, optočenih modrilom, dopirao bi kadšto 
“hladovit, zemljinim vonjem prožet dah i pjevanje 
ševa: cijeli je svijet odisao proljetnom, tihom milinom, 
a od sel4, što su se jedva nazirala u daljini, zama- 
gljenih sunčanim žarom, dopiralo je na mahove snažno 
klicanje i prasak pucanja iz pištolja. 

Samo je u Lipcu bilo pusto i tužno kao iza po- 
greba, jedino je blago pušteno, da se napije, lutalo 
kojekuda, češalo se o drveće i rikalo prema poljima, 
što su već bila zelena. Isto su tako bile puste ljese i 
pootvarani trijemovi, jedino bi se gdjegdje prema sun- 
čanoj strani grijali uz bijele zidove, drugdje su se uz 
otvorene prozore češljale djevojke, a starice bi posje- 
dale po pragovima i iskale djecu. 

I tako su dakle prolazili sati u pospanoj i tužnoj 
tišini, kadšto bi vjetar potresao drvećem, te je ono tiho. 
zašumilo, prignulo se prema kućama, kao da plaho 
zaviruje u prazne sobe a onda bi se jato vrabaca vri- > 
šteći preselilo iz voćnjaka na put, ili bi se začuli kratki 
poklici djece, što su tjerala vrane od pilića. 

Isuse dragi, nije prije bilo tako na taj dan, nije 
bilo tako! ... 

Sunce se već dizalo prema podnevu nad dimnjak, 
kad je Rok došao k Boryninima, zavirio k bolesniku, 
porazgovorio se s djecom i sjeo na hodniku na sunce. 
Nešto je malo čitao iz knjige i pomno pazio na put. 
Doskora je stigla kovačica s djecom i posjetivši oca 
sjela na prag. 

— Je li vaš kod kuće? — zapita Rok nakon dulje: 
šutnje. 

— Ali kako bil... otišao je u grad s knezom. 

— Danas je cijelo selo tamo. 

— Da, pogostit će se malko svetenjem siromasi. 

—- A vi niste otišli s majkom? — zapita Jagnu, 
kad je izašla. 

— Ašto je njima stalo do mene? — Izađe u ljesu i 
stane čeznutljivo gledati u polja. 

— Danas ima novu suknju! — prošapće Magda. 
i uzdahne. 

— To je od pokojne majke, zar ne poznajete? A. 
i sve je koralje objesila i one krupne jantare, i oni su. 
majčini! — tužno je tumačila J6zka. Samo je ona. 
marama na glavi njena... 

— Toliko je ostalo ruha iza pokojnice, a nama ne: 
dopušta, ni da ih dotaknemo, sve je dao njoj, a ona 
sada paradira... 

— Eh, nedavno se još tužila Nastki, da je odle-- 
žano i da smrdi... 

— Zasmrdjela joj tako, da Bog da, đavolska ba- 
lega! 

_ Samo kad otac ozdravi, tražit ću koralje, ostalo 
je pet nizova dugih kao bičevi, a krupnih kao naj- 
krupniji grah! 

Magda se više nije oglasila; uzdahnuvši teško po- 
čela je iskati najmlađe dijete. J6zka je brzo otišla u 
selo, Witek je kraj staje još nešto malo rezuckao oko 
drvenoga kokotića, djeca su se igrala sa psima pred 
hodnikom pod nadzorom Bylice, koji je na njih pazio 
kao kokoš, a Rok kao da je malko zadrijemao. 

— Jeste li svršili poljske poslove? 

— Jedino što smo posadili krumpir i posijali 
grah. 

LA drugi nisu ni toliko posvršavali! 

— Još će se stići; kažu, da će pustiti ljude na 
mladi Uskrs. 

— A koji je to mudrac kazao? 

— Pa mnogi su govorili u crkvi! Kozlova se spre- 
ma da ode k vlastelinu, da ga zamoli... 

— Luda, zar ih vlastelin drži u zatvoru, što li? 

— Da se zauzme za njih, možda će ih pustiti... 

— Zauzimao se već nekoliko puta i nije po- 
moglo... 

— Samo da hoće, ali on ne će, jer se srdi na Lipce, 
kaže moj... — prekine naglo i nagne zbunjeno lice 
nad dječju glavu, koju je držala među koljenima, a 
Rok je uzalud čekao, da ona nastavi. 

— A kada se Kozlova sprema onamo? — zapita 
Rok radoznalo. ' 

_ Treba da krene odmah poslije podne... 

— Toliko će uspjeti, što će se provesti i drugoga 
se zraka nadisati. 

Nije odgovorila, jer je u ljesu skrenuo s puta go- 
:spodin Jacek, vlastelinov brat, za kojega su govorili, 
da je bio malko luckast, jer je uvijek išao s guslama, 
“na raskršćima kraj raspela svirao i družio se samo sa 

seljacima. Išao je poguren s guslama pod pazuhom, 
s lulom u zubima, mršav, visok, sa žutom bradicom, 
gledajući na sve strane oko sebe. Rok mu pođe ususret. 
Mora da su se poznavali, jer su zajedno pošli prema: 
jezeru i dugo su tamo sjedjeli na kamenju i nešto tiho 
razgovarali, pa je već odavno odzvonilo podne, kad su 
se razišli. Rok se vratio na hodnik, ali bio je nekako 
tužan i zlovoljan. 

— Gospodin se nekako rasklimao, jedva sam ga 
prepoznao! — oglasi se Bylica. 
 — Jeste li ga poznavali? — reče Rok tišim glasom 
obzirući se na kovačicu. 

— Dakako... U mladim je godinama on mnogo 
ludorija počinio... Bio je pravi krvnik za djevojke... 
u Woli nije ni jednoj oprostio... dobro se sjećam, ka- 
kvom se kočijom vozio... koliko se naužio... sjećam 
se... — stenjao je starac. . 

— Teška ga je zato pokora stigla, teška! ... A vi 
ste valjada najstariji u selu, a? 

— Ambrozije mora da je stariji, jer koliko ja 
pamtim, uvijek je on bio star. 

— On kaže, da je smrt na njega zaboravila! — 
uplete se kovačica. 

— Smrt ni na koga ne zaboravlja, samo ostavlja 
po nekoga, da se još bolje smekša, jer je tvrd, to se 
zna... a čovjek se izvlači, kako može...to se zna... 
— stenjao je Bylica tiho. 

Zašutješe. 

— Sjećam se, kad je u Lipcu bilo svega petnaest 
gazda — započe opet Bylica i plaho pruži prste prema 
Rokovom burmutu. 

— A sada ih ima četrdeset! — primakne mu bur- 
muticu. 

— A novi već čekaju na svoj dio, rodi li godina 
ili ne rodi, narod se uvijek podjednako plodi, to se 

zna... a zemlje ne pridolazi više... još za koju go- 


dinu, pa će svima ponestati... — Čvrsto kihne. 
— A zar već danas nije tijesno u selu? — reče 
kovačica. 


— Da, a kad se momci požene, za njihovu djecu 
ne će ostati ni jutro po glavi, to se zna... 

— Morat će poći u svijet! — primijeti Rok. 

— Ali s čime će poći? s golim noktima, da vjetar 
grabe? 

— A Nijemci su, kažu, u Slupi isplatili vlastelina 
i već se sele... po šezdeset jutara na jedno naselje — 
reče Rok dosta tužno. 

— To se zna... kazivali su to... ali Nijemci su 
drukčiji narod, narod učeni imućan, trguju sa žido- 
vima, pomažu se ljudskom nepravdom, ali nek se late 
zemlje goloruki, kao seljaci, ni tri sjetve ne bi izdr- 
žali... i svi bi se do jednoga dali isplatiti... U Lipcu 
je tijesno, ljudi se guše, a onaj ima toliko polja, da 
mu gotovo na ugaru leži... pokaže na dvorsku zemlju 
iza mlina, što se pružala gore prema šumi, gdje su se 
crnili stogovi vučaka. 

— Tamo pod šumom? 

-  — Baš tik uz naša polja. Da se otkupi, smjestilo 


bi se tamo oko trideset sermija, to se zna... oko tri-. 


deset... ali samo, hoće li vlastelin prodati, kad mu 
ne treba novaca... toliki bogataš... 

— Eh! bogataš, a vrti se za novcem kao čikov za 
blatom, pozajmljuje i od seljaka i gdje god samo može. 
Židovi ga gnjave za svoje, što su dali za šumu, dužan 
je za porez, sluge ne plaća, još nisu od Nove godine 
primili svoju komenciju, svuda je dužan, pa odakle 
da smogne, kad je vlast zabranila sjeći šumu, dok se 
ne pogodi s našim ljudima? Ne će on dugo izdržati u 
Woli, ne će! Kažu, da već traži kupce... razglagoljala 
se nenadano kovačicća, ali kad je Rok htio da je još 

— uppiromomasnanag or 


jače potegne za jezik, zapela je i zamucala nešto, 
zovnula djecu i otišla kući. 

— Mora ona mnogo toga da zna od muža, samo 
se boji da izlane... to se zna, da je ova zemlja uz 
šumu plodna, livade se dvaput kose, to se zna... — 
razmišljavao je glasno stari Bylica i zagledao se u 
polja kraj šume, gdje su se iza plastova vidjele ma- 
jurske zgrade, no Rok ga nije slušao, nego je, ugledavši 
Kozlovu, gdje stoji s nekim ženama kraj jezera, brzo 
krenuo k njima. 

_— Hi... hi... i vlastelinu su stali na rep... 
Isuse dragi, ljudi bi se prilično pomogli... To se zna.. 
novo bi selo nastalo, ne bi na zemlji ponestalo ni ruku, 
ni gladnih usta... to se zna... — zanio se mislima 
Bylica i potrčao za djecom, koja su se bila već otko- 
trljala na put. 

Počeše zvoniti na večernju. 

Sunce se već odvaljalo prema šumama, a drveće 
je počelo bacati dugačku sjenu na putove i na jezero, 
sutonska je tišina tako pritisnula svijet, da se još čulo 
štropotanje kola, kliktanje ptica za močvarama i tiho, 
ganutljivo sviranje orgulja u crkvi. 

Kako su se baš već neke žene vratile iz grada, za- 
tutnjiše od cokula svi mostići, tako je sav svijet bio 
željan, da čuje novosti. 

A poslije večernje, kad je već sunce zalazilo, pro- 
vezao se velečasni putem u Wćlku. Ambrozije reče, | 
da je otišao u dvor na bal, a čim je krenuo, orguljaševi 
odoše svi, koliko ih je bilo, u goste k mlinarovima; 
Jasio je vodio svečano obučenu majku i veselo pozdra- 
vljao djevojke, što su izvirivale iz ljesa. 

= Tihi se suton prosuo po zemlji, te je pol neba bilo 
u krvavoj vatri, kao da ga je netko žarom posuo, vode 
su se krvavo zasjale i okna usplamtjela, a od strane 

grada stizalo je sve više kola i sve glasniji su se čuli 
poklici pred kućama. 

Samo Hanke još nije bilo, ali uza sve to pred ku- 
ćom bijaše živo i veselo; J6zkine se djevojke vršnja- 
kinje tu nađoše i kao brbljave svrake sjedoše pred 
kuću i na hodnik, zabavljajući se i šaleći se s Jaškom 
Razvratnikom, koji je doletio za Nastusiom, premda 
ga je ona odbijala od sebe, jer je računala na nekoga 
drugog. J6zka ih je počastila, kako je mogla, pogačom 
s jajima i kobasicom. 

 Nastusia je kao najstarija vodila glavnu riječ i 
najviše ismijavala momka, šeprtlju, koji se pravio kao 
da je momak od oka, i stajao pred njima u isprutanim 
hlačama, u novom kaputu, s naherenim šeširom, obje- 
ručke se podbočio i smijući se govorio: 

_ Morate se mene držati, jer sam ja jedini mo- 
mak u selu! 

— Ne boj se, još ih ima, koji će za kravama po- 
trčati! 

— Klipan, jedino bi mogao ljuštiti krumpire! 

— Djeci da nos briše! — vikale su naizmjence i 
praskale u smijeh, ali Jasiek se nije zbunio, nego je 
kroz zube štrenuo pljuvačku i rekao: 

— Ne marim ja za takve kržljave glupače!... 
idite pasti guske! 

— Lani si skakutao za kravjim repom, a sada si 
bajagi momak... 

_ Svaki dan ti je tur spadao, kad si bježao pred 
bikom. 

— Oženi se Jankielovom Magdom, ona ti je par. 

_ židovsku deriščad ljulja, pa će i tebi znati 
ubrisati nos. 

— Ili uzmi Agatu, da je vodiš na proštenja — do- 
bacivale su podrugljivo. 

jar 





— A da kojoj pošaljem prosce s vudkom, ta bi se 
zavjetovala u Czestochowu i od sreće bi postila. sva- 
koga petka! — odvrati on. 

— A hoće,li ti majka dopustiti, kad te treba u 
kući, da pereš suđe i da opipavaš kokoške — klikne 
Nastka. 

— Ako se razljutim, poći ću k Marysi Balcereko- 
voj! 

— Samo idi, Marysia te već čeka s omelom, ili 
s čim gorim... i 

— Neka te samo ugleda, odmah će nahuckati pse. 

— Inemoj ništa putem da izgubiš! — nasmije se 
Nastuš i potegne ga malko za hlače, jer mu je odijelo 
bilo široko, kao da je bilo skrojeno za njega tako, da 
mu pristane i kad odraste. ' 

— Nosiš djedove čizme! < 

— Prsluk mu je od prevlake, koju su svinje po- 
derale. 

Riječi su letjele kao tuča uz smijeh, a on se ta- 
kođer smijao i skočio, da Nastku uhvati oko pasa, ali 
mu jedna podmetne nogu, te on pade koliko je dug 
do zida i nije se mogao dići, jer su ga neprestano gu- 
rale. : 

— Pustite ga na miru... stišavala ih je J6zka i 
pomagala mu da ustane, jer, premda je bio šeprilja, 
ipak je bio gazdinski sin i po majci njezin rođak. 

A zatim su se igrali slijepoga miša. 

Jaška su izabrale za slijepoga miša, zavezale mu 
oči i postavile ga sučelice hodniku, zatim su se vrišteći 
razbježale na sve strane kao vrapci. On pojuri za njima 
raširenih ruku i spotičući se svaki čas o plotove i zi- 
dove, išao je smjerom njihova smijeha, ali bi teškom 
mukom koju uhvatio, jer su pršile oko njega kao lasta- 
vice i gurkale ga usput. Pred kućom je zatutnjilo, kao 
da je netko po smrznutoj zemlji potjerao stado ždre- 

badi, i cika, vreva i smijeh nastade takav, da je cijelo 
selo odjekivalo. 

Mrak se već zgusnuo, večernje je rumenilo izga- 
ralo i igra se punim jekom razvila, kad se odjednom 
na dvorištu začuo kokošji vrisak. 

J6zka pojuri na onu stranu. 

Witek je stajao pod šupom i skrivao nešto za leđa, 
a Gulbasov dječak čučnuo iza plugova, te mu se samo 
glava vidjela. 


— Ništa, J6zia... ništa nije... — prošapće Wi- 
tek zbunjeno. E 
_— Kokoš ste davili... još evo perje sve leti... 


— Samo sam pijetlu malko iz repa iščupao, jer 
mi je trebalo za moju pticu. Ali to nije naš kokot, nije, 
J6zia! Gulbas je odnekale donio... svoga... 

— Pokaži! — zapovjedi ona strogo. 

On joj baci pod noge napolak živoga pijetla, s ko- 
jega je bilo posve očupano perje. 

— Zacijelo nije naš! — reče, jer ga nije mogla pre- 
poznati. — Ali pokaži svoj majstorluk. 

Pokaže već posve gotovoga kokotića; bio je izdje- 
lan od drveta i oblijepljen tijestom, u koje je bilo po- 
zaticano perje, te se činio kao živ, a imao je i pravu 
glavu s kljunom, nataknutu na prutić. 

Stajao je na crveno bojadisanoj daščici, tako do- 
mišljato udešenoj kao mala kolica, pa čim bi Witek 
potegao za dugačko rudo, kokot bi počeo poigravati i 
širiti krila, a Gulbas zakurijekne, te se kokoši oda- 
zvaše s prečaka. 


_ Isuse, što sam živa, nisam vidjela takvoga čuda! 


— i čučne kraj pjetlića. 
— Je li dobar, a? Jesam li pogodio, Jćzia, a? — 
šaptao je ponosno. 
— Jesi li ti to sam napravio iz svoje glave? 
čudom se čudila. : 

— Ja sam! Andrija mi je samo donio živoga pi- 
jetla... ali to sam ja sam, Jdzia... 

.— O, Bože, miče se kao da je živ, premda je od 
drveta. Pokaži ga djevojkama! ... al će se čuditi!... 
Pokaži, Witek! 

— Ne, sutra ćemo na škropljenje, pa će vidjeti. 
Još treba oko njega načiniti ogradicu, da ne otprhne. 

— Namiri krave i dođi u sobu da radiš, bolje ćeš 
vidjeti... 

— Doći ću, samo još moram u selu nešto oba- 
viti... 

Vratila se pred kuću, no djevojke su već bile igru 
svišile i počele se razilaziti, jer je nastajala moć, po 
kućama su palili svijetla, zvijezde se gdjegdje poka- 
zaše, a večernja je hladovina dopirala s polja. 

Već su se sve žene vratile iz grada, samo Hanka 
još nije stigla. i 

J6zka je priredila obilnu večeru: baršč s kobasi- 
com i krumpire na masti. Postavljala je večeru na 
klupu, jer je Rok čekao, djeca su cvilila, da su gladna, 
a Jagna je svaki čas zavirivala u sobu. Witek se tiho 
ušuljao i odmah čučnuo kraj zdjela, što su se pušile. 
Bio je neobično crven, malo je jeo, žlicom je po zubima 
zveckao, tako da su mu drhtale ruke, zatim, ne dovr- 
šivši jelo, odjuri napolje. 

J6zka ga dostigne u dvorištu pred svinjcem, kako 
trpa svinjsku krmu iz čabra pod kaput. Ona ga strogo 
zapita, što mu je? ' 

. Izmotavao se, koliko je mogao, lagao, ali napokon: 
reče istinu: 

— Uzeo sam od velečasnoga svoju rodu! 

— Isuse i Marijo! a nitko te nije vidio? 
pina Nije, velečasni se odvezao, psi su otišli da 
žderu, a roda je stajala na hodniku! Maciu$ ju je smo- 
trio i dotrčao, da mi kaže. Pietrekovim sam je kapu- 

iom pridavio, da me ne kljucne i odnio u skrovište! 
Samo nemoj nikom ni pisnuti, zlatna moja J6zka! Za 
nekoliko ću nedjelja dovesti rodu u kuću, vidjet ćeš, 
kako ć€ paradirati na hodniku, a nitko je ne će po- 
znati. Samo me nemoj odati! 

_ Eh! kad sam te ja u čemu odala? Samo se ču- 
dim, da si se to usudio, Isuse! 


_ Uzeo sam, što'je moje. Rekao sam, da ne dam 


i uzeo sam... zar sam je ja zato pripitomio, da drugi 
uživaju, još nešto! ... — prošapće i odjuri nekuda u 
polje. : 


Doskora se vratio i sjeo kraj ognjišta zajedno 
s djecom, da dovrši svoga kokotića. 

A u sobi postade nekako pospano i tužno. Jaguš 
je otišla na svoju stranu, a Rok je sjedio pred kućom 
zajedno s Bylicom, koji se sve klimao, tako ga je mu- 
čila pospanost. : j 

Idite kući, tamo vas čeka gospodin Jacek — 
šapne mu Rok. m 

_ Na mene čeka... gospodin Jacek... evo već 
letim... na mene?... no... no — mucao je začuđeno, 
posve sć razbudio i otišao. 

Rok je ostao pred kućom, šaptao molitvu i zagle- 
dao se u noć, u onu nedoglednu daljinu nebesa, gdje se 
sve treslo od zvjezdanog titranja, a dolje, iznad zemlje, 
dizao se s već oštrim rogovima mjesec i zabadao se u 
mrak. 

Po kućama su se gasila svijetla jedno po jedno, 
kao oči, koje zaklapa. san; šutnja, prožeta tihanim 
treptanjem listića i muklim dalekim šumom rječice, 
zavladala je unaokolo. Samo su se još kod mlinarovih 
sjali prozori, iamo su se zabavljali do kasno doba noći. 

U kući Boryninoj sve se već stišalo, svi polijegaše 
i ugasiše svijetlo, samo se oko lonaca s večerom, po- 
stavljenih na ognjištu, žarilo ugljevlje, a cvrčak je 

negdje u kutu cvrčao, no Rok je još uvijek sjedio 
vani i čekao na Hanku. Tek oko ponoći zatutnješe ko- 
pita na mostu kraj mlina i ubrzo stigoše kola. 

Hanka je bila čudnovato tužna i šutljiva, pa tek 
kad je odvečerala i kad je sluga otišao u staju, usudio 
se Rok zapitati: 

— Jeste li vidjeli muža? 

— Cijelo sam popodne prosjedjela uz njega. Zdrav 
je i dobro se osjeća... reče mi, da vas pozdravim ... 
I druge sam naše tamo vidjela... govori se, da će ih 
pustiti, samo niiko ne zna, kada... A bila sam i kod 
onoga, koji će na sudu braniti Anteka... < —- 

Nije govorila o onome, što joj je palo kao kamen 
na srce, nego je pričala koješta drugo, što se nije ticalo 
Anteka, kad se odjednom rasplače, i premda je lice 
pokrila rukama, suze potekoše kroz prste. 

— Doći ću izjutra... odmorite se: vrlo ste se . 


istruskali... da vam ne bi naškodilo. 
— Oh, da već jedanput krepam i da se više ne 
mučim! — provali iz nje. 


Rok zaklima glavom i ode bez riječi, samo je pred 
kućom srdito ušutkavao pse, što su se nekako razla- 
jali, i potjerao ih u njihovu kućicu. 

Ali Hanka, premda je odmah legla kraj djece, uza 
sav umor nije mogla zaspati. A i kako bi!... Antek 
ju je primio kao nasrtljivo pseto... svetenje je jeo 
s tekom, uzeo onih nekoliko zlotih, a da nije ni zapitao 
otkud ih ona ima, štaviše, nije ju ni požalio, što se 
izmorila tako dalekim putovanjem! ... 

Kazivala mu je, što se i kako se radi u gospodar- 
stvu — nije pohvalio, nego je, naprotiv, štošta srdito 
prigovorio ... Za cijelo se selo raspitkivao, a djecu nije 
ni spomenuo... Pošla je k njemu s vjernim i ljubećim 
srcem. veoma željna njegova milovanja, ta bila mu je 
vjenčana žena i majka njegove djece, a on je nije ni 

pomilovao, niti poljubio, niti zapitao za njezino 
zdravlje... Bio je kao kakav stranac i gledao je u nju 
kao na neko strano lice, nije baš pozorno slušao, što je 
ona govorila, pa napokon nije više mogla da govori, 
tuga ju je davila, suze su je gušile, a on joj podvi- 
kne, da mu ne dolazi s tim cmizdrenjem! Isuse slatki, 
čudo, da se na mjestu nije mrtva srušila... ito za ovu 
tešku rabotu zbog njegova dobra, za rad preko sila, 
za sve te patnje, ništa za uzvrat, ni jedne ljubezne 
riječi, ni jedne utješljive riječi! 

— Isuse, pogledaj milostivo, pomozi, jer ne ću 
moći izdržati! — jecala je i pritisla glavu u jastuke, 
da ne probudi djecu, a svaka se koštica u njoj posebno 
tresla od plača, od tuge, poniženja i strašnog osjećaja 
nanesene krivice! . 

Nije mogla tamo uz njega da pusti maha duši, a 
ni kasnije pred ljudima, kad -se vraćala natrag, nego 
se tek sada prepustila očaju, sad je dopustila muci, 
da joj razdire srce i gorkim suzama da poteku. 


Sutradan, na uskršnji ponedjeljak, svanuo je još 
vedriji dan, samo još većma okupan rosom i plavka- 
stim maglicama, ali još puniji sunca i uopće nekako 
veseliji. Ptice su pjevale glasnije, a topli je vjetar pirio 
po drveću, te je ono zašuštalo kao nekom tihanom mo- 
litvom; ljudi su ustali bodriji, otvarali vrata i prozore, 
pohrlili da pogledaju taj božji svijet, voćnjake popr- 
skane zelenilom, neobuhvatnu zemlju, proljećem oba- 
strtu, kako se sva iskrila rosom, okupana radosnim 
suncem polja, gdje je vjetar zibao zimske usjeve kao 
plavu namreškanu vodu, koja teče prema kućama. 

Umivali su se pred kućama, poklici su dopirali 
kroz voćnjake, negdje je već dim sukljao iz dimnjaka, 
konji su po stajama rzali, škripili stožeri, vodu su crpli 

iz jezera, blago se napajalo, guske gakale, a kad su 
udarila zvona i kad su golemi nebotični glasovi počeli 
brujati i razlivati se nad selo, na polja, na daleke šume, 
pojačaše se još poklici, a srca zakucaše življe i vese- 
lije: 
Dječaci su već jurili sa štrcaljkama i škropili je- 
dan drugoga ili bi, sakrivši se iza drveća kraj jezera, 
prskali nesamo na prolaznike, nego na svakoga, tko bi 
samo preko praga izvirio, pa su već i zidovi bili ovla- 
ženi, a pred kućama su se vidjele sinje barice. 

Uzavrješe svi putovi i ljese, nastade vrisak, smijeh 
i trka, tim jača, jer su se i djevojke uzobijestile isto 
tako, polijevale jedna drugu i gonile se po voćnjacima, 
a kako je među njima bilo već mnogo i odraslih dje- 
vojaka, brzo su odoljele dječacima i rastjerale ih na 
sve strane, a tako su se razjogunile, da su Balcerekove 
svladale i Jaška Razvratnika, koji se pritajio protiv 
Nasike sa štrcaljkom, kojom se gasi požar, pa su ga 
polile vodom i još na ruglo gurnule u jezero... 

On, ljutit zbog te sramote, što su ga djevojke nad- 
vladale, zovne u pomoć Boryninog Pietreka i tako su 
spretno sjeli u zasjedu proti Nasiki, da su se dočepali 
nje i odvukli je do bunara i tako su je ljuto polili, da 
je do neba vrištala... A onda, kad su još uzeli u po- 
moć Witeka, Gulbasa i nekoliko starijih, uhvatiše 
Marysiu Balcerekovu i tako je okupaše, da joj je mati 
pritrčala s batinom u pomoć; pritisnuše negdje i Jagnu 
i ljudski je namočiše, čak ni J6zki ne oprostiše, mada 
je molila i plačući odjurila Hanki, da se potuži. 

— Tuži se, a drago joj je, oči su joj pune žive 
želje za ludorijom! 


— Aimene su ti gadovi do kože polili! — veselo 
se tužila Jagustynka nahrupivši u kuću. 
— Ti obješenjaci nikoga ne propuštaju! — jadiko- 


vala je J6zka i presvlačila se u suho odijelo, ali uza 

sav strah ipak je izašla na hodnik, jer je putem sve 
tutnjilo od trke i selo se treslo od vriske: čudo, te 
momci ne pomahnitaše od radosti, išli su četimice i 
gonili, tko se desio pred štrcaljkom, pa je kmet morao 
da rastjera razuzdanike, jer se nitko živ nije usudio 
maknuti iz kuće. 

— Vi nekako niste baš zdravi poslije onoga juče- 
rašnjega? — šapne Jagustynka  sušeći leđa kraj 
ognjišta. 

— Da, u meni sve trepti i neprestano me probada, 
magli mi se pred očima... 

_ Lezite! Treba da se napijete zaparene konoplje! 
istruskali ste se jučer! — zabrine se Jagustynka veoma, 
ali kako je zamirisala pečena krvavica, sjedne za ju- 
žinu s drugima, vrebajući lakomo na omašniji komad. 

— Prihvatite se i vi, gazdarice, glad ne prija 
zdravlju... 

— Gadi mi se meso; skuhat ću čaj. 

— Nije loš čaj, da se isperu crijeva, nego bi tre- 
balo da se napijete rakije skuhane s mašću i mirodi- 
jama, brže će pomoći. 

— Da, takva bi medicina i mrtvaca digla na 
noge! ... — nasmije se Pietrek, koji je sjeo kraj Ja- 
gusie i zavirivao joj u oči, uslužno ju dvorio, a ona 
je na to samo gledala. Pietrek ju je svaki čas nešto 
zapitkivao, a kako je ona makar što odgovarala, da ga 
se riješi, poče on ispitivati Jagustynku za Mateuša, 
za Stacha Ploszku i za druge. 

— Jest, sve sam ih vidjela, sjede svi zajedno, a 
sobe su im prave gospodske, visoke, svijetle, patosane, 
samo je na prozoru željezna paučina, da im se ne pro- 
htije izaći na šetnju. A i hrane ih prilično. U podne 
su im donijeli juhu od graha; okusila sam i ja: kao 
da je u staroj cipeli skuhana i kolomazom prismočena; 
a za drugo im jelo dadoše zapržene heljde... no, Lapa 

ne bi na nju ni nogu dignuo, ne bi je ni ponjušio. Svo- 
jim se hrane, a tko nema novaca, molitvom jelo nakna- 
đuje — pričala je podrugljivo. 

— Hoće li ih skoro pustiti? 

— Rekoše, da će ih neke vratiti kući već u mladu 
nedjelju! — šapne tiše i plaho se obazre na Hanku, a 
Jagnu kao da je nešto odbacilo s mjesta, uteče iz sobe 


one dovršivši jela, stara pak poče govoriti o Kozlovoj. 


— Kasno su se vratili i bez uspjeha, samo su pre- 
vrtale kobasice i nagledale se dvora! Kažu, da tamo 
drukčije miriši, nego u seljačkoj kući! ... Vlastelin im 
je rekao, da nikome ne može pomoći, jer je to stvar 
komesarova i odluka vlasti, a kad bi i mogao, da se 
ne bi zauzeo ni za jednog Lipčanina, jer je zbog njih 
najviše škodovao! Znate, zabranili su mu da proda 
šumu, a sad ga kupci potežu po sudovima. Vele, da je 
ljuto psovao i vikao, ako on zbog seljaka mora u pro- 
sjake, onda neka cijelo selo kuga pomori... Kozlova 
još od ranoga jutra obilazi s tim po kućama i prijeti 
se odmazdom. : 

— Luda, što njemu mogu prijetnje! 

— Bože moj, zna se, ako se nekomu napipa nje- 
gova slaba strana, onda može i najlošiji... — prekine 
i skoči da pridrži Hanku, koja je klonula prema zidu. 

— Zaboga! da nije stiglo prije vremena — pro- 
šapće prestrašeno i povuče je prema krevetu, jer joj 


< se na rukama onesvijestila, a rosni joj znoj udario u 


lice, pokriveno žutim pjegama. Ležala je jedva dišući, 
a starica joj octom trla sljepočice i tek kad joj je pod 
nos podmetnula hrena, Hanka se osvijestila, otvorila. 
oči i samo zaštucala. 

Raziđoše se po gospodarskim poslovima, samo je 
ostao Witek i kad je dočekao zgodan čas, stao je mo- 
liti gazdaricu, da ga pusti s kokotićem. 

_ Idi samo, ali nemoj upropastiti odijelo i vladaj 
se dobro! Veži pse, da ne odu za vama u druga sela! 
A kada ćete krenuti? 

— Odmah poslije crkve. 

Jagustynka pruži glavu kroz prozor i zapita: 

— A gdje su psi, Witek? iznijela sam im jela, 
zovem ih, a nema ni jednoga! 

— Istina, ni jutros nisu bili u staji! Lapa! Burek! 
ovamo! — Dozivao ih je i istrčao pred kuću, ali se oni 
ne javiše. 

_ Mora da su otrčali u selo, jer se kuja Klebovih 
puja... — rastumači Witek. 

Nikomu nije palo na pamet da pomisli, kamo se 
djenuše psi — jer je to obična stvar. Tek je poslije 
nekog vremena ]J6zka čula negdje u dvorištu nešto 
kao muklo ceviljenje, ali je mislila, da to nije ništa, 
da samo Witek obračunava s nekim tuđim psetom, pa 
je otrčala u voćnjak. Začudila se, kad nije ugledala 
nikoga: u voćnjaku nije bio nitko, a cviljenje je pre- 
stalo. Kad se vraćala, naišla je na Bureka: ležao je 
mrtav kraj zida od začelja — bila mu je razlupana 
glava. ' 
Digla je toliku vrisku, da su se svi strčali. 

— Burek je ubijen! Zacijelo lopovi! 

Strah ih sve spopade. 

— Nije ništa drugo, u ime Oca i Sina! — vikne 
Jagustynka ugledavši gomilu iskopane zemlje i veliku 
rupu pod zidom. 

— Potkopali su očevu komoru! 

— Jama, da bi se konj provukao! 

— A u rupi puno žita! 

— Isuse, možda su lopovi još uvijek tamo! — po- 
vikne ]6zka. 2 

Nahrupiše na Boryninu stranu, Jagusie više nije 
bilo, starac je samo ležao okrenut licem prema sobi, 

a u komori, koja je uvijek bila mračna, bilo je svijetlo, 
a dopiralo je kroz rupu, te su odmah mogli vidjeti, 
kako je sve bilo ispremetano, prosuto je žito ležalo 
na zemlji zajedno s odijelom strgnutim s klinova, čak 
su i gvalje pređe s vunom ležale raščupane i istrgane. 
U prvi čas se nije moglo primijetiti, što je falilo. 

Ali Hanka je odmah razabrala, da je to zacijelo 
moralo biti kovačevo maslo; vrućina ju je podišla na 
misao, kad bi samo za jedan dan bila zakasnila, da 
bi on novce našao i uzeo... nagnula se nad rupu, 
skrivajući pred ljudima svoje zadovoljstvo i pipajući 
po sebi nešto na prsima. 

— Da nije štogod nestalo u oboru? — reče tobože 
sumnjičavo. ' 

Na sreću, nigdje nije ništa falilo. 

— Vrata su bila dobro pozaključavana! — oglasi 
se Pietrek i žurno skoči u trap za krumpire, ukloni 
s ulaza veliki snop slame i izvuče odande Lapu, koji 
je ljuto cvilio. 

— Bez sumnje su ga lopovi onamo zatvorili, samo 
je čudno: tako ljut pas, pa da se pustio... 

— Ida nitko nije u noći čuo lajanja! 

Dojavili su to kmetu, u jedan tren se pronijelo 
po selu, te trkom pojuriše da vide, da jadikuju i da 
razglabaju. Voćnjak se napunio ljudima, gurali su se 
kao oko ispovijedaonice, svatko bi turio glavu u rupu, 
rekao svoje i pomnjivo pregledao Bureka. 

Stigao je i Rok, a kad je umirio uplakanu ]J6zku, 
koja se derala i svakome napose pričala, kako je to 
bilo, pođe k Hanki, koja je opet legla na krevet, ali 
je bila nekako čudnovato mirna... 

— Uplašio sam se, da niste to uzeli suviše k srcu! 
— započe on. 

— Eh... hvala Bogu ništa nije odnio... zakasnio 
je... — reče ona tiše. 

— Pogađate li, tko je?... 
— Dala bih glavu da je kovač. 
— Zacijelo je smjerao na nešto? 


_ Da... samo mu je izmaklo, to velim samo 
vama. 

— Trebalo ga je uhvatiti pri djelu, ili da imate 
barem svjedoke... no, što sve čovjek čini radi no- 
vaca!... 


— Nemojte o tome ni Anteku ništa spomenuti, 
molim vas! — zamoli ona. 

_ Znate, da nisam brz u povjerljivosti, a lakše 
je čovjeka ubiti, negoli ga roditi. Znao sam da je bur- 
gijaš, ali ne bih tako što o njemu mogao pomisliti. 

— On je kadar da učini i najgore, ja ga dobro 
poznam... 

Stigao je knez s kmetom i stadoše podrobno sve 
pregledavati i o svemu ispitivati J6zku. 

— Da Koziot ne sjedi u zatvoru, mislio bih, da je 
to njegovo maslo... prošapće knez. 

— Tiše, Petre, jer baš evo dolazi Kozlova — gurne 


ga kmet. 
— Preplašili su se i ništa nisu odnijeli. 
— Svakako treba javiti žandarima... opet nova 


briga, đavoli dadoše, da čovjek ni svetke ne može 
mirno provesti... 

K.met se sagne i digne željeznu okrvavljenu šipku. 

— Ovim su ubili Bureka! 

Željezo je išlo od ruke do ruke. 

— Šipka, od koje se kuju zupci za branu. 

— Mogli su je ukrasti iz Michalove kovačnice. 

— Kovačnica je zatvorena još od petka. 

_ Trebalo bi ispitati kovača, nije li mu što ne- 


“stalo. 


— Mogli su isto tako i ukrasti, a mogli su i sa 
sobom donijeti, to velim ja, knez, a kovača nema kod 

kuće, što pak treba uraditi, to je moja i kmetova briga! 
— podvikne on i izdere se na njih, da se ne guraju 
badava i neka odu kući. 

Nitko ga se nije uplašio, ali kako je bilo vrijeme 
da se pođe u crkvu, odmah se raziđoše, jer su već i 
ljudi iz drugih sela prolazili kraj plotova jedan za 
drugim, a i kola su sve češće drndala preko mosta. 

A kad su se već svi bili razišli, odšulja se u vrt 
stari Bylica i tek sada stade pregledavati svoga psa, 
buditi ga i posve mu tiho šaptati. 

Kuća je također ostala prazna, jer su otišli u 
crkvu, samo je Hanka ostala u krevetu, molila se Bogu, 
a mislila o Anteku, a kad je nastala tišina, jer je sta- 
rac poveo djecu na cestu, zaspala je tvrdim snom. 

Već je prispjelo gotovo podne, toplo i tako tiho, 
da je dopiralo pjevanje naroda iz crkve i zvečalo po 
oknima, već je odzvonilo i na Podizanje, a Hanka je 
još uvijek spavala. Probudilo ju je tek truskanje 
kola, što su jurila po rupčagama, jer su se prema obi- 
čaju na drugi dan Uskrsa, poslije velike mise, naltje- 
cali, iko će prije stići k svojoj kući, pa su se kroz 
drveće vidjela samo kola natrpana ljudima, kako mu- 
njevito jure, i konji šibani bičevima. Prestizali su se 
tako žestoko, da se kuća sva tresla, a vreva štropota 
i smijeha preletjela je kao vihar. 

Hijela je da uštane i da vidi, ali ukućani se vra- 
tiše, a Jagustynka, zabavljena oko ručka, počela je 
pripovijedati, koliko se skupilo naroda, da ni polovica 
nije imala mjesta u crkvi, da su došli iz svih dvorova, 
a poslije mise da je velečasni pozvao gazde u sakri- 
stiju i s njima nešto vijećao, ]J6zka je pak pričala o 
vlastelinkama, kako su bile obučene. 

i Znate, one gospodične iz Wole imaju takve 
trtice straga, baš kao purani, kad rašire krila. 

— Ta mjesta one nadijevaju sijenom ili krpama 
— rastumači Jagustynka. 

— A u pasu su tanke kao ose, čovjek bi ih mogao 
štapom presjeći, nikako se ne vidi, kuda su spremile 
trbuh... Gledala sam izbliza. 

— Kuda? guraju ih pod midere. Pripovijedala mi 
je neka ženska, što je bila sobarica u modličkom dvoru, 
kako se neke vlastelinke more glađu i kako se preko 
noći stežu pojasima, samo da se ne ugoje. Takva je 
dvorska moda, da svaka ženska mora izgledati kao 
motka, samo straga mora biti naduvena. 

— Na selu je to drukčije, tu se momci rugaju 
mršavim djevojkama. 

_ Pa to se zna! djevojka mora biti kao mala 
santa, svuda podjednako razvijena, pa kad se čovjek 
o nju prisloni, neka mu bude kao vrela peć... — reče 
Pietrek i zagleda se u Jagusiu, koja je uklanjala lonce 
s ognjišta. 

— Gledaj ga, đavola, proljenčario se, mesa se 
nahranio, pa kakve ima gustove na jeziku! — ukori 
ga Jagustynka. 

— Kad se takva pri poslu sagne, čudo, da joj 
suknja ne popusti... 

Htio je još tako nešto da dometne, ali stigla je 
Dominikova, da pregleda Hanku, pa ga potjeraše iz 
sobe. 

Ručak su odmah postavili na hodniku, jer je bio 
topal i sunčan dan. Mlado se zelenilo svjetlucalo trepe- 
ćući tiho na grančicama i podrhtavajući kao leptiri, a 
ptičje se pjevanje širilo iz voćnjaka. 

Dominikova zabrani Hanki da se digne iz postelje, 
a kako je odmah iza ručka došla Weronka s djecom, 
primaknuše klupu uz krevet, J6zka donese svetenja i 
flašu medice, jer je Hanuš, premda i malko teško, ali 
dostojanstveno, gazdinski primala sestru i susjede, 

koje su po običaju stale dolaziti jedna po jedna njoj 
u goste, sažalijevajući je, guckajući medicu, sladeći se 
polagano pogačom i razgovarajući o susjedskim bri- 
gama, a ponajviše o onom otkopavanju ispod komore. 

Ukućani su se pak pred kućom grijali na suncu, 
razgovarali s ljudima, koji su polazili u voćnjak i 
žestoko raspravljali kraj jame, koja još nije bila za- 
trpana, jer je knez to zabranio, dok ne dođe pisar sa 
žandarima. 

Jagustynka se baš razglagoljala o tom, Bog zna 
po koji put već danas, kad nahrupiše iz dvorišta momci 
S pjetlićem. Vodio ih je Witek, krasno nacifran, čak 
u čizmama i s Boryninom kačketom, kicoški nahere- 
nom, a uz njega su išli Maciu$ Klebov, Gulbas Andrija, 
Kuba, sin krivoustoga Grzele i drugi momci. U rukama 
su držali batine, preko leđa prebacili torbe, a Witek 
je pod pazuhom stiskao Pietrove gusle. 

S velikom su paradom izašli na put i prvo su kre- 
nuli k velečasnomu, jer su i prijašnjih godina momci 
tako činili. Smiono su ušli u vrt, pred župni ured, po- 
stavili se u red i preda se metnuli kokotića. Witek je 
zasvirao u gusle, Gulbas stao kretati pticu i pjevati, a 


svi ostali udarajući batinama i nogama, kao za pratnju 


zapjevali piskutljivo: 


S prskanjem smo došli amo! 
O Isusu mi pjevamo, 

O Isusu i Mariji — 

Dajte darak, vi stariji!... 


I dugo su pjevali sve žnije i 
i su pi sve odvažnije i glasnije, dok nije 
izišao velečasni, svakome dao po desčt&k, Pm 
pjetlića i milostivo ih otpustio... 
M pre sav oznojio od straha, ne će li ga zapitati 
Z a lu, ali mora da ga među ostalima nije prepoznao, 
go Je otišao u svoje odaje i još im po djevojci poslao 

slatke pogače, te mu oni zahvališe pjesmicom i kre- 


.nuše k orguljaševima. 


A zatim su skretali u kuće zajedno s čitavom 
hrpom dječurlije, što je tako vrištala i toliko se gurala, 
da su morali čuvati pjetlića od navale njihove, jer je 
svako derište htjelo da se dotakne perja i da potegne 
rudu. 

Vodio ih je Witek, na sve je pomno pazio, nogom 
im davao znak, kada da počnu, a gudalom ravnao, 
kada da otegnu tankim, a kada dubokim glasom; njemu 
su također predavali darove. Išli su tako svečano i 
bučno, da je po cijelom selu odjekivalo pjevanje i svi- 
ranje gusala, a ljudi su se vrlo čudili, što se takva 
balavčad, jedva odrasla od zemlje, već vlada kao 
odrasli momci. 

Već će skoro zapasti sunce, malko je pocrvenilo i 
koturalo se nad šume, a po sinjem se nebu rastegoše 
bijeli oblačići kao nebrojeno jato gusaka, odozgor je 
negdje duhao vjetar i ljuljao požutjele vrške topola, 
a u selu nastade sve veći žamor i vreva. Stariji su 
razgovarali pred kućama sjedeći na pragu, djevojke 
su se natrkivale kraj jezera, ili bi se uhvatile oko pasa, 
hodale ljuljajući se i pjevajući pjesmice, te su se sa- 
brale između drveća kao cvijeće maka ili dragoljuba, 
odrazujući se u vodi kao u ogledalu; djeca su trčala 
za pjetlićem, a neki su polazili međom u polje. 

Zvonilo je već pozdravljenje, kad je debela 
Ploszkina, pohodivši prvo Borynu, unišla k Hanki. 

— Bila sam kod bolesnika. Isuse, leži i samo 
leži... Razgovarala sam, ali on me nije ni pogledao. 
Sunce mu sjalo na krevet, a on ga hvata prstima, kao 
da ga je htio u šaku zgrabiti i kao malo dijete prstima 
grebe! Da čovjek proplače, što to od njega postade! — 
raspričala se i sjela uz krevet, a gucnula je kao i druge 
i segnula za pogačom. — Sada valjada jede, jer mi se 
čini da se ugojio? : 

— Prilično, možda će mu to poslužiti zdravlju! ... 

— Dečki su pošli s pjetlićem u Wolu! — začavrlja 
J6zka nahrupivši u sobu, ali kad je ugledala Ploszkinu, 
izađe pred kuću k Jagusi. 

— ]J6zka, vrijeme je, da se namiri blago! — po- 
vikne Hanka. 

— Istina, blagdan je blagdan, ali trbuh je ipak 
gladan! Bili su kod mene s pjetlićem... spretan je 
taj vaš Witek! a i bistro mu je oko. 

— Da, prvi je u svakoj ludoriji, ali na posao ga 
treba tjerati batinom! 

— Što ćete, svuda je velika kubura sa služinčadi! 
Mlinarica mi se tužila na svoje djevojke, da ih ne 
može ni pol godine držati. 

 — Brzo kod nje zanesu... Pomaže svježi kruh! 

— Kruh je kruh, ali i kalfa učini svoje, i sin, onaj 
iz škola, kad kući dođe, a kažu, da ni mlinar nijednoj 
ne oprosti... pa je teško držati djevojku godinu dana. 
Doduše i služinčad se ubezobrazila... Moj je sluga 
samo za pašu, jer nemam kod kuće muškaraca, a po- 
stupa sa mnom kao sa psetom i zahtijeva, da mu pred- 
veče za južinu dam mlijeka! Nečuveno je to! 


— Imam slugu, pa mi nije novo, što oni traže, no 


. moram na sve pristati, jer će mi otići u svijet, kad na- 


vale najveći poslovi, a što ću bez sluge u tolikom go- 
spodarstvu! 

ir Samo da vam ga koja ne odmami — reče Plo- 
szkina tiše. 

— Jeste li što čuli? — uplaši se Hanka. 
X jE Načula sam nešto... možda lažu, pa ne ću ni- 
E a kažem. Ali ja koješta naklapam, a došla sam 
s drugom stvari. — Neke su žene obećale, da će doći, 
Poaeroni ćemo se, sirotice, dođite i vi... treba da 

iki o kad se sastaju prve žene u selu — 

Hanki je to laskalo, ali se izgovorila bolešću, jer je već 
osjetila, da joj se malko vrti u glavi. 

Ploszkina, veoma zlovoljna, što ju je Hanka odbila, 
pođe da pozove Jagnu. 

Ali i Jagna se izgovarala, jer da se obećala s maj- 
kom na neko drugo mjesto... | 

— Otiđite, Jagna, dosadno vam je bez muškaraca, 
a kod Ploszkine će za cijelo biti Ambrozije ili drugi 
kakav starkelja, ali ipak barem možete vidjeti čak- 
šire... — prošapće Jagustynka. 

— A vi uvijek kao vi, riječ vam bode kao nož... 

— Dobro mi je, pa bih svakome priuštila, što ko- 
mu treba! — naruga se Jagustynka. 

Jaguš srdito poskoči i izađe na put, kružeći po- 
gledom očajno po svijetu i jedva svladavajući plač. 
Istina, strašno joj je bilo dosadno! 

Što zato, što se svuda osjećalo da je svetac, što su 
se skupljali ljudi, što se nad selom prolamala vika i 
smijeh, što su se čak i po sivim poljima crvenile žene, 
a negdje su i pjesme odzvanjale?... — ona je bila 
tužna i tako je za nečim čeznula, da nije više mogla 
izdržati. Od ranoga ju je jutra nešto tako kidalo i za- 
nosilo, da je obilazila znanice, lutala putem i poljem, 
triput se već valjada presvlačila, ali sve badava, ništa 
to nije pomagalo, vuklo ju je sve većma, da nekuda 
odjuri, da nešto uradi, da nešto traži... 

Tako je i sada pošla čak na topolov put i išla za- 
gledavši se u crvenu, golemu kuglu sunca, što je padalo 
nad šume, išla je preko onih pragova sjene i svijetla, 
što ih je zapad bacao od drveća. 

Zaokupila ju je hladovina sumraka, a tiho, ugri- 
jano disanje polja prožimalo ju je slatkim drhtanjem, 
od strane sela dopirao je sve slabiji žamor, a odnekle 
se čuo zamamni glas gusala i hvatao se srca kao pa- 
učina što zuji zlatnom rosom, i što se rasplela u tihom 

drhtaju topole, u mraku, što je već puzao brazdama 
i vrebao u glogovu grmlju. 

«Išla je ravno preda se, a da nije znala, što ju za- 
nosi i kuda. 

* Uzdisala je duboko, kadšto širila ruke, kadšto smu- 
ćena zastala kružeći žarkim očima, kao da traži, gdje 
da zaustavi izmučenu dušu; išla je dalje predući misli, 
misli tanke i slabašne kao one svjetlucave niti na vodi, 
kojih ne možeš uloviti, jer se pomrse i izgube pod sje- 
nom ispružene ruke. Gledala je u sunce, ništa nije vi- 
djela; topole, što su se nad njom u redu nagnule, činile 
su joj se kao zamagljene uspomene... Samo je snažno 
osjećala sebe i ono, što je razdire do boli, do krika, do 
plača, što je nekuda uzdiže, te bi htjela da se prihvati: 
onih ptica, što lete prema zapadu, i da otprhne na 
kraj svijeta. U njoj se sabirala nekakva vrela i ganut- 
ljiva snaga, te joj suze zastriješe oči i oganj se proli 
po njoj; trgala je ljepljive mirisave pupoljke topole i 
hladila njima užarena usta i oči... 

Kadšto bi sjela kraj drveta i pognuta, upirući lice 
o pesnice, zaronila u sebe bez misli, pritišćući se samo 
uz deblo i rastežući se... te je jedva mogla disati... 

' Kao da je proljeće u njoj zapjevalo svoju vrelu 
pjesmu, u njoj se burkalo i nešto klijalo, kao što u pro- 
ljeće klija u onim plodnim zemljama, što leže na ugaru, 
kao što u tom drveću, omagljenom snagom rastenja, 
nešto pjeva, i kao što se svuda nešto rasteže, kad pri- 
grije prvo sunce... 

Sva je drhtala u sebi, oči su je pekle, a klonule su 
se noge bez njene volje skupile i jedva su je nosile, 
prohijelo joj se da zaplače, da zapjeva, da se provalja 
po vlaću mekanoga žita, posutoga biserjem hladne rose, 
a zatim bi je spopala luda želja da skoči u trnje, da 
va ie i oštru guštaru i da osjeti divlju, slatku 

piranja. 

Okrenula je odjednom natrag i čuvši glas gusala, 
potrči tim smjerom. Hej, taj se glas u njoj tako zako- 
vitlao, prožeo ju 'takvom vrtoglavom milinom, da bi 
htjela zaigrati, pojuriti u gužvu krcate krčme, u vrevu, 
u pijančevanje, pa makar i u samu propast, hej!... 

Puteljkom od groblja prema topolovom putu, što 
je sav bio u crvenom plamenu zapada, išao je netko 
s knjigom u ruci zastajkući kraj bijelih breza. 

To je bio Jasio, orguljašev sin. 

Htjela je da ga pogleda iza drveta, ali on ju je 
već smolrio. ' 4 

Pobjeći nije mogla, noge kao da joj se ukopaše u 
zemlju, a očiju nije mogla s njega skinuti; približavao 


se sa smiješkom, zubi su mu svjetlucali između crvenih . 


usana, bio je vitak, visok i bijel u licu. 

_— Kao da me ne poznate, Jaguš? 

A nju na taj glas stegne u utrobi. 

_— Kako ne bih poznala!... Samo je gospodin Ja$ 
sada tako elegantan, nekako drukčiji... 

— Zacijelo, prolaze godine... jeste li bili kod koga 
izvan sela? 

_ Samo sam malko izašla, danas je svetac. Mo- 
litvenik? — dotakne plaho knjigu. 

— Ne, o dalekim zemljama i o morima! 

_ Isuse! o morima! a i ove sličice nisu svete? 

— Pogledajte! — primakne joj pred oči knjigu i 
stade joj pokazivati. 

Stajali su rame uz rame, nehotice se prislonili jedno 
o drugo bedrima i doticali se nisko pognutim glavama. 
Tumačio joj je kadšto, a ona bi podigla prema njemu 
oči pune udivljenja, ne bi se usudila ni disati od uz- 
buđenja i pritiskala se sve većma, da bolje vidi, jer se 
sunce već spustilo za šume. 

Odjednom se on sav sirese i malko se odmakne. 

_— Mrači se, vrijeme je kući! — prošapće tiho. 

-- Hajdemo! 

Išli su šuteći, gotovo pokriti sjenom drveća. Sunce 
je zašlo, plavkasti se mrak stresao na polja, večernjega 
rumenila nije danas bilo, samo se između krupnih de- 
bala topola vidio zlatni odsjev na nebu, svijet se gasio. 

— A sve je to istina, što se tamo pokazuje? — 
zaustavi se ona. 

— Sve, Jaguš, sve. 

— Isuse, tolike vode, ioliki svjetovi, teško je i 
povjerovati. ' 

— Postoje, Jagu$, postoje! — šaptao je-sve tiše i 
zagledao joj se u oči tako blizu, da je sustavila dah, 
stresla ju jeza i prsima se izbočila, čekajući da je za- 
grli i pritisne o deblo, ruke joj se raširiše i bila je go- 
tova da mu se preda, ali Jasio se žurno odmakne. 

— Moram se požuriti, laku noć! — i odjuri. 

Prestojala je dobar očenaš prije no što se mogla 
maknuti s mjesta. 

— Urekao me je, što li je to! — pomisli i mlitavo 
pođe dalje, u glavi joj se smutilo, a umor joj zaokupi 
tijelo. 

Nastala je večer, gdjegdje su sjala svijetla, a iz 
krčme se čula svirka i prigušeni razgovor. | 

; Zavirila je kroz prozor u osvijetljenu sobu: gospo- 

din Jacek je stajao u sredini i svirao : S 

je s o u gusle, a pred 

tezgom se ljuljao Ambrozije i glasno nešto pričao teža- 
kinjama i često posizao za čašom. 

Odjednom ju netko čvrsto obuhvati, te je vrisnula 


 grčeći se i otimajući. 


na Dovrebao sam te i ne puštam te... gucnut ćemo 
Bei o hodi . .. — šaptao je knez i nije ju puštao 
ka, nego Č I , 
sa &0 ju povuče u pokrajnu sobu kroz druga 
Primijetio nij i jer je bi ' 
je nitko, jer je bio gotovo potpun 
mrak, a putem je slabo tko prolazio. e 

Selo se već smirilo, žamor se stišao i ljese opustješe, 
narod se razilazio u kuće, svršavali su se blagdani i dani 
slatkog odmaranja. Sutrašnji je radni dan stajao iza 
praga i u mraku širio oštre pandže, pa mnogu dušu 
spopade strah i nanovo pritisnuše brige... : 

Selo se rastužilo i zanijemilo, kao da se većma pri- 
tislo uz zemlju i sakrilo u nijeme voćnjake, još su gdje- 
gdje sjedjeli kraj kuće, jeli ostatke svetenja razgovara- 
jući tiho, a drugdje su se ranije spremali na počinak 
pjevajući nabožne pjesme. 

Samo je kod Ploszkine bilo živahno i bučno: sastale 
se susjede, posjedale na klupe i vodile dostojanstvene 
razgovore. Kneževa je žena sjedjela na prvome mjestu, 
kraj nje je debela lajava Balcerekova vodila riječ, tu 
je bila i mršava Sikorinka, bila je i Borynina, kćerka 
od strica bolesnoga Boryne i neprestano je klepetala, 
bila je i kovačica s najmlađim djetetom na prsima, a 
razgovarala je s pobožnom, tihom kmetovom ženom, 
a bile su i druge, sve same najodličnije žene iz sela. 

Sjedjele su naduvene i nakostriješene, kao kvočke 
na gnijezdu, a sve u svečanim bogatim suknjama, 
s maramama, spuštenim po lipčanskoj modi do pol 
leđa, u poculicama bijelim i okruglim, gusto nabranim 
iznad čela, s riševima uzdignutim kod ušiju, s obješe- 
nim koraljima, koliko ih je koja imala. Fino su se za- 
bavljale, lica su im se pomalo crvenila, uživale su, po- 
mnjivo popravljale suknje, da se ne zgužvaju, i već 
su počele sjedati sve bliže jedna uz drugu i tiše govo- 
riti, ogovarajući jedna drugu. 

A kad se javio kovač, reče, da se vraća ravno iz 
grada, a one se vrlo razveseliše. Kovač je bio razgovo- 
ran kao malo iko, a kako je već bio malko nakresan, 
stao je pričati takve smiješne stvari, da su se hvatale 
za kukove; soba se zatresla, a on se smijao najglasnije, 
te se njegov grohot čuo čak kod Boryninih. 

Dugo su se zabavljale, jer je Ploszkina valjada čak 
triput slala k židovu po rakiju. 

“ Kod Boryninih su još sjedjeli pred kućom, Hanka 
je ustala i sjela s drugima, zagrnuta kožuhom, jer je 
podveče zahladilo. 

Za dana im je Rok čitao iz knjige, a Hanka, obzi- 
rući se, više puta šapnula J6zki: 

— Pogledaj na put!... 

No nikoga nije bilo, a on je čitao dok večer nije 
pomračila zemlju, a zatim je još koješta pričao, jer su 
bili veoma radoznali. Noć ih je pokrila, te su se jedva 
nazirali uz bijeli zid kuće, veče je postajalo tamno i 
hladno, zvijezde nisu izašle, nijema je tišina zavladala 
svijetom, samo je negdje šumila voda i režali su psi. 

Skupiše se u gomilu, Nastu$ s J6zkom, Weronka 
s djecom, Jagustynka, Klebova i Pieirek sjedoše Roku 
gotovo do nogu, a Hanka je sjedjela postrance na ka- 
menu... 

Pričao je različite historije o čitavom poljskom na- 


rodu, svete priče i tolika čudesa o svijetu, da ih čovjek 


ne može ni shvatiti ni zapamtiti! 

Slušali su pozorno, nisu se usudili ni odahnuti, ni 
maknuti se s mjesta, nego su cijelom dušom upijali te 
medne riječi, kao što osušena zemlja upija rosnu i 
toplu kišu. 

"i A on, gotovo očima nevidljiv, govoraše svečanim, 
tihim glasom: 

— >Poslije zime dolazi proljeće svakomu, iko ga 
čeka u radu, molitvi i spreman.< 
ik »Uzdajte se, jer će uvijek pobijediti oni, kojima 
je nanesena nepravda.<« 

— >»Žrtvenom krvlju i trudom treba sijati sreću 


čovjeka, a iko je sijao, tomu će izniknuti i dočekat će 
doba žetve.« 

_— >Ali tko se brine samo za kruh svagdanji, taj 
ne će sjesti za stol Gospodnji.« 

— >Tko samo jadikuje proti zlu, a ne čini dobra, 
taj rađa još veće zlo.« 

Dugo je zborio, a sve tako mudro, da se ne može 
ni zapamtiti, sve tiše i ganutljivije, a kad ga je noć 
potpuno zastrla, činilo se, kao da taj sveti glas dopire 
iz zemlje, ili da je to glas pokojnih Boryninih poko- 
ljenja, koje je Bog poslao na svijet ove noći Uskrsnuća 
i da sada ta pokoljenja progovaraju iz natrulih zidova, 
iz pognutog drveća, iz guste noći, da svoju svojtu opo- 
menu i na pravi put povedu. 

Sve su duše visjele na tim riječima, srca su uda- 
rala kao zvono i zanosila se u mračne čežnje, u ne- 
shvatljiva čudesa snova. | 

Nitko nije ni čuo, kako su psi počeli štektati u 
cijelom selu, netko je putem vikao i zatoptalo je trča- 
nje. 

— Gori kraj šume! — prodre se nečiji glas kroz 
voćnjak. 

Istrčaše na put. 

Bilo je istina: dvorske su zgrade pod šumom sta- 
jale u jednoj vatri, plamen je kao crveno grmlje buk- 
tao iz tmine. 

— Riječ postade tijelom! — prošapće Jagustynka 
i pomisli na Kozlovu. s 

— Stigla je kazna božja. 

— Zbog naše krivice! — proletješe unakrst gla- 
sovi kroz mrak. 

Lupala su kućna vrata, ljudi su, napolak odjeveni, 
istrčavali na put, sve veće se mnoštvo guralo na most 
pred mlinom, odakle se najbolje vidjelo, a dok bi možda 
izmolio koji očenaš, zgrnulo se već cijelo. selo. 

Požar je sa svakim trenuikom rastao, majur je 
stajao na uzvisini kraj šume, pa premda je bio neko- 

liko versta daleko od Lipca, vidjelo se haranje ognja 
kao na dlanu. Na crnoj pozadini šume vrvjele su va- 
trene jezičine i sukljali krvavi, gvaljasti oblaci. Vjetra 
nije bilo i vatra se dizala sve više, zgrade su gorile kao 
baklje, crn se dim dizao kao siup, a krvav se drhtav 
sjaj prolio u tminu kao vatrena rijeka i već se talasao 
nad šumom. 

Strahovita se rika prolomi kroz zrak. 

— Volovska štala gori, ne će moći mnogo spasiti, 
jer su samo jedna vrata. 

— I plastovi sada uhvatiše. 

— Staje već gore! — vikali su prestravljeni gle- 
daoci. 

Dotrčao je župnik, kovač, kmet, a napokon se od- 
nekle javio i knez, no premda je bio pijan, da se jedva 
držao na nogama, počeo se derati i goniti ljude, da 
pohrle u pomoć dvoru. 

Ali nitko se nije požurio, samo se zlovoljno gun- 
đanje začulo u svjetini: 

— Neka puste naše ljude, pa će pohrliti u pomoć! 

Ne pomogoše ni psovke ni prijetnje, pa ni plačljivo 
župnikovo moljakanje: narod je stajao nepomičan i 
imurno gledao u vatru. 

— Gadovi, dvorske sluge! — zaviče Kobusova pri- 
jeteći se pesnicom. 

I tako su samo knez, kmet i kovač otišli na vatru, 
i to goloruki, jer im nisu dopustili da ponesu od kuće 
ni kuke ni vedra. 

— Batinom onoga, tko se makne! Ubijte mrcinu! 
— zavrištaše žene u jedan glas. 

Cijelo se već selo skupilo sve do najmlađih, što 
su se derali na rukama, koje su ih njihale. Skupili su 
se u veliku kobnu masu, jedva bi se iko oglasio, i to 
sapćući; pasli su lakome oči i uzdisali, jer se u sva- 
Md srcu rađala ljuto pritajena radost, što je Gospodin 

og pokarao vlastelina vatrom zbog lipčanske krivice. 

Gorilo je do kasne noći, ali nitko se nije vraćao 
kući, strpljivo su čekali do kraja, kad se već pravo 
more vatre valjalo nad majurom i uzdignutim talasima 
prskalo prema nebu, kad su zapaljeni snopovi slame 
s krovova sa šindrom poletjeli kao krvava kiša, a od 
crvenog odraza požara, što je kao vatrena ponjava le- 
pršao u tami, porumeniše krošnje drveća i krovovi 
mlina, a jezero kao da je netko posuo blijedom žera- 
vicom. 

Od strane požara dopiralo je drndanje kola, vi- 
kanje ljudi, rika i grozna strahota uništavanja, a selc 
je još uvijek stajalo kao živi zid, ukopan u zemlju, i 
paslo oči i duše odmazdom... ' 

A od strane krčme razlijegao se promukli glas pi- 
janoga Ambrozija: 


»Ej, Mary$ moja, Marys! 
Ej, dobro pivo variš!« 

VI 


Na taj neobični glas Hanka se digla s kreveta, te 
ju je Jagustynka još u pravi čas prihvatila i gurnula 
natrag u jastuke. 

— Ne mičite se, nigdje ne gori! 

— Rekoste tako nešto, kao da vam se u glavi smu- 
tilo; polijte sebi tjeme svetom vodom, pa ćete se osvi- 
jestiti. ' 

— Ne, Hanuš, pri pameti sam i rekao sam istinu 
da od jučer gospodin Jacek stanuje sa mnom... to se 
zna... — mucao je Bylica, sileći se da kihne, pošto 
je uzeo burmuta. 

— Za cijelo je već sasvim oglupavio! Pogledajte, 
ne vraćaju li se, još će mi dijete umoriti glađu. 

— Još se nitko ne vidi iz crkve! — reče malo ka- 
snije Jagustynka i lati se spremanja sobe, sipajući je 
pijeskom. : 

Stari oštro kihne nekoliko puta uzastopce, te je čak 
morao sjesti na klupu. 

— Trumbeiate kao da ste na gradskom trgu! 

— Jak je ovo burmut gospodina Jacka, dao mi je 
čitav paket... čitav... 

Još je bilo rano jutro, kroz prozor je dopiralo svi- 
jetlo i toplo sunce, u vrtu se njihalo drveće na vjetru, 
a kroz otvorena vrata trijema protiskivali su se guščji 
vratovi i crveni kljunovi, a čitavo jato blatom uprljanih 
guščića šeprtljilo je penjući se pišteći na visoki prag. 
Odjednom je negdje zarežao pas, guske zagakale, a 
kvočke, što su sjedjele na jajima, počeše preplašeno 
kvocati s gnijezda. 

— Potjerajte ih u voćnjak, neka se zabave oko 
trave. 

— Potjerat ću ih, Hanuš, i pripaziti na njih od 
vrana... 

Smjesta je nastala u sobi tišina, samo je iznapolja 
dopirao šum drveća i malko su se njihali izrezuckani 
papirići, što su visjeli na crnoj gredi. 

— Što rade momci? — zapita Hanka nakon dulje 
šutnje. 

— Pietrek ore krumpirište pod strminom, a Witek 
drlja polje za lan u Svinjskom jarku. 

— Je li još mokra zemlja? 

— Jest, cokule se zaglihijuj, ali poslije drljanja 
će se brže osušiti. 

— Možda ću ustati prije no što se zemlja ugrije 
za sijanje... j 

— Brinite se sada za sebe, a posao vam ne će nitko 
ukrasti! 

— Jesu li pomuzene krave? 

— Ja sam pomuzla, jer je Jaguš ostavila muzlice 
kraj štale i otišla nekuda. 

— Neprestano se klatari po selu, kao kakav pas, 
od nje nikakve pomoći ni zamjene. Recite Kobusovoj, 
da ću joj dati nekoliko slogova za kupus, a Pietrek da 
će od nje izvesti đubre i preorati, ali četiri će dana 
odraditi za svaki slog! Kad se budu sadili krumpiri, 
odradit će polovicu, a ostalo u žetvu. 

— Kozlova bi htjela još jedan slog za lan na od- 
radu. 

— Odradit će toliko, koliko bi pas proplakao. Neka 
traži drugdje, dosta se lani nalajala pred cijelim selom 
na oca, kako ju je prevario. 

— Kako vam drago, vaša zemlja, vaša volja! Ju- 
čer je tu bila Filipka zbog krumpira, dok ste vi rađali. 

— Jeli htjela za novce? 

— Na odradu; u kući nema ni prebita groša, umiru 
od gladi. 

— Neka odmah uzme pol mjerice za jelo, a ako 
treba više, dobit će poslije sađenja; jer se ne zna, ko- 
liko će ostati. Kad dođe ]J6zka, neka uzme, premda 
Filipka nije baš radina, ona se samo muva oko posla... 

— A odakle da smogne snage? Niti se najede, niti 
naspava, a svake godine rađa. 

— Kubura je to, Isuse slatki, žetva je još daleko, 
a oskudica pred vratima. 

— Pred vratima! Po kućama već sjeda i trbuha 
se hvata, da ljudi jedva dišu. 

— Jeste li pustili krmaču? 

— Legla je kraj zida, ali praščići su krasni, okru- 
gli kao žemičke. 

Bylica se pojavi pred vratima i promuca: 

— Guske sam ostavio kod ogrozda. Došao je, da 
tako kažem, gospodin Jacek na svetke i veli: >Preselit 
ću se k tebi, Bylico, u stan, i dobro ću ti platiti stana- 
rinu...« Mislio sam: ruga se meni seljaku, kao što to 
gospoda običavaju, pa kažem: »Novaca trebam, a sobe 
su slobodne!« — on se nasmije, da mi paketić burmuta, 
pregleda kuću i veli: »Kad vi možete tu živjeti, moći 
ću i ja, a kuću ćemo polako udesiti, te će biti kao kakav 
dvor!« 

— Eh, toliki plemenitaš, vlastelinov brat! — za- 
čudi se stara. 

— Prostro je ležaj kraj mojega i sada tamo sta- 
nuje. Izađem, a on na pragu puši cigaretu i vabi vrapce 
zrnjem. ' 

— A što Će jesti? 

— Donio je sa sobom neke lončiće i samo čaj kuha 
i pije. 

— Ne radi on to ra, nešto mora da je na 
stvari, kad takav gospodin.. 

— Mora da je posve oglupavio! Svaki čovjek na- 
stoji i brine se, da mu bude bolje, a ovakav gospodin 
hoće da mu bude gore. Nema druge, zacijelo je izgubio 
pamet — reče Hanka, podigne glavu, jer su se u ljesi 
čuli glasovi. 

Vratili su se već iz crkve s krštenja. Sprijeda je 
J6zka nosila dijete u jastuku, pokriveno maramom, a 
pod nadzorom Dominikove, a za njima su se žurili knez 
i Ploszkina, koji su kumovali, straga je pak šepesao 
Ambrozije i nije mogao da ih stigne. 

Ali čim su prekoračili preko praga, Dominikova 
uzme dijete i prekrstivši se poče s njim da po drevnom 
običaju obilazi čitavu kuću, samo bi se zaustavila na 
uglovima i na svakom bi uglu napose rekla: 

— Na istoku — tu vjetar duše... 

— Na sjeveru — zima bije... 

— Na zapadu — tu vlada mrak... 

— Na jugu — tu toplo grije... 

— A svuda se čuvaj zla, dušo ljudska, i samo se 
u Boga uzdaj! 

— Bajagi, Dominikova je pobožna, a baš je prava 
vračara — nasmije se knez. 

— Molitva pomaže, ali ne zna se, da li vračanje 
ne škodi! — šapne Ploszkina. 

Bučno uđoše u sobu. Stara razmota djetešce, i, 
kako ga je Gospod Bog stvorio, golcato i kao rak crveno, 
preda ga majci u ruke. 

— Pravoga kršćanina, kojemu je na svetom kršte- 
nju dato ime Rok, donosimo vam, majko. Neka živ i 
zdrav raste na sreću i radost! ; 

— I neka od njega poteče tuce Rokova! Snažno 
momče: derao se, da ga nije trebalo štipati pri kršte- 
nju, a pljuvao je sol, da je bilo smiješno vidjeti... 

— Jer je iz plemena, koje se nije odreklo rakije 
— oglasi se Ambrozije. 

Dječak je cvrčao i mahao nožicama po perini, Do- 
minikova mu natrla vudkom oči, usta i čelo, a tek ga 
zatim položila Hanki na grudi. Pritisnuo se kao zmaj 
i smirio se. 

Hanka srdačno zahvali kumovima, izljubi se sa 
svima, moleći ih za oproštenje, što krstitke nisu ona- 
kve, kakve bi trebale da budu, kad se krsti dijete 
jednoga Boryne. 

— Za godinu dana rodit ćete četvrto, pa ćemo 


* onda naknaditi to i nadomjestiti! — našali se knez bri- 


šući brkove, jer je čašica već uperila put prema njemu. 

— Krstitke bez oca, to je kao grijeh bez oprošte- 
nja — oglasi se nepromišljeno Ambrozije. 

Hanka se nato rasplače, te joj žene stadoše na- 
zdravljati i grliti je, a kad je stišala tugu, ponudi ih, 
da se late jela, jer je iz zdjele već mirisala kajgana 
s kobasicom. 

Jagustynka je zastupala domaćicu, a ]J6zka pje- 
vuckala djetetu i uspavljivala ga u velikim naćvama, 
pošto stara kolijevka nije imala zibaljke. 

. Dugo su strugale žlice, a nitko nije ni riječi pro- 
slovio. 

Kako se pak skupila u trijemu djeca i svaki čas 
zavirivala glavicama u sobu, baci im knez šaku bon- 
bona, te se uz vrisak i tučnjavu povukoše pred kuću. 

— Čak je i Ambrozije zaboravio, da ima jezik u 
ustima — započe Jagustynka. 

eee Jer u sebi tiho razmišlja, da dječaku treba spre- 
miti gazdinstvo i curu. 
. — Zemlja, io je očeva briga, a cura je kumovska 
briga. 
ze Ne će ponestati toga soja, ne će! Nude ga i još 
plaćaju, da ga tko uzme. 
mm še se kneževa žena zaželjela maloga; vi- 
djece! > o je na plotu vjetrila haljinice svoje 

— Kažu, da je knez obećao na jesen proslaviti 
krstitke! 

— U takvoj službi, pa ne zaboravlja, što treba! 

— Tužno je u kući bez dječje vike! — reče knez 
ozbiljno. 

— Istina, mnogo ima čovjek s njima brige, ali su 
i zamjena i radost... 

— Baš prava naslada! Nije sve zlato, što se sja! 
— promrmlja Jagustynka. 

— Dakako, ima i loše djece, koja ne štuju rodi- 
telje, opake, ali kakva matka — takva katka, kakva 
sjetva, takva žetva! — uzdahne Dominikova. 

Jagustynka se naljuti, osjetivši, da time na nju 
smjera. : : 

— Lako je vama rugati se drugomu, jer imate tako 
dobre sinove, da će i presti i musti i suđe oprati kao 
najvrednije kćeri. 

— Jer su odgojeni u čestitosti i poslušnosti. 

— Istina, sami vam podmeću obraz, da ih išću- 
škate! Kao jaje jajetu — slični su svome ocu! Da, do- 
bro ste rekli, kakva matka, takva katka; sjećam se, što 
ste u mladosti s momcima radili, pa nije čudo, da se 
Jagusia sasvim na vas umetnula, jer je ista kao ivi; 
makar bio kakav kolac, samo ako drži kapu nahero i 
ako zaželi... ona mu, kako je dobra srca, ne će odbiti 
— zasikće Jagustynka iznad uha, te Dominikova pre- 
blijedi spuštajući glavu sve niže. 

Kroz trijem je baš prolazila Jagna, Hanka je zovne 
i ponudi vudkom; ona ispije i, ne gledajući ni na koga, 
pođe na svoju stranu. : 

Knez se namršti očekujući uzalud, da će se Jagna 
vratiti. 

Razgovor je nekako slabo tekao, knez je prislu- 
škivao i potajno ju očima pratio, kad je opet izašla 
i pošla na dvorište. 

I žene baš nisu bile željne razgovora; stare su se 
proždirale bijesnim očima, a Ploszkina je nešto tiho 
šaputala s Hankom. Jedino Ambrozije nije opraštao 
flaši, pa premda ga nitko nije slušao, mljeo je nešto 
i lagao nevjerojatne stvari. 

Odjednom se podigne knez, da ode tobože kući, a 
potajno je kroz voćnjak otišao na dvorište. Jagusia je 
sjedjela na pragu staje i davala s prsta šarenom teletu 
da sisa. 

On se plaho obazre i trpajući joj bonbone u grudi, 
šapne: 

— Uzmi, Jaguš, dođi predveče u krčmu, dat ću ti 
nešto bolje. 

I ne čekajući na odgovor, vrati se žurno u sobu. 

— Ho! ho, lijepo imate tele, dobro ćete ga prodati 
— reče otkapčajući kaput. 

E Ostavit ćemo ga za rasplod, dvorske je pas- 
mine. 

— Profit je siguran, jer mlinarov bik i onako nije 
više nizašto. Obradovat će se Antek takvom prirastu. 
— Isuse slatki! kad će ga on vidjeti? kada? 

— Doskora, kad vam ja to kažem, onda vjerujte. 

— Od dana do dana čekamo na njih. 

— Velim, da će doći za koji dan, znam ja ipak ne- 
što kao službeno lice... 

— No najgora je nevolja, što polje ne će da čeka. 

— Ako se na vrijeme ne zasije, strah me pomi- 
sliti na jesen. 

š Neka kola zaštropoću. J6zka, izvirivši za njima, 
reče: 

— Provezao se župnik s Rokom! 

— Velečasni je pošao po misno vino — rastumači 
Ambrozije. 

.. — Kako to, da je poveo Roka, da kuša vino, a 
nije Dominikovu! — naruga se stara. 

Dominikova nije dospjela da uzvrati, jer je uni- 
šao kovač, i knez digne prema njemu čašicu. 

— Michal, zakasnio si, stigni nas sada. 

— Brzo ću vas, kume, stići, jer vas već traže... 

Tek što je to rekao, nahrupi kmet, sav usopljen. 

— Hodite, Petre, čeka vas pisar sa žandarima. 

— Majku im pasju, ne dadu čovjeku mira ni ko- 
liko traje očenaš! Ali što se može, dužnost je prva... 

— Otpravite ih brzo i vratite se! 

— Dugo će to potrajati, jer će ispitivati zbog po- 
žara pod šumom i zbog onog vašeg potkapanja... - 

Knez se požuri zajedno s kmetom, a Hanka, uprvši 
oči u kovača, reče: 

— Kad dođu da zapišu, vi ćete im, Michal, sve 
reći. 

On je čupkao brkove i upro pogled u dječaka, kao 
da ga tobože promatra. 

— Što im ja mogu reći?... ono, što će i J6zka 
kazati! 

— Ne mogu valjada djevojče slati pred činovnike, 
ne pristoji se, ali vi recite, da iz komore, koliko se zna, 
nisu ništa odnijeli, i da ništa drugo nije nestalo, pa to 
je dosta... jedini Bog zna... i... — pročeprka prsti- 
ma po perini kašljucajući, da joj on ne vidi podrug- 
ljiva lica, ali kovač samo slegne ramenima i izađe. 


_ Gad švindlerski! — nasmiješi se ona jedva 
primjetljivo. 
— Kratko je trajalo, pa se još i prekinulo! — ja- 


dikovao je Ambrozije posegnuvši za kapom. 

_ ]6zka, odreži još kobasice, nek se krstitke 
produže. 

— Zar sam guska, da gutam suhu kobasicu? 

— Zalijte rakijom, da ne požalite. 

— Mudri ljudi vele: odmjeri kašu, kad je sipaš u 
lonac, pri poslu ne gledaj na prste, a gostima ne broj 
čaše... 

— Gdje vrazi zvone, tamo pijanica misu služi. 

Razgovarali su tako ne štedeći rakije, ali nisu pro- 
šla ni dva očenaša, kad kmet stade oblijetati kuću i 
zvati, da se svi skupe kod kneza pred pisara i žandare. 

. To je tako razljutilo Ploszkinu, da se uhvatila za 
kukove i zinula na kmeta: 

— Držim ja te kneževe naloge na nekoj strani... 
pod pazuhom! zar se to nas tiče? jesmo li ih zvali? 
imamo li mi vremena za žandare? Nismo mi psi, da na 
svaki fićuk letimo pred noge! Ako im što treba, neka 
dođu i neka pitaju, jednako je daleko tamo i ovamo! 
Ne idemo! — prodere se i istrči na put prema gomili 
preplašenih žena, što su se skupile kraj jezera. 

— Na posao, kumice, u polje, tko ima što da nam 
poruči, neka zna, gdje da nas traži. Eh, ne će oni do- 
čekati, da mi na makar kakav njihov poziv ostavimo 
sve i da stojimo pred vratima kao psi, glupani jedni! 
— vikala je vrlo uzbuđeno. 

Ploszkina je bila prva gazdarica iza Boryninih, 
pa je žene poslušaše i razletješe se kao preplašene ko- 
koši, a kako ih je već većina radila od jutros u polju, 
selo opusti, samo su se gdjegdje igrala djeca kraj je- 
zera i grijale se starice na suncu. 

Razumije se, da se pisar razljutio i valjano ispso- 
vao kmeta, ali hoćeš-ne ćeš morao je poći u polje. Du- 
go su se potezali po njivama, ispitujući žene, ne zna 
li tko što pobliže o požaru pod šumom. Rekoše mu baš 
ono, što je znao i on, jer tko bi pred žandarima odao 
ono, što je u sebi tajio? 

Izgubili su vrijeme sve do podneva, nahodali se 
Po rupčagama i zablatili se do pojasa, jer su njive bile 
mjestimice još sasvim rahle, ali sve im je bilo zaba- 
dava. ' 

Tako ih je to ljutilo, da je, kad su došli k Boryni, 
da opišu ono potkapanje, stražmeštar kleo cijeli svi- 

jet, a kad je u hodniku naišao na Bylicu, skoči na nje- 
.ga stisnutih pesnica i zaviče: 
< — Ti, njuško pasja, zašto ne paziš, kad te potka- 
paju lopovi, a! — i stade mu psovati sve počevši. od 
majčine. 
— Čuvaj ti, zato si postavljen, ja nisam tvoj slu- 
ga, jesi li čuo? — odbrusi mu stari ljuto povrijeđen. 
Pisar se prodere na njega, neka ne laje, kad govori 
sa službenim licem, jer će biti zatvoren zbog drskosti, 
ali stari se baš razbjesnio. Ponosno se uspravi i stro- 
go šibajući očima promuklim se glasom prodere: | 
— A kakvo si ti lice? Općini služiš, općina te 
plaća, radi, što ti je knez naložio, a čuvaj se gazda! 
Vidi ga, traljavac jedan; pisarčić nekakav! Našega se 
kruha nažderao i sada će ljude da vrijeđa... i nad to- 
bom ima viša vlast i kaštiga... 


Knez i kmet stadoše ga miriti, jer se stari Bylica 


sve žešće upaljivao i već je drhtavim rukama oko sebe 
tražio, ne će li napipati što tvrdo. 

— Zapiši me samo, da platim globu, platit ću i 
još ću ti dati za rakiju, ako mi se svidi! — povikne. 

Nisu mu posvećivali pažnje, nego su sve potanko 
opisali i pitali ukućane o poikapanju, a starac je ne- 
što gunđao, obilazio oko kuće, zavirivao po kutovi- 
ma, čak je i psa nogom udario, jer se nije mogao 
umiriti. ' 

Kad su svršili posao, htjedoše nešto da prigrizu, 


ali Hanka im poruči, da je baš ponestalo mlijeka i, 


kruha, a da su ostali samo krumpiri od južine. 
Pođoše u krčmu proklinjući Lipce svim kletvama. 
— Dobro si učinila, Hanuš, ništa ti oni ne mogu. 
Isuse, ni pokojni vlastelin nije me nikada tako vrije- 
đao, premda je bilo njegovo pravo... 
Dugo nije mogao zaboraviti na tu uvredu. 


E 


Odmah iza podneva uđe neka žena i reče, da su 
još u krčmi i da je kmet pošao da dovede Kozlovu. 
— Goni vjetar u polju! — nasmije se Jagustynka. 

— Zacijelo je otišla u šumu po suharke! 
*— Od jučer je u Varšavi, otišla je u špitalj po 


djecu, treba da dovede dvoje, da ih othrani, naime onu 


nahočad.. 

— Da ih gladom izmori, kao što je bilo s onima 
prije dvije godine. 

— Možda je i to bolje za sirotinju: ne će se kroz 
cijeli život patiti kao psi. 

— I kopile je porod ševjekni ... teško će ona zbog 
toga pred Bogom odgovarati. 

— Ne muči ih ona glađu zato, što hoće, jer pa 
se ni sama ne najede sita, pa odakle da smogne tuđoj 
djeci... 

— Piućaju joj za uzdržavanje, nije ih primila 
zbog svog dobrog srca! — reče Hanka strogo. 

— Pedeset zlotih na godinu po komadu, nije to 
baš mnogo... 

— Nije mnogo, jer ona smjesta sve zapije, a kas- 
nije djeca umiru od gladi. 

— Pa ne umiru baš sva: zar nije kod nje odrastao 
vaš Witek, a i onaj drugi, što je kod gazde u Modlici! 

— Witeka je uzeo otac još dok je bio malo deri- 
šte i dok je još košulju držao u zubima, u ovoj je on 
kući odrastao. A isto je tako bilo i s onim. : 

— Zar ja branim Kozlovu? kažem samo, kako mi 
se čini. Mora žena tražiti nekakve zarade, jer nema 
što da metne u lonac. 

— Pa da, nema Koziola, pa nema tko da nakrade. 

— A ni s Agatom joj nije upalilo: stara, mjesto 
da je umrla, fino je ozdravila i odselila se od nje. Tuži 
se sada po selu, da joj je Kozlova svaki dan prigova- 
rala, što oteže sa smrću, samo da je ošteti. 

— Zacijelo će se vratiti Klebovima: gdje bi se 
inače mogla skloniti? 

— Ne će se vratiti: zamjerili su joj se rođaci. Kle- 
bova je nije rado od sebe pustila, jer stara ima i poste- 
ljinu i zacijelo mnogo novaca, no nije htjela ostati, 
preselila je svoj sanduk kmetovoj ženi i sada traži 
kod koga bi mogla mirno umrijeti. 

— Poživjet će ona još, u svakoj je kući sada do- 
bro došla, makar da guske pase, ili da na krave pri- 
pazi. Kud se opet Jagna izgubila? 

— Zacijelo šije riševe gospođici kod orguljaševih. 

— Baš je pravi čas za zabavu, kao da u kući ne- 
ma posla! 

— Još od svetaca sjedi tamo neprestano — po- 
tuži se J6zka. 

— Naučit ću je ja redu, da će me zapamtiti... 
Pokažite mi dijete! 

Uzme dijete k sebi, i kad se poslije objeda pospre- 
milo, potjera ih sve na posao. Ostala je sama u sobi 
prisluškujući kadšto, kako se igraju djeca pred kućom 
pod nadzorom Bylice, a s druge je strane ležao Bory- 
na osamljen kao uvijek, gledao u sunce, što je padalo 
drhtavim trakom u sobu i migoljio po njemu prstima. 
nešto sam sa sobom tiho govorio, kao dijete, koje je 
prepušteno samo sebi. 

U čitavom je selu bilo prazno i pusto, jer je na- 
stalo vrlo pogodno vrijeme, i tko se god mogao micati, 
izišao je u polje na posao. ' 

Poslije blagdana vrijeme se već ustalilo, svaki je 
dan bivalo sve toplije i vedrije. 

Nastali su već duži dani, ujutro zamagljeni, u 
podne sivkasti i zagrijani, a o zapadu obasjani večer- 
njim rumenilom, — dani pravoga proljeća. 

Neki su se dani provlačili  tihano kao potočići, 
obasjani suncem, hladni i prozirni kao i potočići, koji 

pomalo pljuskaju o obale, gole i modrikaste, koje su 
se samo gdjegdje žutile maslačkom, bijelile titricama 
ili se zelenile vrbovim pupoljcima. 

Nastajali bi i posve topli, ugrijani, malko vlažni, 
suncem osvijetljeni, svježinom mirisavi i tako prožeti 
rastenjem, tako nabujali proljećem, tako omamljeni 
snagom, da se podveče, kad bi se stišali ptičji glasovi, 
a selo polijegalo, činilo, da se u zemlji osjeća napre- 
zanje korijenja i dizanje vlati, regbi da se čulo tihano 
šuškanje pupoljaka, što su se otvarali, napon razvi- 
janja i glas novih stvorenja. što su izlazila na božji 
svijet... 

Bilo je i takvih dana, koji nimalo nisu bili ovima 
slični. ; 

Bez sunca, zamagljeni, sivo modrikasti, niski, 
trbušastim oblačinama  prignječeni i zaparni, teški, 
koji su udarali u glavu kao rakija, te su se ljudi ću- 
tjeli kao pijani; .drvlje se dršćući grčilo, a svaki 
stvor, trzan nekom milinom, težio je nekamo i upirao 
se, ne znaš kuda, i zašto, te bi se čovjeku prohtjelo sa- 
mo vikati, protezati se ili valjati se makar i po mo- 
kroj travi, kao što su činili oni glupavi psi. 

Ili bi nastajali kišoviti još od rane zore, kao da 
su omotani grubom pređom, te ni svijeta nisi vidio, 
ni puta, ni kuća šćućurenih po mokrim voćnjacima. 
Kiša je padala polagano, neprestano, neprekidno, us- 
pravne drhtave sive niti kao da su se odmatale s ne- 
kog nevidljivog vretena i vezale nebo sa zemljom, te 
se sve strpljivo prignulo i kisnulo prisluškujući obilno 
Pljuskanje i grgotanje potočića, što su s bijelom pje- 
nom curili niz crna polja. 

To je tako svake godine bilo u rano proljeće, nitko 
se na to nije obazirao, nije bio čas, da se razmišljava, 
zora je naime tjerala narod na posao, a kasni ih je 

tek mrak s posla gonio, te je jedva toliko vremena do- 
stajalo, da čovjek nešto pojede i malko odahne. 

Lipce je svih tih dana bilo prazno, čuvano samo 
od starica, pasa i voćnjaka, što su sve gušće zastirali 
kuće; samo bi kadšto prošao kakav prosjak, praćen 
pasjim lavežom, ili koja kola u mlin, i putovi bi opet 
ležali pusti, a nijeme kuće virile kroz voćnjake svi- 
jetlim okancima prema širokim poljima, prema ne- 
obuhvatnim poljima, što su okružila cijelo selo, kao 
zemljanim morem, prema poljima, što su u krilu pri- 
grlila svoju dječicu kao rođena majka, držeći ih uz 
nabrekle grudi životodajnim zagrljajem. 

Da, dospješe dani rada, topli, kišom poškropljeni, 
a jedanput je počeo padati prhki snijeg i obijelio: po- 
lja, ali samo na kratak čas, jer ga je odmah sunce bez 
traga progutalo, — pa nije dakle čudo, što utihnuše 
prepirke, svađe i sve kavge, jer je posao zapregnuo 
pod tvrdi jaram i k zemlji prignuo sve glave. 

Čim bi svanulo, svakoga jutra, kad bi zora otvorila 
sive oči i prve ševe zapjevale, selo bi se diglo na noge, 
digla se galama, lupanje vrata, plač djece, gakanje 
gusaka, koje su potjerali na jarke i odmah izveli ko- 
nje. Momci su vodili plugove, tovarili na kola krum- 
pire i tako se brzo razilazili u polje, da bi, dok izmoliš 
jedan ili dva očenaša, već u selu bilo tiho i pusto. Čak 
ni na misu nije gotovo nitko nailazio, pa je često svir- 


ka orgulja brujala u praznoj crkvi, prenosila se na_ 


obližnja polja, a narod bi tek na glas maloga zvonca 
poklecao na njivi k jutarnjoj molitvi. : 

Svi su izlazili na posao, ali to se gotovo nije ni 
poznalo na zemlji; tek ako pozornije pogledaš, mogao 
si gdjegdje nazreti po koji plug, upregnute konje kako 
rade, po koja kola na međi, i žene, što su kao crvene 
gusjenice lizile po golemim poljima ispod vedrog i vi- 
sokog neba. 

A naokolo, od strane Rudke, Wole, Modlice, od 
strane svih sela, što su se razaznavala po krošnjama 
voćnjaka i bijelim zidovima u plavičastom zraku, od- 
jekivali su žamorom, dovikivanjem i pjevanjem polj- 
ski poslovi. Kamo bi god okom segnuo, iza pogranič- 
nih mrginja, svuda si vidio seljake, kako siju, plugo- 
ve, kako oru, ljude, gdje sade krumpire, a s pješčanih 
se njiva već dizala prašina iza brana. 

Samo su lipčanske zemlje ležale u ukočenoj tišini, 
tužne, nijeme, kao neplodni zapusi pijeska ili kao usa- 
hlo drveće u mladoj šumi. Bože moj, te su zemlje le- 
žale kao napuštena siročad, gotovo kao da su na ugaru, 
jer sve te ženske ruke nisu vrijedile niti koliko deset 
muškaraca, premda se cijelo selo trudilo i znojilo od 
zore do mraka. 

A što su i mogle same do posvršavaju? Vrzle su se 
samo oko krumpira i lana, a na drugim poljima dozi- 
vale su se jarebice sve glasnije, zec bi često poskočio, 
ali tako polagano, da se moglo izbrojati, koliko mu se 
puta zabijelila zadnjica u zimskom usjevu; vrane su 
jatomice šetale po slogovima, što su ležali na ugaru i 
lijeno se protegli na suncu, čekajući uzalud na mušku 
ruku. 

Ali koja korist narodu od toga, što su svanjivali 
pogodni i divni dani, što su se jutrom dizali kao u 
srebru okupane zlatne monstrance, što su bili zeleni, 
mirisali travama, topli i puni ptičjih glasova, što se 
svaki jarak zlatio maslačcima, svaka se međa preli- 
Jevala bojama kao vrpca izvezena titricama, a lugovi 
bili posuti sitnim ružičastim cvijećem, te je svako 
drvce prskalo jedrim zelenilom i cijeli je svijet tako 
nabujao proljećem, te se činilo kao da zemlja kipi i 
vri u toj proljetnoj vreloj vodi! 

Ali koja korist od toga, kad polja leže nepoorana, 
neposijana, neobrađena, kao zdravi i krepki momci, 

koji se samo protežu na suncu, provode vrijeme utu- 
tanj, a na masnoj rodnoj zemlji mjesto žita šire se re- 
pulja, buja stričak, po uvalama dršće metvica, crveni 
se kiseljak, po njivama, što su jesenas bile poorane, 
gusto se spleo slak, a na strništima izrastoše vitke di- 
vizme i loćika i razvaganiše se široko kao kume kod 
svoje kuće, te, ono, što je dosad živjelo samo potajno 
i plaho, sada je klijalo radosno, žurno raslo i guralo 
se s brazda na slogove i bujno se kočoperilo po nji- 
vama. 

Kao da je provijavao neki strah iznad tih napu- 
štenih polja. 

Činilo se, kao da šume, što su se nisko sagnule nad 
ugarom, začuđeno šapuću, da potoci bojažljivije viju- 
gaju kroz tu pustoš, a glog, koji je već natrpan bije- 
lim pupoljcima, kruške po međama, ptice što preli- 
jeću, po koji putnik iz tuđih strana, pa i oni križevi i 
figure, što čuvaju stražu na putovima, sve to kao da 
se začuđeno obzire i kao da pita vedre dane i ovu za- 
nemarenu pustoš: 

>A kamo se to djenuše gazde? gdje li su one pjes- 
me, ona bujna radost, gdje? .. .< : 

Samo im je ženski plač kazivao, što se dogodilo u 
Lipcu. 

I tako je prolazio dan za danom bez ikakve pro- 
mjene na bolje; naprotiv, danomice je gotovo sve ma- 
nje žena izlazilo u polje, jer su jedva dospjele da po- 
svršavaju u kućama zaostale poslove. 


Samo je kod Boryninih teklo sve kao obično, do- 


duše sporije nego prošlih godina i malko lošije, jer se 
Pietrek tek privikavao poljskim poslovima, ali ipak 
se nekako svršavalo, jer nije ponestalo ruku, koje su 
pomagale. 

Hanka, premda je još uvijek ležala, upravljala je 
sa svim poslovima tako spretno i odlučno, da je čak i 

Jaguš morala s ostalima na posao, a sve je jednako 
držala u pameti: blago, bolesnika, gdje da se ore i što 
da se sije, brinula se za djecu, jer Bylica poslije krsti- 
taka nije više dolazio, jer je, kako rekoše, obolio. Ci- 
jele je dane proležala u samoći, a ljude je viđala samo 
za ručkom i naveče, ili Dominikovu, koja ju je pri- 
gledala jedanput na dan, ali nijedna se susjeda nije 
pokazala, pa ni Magda, a o Roku kao da se izgubio 
svaki glas. Otkako se odvezao onda sa župnikom, nije 
se više vratio. Dosadilo joj već to ležanje, pa da brže 
ozdravi i da ojača, nije požalila da se najede masno- 
ga jela, ni jaja, ni mesa, štaviše, dala je zaklati za juhu 
kokoš, koja doduše nije nosila, ali ipak je još uvijek 
vrijedila koja dva zlota. 

I tako je brzo nadvladala bolest, ustala na Mladi 
Uskrs i odlučila da ode u ćrkvu na uvođenje. Žene su 
je od toga odgovarale, ali ona je sebi to upiljila u gla- 
vu i odmah, nakon velike mise, krenula s Ploszkinom. 

Još nije bila sigurna na nogama i često se nasla- 
njala na kumu. 

— Tako miriše proljeće, da mi se sve u glavi vrti. 

— Još dan, dva, pa ćete se naviknuti. 

— Tek je prošla nedjelja dana, a promijenio se 
svijet kao za mjesec dana. 

— Na brzom konju jaše proljeće, nitko ga ne mo- 
že prestići. 

— Kako je zeleno, Isuse slatki, zeleno! 

Doista, voćnjaci su visjeli nad zemljom kao obla- 
ci puni zelenila, samo su se iz njega bijelili dimnjaci 
i dizali se krovovi. Po grmlju su ptice mahnito pje- 
vale, a odozdo je s polja pirio topli vjetar, te se njihao 
korov kraj plotova, a jezero se nabiralo i mrštilo. 

— Krupni su pupoljci na višnjama, tek što ne 
procvatoše. 

— Samo ako mraz ne ofuri, bit će mnogo voća. 

— Vele, kada hljeb ne rodi, voća se naplodi! 
— Tako nekako izgleda u Lipcu, kao da se to 
,sprema!... — uzdahne ona tužno i suznim očima po- 
gleda u nezasijana polja. 

Brzo su svršili uvođenje, jer se dijete rasplakalo, 
a i Hanka se osjećala tako umorna, da je odmah, čim 
su se vratili kući, prilegla malko na krevet, ali nije 
još pravo ni odahnula, kad nahrupi Witek vičući: 

— Gazdarice, došli su u selo cigani! 

— Evo ti vraga, samo nam je to još trebalo, zovni 
Pietreka i pozaključavajte vrata, da nam što ne od- 
nesu. 

Izađe sva usplahirena pred kuću. 

Doskora se po selu razletio čitav čopor ciganka, 
poderanih, zamusanih, crnih kao kazani, s djecom na 
leđima, a nasriljivih, da te Bog sačuva; obilazile su 
prosjačeći, nudile se, da će gatati i silom su se gurale 
u sobu. Bilo ih je nekih deset, ali digle su galamu, da 
se po cijelom selu čulo. 

— ]J6zka, potjeraj guske i kokoši na dvorište, 
uvedi djecu u kuću, da ih ne ukradu! — sjedne na 
hodnik da čuva, a kad je opazila neku cigančuru, ka- 
ko je krenula u ljesu, nahucka na nju psa, Lapa se 
razbjesni i nije ju pustio, te joj se vještica zaprijeti 
batinom i nešto promrlja. 

— Eh, tvoje su mi kletve na nekoj strani, krad- 
ljivice! 

— Ne bi vas urekla, da ste ju pustili — šapne 
Jagna zlovoljno. 

— Ali bi nešto ukrala. Ne može se čovjek od njih 
obraniti, makar im gledao na ruke, a ako hoćete da 
vam vrača, potrčite za njima. 

Zacijelo je pogodila njene tajne želje, jer je Jagna 
otišla u selo i cijelo je to nedjeljno popodne išla za ci- 
gankama. Nije se mogla osloboditi nekog potmulog 

straha, niti svladati radoznalost, da joj gataju, stoput 
se vraćala kući i opet polazila za njima, dok nije tek: 
u sumrak, kad su ciganke krenule prema šumi, pri- 
mijetila, kako je jedna umišla u krčmu, ušuljala se za 
njom i s velikim strahom,  krsteći se svaki čas, dala 
sebi gatati, ne obzirući se na ljude, što su stajali kraj 
tezge. 

Naveče, poslije večere, skupiše se kod J6zke na 
hodniku djevojke razgovarajući o cigankama, i priča- 
jući, što su kojoj vračali; kako su Marysi Balcereko- 
voj prorekle, da će se udati za kopnje, Nastki veliki 
imutak i muža, Ulisi Sochinoj, da će ju zavesti mo- 
mak, onoj debeloj Weronki Bartekovoj prorekoše bo- 
lest, a Tereski soldatuši... 

— Zacijelo kopile! — zareži Jagustynka, koja je 
sjedjela po strani. 

Nisu se na nju osvrtale, jer je baš Pietrek sjeo 
k njima i stao im koješta pričati, kako cigani imaju 
svoga kralja, koji ide sav u srebrnim dugmetima, a 
tako ga slušaju, da bi svaki ciganin, kad bi mu oni 
za šalu samo zapovjedio, da se objesi, odmah poslušao 
i u isti tren to i učinio. : 

— Kralj kradljivaca, tako silan, a pse na njega 
huckaju — prošapće Witek. 

— Pasji nakot, pogani prokleti! — progunđa sta- 
ra i primaknuvši se, stade im pričati, kako cigani 
kradu djecu po selima. 

— Pa da budu crna, kupaju ih u vodi, u kojoj su 
kuhali jelšovinu, te ih kasnije ne bi ni rođena majka 
mogla prepoznati, a ciglom brišu sve do kosti ona mje- 
sta, gdje su djeca na krštenju dobila znak svetim 
uljem i tako ih naprosto pretvore u đavolčiće. 

— A vele, da znadu tako vračati i bajati, da je 
čovjeka strah o tome i govoriti! — zapišti neka dje- 
vojka. 

— Istina je, ako samo dahne na tebe, već su ti 
narasli brkovi lakat dugački. 

— Šalite se!... Vele, da je na seljaka iz slupske 
župe, kad je na njih nahuckao pse, neka ciganka samo 
bljesnula nekim ogledalom pred njegovim očima, pa 
je odmah oslijepio. 

— I kažu, da pretvaraju ljude u što im drago, 
čak i u životinje. 

— Tko se opije, taj se sam najbolje pretvori u 
svinju. 

— Eh, a onaj gazda iz Modlice, što je lani bio na 
proštenju, zar nije išao četveronoške i lajao?.. 

— Đavo ga je opsjeo, ali velečasni je iz njega is- 
tjerao vraga. 

— Isuse, na svijetu ima takvih stvari, da se čo- 
vjeku koža ježi!... 

— Jer zlo svuda vreba, kao vuk oko ovaca. 

Strah im prođe kroz srce i stisnuše se bliže jedno 
drugom, a Witek, sav dršćući od straha, tiho prošapće: 

— Ai kod nas nešto obilazi... 

— Ne brbljaj koješta, glupane! — otrese se Ja- 
gustynka. 

— Ja ne lažem, jer zbilja nešto obilazi po staji, 
dosipa obroke, konji ržu... a ide iza plasta, jer sam 
vidio, kako je Lapa onamo pojurio, režao, mahao re- 
pom i umiljavao se, a nikoga nije bilo. To zacijelo obi- 
lazi Kubina duša... dometne Witek tiše i obazre se na 
sve strane. 

— Kubina duša — prošapće ]J6zka i prekrsti se 
nekoliko puta. 

Zadrhtaše svi, zima im prođe kroz kosti, a kad su 
neka vrata zaškripila, poskočiše uzviknuvši. Hanka 
izađe na prag. 

— Pietrek, a gdje su ciganske čerge? 

— Kazivali su u crkvi, da sjede u šumi iza Bo- 
rynina križa. 

— Treba paziti noćas, da što ne odvedu. 

— Veli se, da blizu ne kradu. 

— Kako im kada pođe za rukom; i prije dvije 
godine su tamo bili, a Sochi su ukrali krmaču... Ne 
treba se u to pouzdavati! — upozoravala je Hanka, a 
kad se djevojke raziđoše, pazila je na momke, da za 
sobom dobro zatvore obor i staju, a vraćajući se zaviri 
još na očevu stranu, da li je došla Jagusia. ' 

— Potrči-der, J6zka, po Jagnu, neka dođe kući, 
ne ću danas da ostanu vrata preko cijele noći otvorena. 

J6zka se brzo vrati i javi, da je kod Dominikove 
mrak i da u selu gotovo već svuda spavaju. 

— Ne ću pustiti bitangu, neka ostane napolju sve 
do zore! — prijetila se Hanka zasunuvši vrata. 

Mora da je bilo već vrlo kasno, kad se, čuvši dr- 
manje vratima, izvukla iz kreveta, da otvori, ali us- 
tukne natrag, jer je iz Jagne udarila rakija. Mora da 
je bila prilično pijana, jer je dugo pipala, gdje je bra- 
va, a iz sobe se čulo, kako se spoticala o pokućstvo i 
kako se onako, kakva je bila, strovalila na krevet. 

— He, ni na proštenju se ne bi finije provela, no, 
no!... 

Ali ta noć nije mogla mirno proći, jer se u cik 
zore potreslo selo tolikom vriskom i naricanjem, da je 
svatko, tko je još spavao, žurno u košulji istrčao na- 
polje, misleći, da negdje gori. 

To se Belcerekova s kćerkama do neba derala, jer 
su joj lopovi izveli konja. 

U jedan se tren cijelo selo sjatilo pred kuću, a one, 
Posve izvan sebe, raskuštrane, plačući i naričući, kri- 
čale su, kako je Maryšia u zoru pošla da dospe obrok, 
a vrata stoje otvorena, štala prazna, a konja za jasla- 
ma nema. 

— Pomozi, dragi Isuse! spašavajte ljudi, spaša- 
vajte! vrištala je stara, čupajući se za kosu i lupajući 
se o plot, kao ptica u zamci. 

Dohrli kmet, poslaše po kneza, ali ga nije bilo kod 
kuće, prispio je tek iza nekoliko očenaša, ali jedva se 
držao na nogama, bio je pijan, pospan i posve bez svi- 
jesti, jer je počeo nešto gunđati i rastjerivati ljude, 
dok ga kmet nije uklonio ljudima s očiju. 

Ali slabo se tko osvrtao na njega u teškoj ovoj ne- 
volji, koja je kao kamen pritisla sve duše; neprestano 
su slušali pričanje, tapkajući od staje do puta i na- 


trag, ne znajući, što da urade, kao bez glave da su bili, 
tako strašno preplašeni, dok mije neka žena uzvik- 


nula: 

— To je cigansko maslo! 

— Istina je, u šumi su! jučer su njuškali! 

— Nitko drugi nije ukrao, nitko drugi! — prova- 
liše uzbuđeni glasovi. 

— Pojurite za njima i otmite, izmlatiti treba lo- 
pove! — poviče Gulbasova. 

— Uemekati ih treba zato! 


Golema krika provali prema suncu, što je baš iz- 
lazilo, stadoše čupati kolce iz plotova, mahati pesni- 
cama, muvati se na sve strane, netko je već pojurio 
naprijed vičući, kad se dočulo za novi slučaj. 

Kmetova žena dotrči plačući, da su im ukrali kola 
iz dvorišta. 

Zaprepastiše se kao da je tresnuo grom negdje u 
blizini, te su dugo samo uzdisali, širili ruke; sa zgra- 
žanjem se pogledavali. 

— Ukrali su konja i kola, no, to se još nije u selu 
dogodilo. 

— Neka je kaštiga pala na Lipce. 

— I svake nedjelje sve gore! 

— Prije se godinama nije toliko zlo dešavalo, ko- 
liko sada za ovo mjesec dana. 

(— A kako li će se to još svršiti, kako? — a 
su žene prestrašeno. 

Odjednom  nahrupiše za kmetom u Balcerekov 
voćnjak, gdje su se vidjeli konjski tragovi po rosi i po 
svježoj zemlji sve do kmetova štaglja; tamo su lopovi 
zapregli konja u kola i okruživši njivama izašli kraj 
mlinara na put, koji vodi u Wolu. 

Pola je sela krenulo slijedeći šutećki trag, koji se 
tek kod izgorjelih plastova, na zaokretu pod šumom, 
odjednom izgubio, i nije se više mogao naći. 

Ta je krađa uzbunila sve, pa premda je bio vrlo 
krasan dan, slabo se tko latio posla: obilazili su kao 
pofureni, zalamali rukama sažalijevajući Balcereko- 
vu, strahujući sve jače za svoje dobro. 

A Balcerekova je sjedjela pred štalom, kao kraj 


“kakvoga odra, sva nabrekla od plača i jedva dišući 


vapila kroz jauk: 

— O, dorate moj jedini, drago konjče moje, naj- 
bolji moj slugo! Tek mu je bila deseta godina, ja sam 
ga od ždrebeta othranila kao rođeno dijete, a oždrije- 
bio se iste godine, kad i moj Stacho! A što ćemo mi, 
sirotice, sada bez tebe, što ćemo? 

Naricala je tako tužno, da su žene mekša srca 
s njom zajedno zaplakale, ucviljene tolikim gubit- 
kom, jer bez konja je čovjek kao bez ruku, naročito 
sada u proljeće i kad još ni muževa nije bilo. 

Pa susjede posjedaše uz nju, stadoše je od sveg 
srca tješiti spominjući dorata i hvaleći ga mnogo. 

— Lijep je bio konj, snažan još, miran kao dijete. 

— Udario mi je dječaka, kumo, ali zbilja je bio 
valjan konj. 

— Istina, imao je kvrge na nogama i bio malko 
ćorav, ali uvijek bi za njega dali četrdeset banaka. 

— A obijestan je bio kao pas, zar nije svlačio pe- 
rine s plotova? a? 
,  — Treba mu para tražiti! — bolno su stenjale kao 
nad kakvim pokojnikom, a Balcerekova, kad bi pogle- 
dala na jasle, opet bi nanovo zaridala i ponovno bi ju 
tuga ščepala za grlo, prazna štala kao svježi grob sje- 
ćala ju je na neprežaljeni gubitak i na tešku krivicu. 
Umirila se tek, kad joj rekoše, da je kmet poveo Han- 
kinog Pietreka, župnikovog Waleka i mlinarovog slu- 
gu, pa da su krenuli kolima da traže konja od cigana. 

— Eh, traži vjetar u polju, tko ukrade, skriti 
znade. 


Već je bilo prilično kasno podveče, kad su se vra- | 


tili, kazujući, da nigdje nema ni traga, kao da si ba- 
cio kamen u vodu. 

I knez se javio u selu i premda se već mrak spu- 
štao, posadio je kmeta na kola i odvezao se, da javi 
žandarima i u kancelariji; a Balcerekova pođe s Ma- 
rysiom u obližnja sela, da traže na svoju ruku. 

No vratiše se bez ičega, samo su čule, da su i po 
drugim selima također učestale krađe. Tako je ljude 
pritisla još jedna teža nevolja, bojazan za svoje do- 
bro, pa je knez odredio stražu i u nestašici muškaraca 
morale su po dvije žene zajedno sa starijim dječacima 
svaku noć obilaziti i čuvati selo, a osim toga su i u 
svakoj kući napose pazili, sve su pak djevojke išle 
spavati u staje i obore. 

Ipak ni to nije pomoglo, a strah je još veći nastao, 
kad su uza sve to čuvanje odmah slijedeće noći lopovi 
ukrali suprasnu krmaču Filipki isprijeko vode. 

Naprosto se ne može opisati, što se dešavalo s tom 
siroticom: tako je očajavala, da ne bi mogla većma 
ni za djetetom, jer je ta krmača bila jedino njeno 
dobro, s kojim je računala, da će se prehraniti do 
žetve; urlala je tako, lupala se o zidove, da je strašno 

bilo pogledati. Poletjela je naričući čak i velečasnome, 
a on se smilovao, i dao joj čitav jedan rubalj i obećao 
joj jedno prase od onih, što će se tek u žetvu oprasiti. 

A narod već nije znao, što da počne i kako da 
spriječi krađe. Bio je to pravi pogrebni dan, a i vri- 
jeme se promijenilo, kišica je od jutros sipila, a teško 
je sivo nebo pritislo cijeli svijet, te je tuga zaokupila 
dušu, ljudi su zabrinuto obilazili, uzdišući i ražaloš- 
ćeni misleći sa strahom o tome, što ih čeka dojduće 
noći. 

Na svu se sreću baš predveče pojavio Rok i obi- 
lazeći po kućama objavljivao je čudnu novost, da čo- 
vjek naprosto nije mogao povjerovati. Veselo je pričao, 
da će u četvrtak, preksutra, doći susjedi u čitavoj četi 
da pomognu Lipcu u poljskim radovima. 

U prvi mah nisu mogli povjerovati, ali kad je i 
velečasni izišao u selo i najsvečanije to potvrdio — 
nastade radost, te se u suton, kad je kiša prestala i 
samo se kaljuže zacrvenile od zapadnog rumenila, što 
je prodiralo ispod magle, napuniše putovi odjekujući 
veselim poklicima. Po kućama uzavri žamorom, potr- 
čaše k susjedima, da pretresu tu novost i da joj se 
načude, zaboravivši potpuno na krađe i veseleći se 
srdačno toj nenadanoj pomoći, te je slabo tko straža- 
Tio te noći. 

Sutradan, čim je jedva nešto malo svanulo, cijelo 
je selo bilo na nogama; spremale su se kuće, laćali se 
pečenja kruha, spremali kola, rezali krumpire za sa- 
đenje, pošli u polje da razmetnu đubre, što je ležalo 
na gomilama, a u po nekoj se kući stadoše brinuti za 
jelo i pilo tih nenadanih gostiju, jer su znali, kako 
treba dočekati dostojno, gazdinski, te je mnoga kokoš 
i guska, namijenjena prodaji, platila glavom, a i opet 
dosta toga uzeše u zajam u krčmi i u mlinu, pa u 
Lipcu nastade život kao uoči velikoga sveca. 

A Rok, možda najradosniji od svih i duboko po- 
tresen, cijeli je dan obilazio selom, tu i tamo požuri- 
vao oko spremanja, a bio je tako sav sjajan i začudo 

" razgovoran, da mu je Hanka, koja je opet legla, osje- 
ćajući se bolesna, kad je Rok naišao k njima, tiho 
rekla: 

— Oči vam se sjaju, kao da imate vrućicu... 

— Zdrav sam, samo sam veseo, kao još nikada u 
životu. Pomislite: toliko će ljudi nagrnuti u Lipce na 
čitava dva dana, i posvršavat će najhitnije poslove. 
Kako se čovjek ne bi veselio? 

— Čudim se samo, što hoće badava, bez plaće da 
rade, samo za hvalu našu... to još nije bilo. 

— Dolaze da pomognu samo za hvalu vašu, kao 
što su pravi Poljaci i kršćani dužni! Istina, tako što 
još nije bilo, ali zato svijetom vlada zlo. Izmijenit će 
se još na bolje, vidjet ćete! Narod će doći k pameti, 
uvidjet će, da se nema ni na koga drugoga obzirati, 
da mu niiko ne će pomoći, nego jedino on sam sebi, 
pomažući jedan drugoga u nuždi. A onda će narod 
porasti preko svih zemalja kao kakva nesavladiva 
šuma i njegovi će se neprijatelji izgubiti kao snijeg! 
Vidjet ćete, stići će to doba! — klicao je sjajući se, 
ruke je nekuda ispružio, kao da je ljubavlju htio 
obujmiti čitav narod i ljubavlju ga povezati u neraz- 
dvojivu vezu... : 

Ali je odmah pobjegao, čim ga je počela ispiti- 
vati, tko je stvorio to čudo, da oni dolaze u pomoć? 
Obilazio je po selu, jer je do kasne noći bilo svijetlo 
po kućama zato, što su djevojke spremale gotovo sve- 
čano ruho, nadajući se, da će sutra doći i nekoliko 
momaka. 

A sutradan, tek što je zora obijelila krovove, selo 
je već bilo pripravno, iz dimnjaka se pušilo, djevojke 
su kao lude jurile između kuća, a dječaci se ljestvama 

uzventrali na sljemena kuća izgledavajući prema pu- 
tovima. Svečana se tišina spustila na selo. Nastao je- 
oblačan dan, bez sunca, ali topal i nekako čudnovato. 
pun čežnje. Ptice su mahnito cvrkutale po voćnjacima, 


“a ljudski glasovi pritihnuše lebdeći teško u tom ugri- 


janom vlažnom zraku. 

Dugo su čekali, jer tek kad je odzvonilo na misu, 
muklo zatutnješe putovi, a iz modre rijetke magle sta- 
doše se javljati redovi kola. 

— Stižu iz Wole! 

— Stižu iz Rzepaka! 

— Stižu iz Debice! 

— Stižu iz Przyleka! 

Vikali su sa svih strana i potrčali, tko će brže pred 
crkvu, gdje su već stigla prva kola, a doskora se cio 
prostor pred crkvom napunio ljudima i kolima. Se- 
ljaci, svečano obučeni, skakali su s kola dobacujući 
pozdrave ženama, što su pristupale sa svih strana, a 
djeca su, kao uvijek, udarila u viku, opkolivši prido- 
šlice. s 

I odmah pođoše na misu, jer su u crkvi već za- 
brujale orgulje. 

A čim je svećenik svršio, gotovo se cijelo selo pro- 
sulo iza grobljanskih vrata kraj tornja, gazdarice istu- 
piše naprijed, djevojke se užurbaše po strani tražeći 
pogledima momke, a najamnice se stisnuše napose u 
gomilu kao jarebice, ne usuđujući se stupiti bliže pred 
lice velečasnoga, koji se smjesta pojavio, sve ih po- 
zdravio i zajedno s Rokom počeo raspoređivati, koji 
će u koju kuću poći da radi, pazeći pri tome, da bo- 
gatije smjeste kod bogatijih. 

U jedan je tren sve bilo rapoređeno i nije prošlo 
ni pol sata, a već su razgrabili svaki svoje, pred 
crkvom ostadoše samo uplakane najamnice, koje su 
uzalud čekale, da im netko bude pridijeljen, po selu 

pak nastade rusvaj: uznesoše klupe pred kuće, brzo 
ponudiše južinu i pogostiše rakijom, da se što prije 
sprijatelje. Djevojke su veselo dvorile, jedva taknuvši 


jelo, jer je bila većina momaka, koji su se tako do-' 


tjerali, kao da su došli na zaruke, a ne na posao. 


Nije bilo vremena za razgovor, toliko su samo go- 
vorili, da se zna, iz kojih su sela i kako se zovu, pa i 
jeli su sasvim malo, izgovarajući se veoma uljudno, 
kako još nisu zavrijedili obilatoga obroka. 

I doskora su se počeli razilaziti po poljima pod 
vodstvom žena. 

Kao da je nastao svečani blagdan na svijetu. 

Pusta i obamrla polja oživješe, odjeknuše glasovi, 
iz svih se dvorišta izvezoše kola, svim stazama pote- 
goše plugovi, svim međama krenuše ljudi, kroz voć- 
njake i preko polja digoše se poklici, poletješe veseli 
pozdravi, zarzaše konji, zadrndaše rasušeni točkovi, 
zaštekitaše psi trčeći ludo za ždrebadi, a bujna, snažna 
radost napuni srca i pronese se zemljom — na krum- 
pirištima, na ječmeništima, na strništima, na korovom 
obraslim plandištima stajahu u veselom žamoru, razgo- 
varajući bučno i glasno, kao da će zaplesati. 

Odjednom se utiša sve, bičevi ošinuše, ždrepča- 
nici zaškripiše, konji se napregoše, a zarđani još plu- 
govi stadoše se polagano zabadati u zemlju i izvalji- 
vati prve crne i svjetlucave grude. Narod se uspravi, 
zahvati daha, prekrsti se, pogledom okruži po poljima, 
prigne se i lati se posla i rada. 

Prava pobožna i sveta tišina zaokupila je polja, 
*kao da se započela misa u toj beskrajnoj crkvi, narod 
se ponizno priljubio slogovima, pritihnuo, i sa srdač- 
nim uzdahom bacao sveto, plodno zrnje, sijao trud za 
plodonosno sutra, potpuno se i predano prepuštao majci 
zemlji. 

Hej! opet oživješe lipčanska polja, dočekaše 
gazde, za kojima su čeznula, a kuda si okom zahvatio 
od mrkih šuma sve do pograničnih uzvisina polja, po 
svoj zemlji u onom sivo-zelenkastom zraku, kao pod 
vodom, zarojiše se crvene suknje, isprutane hlače, bi- 
jele surke, prignuti konji pred plugovima i kola po 
međama. 

Kao da je pčelinji roj pao na mirisnu zemlju, i 


“žustro se rojio u tišini blijedoga proljetnoga dana — 


samo su ševe glasnije pjevale, lebdeći negdje nevid- 
ljive, a i vjetar bi kadšto pirnuo, potresao drvećem, 
razotkrio ženama suknje, pomilovao raž i pobjegao 
hihoćući. 

Mnogo su sati radili bez odmora, a počinak im 
je bio tek u tome, da bi netko protegnuo leđa, odah- 
nuo i opet se prignuo nad brazdu. Kako ni preko : 
podneva nisu sišli s njiva, sjedoše samo na međama, 
da se nahrane iz dvojaka i da odmore kosti, ali čim se 
namiriše konji, latiše se plugova, ne ljenčareći i ne 
oklijevajući. Tek kad se spustio suton, počeše se vra- 
ćati s polja. 

Smjesta zasjaše kuće i uzavreše žamorom i vre- 
vom, cijelo selo bljesne u odrazu svijetla, što je do- 
piralo iz prozora i kroz otvorena vrata na put. U sva- 
koj su se kući užurbali oko spremanja i večere. Na- 
stade galama, dovikivanje, rzanje konja, škripanje 
vrata, blejanje teladi, gakanje gusaka, koje potjeraše 
u hlijev, dječja vriska, cijelo je selo brujalo i i treptalo 
tim čudnovato radosnim nemirom. 

Stišalo se tek onda, kad gazdarice pozvaše k zdje- 
lama, a tako su osobito častili goste, da su ih posadili 
na prvo mjesto, primičući im ono, što su najbolje imali, 
a nisu žalili ni rakije... 

Po svim su kućama večerali, svuda su se kroz 
otvorene prozore i vrata vidjele uokrug skupljene 

glave i usta, kako se miču, čulo se struganje žlica, a 
miris pržene slanine osjećao se na putu, da je čovjeka 
u nosu zasvrbilo. 

Samo Rok nije nigdje duže zasjeo, išao je od kuće 
do kuće, sijao dobru riječ, razgovarao se i pošao dalje, 
k drugima, kao brižan gazda, koji na sve podjednako 
pazi, poput cijelog sela pun radosti, a možda još ra- 
dosniji od svih njih. 

I kod Hanke se osjetio današnji blagdan, jer prem- 
da joj nije bila potrebna pomoć, da drugima odlakša, 
pozvala je k sebi dvojicu iz Rzepaka, koji su radili 
kod Weronke i Golebiove. 

Njih je izabrala, jer su se Rzepčani smatrali ple- 
menitašima. 

U Lipcu su se doduše uvijek podsmijevali tom 
njihovom plemstvu i nisu do njih držali ni koliko do 
pasje šape, smatrajući ih gorima od gradskih odrpa- 
naca i »privrednika«, ali kad su ušli u kuću, Hanka 
primijeti odmah, da je to drukčiji soj ljudi, odličniji. 

Bili su sitni i kržljavi, obučeni na gradsku u crne 
dugačke kapute, ali veoma ozbiljna lica; brci su im 
stršili kao snopovi konoplje, a očima su vrtjeli po- 
nosno, no ipak su bili razgovorni, ponašali se fino, go- 
vorili sasvim gospodski. Uljudan je to bio marod, jer 
su sve učtivo hvalili, a svakoga su znali riječima za- 
okupiti, te su žene upravo rasle od zadovoljstva... 

Hanka je dala prirediti obilniju večeru i postaviti 
im na stolu, pokritom čistom plahtom. 

Pomno ih je dvorila i svima je zapovjedila, da 
prema njima iskazuju poštovanje, te su oko njih išli 
gotovo na prstima, pogađajući po njihovim očima, što 
im treba, a Jagna kao da je posve izgubila glavu, 
Idotjerala se kao za proštenje, sjela i zagledala se u 
mlađega kao u kakvu svetu sliku. 

— Ima on svoje dvorkinje, a na bose ne će ni po- 
gledati — šapne Jagustynka, a Jaguš, sva u jednoj 
vatri, pobježe na svoju stranu. i 

Baš je bio unišao Rok i stao se obzirati, gdje da 
sjedne. i 

— Tomu će se najviše začuditi naši seljaci, što 
su ljudi iz Rzepaka došli da pomažu Lipcu! — reče 
Rok tiho. 

— Nismo se radi svoje stvari potukli u šumi, pa 
nitko od nas ne goji mržnje — odgovori stariji. 

— Ali uvijek se dešava, kad se dvojica pobiju, 
da treći korist izvuče! 

— Istina je, Roče, ali ako se dvojica slože u pri- 
jateljstvu, onaj treći bi mogao prilično dobiti po glavi, 
— zar ne? 

— Mudro zborite, gospodine Rzepecki, mudro... 

— A što je danas stiglo Lipce, to sutra može za- 
teći Rzepke. 

— I svako selo, gospodine Rzepecki, ako se, mjesto 
da se međusobno potpomognu i zajednički brane, sva- 
đaju, cijepaju i iz inata prepuštaju neprijatelju. Mu- 
dri su i prijateljski susjedi kao obrambeni plotovi i 
zidovi: svinja ne može kroz njih proći, niti polja iz- 


rovati... 


— Kod nas se to već zna, Roče, samo što seljaci 
to još ne vide i odatle nas bije nevolja... 
— I tomu već dospijeva vrijeme, gospodine Rze- 


opecki: dolaze k pameti... 


Odmah iza večere izađoše na hodnik, gdje je već 
Pieitrek svirao u gusle djevojkama, što su se bile sku- 
pile, da slušaju. 

Nastalo je tiho i toplo veče, magle su bijelim ko- 
žusima pokrile lugove, vivci su cvilili s mokrih livada, 
mlin je klepetao na svoj način; a kadšto bi zašumilo 
drveće. Nebo je bilo visoko, ali zatrpano tamnim obla- 


203 














































































































činama, pa su samo na rubovima njihovim prodirali 
mjesečevi traci, a mjestimice, iz dubokih provalija, 
jasno su sjale zvijezde kao u bunaru. 

Selo je zujalo kao košnica prije rojenja. Do kasno 
doba žarili su se svi prozori, do kasno doba je po lje- 
sama i putovima šuškalo tiho šaputanje i odzvanjao 
veseli smijeh; djevojke su kesile zube momcima i ra- 
dosno su s njima hodale kraj jezera, a starije su po- 
sjedale s gazdama po pragovima, ozbiljan razgovor 
provodile, uživajući u hladovini i odmoru. 

A sutradan, tek što se nebo zorom zarumenilo, još 
za niskog plavkastog svitanja, stadoše se dizati oda 
sna i spremati se na posao. 

Sunce je lijepo svanulo i svijet je, kao da je sav 
od srebra, posut injem, planuo sav u jednoj vatri, mo- 
krim iskrama i hladnim, svježim jutrom. Ptice zacvr- 
kutaše snažnim glasom, zašumiše drveta, zažuboriše 
vode, podigoše se glasovi ljudski, i vjetar, koji je po- 
iresao grmljem, raznosio je po selu širopot, dozivanje. 
riku, djevojačko pjevanje, što bi negdje zatreptalo, i 
svu tu galamu i žurbu ljudi, koji polaze na posao. 

Nad lugovima su još ležale magle, bijele kao sni- 
jeg, samo su se prorijedile na više položenim njivama, 
ipresijecane i rastjerane sunčanim bičevima, pušile su 
se prije buđenja i bujajući kao pupovi, a narod je 
polagano stizao sa svih strana na rosne, sanjive slo- 
gove, utapao se u suncem proikanu maglu i tiho se 
priljubio uz brazde — jer od zemlje, od drveća iz sive 
daljine, od voda, što su vijugavo bljeskale, dd magle 
i od neba, što je uzdizalo žarku kružnicu sunca — 
preko cijeloga svijeta navalilo je takvo proljeće i iz- 


“bijala tolika žar snage i opojnosti, da je čovjeka u 


prsima davilo, da je duša drhtala od takve presvete 
radosti, kakva se samo roni u tihim suzama, kakva se 
samo iskazuje uzdahom ili klecanjem pred tim pro- 

ljetnim čudom, koje se očituje i u najneznatnijoj 
travčici. 

I mnogi se od njih dugo ogledavahu oko sebe, 
krsteći se pobožno, šapćući molitvu i laćajući se u tišini 
posla; pa kad je zazvonilo na misu, svi su već bili na 
svojim mjestima. 

Magle su se brzo raspršile i polja se protegoše u 
sunčanom sjaju, dokle je god moglo segnuti oko po 
lipčanskim zemljama, ispresijecanim pojasima zelenih. 
zimskih usjeva, a svuda su se crvenile suknje, orali 
plugovi, drljale brane, kojima su upravljale djevojke, 
migoljili redovi žena, što su sadile krumpire, a nagu- 
sto su crnim i dugim slogovima hodali seljaci, opasani 
pregačama, malko pognuti, nabožnom i podatnom 
kretnjom ruke sijući zrnje u nabrekle, oplođenja 
željne njive... 

A svi su radili tako gorljivo, da ni glave nisu di- 
zali, te i ne primijetiše velečasnoga, koji se odmah po- 
slije mise pojavio kraj svoga sluge, što je orao kraj 
puta, a zatim je začudo krenuo brazdama, veselo po- 
zdravljao, nudio burmutom, po nekome dao i cigaretu, 
ovdje dobacio po koju ljubeznu riječ, tamo pomilovao 
dječje glavice i pošalio se s djevojkama, drugdje bi 


pak grumenom zemlje potjerao jato vrabaca, što se 


spustilo na posijani ječam, a često bi prvu šaku žita 
blagoslovio križem, ili bi i sam bacio sjeme, požurivao. 
svuda, da brže svrše, te ni jedan nadglednik ne bi to 
bolje mogao. 

I odmah iza objeda prionuo je zajedno sa svima 
poslu, tumačeći ženama, premda je danas Markovo, 
da će procesija biti tek u oktavi, trećega maja. 

— Danas nije zgodno, šteta je vremena, jer drugi 
put nam ljudi ne će doći da pomognu. 

Tako je razlagao, a nije se maknuo s polja sve 
do kraja dana, potpregnuo je reverendu, podštaplji- 

vao se batinom, jer je morao da vuče tešku trbušinu, 
i neumorno je obilazio, a samo kadšto sjeo na međi, 
da s čela obriše znoj i da odahne. 

Od srca su mu bili skloni i pod njegovim okom 
tekao je posao regbi brže i lakše, a ljudi su smatrali 
čašću, što ih velečasni sam glavom nadzire. 

Sunce se već crveno i puno spustilo nad šume, 
zemlja se gasila, a daljine se stadoše plavjeti, kad su 
svršivši najhitnije poslove, počeli da se vraćaju u selo; 
žurili su se, da još za dana stignu kući. 

Mnogi su i na večeri zahvalili, samo su makar što 
na brzu ruku prigrizli, a drugi se žurno latiše zdjela 
na vrijeme postavljenih, konji pak, upregnuti u kola, 
rzali su pred kućama. 

Župnik je ponovno izišao u selo zajedno s Rokom, 
obišao ih sve i svakomu seljaku napose još jedanput 
zahvalio za usrdnu pomoć, iskazanu Lipčanima. 

— Jer što dadeš potrebnomu, kao da si dao sa- 
mom Isusu! No, velim vam, premda niste brzi u da- 
vanju za misu, premda ne mislite na potrebe crkve, 
premda već godinu dana govorim, da mi je procurio 
krov u župnom dvoru, ipak ću se svaki dan moliti za 
vas, za vašu plemenitost, koju ste iskazali Lipčani- 
ma... — govorio je sa suzama cjelivajući glave, što 
su se pred njim kraj puta prigibale. 

Baš su bili kraj kovačnice i skretali na drugu 
stranu sela, kad im stadoše na put zaplakane najam- 
nice s Kozlovom na čelu. 

— Molim vas, velečasni, došle smo da zapitamo, 
ne će li i nama ljudi pomoći? 

Započela je bahato uzdignutim glasom. 

— Jer smo čekale, i da i na nas dođe red, a oni 
već odlaze... 

— I mi ćemo, sirotice, ostati bez ikakve pomoći... 
— rekoše u jedan glas. 

Župnik se zbuni i sav pocrveni. 

— A što vam ja mogu? ... nije dostajalo za sve.... 
i ovako su čitava dva dana pošteno pomagali... no, 
kažem vam — zamuca, ne znajući, u koju da pogleda. 

— Da! pomagali su, ali samo gazdama, bogata- 

.šima..+ zajeca Filipka. 

— Nama se nije nitko požurio da pomogne, kao 
kao da smo gubave... 

— Nikoga ne će zaboljeti glava zbog nas siro-. 
lica... 

— Bar da je došlo nekoliko plugova za krumpire, 
ali ni to nije! — šaptale su sa suzama. 

— Drage moje... oni već odlaze... no... udesit 
će se to već nekako... istina... da jei vama teško... 
udesit će se... 

— A kako da dočekamo tu pomoć?... a ako još 
ni tih krumpira ne zasadimo, onda možemo samo uže 
da potražimo! — zavapi Gulbasova. 

No, kažem vam, da će se udesiti... dat ću vam 
svoje konje, makar na čitav dan, samo mi ih ne iz- 
mučite... a zamolit ću i mlinara, kneza, Borynovi će 
možda dati... 

— Možda! Čekaj, magarče, dok trava naraste! 
Hodite, žene, ne cmizdrite badava! ... da vam ne treba, 
velečasni bi vam pomogao... Za gazde ima svega, a 
ti, sirotinjo, grizi kamenje i suze gutaj! Čobanin se 
brine samo za ovnove, jer ih striže, a što će s nas da 
oguli osim naših (ši! — zine Kozlova, te župnik za- 
čepi uši i ode. 

Skupiše se u gomilu i gorkim su suzama plakale 
naričući glasno, a Rok ih je tješio, kako je znao i do- 
brodušno obećao, da će im dobaviti pomoć, poveo ih 
negdje kraj plota, jer su se već počeli razilaziti na 
sve strane, putovi se zacrnješe od konja i ljudi, kola 
Zaštropotaše, a sa svih su pragova letjele tople riječi 
zahvalnosti. 

— Bog vam platio! 

— Zbogom pošli! 

— Uzvratit ćemo vam još u zgodan čas! 

— A svake nedjelje naiđite k nama kao rođa- 
cima! 

— Pozdravite kod kuće! I dovedite nam svoje 
žene! 

— Zbogom ostajte, rodilo vam polje, dragi ljudi! 
— vikali su mašući kapama i rukama. 

Djevojke i sva djeca, koliko ih je bilo, otpratiše 
ih do nakraj sela i idući uz kola. Najviše ih je išlo 
prema topolovom putu, jer su onim putem stigli čak 
iz tri sela. Kola su išla polagano, razgovarali su ve- 
selo, često bi šaleći se prasnuli u smijeh. 

Mrak se već prosipao, večernje se rumenilo gaslo. 


- samo su još vode gdjegdje crveno gorjele, magle se 


smotaše po lugovima, a večernja se proljetna tišina 


rasprela nad zemljom. Negdje daleko stadoše žabe 


složno kreketati... 
Otpratiše ih do raskršća uz smijeh i ciku, no prije 
još no što zakasaše konji, zapjeva jedna između dje- 


* vojaka za njima: 


»Kad ćemo se navijestiti? 
Slušaj, kako tata hiti, 
Da sve tutnji most — 

Da, dana! 


Da sve tutnji most!« 
A momci im, okrenuvši se s kola, uzvratiše: 
»Proscima je sada zima, 
Navještaj se samo prima 
Na veliki post... 
Da, dana! 
Mladi su glasovi odzvanjali preko rose i veselo 
plovili nad čitavim svijetom. ' 

VII 
Ljudi se vraćaju! 
Taj je glas tresnuo kao grom i raznio se po Lipcu 
kao plamen! 
Je li to istina? A kada? I kako?... 
Nitko još nije znao. 
Samo to se zasigurno znalo, da je općinski redar, 


“koji je još prije izlaska sunca jurio knezu s nekim 


papirom, rekao to Klebovoj, kad je baš tjerala guske 
na jezero, a ona se toga časa s tom novošću bacila k su- 
sjedima, Balcerekove su pak razvikale najbližim ku- 
ćama, pa nije prošla ni jedna »Zdrava Marija«, a već 
je čitavo Lipce ustalo na noge, dršćući radosnim ža- 
morom, da je sve uzavrelo po stanovima. 

A bilo je još rano, jedva je prvo svijetlo probilo, 
svanjivao je rani svibanjski dan, samo nekako crn i 
mokar; kiša je sipila kao kroz gusto sito i tiho padala 
na rasćvjetane voćnjake. 

— Ljudi se vraćaju! Ljudi se vraćaju! — provali 
krik iznad sela, bučno preleti preko voćnjaka, iz sva- 
ke kuće odjekne kao zvono, iz svakoga srca zasuklja 
kao plamen i zaori se iz svakoga grla. 

Dan tek što je svanuo, a selo je uzavrelo kao na 
proštenju; djeca izletješe na put vičući, lupala su vra- 
ta, žene se odijevale na pragovima izgledavajući čez- 
nutljivo kroz rasevjetano drveće i kroz kišu, što je za- 
stirala daljinu. 

— Svi se vraćaju! Gazde, sluge, momci, svi! Već 
idu! već su izišli iz šume, već šu na topolovom putu! — 
dovikivale su naizmjence, sa svih su se pragova čuli 

povici, a vatrenije žene istrčaše kao mahnite, negdje 
se već začuo plač i bahat nogu onih, koje su već potr- 
čale njima ususret... 

Cokule su samo gazile po blatu, koje je brizgalo, 
izlazile su žene iza crkve na topolov put — ali na du- 
gačkom promočenom putu stajale su samo mutne ka- 
ljuže i sivili se duboko usječeni kolosjeci. 

Ni žive duše nisi mogao nazreti ispod pocrnjelih 
od kiše topola. 

Premda su bile ljuto razočarane, ipak bez pro- 
mišljanja i trkom pojuriše na drugi kraj sela iza mli- 
na, na put prema Woli, jer su se oni mogli vratiti i 
s one strane. : 

Ali badava, i tamo je bilo pusto! Kiša je šibala i 
sivom koprenom zastirala široku grbavu cestu; od gli- 
ne zaprljana voda curila je kroz jarke, brazdama šu- 
mila, a i cestom su jurili zapjenjeni potoci, a rascvje- 
tano trnje, što je obrubljivalo zeleno polje, pokunjilo 
je svoje ozeblo cvijeće. 

— Vrane lete visoko, kiše će proći! — reče neka 
žena, koja je uzalud izvirivala. 

Krenuše još malko dalje, kad se od strane izgor- 
jela majura nazreo neiko na putu, približujući se 
k njima. 

Bio je to slijepac prosjak, poznat svima; pas, koji 
ga je vodio na uzici, bijesno je zalajao i stao nasrtati, 
slijepac pomno prisluškivao spremajući se batinom na 
obranu, ali kad je čuo razgovor, umiri psa i nazvavši 
im Boga, reče veselo: 

— Primjećujem, da je to lipčanski svijet... a? 
I kao da vas ima mnogo... 

Opkoliše ga djevojke i stadoše u isti mah sve go- 
voriti. 

— Svrake me napadoše i sve se odjedanput deru! 
— progunđa prisluškujući pomno na sve strane, kad 
su se bliže primakle. 

Vraćale su se u gomili, u sredini se vukao prosjak 
njišući se na štakama i hromim nogama, a ispruživši. 
naprijed krupno svoje slijepo lice. 

Obrazi su mu bili crveni i ugojeni, oči zastrte 
mrenom, obrve sijede i čupave, nosina kao surla, a tr- 

« bušina prilično napeta. 

Strpljivo je slušao, a kad je razabrao, o čemu se 
radi, prekine njihovo klepetanje: 

— S tim sam glasom i pohrlio u selo. Neki mi je 
nekršteni stvor potajno rekao, da se Lipčani danas vra- 
ćaju iz kriminala! Rekao mi jučer, a ja kao mislim u 
sebi, sutra ću prije dana skoknuti i prvi javiti. Kako 
i ne bi, treba tražiti takvo selo, kao što je Lipce! A 
koje to idu kraj mene? — jer ne mogu poznati samo 
po glasu! 

— Marysia Balcerekova!.... Nastka Golebiova! 

... Ulisia kmetova! ... Klebova Kasia!... Sikorina 
Hanusia! — kliknuše one. 

— Ho! ho! izišao je pravi cvijet djevojački! čini 
mi se, da ste se živo zaželjele momaka, a morate se za- 
dovoljiti starcem!... he? 

— Nije istina! izašle smo pred oceve, — kliknuše 
one iza glasa. 

— Zaboga, i ako sam slijep, nisam gluh! — i dub- 
lje natapi šubaru. 

— Govorilo se u selu, da već idu, pa smo potr- 
čale u susret! 


— A baš nikoga nema! 

— Još je odveć rano; dobro će biti, ako gazde 
stignu u podne, jer momci možda ne će stići ni do ve- 
Gera... 


— Kako? ako ih zajedno puste, onda će i zajedno 
doći! 

— A možda će se zadržati u gradu!... Zar tamo 
ima malo djevojaka?... zar im je tolika nužda, da 
se k vama žure?... he! he! — bockao ih šaleći se. 


— Pa neka se zabavljaju! nitko ne će za njima 
zaplakati! 

— Jest, ima dosta u gradu takvih, koje su pošle 
u dojkinje, ili lože peći kod židova... takve će ih rado 
primiti — prošapće Nasika mrko. 

— Koji voli gradske dronjke, za takvoga nijedna 
ne mari! 

— Davno, djede, niste bili u Lipcu? — zapita 
jedna. 

— Da, dosta davno, nekako još od jeseni! Prezi- 
mio sam kod milosrdnih ljudi, a najgoru zimu sam 
proveo u dvoru. 

— Možda u WGlki? kod našega vlastelina? 
zar ne? 

— Da, u Wdlki! Ja sam tamo uvijek na dobroj 
nozi s vlastelinima i s dvorskim psima: poznaju me i 
ne će mi nanijeti nikakva zla! Dali su mi toplo mje- 
sto u zapećku, jela, koliko sam mogao u sebe natrpati, 
cijelo sam vrijeme pleo užeta od slame i Boga hvalio. 
Tako sam se okrijepio, a i moj pas se prilično pot- 
kožio! Ho! ho! pametan je vlastelin: on drži uz pro- 
sjake i zna, da će uvijek dobiti badava i torbu idši.:. 
he! he! — glagoljao je bez prestanka, trbuh mu se tre- 
sao, a vjeđe mu se širom otvarale od smijeha. 

— A Gospodin Isus evo dade proljeće, dosadiše 
mi odaje i dvorske kerefeke, zaželio sam se potleušica 
i prostranoga svijeta... He, kišica se prosipa kao či- 
sto zlato, topla i obilna i plodovita, a svijet miriše po 
mladoj travi... Kamo to jurite, djevojke?! 

kam primijeti, da su otišle ostavivši ga pred 
mlinom. 

— Djevojke! 

Ali nijedna se nije odazvala: ugledale su žene, što 
su krenule uz jezero prema kneževoj kući, i poletješe . 
onamo. 

Već se pol sela tamo skupilo, da čuju, što je i kako 
je zapravo. 

Knez je valjda ustao malo prije, jer je sjedio na 
pragu samo u hlačama, omatao obojcima noge i vikao 
ženi, da mu donese čizme. 


Žene nahrupiše k njemu vičući, zasopljene, zabla- 
ćene, niti umivene niti počešljane, a sve su jedva di- 
sale od nestrpljivosti. 

Pustio ih, da se izgovore, obuje čizme namazane 
salom, umije se u trijemu i pričešljavajući kosu pred 
otvorenim prozorom dobaci im podrugljivo: 

— Žuri vam se k muževima, a? Ne bojte se, da- 
nas će se sigurno vratiti. Majko, deder onaj papir, što 
ga je redar donio... tamo je iza slike. 

Okretao ga je pond pa kvrenuvši pd njemu 
prstima, reče: 

— Piše jasno i razgovijetno... »Tako i tako se- 
ljaci sela Lipce, općine Tym6w, kotara... .« evo čitajte 
same! Kad vam knez kaže, da se vraćaju, onda mora 
da je tako. 

Dobaci im papir, koji je išao od ruke do ruke, a 
premda nijedna nije ni slova mogla razabrati, jer je to 
bio službeni spis, stisnuvši se oko njega s nekom plaš- 
ljivom radošću, kao da gledaju u svetu sliku, dok nije 
došao Hanki do ruke, koja ga prihvati kroz maramu 
i vrati knezu. 

— Kume, vraćaju li se svi? — zapita mo 

— Piše, da se vraćaju, dakle se vraćaju! 

— Cijelo su selo odveli zajedno, pa će ih i zajed- 
no pustiti! — oglasi se neka žena. 


. 

— Uđite, kumo, pokisli ste malko! — pozove je 
kneževa zena, ali Hanka nije htjela, nego prebaci ma- 
ramu na čelo i prva krene kući. 

Išla je polagano, jedva je disala od radosti i od 
straha u isti mah. 

»Pa da, i Anteka će pustiti kući, pa dal« — pomi- 
sli ona naslanjajući se svaki čas na plot, jer ju je ne- 
što u utrobi tako steglo, da je gotovo pala. Dugo je 
hvatala dah vrelim usnama... Ne, još joj nije bilo do- 
bro, nego nekako čudnovato mučno. »Vratit će se An- 
tek, vratit će se!« — radost ju je nadimala, te je htjela 
zaviknuti, ali u isti ju čas stade prožimati nekakav 
strah, nesigurnost, neka još posve mračna bojazan. 

Išla je sve sporije i teže, uklanjajući se uz plot, 
jer su cijelim putem jurile žene, bučno trčale, smijući 
se, derući se, sjajne od radosti, ne obazirući se na kišu, 
pa su se skupljale kraj kuća i kraj jezera u živom 
TAZgOVOrU. 

Stigla ju je Jagustynka. 

— Dakle već znate! no, to mi je novost! Čekali 
smo tu vijest svaki dan, a kad je stigla, pogodila nas 
kao toljagom po tjemenu. Vraćate li se od kneza? 

-— Potvrdio je to, čak je i pročitao s papira. 

— Ako je pročitao, onda je sigurno! Hvala ti, Go- 
spode, vratit će se naši sirotani, vratit će se gazde! — 
šaptala je toplo, šireći ruke. 

Suze joj se prosuše iz izblijedjelih očiju, te se 
Hanka začudila. 

— Mislila sam, da ćete psovati, a vi u plač, no, 

no!... 
: — Što je vama?! sada da psujem! Čovjek samo 
kadšto od nužde popusti jeziku, ali u srcu se nalazi 
nešto drugo, pa htio čovjek ili ne htio, mora se s dru- 
gima radovati, pa i žalostiti... Ne može čovjek da 
živi izvan svijeta, ne može... 

Prolazile su kraj kovačnice, čekići su bučno uda- 
rali, crvena je vatra buktala s ognjišta, a kovač je na- . 
bijao obruč na točak kraj zida. Opazivši Hanku, us- | 
pravi se i upilji pogled u njeno grozničavo lice. 


— No dakle?... Lipce je dočekalo blagdan!... 
vraćaju se, vele, neki. 

— Svi se vraćaju, knez je pročitao! — ispravi ga 
Jagustynka. 


— Svi? Ubojice valjda ne će tako odmah pustiti, 
ne će... 
Hanki se zavrijelo u glavi i čudo da joj srce nije 


.puklo od boli, ali ona izdrži udarac i odlazeći reče mu 


strašnom mržnjom: ' 

— Dao Bog, da ti se ta pasja jezičina prilijepi o 
nepce! 

Požuri se bježeći od njegova smijeha, koji ju je 
hvatao. za srce kao pandžama. 

Tek se na hodniku obazrela oko sebe. 


— Curiicuri... teško će biti s plugom izaći na 
polje. 

Pretvarala se, kao da je mirna. 

— Jutarnja kiša i stare babe ples — ne traju 
dugo. 


— Trebat će saditi krumpir motikom. 

— Žene tek što nisu došle, zakasnile su zbog ove 
novosti, ali će doći... bila sam kod njih sinoć, sve su 
obećale, da će doći, da odrade. 

U sobi je već plamsao oganj; bilo je toplo i vid- 
nije nego napolju. J6zka je ljuštila krumpire, a dijete 
se iza glasa deralo, mada su ga zabavljala starija 
djeca. Hanka poklekne kraj kolijevke i poče dojiti 
dijete. 

— J6zka, neka Pietrek namjesti daske, vozit će 
đubre od Florke na ono polje kraj Paczešove raži. Dok 
prođe kiša, izvest će nekoliko kola... zašto da badava 
bazdaliče! 

— Kod vas ne može nitko da se ulijeni. 

— Jer ni ja ne žalim svojih nogu! — ustane i za- 
kopča grudi. 

— Eh, gotovo sam kao na smrt zaboravila, danas 
je poslije podne mali blagdan! Župnik je navijestio 
procesiju, koju je odgodio od svetoga Marka na okta- 
vu... 

— Pa procesije su samo na križne dane!... 

— 5 prodikaonice je navijestio za danas, pa mora 
biti, a i bez križnih dana može se ići na raskršća pod 
raspela i svetiti granice. 


— Momci će danas izvući batina na mrginjima!. 


— bocne J6zka Witeka, koji je baš unišao. 

— Idu, već idu! Požurite se za njima i odredite, 
što treba. Ja ću ostati kod kuće, spremiti i prirediti 
južinu. J6zka i Witek nosit će krumpire u polje! — 
određivala je Hanka pogledavajući u težakinje, koje 
se, zamotane ponjavama i maramama, te su im se je- 
dva vidjele oči, s košarama na ruci i s motikama, sku- 
piše kraj zida otresajući cokule o potkućnicu. 

Jagustynka ih odmah povede nogostupom na polj- 
ski put, gdje su tik uz plot bili crni slogovi, puni 
vode. 

Latiše se odmah posla, po dvije na jednom slogu, 
glavama okrenute jedna drugoj — motikama bi izduble 
Jjamice, pa istresle u njih krumpir, zagrnule ih zatim 
zemljom, okapajući istodobno poprečne lijehe. 

Radile su njih četiri, stara je Jagustynka samo 
pomagala i požurivala ih. 

Ali posao se nekako nije odmicao! ... ruke su im 
se kočile od zime, u brazdama je bilo mokro, a u co- 
kule je unišla voda, a suknje im se prljale u blatu, jer 
je kiša, premda topla i sve sitnija, neprestano sipila, 
prskala po grumenju i kapala po voćnjacima, što su 

savili rascvjetane grane iznad puta i s nekim ih užit- 
kom ispružili na kišu. : 

Ali već se mijenjalo vrijeme: kokoti su pjevali, 
nebo se sa strane dizalo prilično razvedreno, lastavice 
su počele zrakom šibati, kao da nešto traže, a vrane 
sletješe s kućnih sljemena i poletješe tiho i nisko iznad 
polja. 

Babe su čeprkale, pognute k zemlji, slične za- 
vežljajima mokrih krpa, razgovarajući, polagano ra- 
deći, dugo se odmarajući, jer su došle da odrade, dok 
ne započne stara Jagustynka, ogledavajući se naoko- 
lo i sijući razorom pasulj: 

— Nema danas mnogo gazdarica ni u polju ni po 
voćnjacima. 

— Ljudi se vraćaju, pa im nije posao na pameti! 

— Zacijelo, masna jela spremaju i perine griju... 

— Rugate se, a listovi sve vam se tresu za njima! 
— reče Kozlova. 

— Ne tajim, da mi se Lipce ogadilo Ko muška- 
raca, stara sam doduše, ali otvoreno kažem, mada su 
oni gadovi, hulje, švindleri i kavgadžije, ipak, ako mi 
idođe makar i najgora nakaza, odmah mi je uz njega 
bodrije i veselije i lakše na svijetu. Koja drukčije rek- 
ne, slagat će kao pas. 

— Načekale su se žene njih kao kobac kiše! — 
uzdahne neka žena. 

— ea će to čekanje teško okajati, a ponajviše 
djevojke... 

— Ne će proči ni tri kvartala, a velečasni ne će 
dospjeti... 

— Stari ste, a govorite sve koješta: Gospodin je 
Isus i stvorio žensku zbog toga! nije grehota imati di- 
jete! — oglasi se oštro žena krivoustoga Grzele. 

— A vi samo svoje tjerate: samo se za kopilad 
brinete! 

— I uvijek ću, sve do smrti stati svakomu pred 
oči i reći: bilo kopile, ili ne bilo, svejedno je ljudski 
porod, ima jednako pravo na svijetu i jednako ga sudi 
Gospodin Isus, samo prema zaslugama i grijesima... 

Nadvikaše je ismjehujući je prezirno. Ona mah- 
ne nekoliko puta rukama, da se ugrije i zaklima gla- 
vom. 

— Pomoz Bog u poslu! kako ide? — povikne Han- 
ka s nogostupa. 

— Hvala! dobro, samo je mokro. 

— Imate li dosta krumpira? 

Sjedne na čas na letvu. 

— Nose, koliko treba; samo mi se čini de su krup- 
no rezani. 

— Krupno, napolak, a kod mlinara sade sitnije 
krumpire čitave. Rok je rekao, da su takvi dvaput 
rodniji. 

— To mora da je neka nemecka moda, jer otkako 
je Lipce Lipce, uvijek su se krumpiri rezali na toliko 
komada, koliko imaju ok4 — usprotivi se Gulbasova. 

— Draga moja, ljudi danas nisu gluplji nego ju- 
čer... 

— Eh, sada jaje hoće da bude pametnije od ko- 
koši i da vodi jato... 

— Tako je! Ali neki, doduše, premda su dočekali 
godine, ne stekoše pameti! — dovrši. Hanka i odmak- 


. ne se od nogostupa. 


— Drži se tako, kao da je njeno sve Borynino ga- 
zdinstvo — promrlja Kozlova i obazre se za njom. 

“— Pustite vi nju, to je čisto zlato, a ne žena! Ne 

znam, bi li se mogla naći bolja i pametnija od nje. Sva- 


ki dan sam uz nju, pa vidim i gledam. Napatila se ona , 


i muke se namučila, da nas Bog sačuva... 

— Još će koješta da dočeka... Jagna je u kući, 
a ikad se Antek vrati, počet će se čudo i pokora, imat. 
ćemo što da slušamo.. 

— Nešto mi natuknuše, da se Jagna s knezom 
spanđala — je li to istina? 

Nasmijaše se Filipki, što pita, o čemu već svi vrap- 
ci cvrkuću. 

— Ne brusite jezike: i vjetar kadgod sluša i raz- 
nosi, gdje ne treba! — ukori ih Jagustynka. 

Prignuše se k zemlji, motike zasvjetlucaše zaškri- 
pivši kadšto o kamen, a one nastaviše živo klepećući i 
ogovarajući cijelo selo. 

Hanka pođe od nogostupa prignuvši se ispod viša- 
nja, jer je glavom zapinjala o spuštene i vlažne grane, 
koje su bile već regbi natučene pupoljcima i listićima. 

Pošla je na dvorište da nadgleda gospodarstvo. 

Gotovo još od blagdana nije izašla iz kuće, jer joj 
se pogoršalo poslije uvođenja. Današnja ju je novost 
digla iz kreveta i držala ju na nogama, premda.se na 
svakom koraku ljuljala. Žavirivala je u sve kutove i 
ljutila se sve većma. 

Krave su bile nekako turobne, gnojem zaprljane 
do pol stegna, prasci su jedva nešto malo porasli, čak 


sui guske nekako čudno kunjale, kao da su bile gladne. 


— Barem da si slamom obrisao konja! — navali 
na Pietreka, koji je kretao s kolima po đubre, ali slu- 
ga samo nešto zlovoljno promrlja i odveze se. 

U štaglju nova nevolja, na gomili krumpira, što je 
ležala na gumništu, valjao se udobno Jagusin krmak, 
a kokoške su čeprkale po paspalju, koji je već davno 
trebao biti odnesen gore. Izgrdila je radi toga J6zku i 
poskočila da prodrma Witeka za kosu, ali dječak se 
jedva izmaknuo i pobjegao, a djevojčica udari u plač 


i lelek. 

— Rintam neprestano kao konj, a vi vičete. Jagni,. 


koja cijele dane ljenčari, opraštate! 

— Mir, ludo, mir! Zar ne vidiš, što se tu radi... 

— Zar sam ja mogla sve to da posvršavam? a? 

— Mir samo! Nosite krumpir, jer će ih ponestati 
ženama! 

Prestala je s ded »Istina, djevojka ne može 
sve posvršavati, a težakinje!... Bog neka se smiluje. 
Od jutra već izgledavaju zalaz sunca. Pomoći se naj- 
mljenikom, to je kao da vuke natjeraš da vode ovce. 
Ljudi nemaju savjesti.« 

Razmišljala je tako ogorčeno i iskalila svu srdžbu 
na krmku, te je cvileći pojurio, a još ga je i Lapa na 
svoj način potegnuo za uho... 

Zatim je zavirila u staju, ali na nov svoj jad — 
kobila je glodala prazne jasle, a ždrijebe, umusano kao 
svinja, izvlačilo je slamu iz stelje. 

— Kubi bi srce puklo, da te tako vidi — prošap- 
će i metne im za lojtru sijena milujući im mekane i 
tople nozdrve. 

Ali dalje nije išla: odjednom ju je snašlo neko 
neraspoloženje i spopao ju takav plač, da je, naslo- 
nivši se na Pietrekov ležaj, zajecala, a da ni sama nije 
znala, zašto. 

Tako joj je ponestalo snage, da je klonula u sebi, 
osjećajući kao da je u njoj neki teški kamen. Nije mo- 
gla odoljeti sudbini, Isuse dragi, nije mogla, i osjetila 
se tako osamljena na svijetu kao drvo, koje raste na 
pustome pijesku, osamljeno i izvrgnuto svakom nevre- 
menu! Nema ni da se požali pred kim i ne može da 
predvidi kraja toj nevolji! Ništa, nego samo trovati se 
jaldom i suzama... ništa osim vječne muke i čekanja 
na još gore. 

Zarijekk:j ju je lizalo po licu, te je ona i protiv vo- 


lje prislonila glavu na njegov vrat i jecala sve bolnije. 

Što joj je stalo do čitavoga gazdinstva, do bogat- 
stva, do ljudskog poštovanja, kada ona sama nije 
imala ni jednoga časka sreće u čitavom životu, baš 
ništa! Jadikovala je tako tužno, da je i kobila zarzala 
prema njoj, trzajući se na lancu. 

Povukla se u sobu i pritisnuvši na grudi raspla- 
kanoga dječaka, zagledala se bez misli u oznojena 
okna, po kojima su kapljice išarale brazde. 

Dijete je pomalo kenjkalo, cmizdrilo i plakalo. 

— Mir, mali, mir!... Vratit će se tatica, donijet 


će ti pjetlića... vratit će se tatica, sinka će na konja 


posaditi... Mir, mali. A, a, al mačka dva! Siva, crna, 
obadva! ... vratit će se tatica, vratiti! — pjevuckala 
je Ekpkajući ga i hodajući po sobi. 

— A možda će se i vratiti! — reče ona sama sebi i 
naglo se zaustavi. 

Podišla ju je vatra, snaga joj je rastegla prignuta 
leđa i tolika joj je radost unišla u srce, da je već hije- 
la potrčati u komoru, da za njega odreže komad svi- 
njetine, da je već htjela poslati po rakiju za njega, već 
je koraknula prema sanduku, da se svečano obuče za 
njega — ali prije no što je to učinila, sjećanje na ko- 
vačeve riječi pade joj na bolno srce kao jastrijeb 
s oštrim pandžama, obamrla je na mjestu i samo se 
obzirala po sobi ražarenim pogledom, kao da traži spa- 
senje, a da opet ne zna, što da misli, što da radi... 

— A ako se ne vrati! Isuse! Isuse! — jaukne i 
uhvati se za glavu. 

Bojala se to izgovoriti, a glas je taj u njoj brujao 
kao u kakvom bunaru; kuhao, vrio i nabujao u prsi- 
ma kao krik straha. 

Djeca su se počela tući i derati se, ona ih izvuče iz 
sobe napolje i prihvati se priređivanja južine, jer je 
J6zka već zavirivala u sobu, njuškajući lakomo, da li 
je zajutrak gotov. 

Suze su morale prestati i boli pritajiti se u duši, 
jer se jaram svakidanjega mučnoga rada utiskivao u 
vrat, podsjećajući, da posao ne može čekati... 

Kretala se oko posla, koliko je mogla, premda su 
joj se noge zaplitale i sve joj ispadalo iz ruku. Samo 
bi tužno uzdahnula, kadšto prolila po koju suzu gle- 
dajući čeznutljivo u zamagljeni svijet... 

— Zar Jagusia ne će izaći da sadi? — vikne J6zka 
kroz prozor. | 

Hanka odmakne lonac s barščem i potrči na drugu 
stranu. 

Stari je ležao na boku, licem okrenut prema pro- 
zoru, kao da gleda u Jagnu, koja je češljala svoju du- 
gačku plavu kosu pred ogledalom, što je stajalo na 
sanduku. . 

— Zar je danas svetac, da ne idete na posao?.. 

— Ne mogu valjada ovako raskosana... 

— Od jutros si se mogla već deset puta počešljati. 

— Mogla sam, ali nisam! 

— Jagna, nemojte se sa mnom šaliti! 

— Jer što? Možda ćete me otpustiti ili ćete mi od- 
biti od plaće? — otrese se bahato, ne žureći se s češlja- 
njem: — ne živim ja kod vas niti od vaše milosti. 

— Nego gdje? a? 

— Ja sam kod svoje kuće, zapamtite to... 

— Samo nek umre otac, pa će se vidjeti, da li si 
kod svoje kuće! 

— Ali dok on živi, ja vam mogu pokazati vrata. 

— Meni! meni! — skoči, kao da ju je bič ošinuo. 

— Prilijepili ste se uz mene kao čičak uz pasji 
rep! Ni riječi vam jedne ne kažem, a vi ste uzjazbili 
na mene kao na kakvo kljuse... 

— Hvali Bogu, da nisi izvukla još i više! — nako- 
striješi se Hanka prijeteći. 

kraju! 


" | 


— Pokušajte samo. Sirotica sam, nitko me ne će 
uzeti u obranu, ali vidjet ćete, čije će biti pravo na 


Odgrne kosu s lica, a srdite, pune bijesa oči uda- 
riše kao nožem, te Hanku smjesta spopade tolika lju- 
tina, da je počela tresti pesnicama i vikati, što joj je 
god došlo na jezik. 

— Prijetiš se! Počni samo, počni! Nevinašce, si- 
rotica progonjena... Dakako... Dobro znadu ljudi, 
što radiš! u cijeloj župi znaju za tvoje poslove. Nisu 
te samo jedanput vidjeli u krčmi s knezom, niti dva- 
put! A onda, kad sam ti iza ponoći otvarala vrata, vra- 
ćala si se s pijačenja, s klatarenja, bila si pijana kao 
svinja... Krčag ide na vodu, dok se ne razbije... Ne 
boj se, tko glasno živi, o tome tiho govore! Svršit će se 
to tvoje gazdovanje, ne će te obraniti ni knez, ni ko- 
Bač, ti... ti... ' 

Sva se zagrenula, kako je vikala. 

— Radim, što mi drago, a vi svi, čuvajte me se! 
— povikne naglo Jagusia, zabaci kosu na ramena kao 
rukovet najčistijega lana. 

Bila je bijesna i spremna makar i na tučnjavu, jer 
je sva ceptila od srdžbe, rukama je mahala oko bedara 
i tako ljutito šibala očima, da je u Hanki srce klonulo, 
zašutjela je i zalupivši samo vratima pobjegla iz sobe. 

Ali poslije ie svađe nije se mogla ni ganuti, sjela 
je s djetetom kraj prozora, a ]6zka se latila raspoređi- 
vanja zajutarka. 

Tek kad su se ponovno porazilazili na posao, sa- 
brala se nekako, i okanivši se svih poslova, uputila se 
k ocu, koji je već prije nekoliko dana obolio, ali se 
s pol puta opet vratila kući. 

Tako je u njoj sve treperilo, da nije mogla ni ho- 
dati. , 

A kad se poslije ipak malko smirila, obavljala je 
kućne poslove gotovo bez svijesti, a poglavito je mi- 
slila na Anteka zagledavši se u daleki svijet... 

A i vrijeme se pročistilo, kiša je prestala, kapalo 
je još samo s krovova i s drveća kad bi vjetar potre- 
sao granjem, na putu su se sivjele kaljuže, a svijet je 
postajao sve vedriji. 

Mislilo se, da će se sunce zacijelo pojaviti prije 
podneva, jer su već lastavice visoko lijetale, bijeli su, 
zlaćani oblaci jatomice išli preko neba, s polja je do- 
pirala toplina, a ptičji se žagor dignuo u voćnjacima, 
koji su stajali u cvijetu, kao da ih je snijeg pokrio. 
Cijelo je selo zažamorilo, pušilo se gotovo iz svih dim- 
njaka, pripremali su tečna jela, radost je izbijala iz 
kuća, a babje klepetanje išlo od kuće do kuće, djevoj- 
ke se svečano obukle, uplele vrpce u kosu, mnoge tr- 
kom potrčaše po rakiju, jer je židov, obradovan po- 
vraikom seljaka, davao na vjeru, koliko je iko htio, 
a svaki bi se čas netko penjao na ljestve i pozorno 
gledao s krova na sve putove, što su vodili prema selu. 

Tako su se zabavile spremanjem, da je jedva koja 
otišla u polje, čak su zaboravile istjerati na jarke gus- 
ke, koje su glasno gakale po dvorištima, a dječurlija, 
prepuštena danas sama sebi i bez nadzora, pravila je 
na putu takve vragolije, da Bog sačuva! Stariji su dje- 
čaci s dugačkim motkama švrljali po topolovom putu, 
pentrali se na drveće i rušili vranina gnijezda, a pre- 
plašene su ptice kao oblak čađe kružile visoko grak- 
ćući tužno i žalosno; a drugi, manji dječaci, gonili su 
slijepog  župnikovog konja, upregnutog u saonice 
s buretom, hoteći ga natjerati u jezero s više obale, 
samo što se mudri konj nije dao zavesti. Kadšto bi tik 
nad rubom obale stao kao uprkos, spustio glavu, ne 
mareći za dječju vrisku, strpljivo se otresao od blata 
i grumenja, što su nemilosrdno na njega bacali. Ali 

čim bi osjetio, da su mu se popeli na bure i da već hva- 
taju za uzde, zarzao bi opasno i zaokrenuo naglo u ru- 
lju jogunaste dječurlije, te bi se oni uz vrisak ras- 
pršili. Tako su se zabavljali nekoliko dobrih očenaša, 
pa su ga napokon i nadmudrili podmetnuvši mu pod 
nozdrve zapaljenu slamu, te se preplašeni konj bacio 


u stranu, ravno baš na pritvorenu Boryninu ljesu. Iz- 


valio je vrata i zapleo se ždrepčanikom, a oni nasr- 
nuše i stadoše ga nemilice udarati batinama. 

Konj bi bio noge polomio u letvama, da nije Jag- 
na, čuvši viku, batinom rastjerala obješenjake i izvela 
konja na put, ali kako je preplašeni konj izgubio 
smjer, ne znajući, na koju stranu da krene, a deriščad 
je vrebala iza drveća, to ga Jagna odvede u Župni 
dvor. 

Povela ga je između. župnikova vrta i Klebove 
kuće, baš kad su orguljaševa kola stigla pred kuću, 
što je stajala u pozadini. Orguljašica je već sjedjela 
na kolima, a Jasio se opraštajući ljubio pred pragom 
s porodicom. 

— Dovela sam konja, jer su ga djeca preplašila. 
— započe ona plaho. 

— Oče, zovni Waleka, neka prihvati konja! kli- 
pane jedan, ostavio si samoga konja, da noge polomi! 
— prodere se orguljašica na slugu. 

Jasio, opazivši Jagnu, samo baci pogled na rodi- 
telje i pruži joj ruku. 

— Ostajte zbogom, Jagus! 

— Zar već na škole? 

Nešto ju je steglo u srcu, kao tiha tuga. 

— Dajem ga u popove, draga Borynina — nadme 
se orguljašica oholo. 

— U popove! 

Podigne začuđen pogled na njega. Baš je sjedao 
na prednje sjedalo, leđima okrenut prema konjima: 

— Duže ću ovako gledati Lipce! — poviče on i 
obuhvati nježnim pogledom stari krov očeve kuće i 
woćnjak, što se sjao u rosi, sav zatrpan cvijećem. 

Konji.krenuše kasom. 

Jagna pođe za kolima, Jasio je još nešto doviki- 
vao sestrama, koje su stajale plačući uz kuću, ali gle- 


dao je samo na nju, u njene modre vlažne oči, divne 


kao taj svibanjski dan, u njenu plavu glavu, okruže- 
nu pletenicama, koje su u tri reda počivale nad bijelim 
čelom, krupne kao užeta, a spuštale su se još u polu- 
krugu oko ušiju, — u njeno bijelo bjelcato lice, tako 
lijepo, da je bilo slično poljskoj ruži. 

A ona je išla gotovo bez svoje volje, kao začarana 
njegovim žarkim očima, usne su joj drhtale, nije mo- 
gla stisnuti zube, srce joj je slatko podrhtavalo, a oči 
su ga ponizno pratile, tronute od čudne miline... 

Kao da ju je spopao nenadani san i zasuo miris- 
nim cvijetom omamljenosti... Tek kad su kola kre- 
nula na topolov put, raskidoše se njihovi pogledi, po- 
pustiše te vrele karike i rasprsnuše se tako potpuno, 
da je pogledom udarila u prazni svijet i odjednom 
stala. 

Jasio je mahao kapom opraštajući se. Uvezli su 
se već u mrak topola. 

Obazirala se oko sebe tarući oči, kao da se trgla 
iza sna. 

— Isuse, on bi čovjeka odveo očima u sam pakao. 

Stresla se, kao da otresa te žarke Jasiove poglede. 

— Orguljašev sin, a izgleda kao da je vlasteli- 
nov... I bit će pop, možda će ga namjestiti još i u 
Lipcu!... ME: : 

. Obazre se: kola je već nestalo, samo je dopirao 
štropot od njih i glasovi pozdravi, izmijenjenih s pro- 
Jaznicima. 

— Tako golobrad, gotovo dječak, a kada pogleda, 
kao da te netko zagrlio, srsi te podilaze i u glavi se . 
vrti... 

Stresla se oblizujući svoje crvene usnice i prote- 
žući se gipko, s nasladom... 

Odjednom je prođe zima. Tek je sada primijetila, 
da je gologlava, bosa i gotovo u košulji, jer je samo 
imala neku poderanu maramu na ramenima. Zastidi 
se, pocrveni, i krene kući stranputicom. 

— Ljudi se vraćaju, znate li? — dovikivale su joj 
djevojke iz ljesa, žene, pa i djeca, a svi su bili zasop- 
ljeni i jedva su disali od radosti. ' 

— No pa što onda? — reče nekoj gotovo srdito. 

— Vraćaju se... zar je to malo? — začudi se nje- 
noj ravnodušnosti. 

— Uz njih mi je kao i bez njih! Lude! — pro- 
mrmlja ona gotovo uvrijeđena, što svaka od njih iz- 
gleda svoga, kao da su pomahnitale... 

Zavirila je k majci. Kod kuće je bio samo Andrija, 
tek se prvi put izvukao s ležaja, ozlijeđena mu je noga 
još bila omotana krpama, pleo je na pragu košaricu i 
fućkao svrakama, što su se šetale po plotovima. 

— Jesi li čula, Jagu$? Naši se vraćaju! ...- 

— Cijeli svijet o tome samo brblja kao svrake! 

— Znaš, Nastusia je kao luda, što će se Šimek 
vratiti... ' 

— A zašto? — Sijevne očima strogo, baš kao nje- 
na majka. 

— Pa... ništa... Opet me boli noga... — za- 
stenje preplašeno. — Mir, mrcine — baci šipku u tri- 
jem na kvočke, što su se raskvocale. 

Tro je tobože bolnu nogu, ali je ponizno pogleda- 
vao u njeno lice, što se neobično smrklo. 

— Gdje je mati? 

— Otišla je u župni dvor... Jaguš, ono o Nasiki 
samo mi je onako izmaklo... 

— Ludo, misliš, da to niiko ne zna! Uzet će se, 
pa gotovo... 

— A hoće li dopustiti majka, jer Nastu$ ima sa- 
mo jedno jutro. 

— Ako bude pitao, ne će dopustiti. Ali momak je 
u godinama, treba da ima svoju pamet, da zna, što 
treba i kako... 

— Ima on svoju glavu, Jagu$, ima, a kad on sebi 
nešto upilji, onda ne popušta, pa ni majku ne će po- 
slušati, oženit će se uprkos, uzet će svoju zemlju i 
ostat će pri svome. 

— Divani ti samo, divani, samo da te majka ne 
čuje! 

Spopala ju tuga. A kako i ne bi! Takva Nasika, pa 
se i njoj prohtjelo momka, i ona ima, što ju veseli, a 
druge djevojke isto tako. Poludjet će valjda danas, 
jer će se svakoj netko vratiti, svakoj. 

— Istina, svi će se vratiti... — Zaokupila ju je 
nenadana nestrpljiva radost, odtarila preplašenoga 
Andriju i žurno otišla kući, da sprema i priređuje za 
doček, kao i druge, i da grozničavo čeka one, što se 
vraćaju kao i cijelo selo u taj čas. 

Sva se uzvrpoljila, pjevuckala od radosti i čežnje 
i svaki čas istrčavala da pogleda na put, kuda su i dru- 
ge upirale oči. 

— Koga to izgledate? — zapita je netko iznenada. 

Kao da ju je netko udario po tjemenu, preblije- 
djela je, ruke joj klonuše kao odsječena krila, a srce 
joj zatrepće od tuge. 

— Istina, koga to ona očekuje? nitko se ne žuri 
k njoj, na cijelom je svijetu ona sama samcata kao 


prst! ...»Jedino, možda Antek!«... — dometne pla- 
ho. — dima — prošapće posve tiho, srce joj na- 

brekne uzdahom, a uspomene  proletješe sjećanjem 
kao tanke magle i kao divan san, koji je još davno . 
sanjala; — »Možda će se i vratitil« — pomisli. 

. Premda je kovač još juče tvrdio, da ga ne će 
s BBieima pustiti iz kriminala i da će ostati tamo još 
mnogo godina. 

>A možda će ga i pustitil« — ponovi glasnije, kao 
da mu već mislima i očekivanjem polazi u susret, ali 
bez radosti, bez zanosa, i s nekom pritajenom u srcu 
plahom nevoljkošću. 

>Pa nek se vrati! Što mi je stalo do njegal« — 
otrese se nestrpljivo. 

Stari poče nešto buncati... 

Ona mu okrene leđa, gadeći se. Nije mu pružila 
jelo, premda je znala da on na taj način pokazuje, da 
je gladan. 

>»Krepaj već jedanput« — razljuti se ona, i, da ga 
ne gleda očima, izađe opet na hodnik. 

Na jezeru su lupale pratljače, a negdje pod drve- 
ćem crvenile su se pralje. Suhi je lagani vjetrić jedva 
dirkao zelene vrbe, što bi se kadšto zanjihale. Sunce 
je svaki čas trebalo da izviri iza bijelih oblaka, već su 


se svjetlucale kaljuže, a po površini jezera poigravalo 


je zlaćano treptanje. Kišovite magle već padoše, a iz- 
imeđu sivih ograda od kamena dizali su se sve više u 
vedrinu rascvjetani voćnjaci poput golemih cvjetna- 
tih snopova, što su odisali mirisima, puni ptičjega cvr- 
kutanja. Mlin je oštro klepetao, a iz kovačnice je doli- 
jetalo zvučno, odmjereno udaranje čekića, ljudski gla- 
Sovi i sva ta vreva oko spremanja dočeka bila je slična 
zujanju pčela među drvećem. 

— >A možda ću ga i vidjetil« — pomisli i i okrene 
lice prema vjetru i rosi, što je kapala : s Cvijeća i lišća, 
koje se već pomalo sušilo. 

— Jaguš, zar vi ne ćete na posao? — vikne J6zka 
s dvorišta. 

Nije joj ni na pamet palo, da se usprotivi: uzela 
je motiku i smjesta pošla među žene. Napustila ju je 
snaga i volja otpora, štaviše, rado se pokorila nalogu, 
koji ju je istrgnuo iz zamišljenosti i neodređenosti. 
Samo ju je prožimala čudna čežnja, te su joj suze na- 
virale na oči, a duša joj se nekuda otimala. Tako se 
latila posla, da su težakinje ostale daleko iza nje, ali 
ona nije prestala, nije se osvrtala na  Jagustynkine 
primjedbe, niti je vidjela one babje oči, koje su se 
vrzle oko nje kao psi kad vrebaju, kako će ujesti. | 

Samo bi se kadšto naglo uspravila, kao što se kru- 
ška, bogata cvijetom, uspravi na međi, kad je dotakne 
vjetar, malko se zanjiše i pogleda po svijetu hiljada- 
ma očiju i plače bijelim mirisnim laticama po uzbiba- 
nom zelenom žitu, a možda se sjeća i ljute zime... 

Jagu$ je kadšto mislila na Anteka, a češće na žar- 
ke Jasiove oči i crvene su joj se Jasiove usne javljale 
u sjećanju, a mili joj je Jasiov glas odjekivao u srcu 
tako slatko, da se sva tuga raspršila i u njoj se raz- 
vedrilo, pa prignuvši se većma nad brazdu, uhvatila se 
svom snagom čežnje o te uspomene. Ona je naime 
imala narav kao viiki slak ili divlji hmelj, koji se uvi- 
jek mora prihvatiti koje grane ili omotati se oko vi- 
sokoga debla, da može rasti i cvasti i živjeti — a kad 
je bez oslonca, prepušten sam sebi, lako pada žrtvom 
svake nepogode. 

Težakinje, kad su se (do sita sukotte pobacaše 
s glava plahte i marame, jer se lijepo otopilo i stadoše 
živahnije razgovarati, češće se protezati i željno izgle- 
dati podne... š i 

— Ka, vi ste viša, pogledajte, ne vide li se 
već naši ljudi na topolovom putu? , 

— Ni traga ni glasa! — odvrati ona, pošto se uza- 
lud propinjala na prste. ' 


_ A kako bi mogli tako brzo! ... ne će stići prije 
mraka... to je komad puta.. : 
— A na raskršćima ima upi krčma! — naruga se 


na svoj način Jagustynka. 

— Siromasi, jadnici, baš im je krčma na pa 

— Napatili su se kroz to vrijeme, namučili .. 

. — Baš im je bilo krivo, što su se u torikaina : na- 
spavali i do grla najeli.. 

— Da, toliko su se sagšiti toga dobra, kao hra- 
njenici prasci uz koprivu i pljevu. 

— Makar uz suhe krumpire, ipak je bolje na šlo« 
bodi — reče Grzelina žena. 

— Baš mi je veliko uživanje takva slipodat, 
ona daje siromahu, da može krepati od glada, kad mu 
se svidi, i da zato ne mora platiti globe, niti će ga zbog 
toga žandar u kriminal!... naruga se Jagusiynka. 

— Istina, draga moja, istina! ali robija je ro- 
bija!.. 

— Ali pasulj sa slaninom nije isto, što i juha od 
jelšinog kolca! — reče Jagustynka slikovito, te sve 
prasnuše u smijeh. ' 

Filipka se malko branila, ali kako bi mogla odo- 
ljeti takvoj jezičini i lajavici? Jagustynka ju je ismje- 
hivala i stala pričati prava čudesa o mlinaru, kako 
daje na veresiju pljesnivu kašu, a za novce vara i na 
vagi. Zatim je zajedno s Kozlovom ogovarala cijelo 
selo, a nije poštedjela ni velečasnoga, nego je svakoga 
promljela poganim jezikom kao kroz oštro trnje.. 

Grzelina pokuša da neke obrani, ali je nthviše 
Kozlova: 

— Vi biste hijeli braniti i one, što i u crkve pro- 
valjuju.. 

— lee svaki čovjek podjednako treba obranu! — 
šapne ona blago. 

— A najviše Grzela od vašeg sukala... 

— Nije vaš posao, da pazite na poštenje, kad ste 
žena Barteka Kozla!... — reče ona tvrdo i ponosno se 
uspravi. 

= Sve se prestrašiše, očekujući, da će jedna drugoj 
skočiti u kosu, ali one se samo ošinuše bijesnim pogle- 
dima. Dobro da je baš u pravi čas dotrčao Witek, da 
ih pozove na ručak i da pokupi košare, jer je poslije 
podne trebalo svetkovati. 


Razgovarale su za ručkom jedva nešto malo, a 
Hanka je dala postaviti na hodniku, jer se sunce već 
sasvim promoljilo, cijeli se svijet zasjao, a svi su se 
krovovi i rasevjetana drveta, kao da su posuti bijelim 
snijegom, kupali. u prozirnom mirisnom zraku... 

Prolio se sunčan i tih dan, vjetar je samo malo 
prebirao po drveću, ali tako meko, kao da majčine 
ruke dragajući miluju djetinje obraze. 


Nastao je pravi mali svetac, jer poslije ručka nije 
nitko pošao na posao, blago su potjerali s pašnjaka, a 
samo bi po koja sirotica izvela svoje mršave hranite- 
ljice na užetu, da pasu negdje na međi ili kraj jaraka. 

A kad se sunce prilično otkotrljalo od podneva, 
stadoše se skupljati pred crkvom, grijati se kraj zido- 
va, razgovarajući tiho kao one ptice, što su cvrkutale 
u javorima i lipama, koje su u visokom luku dopirale 
granama sve do crkvenoga krova, a bile su tek poprs- 
kane zelenilom. Sunce je prilično pripicalo, kao što 
biva obično poslije jutarnje kiše. Žene su, svečano obu- 
čene, stajale u gomilama, a neke su čeznutljivo izvi- 
rivale iza zida na topolov put, slijepi je pak prosjak 
sjedio sa svojim psom na grobljanskim vratima i ste- 
njući otezao glasom nabožne pjesme, strigao ušima 
na sve strane i potresao prosjačkom zdjelicom prema 
onima, koji su ulazili. 

Doskora je izišao i velečasni u roketi i stoli, golo- 
glav, te mu se ćela sjala na suncu. 

Borynin Pietrek prihvati križ, jer Ambrozije ne 
bi mogao prevaliti toliki put, a knez, kmet i po koja 
snažnija djevojka iznesoše barjake, koji se odmah 
stadoše na vjetru razmatati, lepršati i prelijevati se 
bojama. Orguljašev je Michal nosio svetu vodu i škro- 
pilo, Ambrozije  porazdijelio  bratimkama svijeće, a 
orguljaš stade s knjigom u ruci kraj velečasnoga; ve- 
lečasni dade znak i krenuše u tišini kroz rasevjetano 
selo, kraj jezera, te se u tihoj vodi odrazila čitava pro- 
cesija. 

Mnogo se još žena i djece priključilo usput, a na- 
pokon se uz svećenika doguraše mlinar i kovač. 

Na kraju procesije, iza sviju, vukla se Agata kaš- 
ljucajući često, a slijepi se prosjak njihao na štakama, 


samo što se kod mosta vratio i skrenuo valjda u krčmu. 


Tek su iza ustavljenoga mlina, jer se i mlinarov 
pomoćnik, sav ubrašnjen, priključio procesiji, zapalili 
svijeće, župnik je metnuo na glavu crnu uglatu kapi- 
cu, prekrstio se i započeo pjesmu: »Tko se uteče pod 
tvoju zaštitu... .« 

Prihvatili su pjesmu od svega srca, kako je iko 
znao, i krenuli uz rijeku, livadama, gdje je još bilo 
puno vodurine, a mjestimice tako meko, da su do gle- 
žanja zagazili. Braneći plamen rukama, protegoše se 
uskim puteljkom kao čislo složeno od crvenih ispru- 
tanih sukanja. 

Rijeka je treptala na suncu i vijugala kroz zelene 
livade, koje su gdjegdje bile pokrite gomilama žuto- 
ga i bijeloga cvijeća. 

Barjaci su lepršali nad glavama kao goleme ptice | 
Žuto-crvenih krila, križ se ljuljao sprijeda, a glasovi su 
se pjevajući polagano širili kroz tihi prozirni zrak, pa- 
dali na travu, na bokore svijetlo-zelenih vrba, na trno- 

vo grmlje, što je bilo puno prebijeloga cvijeća, kao da 
je zagrnuto presvetim košuljama. 

Voda je pljuskala o obale; što su bile nagusto iša- 
rane ljutićima, kao da tiho prati pjevanje i poglede, 
koji su bili upravljeni u daljinu vedroga neba, u rije- 
ku, treptavu zlatnim ljuskama, u sela, što su se vidje- 
la na suhim humcima, jedva primjetljiva u plavka- 
stom zraku, opasana voćnjacima u bijelom cvijeću. 

Svećenik je išao s pratnjom tik iza križa i pjevao 
zajedno s ostalima. 

— Nekako se previše pataka diže! — prošapće 

škiljeći na desno. 
i — To su selice divlje patke, krže — odvrati mli- 
nar gledajući preko rijeke u nizine, obrasle žutom 
lanjskom trskom i jelšama, odakle su se na mahove 
teško dizala čitava jata divljih pataka. 

— Ai rodi ima nešto više nego prošle godine. 

— Imaju što da žderu na mojim livadama, pa se 
kupe iz cijeloga svijeta. 

— A ja sam svoju izgubio, nekud je nestala baš 
na blagdane. 

— Zacijelo se priključila jatu, kad je proletjelo. 

— A što je tu u ovim utrvenim brazdama? 

— Zasijao sam sijerka cijelo jutro... tu je malko 
vlažno, ali vele, da će biti suha godina, pa će možda 
uspjeti. 

— Samo da ne bude kao s mojim lanjskim: nije 
bilo vrijedno sagnuti se. 

— Jarebicama je sijerak dobro došao: mnogo ih se 
tamo izleglo — našali se tiho. 

— Da, vi ste pojeli jarebice, a moji su konji glo- 
dali jasle... 

— Ako bude rodio, ja ću vam, velečasni, poslati 
jedan voz. 

— Hvala, a i lanjska djetelina nije osobita; ako. 
dođe suša, propast će! — uzdahne tužno i opet počne 
pjevati. . 

Stigli su baš do prvog mrginja, koji je bio tako 
obrastao grmljem  rascvjetane trnine, te se dizao kao 
bijeli humak pun cvijeća i pčelinjeg zujanja. 

Okružiše ga krugom lelujavih plamenova, uspra- 
vio se križ, zataknut u grmlje, razviše se nisko spušte- 
ni barjaci, a ljudi poklekoše unaokolo kao pred olta- 
rom, na kojem se u cvijeću i u proljetnom zujanju 
pčela javilo sveto veličanstvo! ... 

Svećenik pročita molitvu od tuče i poškropi sve- 
tom vodom sve četiri strane svijeta: i drveće, i zemlju, 
i vode, i te glave, što se ponizno prignuše, čitav taj svi- 
jet, što je drhtao u tihoj radosti rastenja i snage, i sre- 
će, sve, što je započinjalo nov život, i sve, što je bilo 
mrtvo. 

Narod zapjeva novu pjesmu i digne se bodrije i 
veselije. 

Krenuše dalje odmah nalijevo, poprijeko preko 
livada prema blagim humcima. Samo su se djeca duže 
zadržala, jer su Gulbasovi s Witekom po drevnom obi- 
čaju na mrginju čvrsto izlupali neke dječake, te na- 
stade tolika vriska, da im se župnik izdaleka zapri- 
jetio. A iza livada stigoše na široki pogranični progon, 
među grmlje viikih borovica, što su rasle uz kraj, kao. 
da čuvaju stražu nad plodnim poljima. Progon je bio 
širok i vijugao ovamo i onamo poput rijeke zelenim 
talasom trave, gusto natučene cvjetićima, pa se i po 
starim kolosjecima rojilo od žutih maslačaka i bijelih 
titrica. Gdjegdje se razvaganilo veliko kamenje, 
obraslo trnjem, pa ga je trebalo zaobići, a drugdje su 
stajale osamljene divlje kruške, sve u jednom cvijetu, 
kako pjevaju pčelinjim zujanjem, tako divne i svete, 
kao hostije, što se dižu iznad polja, te se čovjeku 

prohtjelo da pred njima klekne i da poljubi zemlju, 
koja ih je na svijet rodila. 

A drugdje opet nagnula se breza odjevena bije- 
lom bjelcatom košuljicom, sva zamotana u zelene, ras- 
pletene pletenice, sva tako čista i uzdrhtana, kao dje- 
vojče kad stoji pred prvom pričesti. 

Polagano su se penjali na uzbrdicu obilazeći lip- 
čanska polja sa sjeverne strane, uzduž mlinarovih 
njiva, što su šumile ražju. 

= Svećenik je išao iza križa, za njim se u hrpama 
stisnuše djevojke i mlađe žene, a na kraju su jedna 
po jedna ili po dvije u redu išle starice s Agatom, koja 
je šepesala daleko iza sviju. Samo su se djeca smucala 
postrance, uklanjajući se župnikovu pogledu, da mogu 
slobodnije lakrdijati. : 

Kad stigoše na ravnicu, gdje je vladala veća tiši- 
na, vjetar je posve prestao, barjaci se objesiše, a narod 
se razmaknuo i žene su u zelenilu izgledale kao cvje- 
tovi, a plamečci svijeća drhtali su kao zlaćani leptiri. 

Nebo je visjelo visoko i čisto, samo bi gdjegdje le- 
žao po koji bijeli oblak poput ovce na modrikastim ne- 
dosežnim poljima, preko kojih je putovalo golemo žar- 
ko sunce, zalivajući svijet toplinom i sjajem. 

Pjevanje se pojačalo: pustiše glasu maha iz sve 
snage i tako glasno, da su pobjegle ptice s obližnjeg 
drveća; kadšto bi im prestrašena jarebica prolepršala 
ispod nogu. ili bi gdjegod iskočio zec ispod grma i po- 
jurio nasumce pred sebe. 

— Zimski su usjevi uspjeli — šapne župnik. 

— Da, jučer sam već primijetio koljence u raži. 

— A tko je ovo ovako zasvinjio?... polovica đu- 
breta leži na brazdama! | 

— To su krumpiri neke težakinje, kao da je kra- 
vom preoravala. af 

— Brana sve prodrlja. Šeprilje nekakve! 

— To je preoravao vaš sluga, velečasni — tiho 

primijeti kovač. : 
. Velečasni se lecne, ali zašuti i zapjevavši narodu 
zakruži očima po tom nedohvatnom prostoru plodnih 
polja, koja, uleknuta, a mjestimice malko ispupčana, 
kao grudi hraniteljice majke, regbi da su disala slat- 
kim bujanjem, da sve, što se priljubi njezinom otvore- 
nom krilu, nahrani i prigrli, da svi zaborave. na kruti 
udes. . 

Hej! široko je dopirao pogled i daleko, i prostra- 
no, te je cijela procesija izgledala samo kao red mravi 
među žitom, a glasovi su ljudski lebdjeli nad poljima 
kao ševino cvrkutanje. 

Sunce se primicalo k zapadu, te se pozlatilo žito, 
rascvjetano je drveće bacalo sjenu, a lipčansko jezero 
bliještilo kao usijano okno između vriova, zasutih pje- 
nom bijeloga cvijeća. Selo je ležalo niže, kao na dnu 
goleme zdjele, ali tako zastrto drvećem, da si samo 
gdjegdje mogao nazreti sivi štagalj, samo se crkva di- 
zala bijelim zidovima iznad svega i sjala zlatnim kri- 
žem na nebu. : 

A s desne strane rastegoše se ravnice kao nepre- 
gledna sivo-zelena voda, iz koje su virila sela u gu- 
stim vrtovima rascvjetanog drveća, raspela na raskrš- 
Ćima i drveće, što je osamljeno raslo. Oči su onamo 
letjele kao ptice, ali u kružnom letu ne dosegnuše dru- 
gih granica, osim šuma, što su se unaokolo crnile. 

— Nekako je suviše mirno... da noćas ne naiđe 
kiša... — poče župnik. 

— Ne će: posve se razvedrilo i piri hladan vjetrić. 

— Juiros je padalo, a sada vodi ni traga. 

— Proljeće je, pa u jedan tren presahne — do- 
metne kovač. : - 

Stigli su do drugoga mrginja, što je bio na granici. 
Bio je velik kao kakva mogila; govorilo se, da tu leže 

oni, što su pali u ratu. Na mogili je stajao niski i posve 
istruli križ, okićen lanjskim vijencima i svetim slika- 
ma s čipkastim obrubima, a postrance se pritisla _na- 
trula granata vrba pokrivajući novim mladicama rane 
na raspelu. Tu je bilo nekako strašno i pusto, te se ni 
vrapci nisu gnijezdili po dupljima, a premda su na- 
okolo ležale plodne zemlje, mrginj je bio gotovo gol, 
njegove su se strane žutjele pijeskom, a samo se ma- 
hovina gdjegidje uhvatila kao lišaj a stršile suhe stab- 
ljike divizme i lanjskog velebilja. 

Izmolili su molitvu od kuge i požurivši se krenuše 
još većma nalijevo, prema topolovom putu, baš ravno 


prema šumi, kamo je vodio uski i veoma izrovani pu- . 


teljak. 

Opet su krenuli svi zajedno, samo je Agata ostala 
uz mrginj, potajno strgla krpu s križa i idući daleko 
iza procesije, zakapala je komadić te krpe u međama 
zbog nekog praznovjerja. 

Orguljaš je započeo litanije, ali oni prihvatiše ta- 
ko pospano, da je jedva po netko zapjevao, žene su 
tiho razgovarale dobacujući samo tamo, gdje je tre- 
balo, glasno: — »Moli za nas« — a djeca su potrčala 
naprijed i obijesno lakrdijala, te je Borynin Pietrek, 
obzirući se na župnika srdito gunđao: 

— Obješenjaci jedni! Nevaljalci!... 
čam kaiš! 

Svećenik je, već vrlo umoran, brisao znoj s ćelave 
glave, a gledajući u susjedne njive, razgovarao je 
s knezom: 


ako otkop- 


— Ho, ho! ovima je već izniknuo pasulj... 

— Da!... Mora da je rani, njiva je u redu, a is- 
tjerao je kao šuma. 

— Ja sam sijao još na dijeta, ali tek što je 
isklijao. 

— Jer je kod vas, velečasni, u onoj dolinici hlad- 
no, a ovdje je toplija zemlja. : 

— I ječam im je već istjerao, a ravan je, kao da 
je sijačicom posijan. 

— Modličani su valjane gazde, obrađuju polja po 
dvorskoj modi. 

— Samo na našim poljima nema još ni traga od 
zobi i od ječma. 

— Sve je zakasnilo, a nadošle su i kiše, pa ne će 
tako skoro krenuti. 

— 1] porađeno je sve ZA da Bog sačuva! 
— uzdahne župnik brzo. 

— Poklonjenom se konju ne gleda u zube — na- 
smije se kovač. 

— Ej, obješenjaci, uši ću vam počupati, ako ne 
prestanete! — poviče župnik na dječake, što su se hi- 
tali kamenjem na jato jarebica, koje je trčalo preko 


"polja. 


Odjednom pritihnuše razgovori, dječaci se sakriše 
po brazdama, orguljaš poče opet blejati, kovač ga po- 
prati da su uši zaboljele, a tanahni glasovi žena digoše 
se vapijućim zborom, pa odjekne litanija iznad polja 
kao kad ptice, umorne dalekim letom, već polagano 
sve niže padaju. 

Prolazili su tako između zelenih polja kao dugač- 
ka pjevajuća brazda, te su ljudi, što su radili na mod- 
ličkim poljima, pa i oni dalje, ustajali od posla, skidali 
kape i klecali na zemlju, drugdje bi pak riknulo blago 
dižući teške rogate glave, a negdje bi preplašeno ždrije- 
be pobjeglo od kobile i pojurilo u široki svijet. 

Do trećega mrginja i raspela na topolovom putu 
imali su još komadić puta, kad se neko prodere iz sve 
snage: mH 

— Nekakvi ljudi izlaze iz šume! 

— A možda su to naši? 

— Naši su! naši! — provali glas iz gomile, a ne- 
koliko ih potrči naprijed. 

— Stojte! Služba Bogu je prva — zapovjedi sve- 
ćenik strogo. 

Dakako, da su ostale, tapkajući od nestrpljivosti i 
još su se više stisle u gomilu, jedna uz drugu, kako se 
desilo, a svaku je čudnovato nešto gurkalo, no žup- 
nik nije popustio, ali je ipak pospješio korak. 

Odnekle dahne vjetar, svijeće se pogasiše, barjaci 
zalepršaše, a raž, grmlje i rascvjetano drveće stade se 
njihati, kao da se klanja i do nogu pada pred procesi- 
jom. Ali narod, premda je sve glasnije pjevao, već je 
gotovo trkom išao i upirao oči u nedaleku šumu, izme- 
.đu drveća kraj puta, gdje su se već izrazito bijelile 
seljačke surke. 

— Ne gurajte se, lude! Ne će vam muževi pobjeći! 
— ukori ih pop, jer su mu već na pete stajale gurajući 
jedna drugu. 

Hanka, koja je išla u redu s prvim gazdaricama, 
glasno je zaviknula ugledavši surke. Slutila je doduše, 
da među onima ne će vidjeti Anteka, no uza sve to za- 
:drhtala je od radosti, a pijana nada kidala joj je dušu, 
te je pošla u stranu, u brazdu i upiljila oči... 

A Jagusia, idući kraj majke, trgla se odmah, da 
potrči, spopala ju je takva vatra i tolika drhtavica, da 
nije mogla stisnuti zube, a i druge su žene isto tako 
željele da vide tako željno iščekivane muževe. Samo 
neke djevojke i dječaci ne mogoše dulje izdržati, nego 
odjednom pljusnuše iz gomile kao voda iz uzdrmano- 
ga čabra i uza sve dozivanje  potrčaše poprijeko na 
put, da su im se listovi zabijelili. 

Procesija je brzo stigla do Borynina križa, iza ko- 
jega je odmah bio mrginj, na kraju lipčanskog hatara 
i dvorske šume. 

Tamo su oni već stajali u gomili kraj golemih bre- 
za, što su čuvale siražu kraj križa; izdaleka su već 
otkrivali glave i žene ugledaše mila lica muževa, ota- 
ca, braće i žuđenih sinova, ugledaše izmršavjela, upa- 
la lica, puna radosti, puna sretnih smiješaka. 

— Ploszke! Sikore! Mateuš! Klab! I Gulbas! I 
stari Grzela! I Filip! Dragi sirotani! Jadnici! Isuse i 
Marijo, Majko presveta! — otimali su se poklici i uz- 
vici i vreli šapat i oči su već gorile od radosti, ruke se 
već pružale, suzdržavani je plač cvilio i krik u grlu 
rastao, sve su htjele pojuriti, ali svećenik ih jednom 
gromkom riječi zadrži i utiša narod, a kad ih je doveo 
do križa, mirno je čitao molitvu »od ognja«, samo je 
čitao polagano, jer se i nehotice neprestano obzirao na 
stranu i dobrodušnim pogledom promatrao njihova 
izmršavjela lica. 

I poklekoše svi u polukrugu, pa zajedno s usrd- 


* nom i zahvalnom molitvom potekoše suze iz očiju upr- 


tih u razapetoga Krista. Tek kad je svršio i vodom po- 
škropio glave, što su se prignule do zemlje, skine ugla- 
tu kapicu i veselo iz svega glasa zaviče: 

— Hvaljen Isus! Kako ste, dragi ljudi! 

A oni mu uzviknuše jednim glasom i pohrliše 
k njemu kao ovce pastiru, ljubeći ga u ruke, obujim- 
ljući ga oko koljena, a on je svakoga pritisnuo na srce, 
poljubio u glavu, pomilovao po izmršavjelom obrazu, 
zabrinuto pitao i uz dobru riječ ih otpuštao, dok nije 
umoran sjeo kraj križa brišući znoj i tople suze. 

A narod se uzvrpoljio kao da je lonac zakipio. 

Provali vreva, smijeh, cmakanje, radostan plač, 
dječje čavrljanje, tople riječi i šaptanje, povici, što su 
se oteli iz sretnih srdaca kao pjesma, dozivanje odjed- 
nom zaboravljenih čežnja; svaka je svoga povukla u 


«stranu, a svaki se kao bor ljuljao sred grmlja u gomili 


žena i djece, u radosnoj vrevi žamora i plača... Do- 

bra je dva očenaša potrajalo to pozdravljanje i bilo bi 
se proteglo do noći, da se nije župnik sjetio, da je vri- 
jeme, i dade znak. 

Krenuli su prema posljednjem mrginju putem uz 
šumu kroz nisku borovicu i mladu borovu šumu. 

Svećenik zapjeva: »Srdačna majko«, a svi ga kao 
jedan čovjek popratiše snažnim glasom, da je šuma za- 
brujala i jekom se odazvala, radost je naime tako napu- 
nila duše, toliku snagu dala prsima, da se pjesma digla 
poput proljetne bure i iznad šume šiknula kao stupac 
vatrenih zanosa... 
|! ...A kako je pridošlo mnogo naroda, zakrčili su 
već cijeli put, išli su također i šumom između drveća, 
išli su i preko polja i cijeli kraj uz šumu napunio se 
ljudima i odjekivao nebotičnom pjesmom. 

Ali ubrzo je pjevanje splasnulo kao oblak, kad iz 
njega ispadne grom, pa su samo oni, što su bili sprije- 
da, još pjevali, a mnogima je bilo više do toga stalo, da 
se porazgovore sa svojima. I povorka se prekinula i ras- 
pršila na sve strane, pošli su kući, mnogi uzeše manju 
djecu na ruke, a drugi, mlađi, krenuše u parovima raz- 
govarajući se, neki pak skrenuše u grmlje, da se uklo- 
ne ljudskim pogledima, a djevojke, crvene kao viš- 
nje, pritisnuše se uz svoje momke, ne obazirući se ni na 
koga. Pokadšto bi, valjada da im srcu odlane, opet glas- 
no zapjevale, te su vrane poletjele iz gnijezda u polje, 
a svijeće se gasile od žurbe, a šuma polagano odjeki- 
vala i brujala kao iz kakvog dubokog, nedosežnog grla. 

A onda bi nastala tišina, te se čuo samo bahat no- 
gu, a iz grmlja vatreni smijeh i prigušene riječi. Sta- 
Tice su mrmljale stenjući molitve, što su se čule čas tiše 
čas glasnije. 

Već je dospijevalo veče, nebo se uzdiglo kao da se 


nadulo nekim pozlaćenim staklenim mjehurom, samo | 


je nekoliko crvenilom prožetih oblaka ginulo u modroj 

visini, a sunce se spustilo na rub obzora viseći nad šu- 
mama. Zlaćani su se traci između golemih debala ras- 
pršavali po zelenom grmlju, a na čistini se činilo kao 
da osamljeno drveće gori živom vatrom; usplamtješe 
vode, što su se sakrile po guštarama i čitava šuma kao 
da je planula vatrom i krvavim dimom, a samo tamo, 
gdje su gusto stajali visoki borovi, naslonjeni jedan o 
drugi kao momci, tamo je vladao crni mrak, ali ipak 
gdjegdje osvijetljen ovom sunčanom kišom. 

Šuma se nagnula iznad puta i kao da je virila pre- 
ma poljima, grijući na zapadu goleme krošnje, a sta- 
jala je tako tiho, da se izrazito čulo kuckanje djetela, 
negdje je ustrajno kukala kukavica, a s polja je dopi- 
rao ptičji cvrkut. 

Put je mjestimice zavijao uz rub polja, te su ljudi 
prekinuli razgovor i priljubili se brazdi kraj ceste, idu- 
ći pognuto, obuhvatajući očima te zelene njive, gdje je 


bujno rascvjetano drveće plamijelo od zapada, gleda- 


jući u te dugačke slogove, što su se ponizno k njima 
primicali, ta poput vode malko ustalasana polja zim- 
skih usjeva, što su se prostirala pod noge gaddama uz 
radosno šuškanje. Oni su proždirali očima tu hranite- 
ljicu majku i mnogi se od njih prekrstio, mnogi prošap- 
tao »Hvaljen Isus« skinuvši kapu, a svi su u duši klekli 
iskazujući toj svetoj i žuđenoj zemlji nijemo i toplo po- 
štovanje. 

Poslije prvih pozdrava nastade novi žamor.i nova 
je radost napunila srce, te se mnogome prohijelo da za- 
vikne kroz šumu ili da kraj njive poklekne i zaplače. 

Samo se Hanka osjećala kao da je izvan cijeloga 
svijeta. Pred njom i za njom i svuda išli su ljudi buč- 
no, a uz svakoga čovjeka radosno se pritisla žena i dje- 
ca poput grmlja, pa razgovaraju, vesele se, zaviruju 
Jedni drugima u oči, priljubljuju se jedni uz druge, a 
samo ona jedina nema s kime da progovori! Cijeli je 


243 * 


narod uzavrio nesavladivom radošću, a ona, premda 
ide sredinom, osjeća se tako napuštena i nesretna, kao 
ono drvo u guštari, na kojem ni vrana ne će da savije 
gnijezdo, niti ijedna ptica da sjedne. 

Jedva ju je itko i pozdravio — pa da! svatko se 
žurio k svojima...a štoim je ona...a toliko ih se vra- 
tilo... čak i Koziel, pa će opet trebati pripaziti na ko- 
more i dobro zaključavati hlijev.... pa i oni najveći 
bundžije: Grzela, knežev brat, i Mateuš ... Samo Ante- 
ka nisu pustili... možda ga ne će nikada više ni vidjeti. 

Ne, nije više mogla da izdrži, jer su je te misli pri- 
tiskale kao kamenje, te je jedva mogla micati nogama, 
ali je ipak išla uzdignute glave, naoko ponosna i ohola 
. kao uvijek. Kad bi zapjevali, pjevala je s drugima gla- 
sno; kad bi svećenik započeo molitvu, ona bi prva po- 
novila blijedim usnama, samo je za vrijeme onih du- 
gih stanka, kad bi oko sebe čula prigušeni vreli šapat, 
upirala teške oči u sjajni križ i išla čuvajući se samo 
onih izdajničkih suza, što su se kao kradljivci tajno šu- 
ljale ispad vrelih vjeđa... Nije se čak ni usudila da 
zapita za Anteka — još bi mogla pred ljudima odati 
svoju muku! ,.. Ne, ne, toliko je podnijela, pa će i još 
više izdržati, prepatiti... podnijeti... zapovijedala je 
tako sama sebi, a u isti je čas osjećala, kako se u njoj 
sabiru vrele suze, kako ju davi u grlu tuga, kako joj 


mrak zastire oči i kako od časa do časa biva ta muka: 


sve veća. 

Nije samo ona tako patila, jer ni Jagusi nije bilo 
bolje: išla je i ona sama za se, plaho se provlačila kao 
preplašena srna. I nju je zanijela radost i potrčala je 
njima u susret i gotovo prva stigla pred njih, ali nitko 
nije poskočio njoj u susret, nitko je nije zagrlio niti po- 
ljubio. Još je izdaleka ugledala Mateuševu glavu višu 
od svih drugih, i k njemu poletješe njeni vreli pogledi, 
k njemu ju odjednom vukla već davno zaboravljena 

čežnja, te se kroz stisku gurala s veselim pokličem. Ali 
on kao da je nije ni primijetio... Prije no što je došla 
do njega, već mu je majka pala oko vrata. Nastusia ga 
grlila oko pasa, a mlađa su se djeca vješala oko njega, 
Tereska soldatuša, crvena kao cikla, držala ga je pla- 
čući za ruku, ne mareći ni za čije poglede. 

Kao da ju je netko polio hladnom vodom, iskočila 
je iz gomile i pojurila u šumu, a da sama nije znala, što 
se to s njom dešava. Pa kako i ne bi, kad je živo željela, 
da bude među ljudima i u stisci, u toj potresnoj vrevi 
pozdravljanja, kad je htjela, da se veseli kao i druge, 
'jer je i ona imala poput drugih srce puno vrele žari, 
voljno da se zanese i da radosno zajeca, a evo sada mo- 
ra da ide sama, daleko od ljudi, kao šugavi pas. 

Spopala ju je teška tuga, jedva je mogla da suz- 
drži suze i jecanje i povlačeći se kao tmurni oblak, koji 


. će začas zaplakati obilnom kišom. 


Nekoliko je puta pokušavala da potrči kući, ali 
nije mogla: žao joj je bilo da ostavi procesiju, pa se vrz- 
la među ljudima, kao kad Lapa u svjetini traži svoje 
gazde. Nije ju ništa vuklo ni k majci ni k bratu, koji je 
domišljato nestajao u borovici i vrzao se oko Nastusie, 
a nitko se drugi nije k njoj pridružio, jer su svi bili za- 
okupljeni svojom svojtom. Napokon ju je spopala to- 
lika srdžba, da bi s užitkom bacila kamen u tu rulju 
i u te vesele, nasmijane njuške. 

Sva sreća, da su već izlazili iz šume. 

Posljednji je mrginj stajao na raskršću, odakle je 
jedan put skretao ravno prema mlinu. 

Sunce je već zalazilo, a hladni je vjetar pirio 
odozdo, župnik se žurio da dovrši obred, a osim toga je 
i Walek čekao s kolima na njega. 

Pjevali su još nešto malo, ali nekako narijetko, jer 


osu'bili umorni, a ljudi su šapćući pitali za majur, što 


je izgorio na Uskrs, a začađene su ruševine nedaleko 

stršile i osim toga se na dvorskim poljima događalo ne- 
što zanimljivo. iu, 

Vlastelin je skakutao preko polja na svojoj riđoj 
kobili iza nekih ljudi, koji kao da su mjerili njive du- 
gačkim prutovima, a kraj križa, na raskršću, i kraj 
spaljenih plastova vidjela su se žuto obojadisana kola. 

— Što bi to moglo biti? — primijeti netko. 

— Pa evo mjere polje, samo da nisu enđeliri. 

— Zacijelo su to.kupci, jer ne izgleda da su seljaci. 

— Izgleda da su Švabe. : 

— Zacijelo, plave surke, lule u zubima i čakšire u 
sarama. : 

— Baš su slični Holandezima iz Griinbacha. 

Šaptali su gledajući radoznalo, ali je neki potmuli 
nemir počeo da zahvata svjetinu, pa nisu ni primijetili, 
kako je kovač tiho i gotovo kradom pošao brazdama, da 
dođe do vlastelina. : 

— Kupuju majur pod šumom, što li je to? 

— Još se na Uskrs govorilo, da vlastelin traži 
kupca. 

— Bog nas sačuvao nemeckih susjeda! 

Nisu dulje pretresali, jer se svršio obred i župnik je 
zajedno s orguljaševima sjeo u kola. ; 

Narod se raspao u gomilice i polagano krenuo u 
selo i raziđoše se putem i krenuše jedan za drugim me- 
đom, kako je već komu bilo bliže kući. | 

Sunce je već zašlo, nad zemljom se smračilo, a na 
zelenkastom se nebu žarilo vatreno večernje rumenilo. 
S livada iza mlina krenuše bijele magle razvlačeći se 
po nizinama kao pređa. U tišini, u koju se zaodio svi- 
jet, samo je negdje glasno klepetala roda. a2 

I ljudski se glasovi pogasiše, cijela se procesija po- 
lagano gubila u poljima, samo se još gdjegdje crvenila 
suknja, ili bi se zamaglile bijele surke u plavkastoj sje- 
ni, što se spuštala. 

Doskora se stalo puniti selo i odjekivati, jer su sa 
svih strana bučno nahrupili, svaki je seljak pozdravio 
svetim križem davno neviđene pragove, a mnogi pado- 
še na zemlju pred svetim slikama klikćući glasno od 
sreće. A 

Ponovilo se pozdravljanje, a babji i dječji razgo- 
vori i pripovijedanje bijahu prekidani i provalama 
vrelih poljubaca i smijeha. 

Žene, sve u jednoj vatri i kao mahnite od te gala- 
me, posadiše svoje drage jadnike pred zdjele, primičući 
im jelo i nudeći ih od sveg srca. 

A oni zaboraviše na svoje zlo, smetnuše s uma jad 
i rastanak kroz toliko mjeseci, svaki se srdačno rado- 
vao, što se vratio k svojima i svaki ih je čas doticao i 
k srcu pritiskao i koješta ispitivao. 

A kad su se najeli do sita, pođoše da pregledavaju 
gospodarstvo i da se raduju svome imanju, no premda 


se već prilično smračilo, ipak su obilazili ljesama i voć- 


njacima, milovali rukama blago i prstima doticali spu- 
štene rascvjetane grane, kao da dodiruju drage dječje 
glavice. 

Ne može se ispričati, kakva je radost zavladala u 
Lipcu. 

Samo je kod Boryninih bilo posve drukčije. 

Kuća je ostala gotovo prazna, Jagustynka je potr- 
čala k svojima, a J6zka je s Witekom pošla, gdje je bi- 
lo bučnije i veselije, samo je Hanka hodala po mračnoj 
sobi ljuljuškajući na rukama rasplakano dijete i pu- 
stivši maha tuzi i bolnim vrelim suzama. 

Samo što danas nije u toj boli bila osamljena, jer 
se isto tako stisla i Jaguš u mračnoj ljesi, mučena istom 
takvom tugom, kidajući se kao ptica kad udara o šipke 
krletke. s 


Tako se to naime čudno desilo. 

Jagna je dotrčala kući prije svih drugih, a premda 
je bila mrka kao noć i zlovoljna, bacila se na posao, la- 
tila se svega, što joj je došlo pod ruku, radila je mjesto 
svih; pomuzla krave, napojila tele, čak i svinjama od- 
nijela hranu, te se Hanka začudila, jedva vjerujući ro- 
đenim svojim očima. A ona je, ne obzirući se ni na ko- 
ga, radila, kao da se htjela preraditi i tako se umoriti, 
da zaboravi neku krivicu i da u sebi zatomi tugu i bol. 


Ali iako su joj ruke padale od umora, a leđa čudo 
da se ne slomiše, ipak su u očima neprekidno stajale 
suze i često bi potekle niz lice kao vreo niz, a u duši je 
rasla sve bujnija i sve ljuća bol. 

> Uplakane oči 'ništa nisu vidjele kraj sebe, pa ni 
Pietreka, koji se, otkako je stigao kući, nije ni za korak 
od nje odmicao, nego je, pomažući joj tiho govorio i 
gledao ju zažarenim očima i pritiskao se više puta tako 
blizu, da se ona i nehotice odmicala. Ali je došlo do 
toga, da ju je, kad je u štaglju zagrabila saćuricom 
sječke, uhvatio oko pasa, pritisnuo ju o sanduk bunca- 
jući nešto i požudno tražeći njene usne... 

Nije se protivila, nije ni primijetila, za čim on ide, 
i prepustila se njemu na volju, čak zadovoljna, što ju 
je neka snaga spopala i ponijela, ali čim ju je povalio 
na slamu i kad je na obrazu osjetila njegove vlažne 
usne, trgla se kao vjetar i odbacila ga od sebe kao snop 
slame, te je ljosnuo na gumnište... 

Strašna ju je ljutina spopala. 

— Ti nakazo gubava!... ti svinjaru... Usudi se 
još samo da me takneš, noge ću ti polomiti... dat ću 
ti ja već ašikovanja, da će te krv obliti!... — vikala 
je i navalila na njega s grabljama.. 

Ali brzo je zaboravila na sve i svršivši poslove po- 
šla u kuću. 

Na pragu je srela Hanku: pogledaše jedna drugoj 
u oči, zamagljene suzama i klonule od boli, i žurno po- . 
đoše svaka na svoju stranu. : 

Od obadvije sobe bila su otvorena vrata prema tri- 
jemu, u obje je sobe gorilo svijetlo, pa su svaki čas, 
kao pod nekim nepojmljivim pritiskom, izdaleka po- 
gledavale jedna drugu. 

A zatim, kad su zajedno priređivale večeru, vrzle 
su se jedna blizu druge, ali nijedna nije ni pisnula, ni- 
jedna nije ni riječi progovorila, nego su samo potajno, 
kao kradljivci, pratile pogledima jedna drugu. Da, do- 
bro je znala svaka, što ona druga danas trpi i često su 
zli i osvetljivi pogledi skakali jedni na druge, kao oštri 
noževi, a stisnuta nijema usta govorila su podrugljivo: 

— Tako ti treba! Tako! 

Ali nadošli su i takvi časovi, da su počele jedna 
drugu žaliti, te bi se bile prijateljski porazgovorile, sa- 
mo je svaka čekala, da ona druga započne, pa da joj 
uzvrati ljubeznom riječju, čak su se zaustavile jedna 
uz drugu pogledavajući se s očekivanjem, jer je popu- 
štala ljutina, nestajalo stare srdžbe, a zajednički udes 
i osamljenost privlačila ih je sve bliže... samo što ih to 
nije zbližilo, jer ih je uvijek nešto suzdržalo: ili plač 


djeteta, ili neki stid, ili naglo probuđenje prepaćene | 


krivice u sjećanju, pa ih je to napokon daleko odaljilo 
jednu od druge i nanovo je u srcima njihovim uzavrela 
ljutina, srdžba im napela duše, a oči stadoše sijevati 
munjama mržnje. 

— Tako ti treba! Tako! — siktale su tiho žegući 
se pogledima, opet spremne na svađu i na tučnjavu, 
samo da iskale bijes jedna na drugoj. 

Na sreću nije do toga došlo, jer je Jagusia odmah 
poslije večere otišla k majci. : 

Bilo je tamno veče, ali tiho i toplo; zvijezde su ri- 
Jetko blistale u sinjoj dubini; na vlažnim su livadama 

ležali bijeli debeli kožusi magle, žabe su počele kre- 
ketati, a kadšto bi dolutao vapaj cviljenja vivka. Zem- 
lju je obuhvatala tmina, samo se negdje uzdizalo prema 
nebeskom svijetlu usnulo drveće, voćnjaci su se sivjeli, 
kao da su vapnom poškropljeni i odisali mirisom kao 
iz začaranih kadionica; višnjev je cvijet mirisao i jor- 
govani, što su se jedva otvorili, mirisalo je žito, voda i 
ona promočena zemlja, svaki se cvijet osjećao napose, 
a svi su zajedno odisali opojnim slatkim mirisom, da ti 
se u glavi zavrijelo. 

Selo još nije spavalo, tihi je razgovor dopirao s pra- 
gova i potkućnica, što su tonule u iminu, a putovi za- 
slonjeni sjenom drveća, samo gdjegdje prosječeni svi- 
jetlim tracima, što su padali s prozora, vrvjeli su lju- 
dima. 

Jagu$ je tobože pošla k majci, ali stala je da se 
vrze nad jezerom, da obilazi i da sve češće zastajkuje, 
jer je gotovo na svakom koraku nailazila na kakav par, 
što se čvrsto zagrlio razgovarajući tiho. 

Srela je i brata s Nastusiom: bili su zagrljeni i 
mahnito su se ljubili. 

Nehotice je naišla i na Marysiu Balcerekovu s Wa- 
wrzekom: stajali su negdje kraj plota u debeloj sjeni, 
pritisnuti jedno uz drugo, zaboravivši da postoji svijet. 

Poznala je i druge po glasovima, a iz svake je sje- 
ne nad vodom kraj plotova, odasvud dopiralo šapta- 
nje, zadahtane riječi, vrelo uzdisanje, neko treptanje i 
vrpoljenje. Cijelo selo kao da je uzavrelo vrutkom mi- 
lovanja i draganja, pa su čak i djevojčuljci, što jedva 
odrastoše, išli s momčićima šaleći se i vijajući se po 
putu. 

Odjednom joj se to ogadi i poče im se uklanjati 
krenuvši ravno k majci, ali pred kućom sretne licem u 
lice Mateuša; nije ju ni pogledao, nego prođe kraj nje 


kao kraj drveta; išao je s Tereskom, držeći je oko pasa: 

i govoreći joj nešto... Prođoše, a ona je još čula nji- 
hove glasove i prigušeni smijeh. 

Naglo se okrenula i trkom, kao da je gone svi psi, 
pobjegla kući. : 

A tiho proljetno, mirisno veče, nabujalo radošću 
pozdrava, prožeto svetom tišinom sreće, strujalo je 
ničim nezaustavljeno. 

Negdje je u noći, u mirisnim voćnjacima ili u po- 
lju zacvrkutala frula čeznutljivim napjevom, kao da 
prati to šaptanje i cjelivanje i tu radost. 

A na vlažnim livadama zakreketaše žabe u veli- 
kom zboru, koji se samo kadšto prekidao, a druge, u 
jezeru zamagljenom poput dremljiva oka, odgovarahu 
im otegnutim, pospanim, sve tišim regetom ... a djeca, 
što su lakrdijala, počeše se s njima takmiti i oponašati 
ih derući se: 

Kre! kre! kre! 

Roda crče, gle! 

Nije nam bila draga, 
Ode do vraga, 

Vraga! vraga! vraga! ... 





VIII 


Svanuo je krasan, topal i svjež dan, sličan momku, 
koji se valjano ispavao, pa čim se probudio, skočio na 
noge i šapćući molitvu, tare oči, pomalo zijeva i obzire 
se za poslom. 

Sunce je izlazilo vedro; crveno i golemo polagano 
se kotrljalo na visoko nebo kao na nedogledno polje, 
gdje su u sinjoj maglenoj pređi ležala nebrojena stada 
bijelih oblaka. 

I vjetar se već klatario svijetom, kao onaj gazda, 
što budi cijelu kuću u zoru; prebirao je po klonulom 
žitu, duhao u magle te se rasprhnuše na sve strane, 
tresao spuštenim granama, zahukao negdje na raskrš- 
ćima, a onda se tajno uputio k zaspalim još voćnjacima 
i nahrupio u granje te se s višanja prosuo posljednji 
cvijet, istresao se na zemlju kao snijeg i padao na je- 
zero poput suza. 

Zemlja se budila, ptice zapjevaše u gnijezdima, 
drveće stade šuškati kao da moli jutarnju molitvu, cvi- 
jeće se otvaralo dižući prema suncu teške, vlažne i po- 
spane vjeđe, a blistava se rosa prosipala kao tuča od 
bisera. 

Dugotrajno i slatko drhtanje potreslo je svim, što 
se opet budilo životom, a negdje, iz zemlje, sa dna sve- 
ukupnoga stvorenja, provali nijemi krik i kao gluha 
munja preleti preko svijeta, kao kad u tvrdom snu 
mora davi čovjekovu dušu, te se otima, plaši, obumire, 
dok ne otvori odjednom oči prema sunčanom svijetlu 
i pozdravlja s pokličem sretne omamljenosti dan, jer 

je još živ, ne misleći, da je to nov dan napora i boli, 


kao što je i jučer bilo, kao što će sutra nadoći, kao što 


će uvijek biti... 

I Lipce se tako stalo buditi i bodro skakati na noge; | 
mnoge raščupane glave izviriše gledajući pospanim 
očima u svijet; negdje su se već pred kućom umivali, 
drugdje su pohrlile još neobučene žene na jezero po 
vodu, neiko je sjekao drva; izvlačili su kola na put, 
negdje bi iz dimnjaka procvao dim, a tu i tamo odjek- 
nuše pozivi, da ustanu oni, što su ljenčarili u krevetu. 

Bilo je još rano, sunce jedva što se diglo s istoka 
i kroz mračne voćnjake probadalo postrance crvenim 
plamenom, a već je svuda bilo živo kretanje. 

Vjetar se negdje izgubio i sve se u slatkoj tišini 
opajalo svježim mirisnim jutrom, sunce je treptalo u 
vodi, a rosa kapala s krovova u bisernim nizovima, 
lastavice su jurile kroz čisti zrak, rode poletjele iz gni- 


jezda po hranu, po plotovima pjevali pijevci udara- 


jući radosno krilima, a guske su gačući vodile svoje 
mlade na jezero, što je pocrvenilo od jutarnjega sunca. 
Po oborima je rikalo blago, a svuda su pred pragovima 
i u ljesama žurno muzli krave i iz svakog su dvorišta 
gonili blago na put, a ono je išlo gegajući se i ričući 
otegnutim glasom, češkajući se o plotove i drveće, a 


ovce su podignuvši glavu i blejući išle u gomili sre- 


dinom puta kroz maglu od prašine. Sve su tjerali na 
trg pred crkvom, gdje je nekoliko starijih dječaka na 
konjima, pucketajući bičevima i ljutito kunući, tjeralo 
stado, što se razbježavalo i vikalo na one, što su za- 
ostali. > 

A kad su krenuli ulazeći na topolov put, jer su 
kraj šume bili zajednički pašnjaci, pokrila ih prašina, 
koja se crvenkasto prelijevala na suncu, a samo se 
blejanje ovaca i pasje lajanje čulo iz teške prašine, 
koja je pokazivala, kamo su pošli. 

Doskora su za njima i guščarice potjerale bijela 
razgakana jata, a netko je vodio steonu kravu na među 
ili je pratio na ugar sputanoga konja držeći ga za grivu. 

Ali poslije toga nije se selo stišalo, jer su se počeli 
spremati na sajam. Bilo je to nekako nedjelju dana, 
izakako su se ljudi vratili iz kriminala. 

U Lipcu se već sve polagano vraćalo starom po- 
retku, kao iza bijesne oluje, koja je počinila mnogo 
grdne štete, pa se narod, odahnuvši od straha, jadiku- 
jući i tužeći se na sudbinu, pomalo laćao posla, da se 
nadomjesti gubitak. 

Doduše, još nije bilo sve onako, kako bi trebalo 
da bude, premda su muškarci već prihvatili uzde u 
tvrde svoje ruke, još su, naime, bili malko lijeni da 
urane i više su puta dugo leškarili pod perinama; mnogi 
je od njih često znao zaviriti u krčmu, tobože da čuje, 
što ima novo u njihovoj istrazi; još bi po koji znao 
i pol dana klatariti se po selu i probrbljati s kumovima, 
a drugi su svršavali samo prešnije poslove, jer nisu 
mogli iza tolikog dangubljenja da se oštro prihvate 
posla — ali svaki je već dan bivalo bolje, svaki je 
dan krčma bila praznija i po putovima sve manje ljudi, 
a svakim je danom pritiskala sila sve jače i nužda ih 
tjerala k zemlji, zapregnuvši ih u teški rad pun znoja. 

Kako je baš danas sajam u Tymovu, jedva je iko 
izišao na posao, nego se svatko spremao na sajam. 

Ljetos se javila oskudica ranije i bila je tako te- 
ška, da je sve škripilo po kućama, pa što je tko još 
imao da proda, žurno se spremio da proda, a drugi su 
pošli na sajam, da se porazgovore sa susjedima, da 
vide malo svijeta, ili da ispiju po koju čašicu. 

Svatko je imao svoje brige, a gdje da se narod 
razveseli, izjadikuje, okrijepi i gdje da čuje novosti, 
ako ne na sajmu ili na proštenju?... 

Čim su istjerali blago na pašu, počeše se skupljati, 
spremati kola, a oni, što su morali ići pješke, krenuše. 

Prvo je krenula sirotinja, tako je Filipka plačući | 
potjerala šest starih gusaka, otetih od guščića, što su 
jedva odrasli, i to zato, što joj je obolio muž, čim se 
vratio, a nije imala ništa da pristavi na vatru. 

A po koji je težak vukao junicu za rogove, što se 
proljetos počela ijerati... A kako nevolja ima duge 
krake i oštre pandže, to je krivousti Grzela, premila 
je sjedio na osam jutara, poveo na užetu kravu muzaru, 
a njegov susjed, J6zek Wachnik, gonio je krmaču 
s praščićima. 

Spasavala se sirotinja, kako je mogla, jer je već 
mnogoga tako pritislo, da je izveo i posljednje konjče 
iz staje, kao što je morao da učini Gulbas, pošto ga je 
parničila Balcerekova za petnaest rubalja, koje je bio 
nekoć pozajmio za kravu, a sada mu se prijetila dra- 
žbom, pa je uz plač i kletve i prijetnje čitave porodice 
siromah jahao na doratu i krenuo da ga proda. 

Kola su polagano kretala jedna za drugima, jer 
su i gazde vozili na trg, što je tko imao, budući da je 
knez zahtijevao porez i plašio globama, a kako su se 
i gazdarice spremale sa svojim dobrom, često bi zako- 


- kodakale kokoške ispod pregača ili bi krupni gusak 


zasiktao iz kola, a one druge, što su išle pješke, nosile 
su u maramama jaja ili maslac, što su ga tajno pred 
djecom obrale, a neke su i svetačko ruho ili nepotrebno 
platno ponijele na leđima. 

Nevolja ih je tjerala, a do žetve bilo je još daleko. 

Svi su se tako žurili, te se danas i misa ranije slu- 
žila. Samo je nekoliko žena klečalo pred oltarom, ali 
nisu mogle stići župnika, jer tek što su izmolile molitvu 
za Podizanje, već je Ambrozije gasio svijeće i zveckao 
ključevima. 

Soldatuša Tereska, koja je u nekoj stvari došla 
k župniku, stigla je baš kad je on pošao na zajutrak. 
Dakako, nije se usudila da ga zaustavi, nego je stala 
uz ogradu izgledajući, kad će se velečasni javiti na 
hodniku. No prije nego što se odlučila, da mu priđe, 
sjeo je on na kola i naredio, da oštrim kasom krenu u 
Tym6w. 

Tužno je uzdahnula i dugo gledala prema topo- 
lovom putu, gdje se vidjela prašina, koja se spuštala 
kao sivi oblak na polja; kola su štropoćući odmicala 
sve dalje, a samo je kadšto između drveća zatreptalo 
crvenilo žena, što su išle jedna za drugom kraj puta. 

Lipce se doskora stišalo, mlin nije klepetao, ko- 
vačnica je bila zatvorena, a putovi opustješe posve, jer 
iko je ostao, čeprkao je pomalo oko kuće i po vrtu iza 
kuće. 

Tereska, teško zabrinuta, vratila se kući. 

Stanovala je iza crkve, kraj Mateuša u kući s jed- 
nom sobom i s pol trijema, jer je drugu polovicu kod 
diobe odsjekao brat i prenio ju na svoje zemljište, pa 
su kao poprijeko presječena rebra stršili prepiljeni zi- 
dovi i krov, koji se prislonio uz začađeni dimnjak. 

Ugledala ju je Nastka s praga, jer ih je dijelio 
samo uski vrtić. 

— No dakle? što ti je pročitao? — klikne pritr- 
čavši k njoj. 

Tereska joj s nogostupa ispriča, što ju je snašlo. 

— A možda bi orguljaš mogao pročitati? ... on 
mora da zna pisano. 

— Sigurno zna, ali kako bih mogla poći k njemu 
ovako praznih ruku? : 

— Ponesi nekoliko jaja. 

— Majka ih je ponijela u grad; ostala su samo 
pačja. 

— Ne brini se: uzet će on i pačja. 

— Pošla bih, ali bojim se nečega! Da znam, što 
je tu napisano! — Izvadi iz njedara pismo od muža, što 
joj ga je sinoć donio knez iz kancelarije. — Što bi tu 
moglo biti napisano? 

Nastka uzme iz njenih ruku zaprljani papir, čuč- 
nuvši kraj nogostupa, rasprostre ga po koljenima i 
pokuša opet s velikim naporom da ga pročita. Tereska 
sjedne na letvu i uprvši bradu na pesnice zagleda se 
s nekom bojazni u te neke kvake, iz kojih je Nastka 
jedino toliko odgonetnula, da na početku piše »hva- 
ljen Isus«. ' 

— Ne mogu ništa više da pročitam, sve zabadava. 
Mateuš bi zacijelo mogao. 

— Ne, ne! — pocrveni Tereska po čitavom licu i 
stade je tiho moliti: — nemoj mu ništa spominjati o 
tom pismu, Nastuš, nemoj mu reći! 

— Da je štampano, pročitala bih u svakoj knjizi, 


dobro poznam slova i znam, kakvo je koje, ali ovdje 


ništa ne mogu da sastavim, same su neke kuke i verige, 
kao da je netko pustio na papir muhu, što se uprljala 
tintom: 

— A ne ćeš reći, Nastušs, zar ne? 

'.— Već sam ti jučer rekla, da me se to ništa ne 
tiče. Kad se tvoj vrati iz vojske i onako će sve morati 
izaći na javu! — reče i ustane. 

Tereska kao da se zagrenula od plača, samo joj 
se micalo grlo, ali nije smogla ni riječi. 
Nastka, malko ljutita, ode i usput zovne kokoške, 
a Tereska zaveže u maramu pet pačjih jaja i pođe 
k orguljašu. : : 
' Ali mora da joj to nije bilo lako, svaki bi čas za- 
stajkivala skrivajući se u sjenu i bojažljivo se zagle-. 
davala u neshvatljiva slova pisma. Re 
— A možda ga već i puštaju? ... 

Strah je spopadne za grlo, noge joj klonuše, a srce 
joj stade kucati tako očajno, da se prislanjala o drveće 
i zaplakanim očima pogledavala unaokolo kao da zove 
u pomoć. 

— A možda piše samo zbog novaca! 

Išla je sve sporije, muževo pismo tako joj je bilo 
teško i peklo ju je, da ga je svaki čas premještala iz 
njedra u ruke i zamatala u kraj marame. 

Kod orguljaševih kao da nitko nije bio kod kuće: 
vrata su stajala širom otvorena od praznih soba, samo 
je u jednoj, gdje je prozor bio zastrt suknjom, netko 
glasno hrkao ispod perine. Plaho se prošuljala kroz 
trijem, obzirala se po dvorištu, a pred kuhinjom je 
sjedjela samo služavka držeći među koljenima stupu 
i tukla maslac tjerajući granom muhe od sebe. 

— A gdje je gospođa? 

— U vrtu, odmah ćete je čuti... 

Tereska stane uz nju, gužvajući pismo u rukama 
i navlačeći maramu većma preko čela, jer se sunce 
uspelo iznad zgrada. 

Uz župnikovo dvorište, što je bilo ograđeno samo 
plotom, dopirali su krještavi glasovi živadi, patke su 
se brčkale u kaljužama, mlade su pure pijukale negdje 
kraj plota, a purani su pućkajući širili krila i bijesno 
nasrtali na praščiće, što su leškarili u blatu, golubi 
prhali ispred štaglja, kružili u zraku i svaki se čas 
. spuštali na crvene krovove župnoga dvora poput snjež- 
noga oblaka. Vlažna i svježa toplina dopirala je s polja, 
rascvjetani voćnjaci kupali su se u suncu, jabuke, na- 
trpane cvijetom, dizale su se iz zelenila kao bijeli oblaci, 
koje je zarudila zora, pčele su uz tiho zujanje letjele 
na posao, a negdje bi već i leptir zalepršao kao kakva 
latica cvijeta, a onda bi se jato vrabaca s velikim cvr- 
kutom spustilo s drveća na plot. 





Tereski odjednom mavališe suze na oči i curkom 
potekoše. I 

— Jeli orguljaš kod kuće? — zapita i okrene lice. | 

— A gdje bi bio? Velečasni se opre a on se 
izvalio kao krmak. 


— Velečasni se zacijelo odvezao na sajam? 

— Da, hoće da kupi bika. 

— Zar mu je još malo tog svakakvog dobra? a? 

— Tko ima dosta, htio bi još više — progunđa <“ 
služavka. 

Tereska zašuti, rastuži se veoma, što drugi ljudi 
imaju svega do grla, a ona jedva da životari gladujući 
često. 
— Gazdarica ide! — poviče služavka i snažno stade 
udarati batom u stupi, da je vrhnje sve prskalo na- 
okolo. 

— To je tvoje maslo, lijenčino... naumice si pu- 
stio konje u djetelinu! — začuje se u vrtu reski glas 
orguljašice. Nije ti se htjelo, da ih potjeraš na ugar. 
Isuse, ni u koga se čovjek ne može pouzdati! Popasli 
su dva hvata djeteline! Čekaj samo, odmah ću reći, a 
ujak će ti već zapapriti, dangubo jedna, da ćeš za- 


o pamiiti... 


— Potjerao sam ih na ugar, sputao sam ih i ula- 
rom ih privezao uz kolac. 

— Ne laži! Već će se s tobom ujak porazgovoriti, 
vidjet ćeš... 

— Ja ih nisam pustio, ujna, kad kažem. 

— Nego tko? možda župnik? — zaviče ona pod- 
rugljivo. 

— Pogodili ste, ujna: župnik je pustio svoje konje 
da pasu — reče on glasnije. 
— Jesi li poludio! .. 

se još ne pročuje. 


. drži jezik za zubima, da 

— Ne ću da držim, u oči ću mu reći, jer sam vidio. 
Vi, ujna, na mene vičete, a župnikovi su konji popasli. 
Pošao sam prije dana po konje: kulaš je ležao, a ko- 
bila pasla; bili su, gdje sam ih preko noći ostavio. 
Dosta su ostavili tragova, može se provjeriti, još su 
topli. Razvezao sam im pita i uzjahao na kulaša, a tu 
vidim, kako su u našoj djetelini nekakvi konji. Tek 
je svanjivalo, stigao sam preko utrine do župnikova 
vrta, da im spriječim put, izađem na Klebov puteljak, 
a župnik stoji s brevijarom, ogleda se naokolo i svaki 
čas ih tjera bičem sve dublje u djetelinu pa... 

— Mir, Michal! Je li još tko čuo tako što, da bi 
sam velečasni... Davno sam već govorila za ono sijeno 
- lanjske godine... mir, tamo stoji neka žena. 

Hitro se požuri, a u isti je čas baš i orguljaš ispod 
perine dozivao Michala. 

Tereska joj preda maramu s jajima, pa ogrlivši 
joj noge plaho zamoli, da joj pročita pismo od muža. 

Orguljaševa joj reče, neka čeka. 

Tek iza nekoliko dobrih očenaša pozvaše je u sobu. 
Orguljaš, sav razdrljen, samo u gaćama, poče čitati 
pismo pijući kavu. 

Slušala je obamrla srca, jer joj je muž nagovije- 
štao svoj povratak u žetvu zajedno s Kubom Jarczy- 
kom iz Wć6lke i sa Grzelom Borynom. Pismo je bilo 
srdačno, brižljivo je pitao za nju, ispitivao za sve, što 
se dešava kod kuće, slao pozdrave znancima i radovao 
se povratku, a na kraju je dopisao Grzela, moleći, da 
obavijesti njegova oca, da će se vratiti. Jadnik, nije 
znao, što se dogodilo s Maćejem. ' 

Teresku su te tople i srdačne riječi šibale kao bič 
i potlačile ju prema zemlji. Svladavala se, da se ne 
vidi po njoj i da mirno izdrži tu strašnu vijest, ali suze 
izdajnice potekoše joj nekako same od sebe vrelim ni- 
zovima. : 

— Kako se veseli, što joj se vraća muž! — šapne 
orguljašica podrugljivo. 

Tereski se prospe još obilnija kiša suza iz očiju. 
Uteče sirotica, da ne zavapi krikom i dugo se sklanjala 
među ljese. 

— Što ću ja sada, jadnica? što ću? — jadikovala 
je u beznadnoj tuzi. 

Da, muž će se vratiti, sve će saznati! Strah je tre- 
sao njome kao žestoki vihar. Jasiek je bio poštenja- 
čina, ali nagle ćudi kao svi Ploszke: krivicu ne će opro- 
stiti, prije će ga ubiti! Isuse, spasi, Isuse! Nije ni po- 
mislila na sebe. Plačući i boreći se u sebi, našla se kod 
Boryninih. Hanke nije bilo: odvezla se još jutros rano 
u grad, a Jagna je radila kod majke, pa je u kući bila 
samo Jagustynka s J6zkom, prostirale su u voćnjaku 
mokro platno. 

Reče im za Grzelu i htjede čim prije da ode, ali 


“ stara ju povede na stranu i neobično dobrodušno šapne: 


— Tereska, opameti se, promisli, ne ćeš umaći zlim 
jezicima... Jasiek će se vratiti, pa će i onako doznati. 
Zapamti, momak na mjesec dana, a muž za cijeli život! 
Dobar ti dajem savjet. 

— Što vi to kažete? što? — mucala je, kao da ne 
razumije. 

— Ne pravi se luda, svi znadu za vas, otpravi Ma- 
teuša dok je vrijeme, pa Jasiek ne će povjerovati; za- 
želio se tebe, lako ćeš mu nabajati, što budeš htjela. 
Mateuš se namečio na tvoju perinu, ali nije uz nju 
Prirastao, istjeraj ga, dok je vrijeme. Ne boj se, ni 
Jasiek nije šeprtlja...a ljubav ti prođe kao jučerašnji 
dan, ne ćeš je zaustaviti makar i životom platila; ljubav 
ti je samo masni prismok za nedjelju; jedeš li ga svaki 
dan, brzo će ti se ogaditi i podrigivati. Milovanje — 
plakanje, a od braka raka — vele. Možda je to i istina, 
samo što je raka s mužem i dječicom bolja nego sloboda 

bez ikoga. Ne plači, nego se spasavaj, dok je vrijeme. 
Ako te tvoj zbog te ljubavi izbije i potjera iz kuće, 
kamo ćeš poći? U svijet, da se upropastiš i da budeš 
na ruglo svima! Eh, samo luda sjekiru za batinu mi- 
jenja! Kad spadneš s kola, trči za njima i isplazi jezik. 
Proti vjetru ćeš brzo izgubiti sapu i snaga će te osta- 
viti, brzo će ti umaći! Ludo, svaki muškarac ima čak- 
šire, zvao se on Mateuš ili Kuba, svaki jednako prisiže, 
dok te dostiže, svaki je kao med, dok si mu draga. Za- 
pamti to i uzmi u pamet, što ti kažem, ujna sam ti 
i dobro ti želim. 

Ali Tereska nije više mogla da izdrži, pobjegla je 
u polje i srušila se negdje u raž i tek je tamo dala 
.oduška žalosti i plaču. 

Zalud je pokušavala, da odvagne riječi stare Ja- 
gustynke, jer ju je svaki čas spopadala tolika tuga za 
Mateušem, da se tuleći valjala po brazdi kao ranjena 
zvijer. 

Tek ju je nedaleka vika digla na noge. 

Kao da se ljuta svađa zapodjela pred kneževom 
kućom. 

Jest: to su se svađale Kozlova i kneževa žena. 

Stajale su jedna prema drugoj, rastavljene plo- 
tom i putom, samo u košulji i suknji, jedva su dahtale 
od bijesa, grdile se iz sve snage, prijeteći jedna drugoj 
pesnicama. 


Knez je uprezao konje u kola razgovarajući po-: 


malo sa seljakom iz Modlice, što je sjedio na hodniku 
i tapkao nogom od užitka, huckajući žene jednu na 
drugu. 

Vika se čula nadaleko, te se strčaše ljudi kao na 
kakvo čudo: mnogo ih je stajalo na putu, a iza svih 
susjednih plotova i uglova izvirivale su glave. 

A svađale su se, da te Bog sačuva! Kneževa žena, 
obično tiha i dobroćudna, kao da je danas pobjesnila, 

mahnitala je sve većma, a Kozlova se promišljeno smi- 
rivala, ali nije ništa propustila, a da ju ne pecne po-. 
malo podrugljivim riječima. 

— Nalaj se samo, kneževa gospođo, nalaj se, ni 
psi te ne će nadlajati, — dovikivala je Kozlova. 

— Zar je to prvi put ili drugi put? Ne prođe ni 
nedjelja dana, a da mi nešto iz kuće ne nestane! Ko- 
koške nosilje, pilići, patke, pa i stara guska, a da i 
ne spominjem one štete u vrtu i voćnjaku! Da Bog da 
crkla zbog moje krivice! Grom te ubio! Da Bog da 
krepala kraj plota... 

— Deri se samo, vrano, deri, odlanut će ti, kne- 


ževa gospo... 


— Danas sam baš — obrati se prema Tereski, koja 
je izišla na put — danas sam baš iznijela pet komada 
platna, da se bijeli. Poslije južine izađem da navlažim 
platno. Nema jednoga komada! Tražim! Kao da je u 
zemlju propao! Kamenjem sam pritisnula, a vjetra nije 
bilo! Tanahno platno, laneno, ni kupovno ne bi bilo 
bolje, pa je nestalo! 

— Kad su ti svinjske krmelje oči zalijepile, pa nisi 
vidjela! ... 

— Ti si mi platno ukrala! — prodere se kneževa 
žena. 

— Ja da sam ukrala! Ponovi to još jedanput, po- 
novi! 

— Lopužo jedna! Pred cijelim ću svijetom posvje- 
dočiti. Priznat ćeš, kad te povedu s lisičinama u kri- 
minal. 

— Veli mi, da sam lopov! Jeste li čuli, ljudi! Tužit 
ću sudu, tako mi Boga na nebu, svi su čuli. Ja da sam 
ti ukrala; imaš li svjedoke, ti vucibatino!... 

Kneževa žena prihvati neki kolac, izjuri na put, 
navali kao bijesan pas i ljutito urlikne: 

— Batinom ću ti dokazati! već ću ti posvjedočiti! 
kad te ja... 

— Priđi samo bliže, kneževa gospođo! Dotakni me 
se samo, svinjska kumo! dotakni me se, ti pasja na- 
kazo — završi Kozlova i potrči joj ususret. 

Odgurne muža, koji ju je suzdržavao i raskora- 
čivši se uhvatila se za kukove dovikujući podrugljivo: 

— Udri me samo, udri, ne će ti faliti kriminal, 
kneževa gospođo! ... 

— Ne laj, dok te nisam spremio u buharu! — po- 
vikne knez. 

— Zatvaraj bijesne pse, jer ti je to i služba, bolje 
da privežeš babu svoju na lanac, da ne nasrće na 
ljude! — plane ona, jer se nije mogla dulje svladati. 


— Službeno lice govori s tobom, čuvaj se, ženo! , 
— vikne on strogo. 


— Ovdje mi je to tvoje službeno lice — razumiješ 
li! Ti ćeš mi se prijetiti, gledaj ga, a možda si baš ti 
uzeo platno za košulju kojoj svojoj ljubeznici. Nije ti 
bilo dosta općinskih novaca jer si ih prolokao, pija- 
nico! Ne boj se, zna se, što ti sve radiš. Sjedjet ćeš i ti, 
gospodine službeno lice, sjedjet ćeš! 

To je već bilo i suviše za njih oboje, pa kao vuci 
skočiše na nju, prvo ju je kneževa žena maznula ba- 
tinom po njuški i s divljim joj se urlikom moktima 
uplela u kosu, a knez je stade mlatiti pesnicama, kud 
je stigao. 

U taj tren priskoči Bartek u pomoć svojoj ženi. 

Spletoše se kao psi u nerazmrsivu gomilu, pa nisi 
mogao znati, čije li pesnice mlate kao cijepovima, čije 
li se glave ruše i tko zapravo viče. Pritisnuše se uz plot 
i zanesoše se opet na put, kao snopovi, koje je ponijela 
oluja, dok napokon u sve bjesnijem tezmanju ne ljo- 
snuše na zemlju, na pijesak. 

Prašina ih zastrla, čulo se samo vikanje i i psovanje; 
valjali su se po putu, tukli se i urlali iza glam. 

Kadšto bi se po koje od njih otrglo iz klupka, a 
kadšto bi se i svi odjednom digli na noge, pa hvatajući . 
u šake, što su mogli dohvatiti, nasrtali bi jedni na. 
druge, hvatajući se u koštac, za gušu, za jaku. 

Derača se pronijela po cijelom selu, prestrašene 
kokoške počeše kokodakati po voćnjacima, psi lajati, 
babe naricati uzvrpoljivši se bezglavo oko njih, dok 
napokon ne stigoše ljudi, koji ih rastaviše. | 

Koliko je još bilo psovaka, plača i prijetnje, to se 
ni iskazati ne može. Susjedi se smjesta razletješe, da 
ne budu pozvani za svjedoke, ali svuda su pričali, to- 
bože kao tajnu, kako su knez i na žena žestoko 
namlatili Kozlove. 

A nije prošlo ni nekoliko očenaša, a već krenuše 
da prvi podnesu tužbu: knez s nabreklom gubicom, sa 
ženom, prilično punom modrica i sasvim izderanom. 
Tek poslije jednoga sata krenuše i Koziot i Kozlova. 

Stari je Ploszka veoma pripravno, čak zabadava, 
pristao da ih odveze u grad, samo da tako iskaže knezu 
prijateljsku uslugu. : 

Krenuše da podnesu tužbu, pa kako ustadoše od 
tučnjave, tako i krenuše, ni ne zaogrnuvši se. 

Naumice su se vozili kroz selo korakom, da uz- 
mognu pričati o svojim krivicama i da pokažu svoje 
rane svakomu, tko je god htio da gleda. 

Koziotu je bila razbita glava do kosti, krv mu je 
oblila cijelo lice, vrat i prsa, što su se vidjela ispod 
razderane košulje. Nije ga više jako boljelo, ali se 
svaki čas hvatao za kukove i strahovito urlao: 

— Zaboga, ne mogu izdržati! Sva mi je rebra po- 
lomio! Spasavajte, ljudi, spasavajte, jer ću umrijeti! . 

A Magda je jadikujući potvrđivala: 

— Cjepanicom ga je tukao! Umiri se, siroto moja! 
izlemao te kao psa, ali još ima pravde i kazne, za 
razbojnike, ima! Umiri se, siroče moje! dobro će on to 

platiti! Htio ga je ubiti, vidjeli su ljudi, jedva su ga 
obranili, to će pošteno posvjedočiti pred sudom! — de- 
rala se i svaki čas zaurlala iza glasa, a bila je tako 
premlaćena, da su je jedva prepoznali. Vozila se golo- 
glava, kosa joj je bila iščupana zajedno s kožom, uši 
do krvi nategnute, oči zakrvavljene, a čitavo lice iz- 
grebeno noktima kao da ga je tko drljačom izdrljao, 
pa premda su znali, kakva je ona ptičica, ipak se mno- 
gome iskreno sažalila. 

— Tako istući ljude, no! 

— Sramota i grehota, jedva su ostali živi. 

— Prilično su izmrcvareni, zar ne? ni mesar ih ne 
bi mogao bolje... ali gospodinu knezu sve je slobodno, 
zar on nije činovnik i službeno lice — dobaci Ploszka 
podrugljivo okrenuvši se k narodu. 

Vrlo su se čudili, a premda su se Kozlovi već pro- 
vezli, selo se još dugo nije moglo umiriti. 

Tereska, koja se od straha za vrijeme tučnjave 
sakrila, izvukla se iz svoga skrovišta tek kad su obje 
stranke otišle na sud. 

Naišla je Kozlovima, jer joj je Bartek bio brat 
od tetke s majčine strane. U kući nije bilo nikoga, samo 
je vani kraj zida sjedjelo ono troje djece, što su bila 
dopremljena iz Varšave. 

Pritisli su se jedno o drugo griskajući lakomo na- 
polak skuhane krumpire i braneći se cikom i žlicama 
od prasadi. Tako su bila propala, izmršavjela i nečista, 
da su joj se smilila. Prenese ih u trijem, pa pozatva- 
ravši vrata, poleti trkom da raznosi novosti. 

Kod Golebiovih je bila samo Nasika. 

Mateuš je još prije južine otišao k Stachu, Byli- 
činom zetu. Baš je sada s njim pregledavao srušenu 
kuću, ne bi li se dala podići. Bylica je išao za njima 
mucajući nešto. 

Gospodin Jacek sjedio je, kao uvijek, na pragu, 
pušio cigaretu i fućkao na golubove, što su kružili 
iznad trešanja. ' 

Sunce se već diglo prema podnevu, bilo je fino 
toplo. 

Ugrijani je zrak treptao nad poljima kao ugrijana 
voda, žita i voćnjaci kao da su se zagledali u sunce, 
samo bi kadšto pala s Byličinih trešanja po koja latica 
i zibala se na travi, kao bijeli leptir. 

Prispjelo je već podne, kad je Mateuš svršio pre- 
gledavanje, pa kuckajući još tu i tamo budakom po 
strani, reče odlučno: 

— Sasvim je istrulo, sam trulež, ovo nije nizašto, 
sve zabadava... 

— Kupio bih nešto nove građe, možda bi se... — 
šapne Stacho moleći. 

— Kupite građe za cijelu kuću, od ovoga đubreta 
ne može se izabrati ni jedna greda. 

— Što vi to kažete, zaboga! 

— Potkućnica bi još izdržala, samo se moraju dati 


novi balvani... a i zidove poduprijeti potpornjima i 
povezati čengelama... pa da... — mucao je stari By- 
lica. 


— Kad ste takav majstor, dignite vi kuću, ja ne 
umijem od truleži graditi — dobaci Mateuš ljutito na- 
vlačeći svoj kaput. 

Uto je stigla Weronka s djetetom na ruci i počela 
jadikovati: 

— A što ćemo mi sada, što? 

— Za novu bi kuću trebalo oko dvije hiljade! — 
uzdahne zabrinuto Stacho. 

— Eh, barem da je jedna soba s trijemom. 

— Nešto malo drva dobio bih iz naše šume... to 
se zna, makar samo malo... a drugo ću kupiti... 
jest... bilo bi dosta... Da u uredu zamolim... 


267 















































— Baš će dati sada, kad je šuma pod parnicom! .. . 
Zabranili su i sabiranje suharaka. Počekajte s kućom, 
dok se svrši parnica! — svjetovaše im Mateuš. 

— čekaj magarče, dok trava naraste, a kuda ćemo 
se skloniti preko zime? kuda? — zavapi Weronka i 
tužno zaplače. 

Zašutješe. Mateuš je skupljao svoj tesarski alat, 
Stacho se češao po glavi, a Bylica brisao nos iza ugla, 
pa je u toj tužnoj tišini jecao samo Weronkin plač. 

Odjednom se digne gospodin Jacek i reče glasno: 

— Ne plačite, Weronka, nabavit će se već građa 
za kuću. 

Zapanjiše se i zinuše od čuda, ali Mateuš se prvi 


“sabere i prasne u smijeh: 


— Obećanje, ludom radovanje! Nema kuda glavu 
da skloni, a drugima poklanja kuće! — reče žestoko 
i pogleda u njega, ali gospodin Jacek ne uzvrati ništa, 
nego opet sjedne na prag, zapuši cigaretu i čupkajući 
bradicu stade gledati po nebu kao i prije. 

— Počekajte samo, doskora će vam obećati čitav 
majur. 

Nasmije se Mateuš, slegne ramenima i ode. 

Pođe lijevo stazom, što je vodila iza štagljeva. 

Danas je malo ljudi radilo po vrtovima, jer se 
samo pogdjegdje crvenila ženska suknja, ili bi koji 
čovjek popravljao krov ili udešavao nešto oko štagalj- 
skih vrata, što su bila otvorena prema polju. 

Mateuš se nije žurio, rado je zastajkivao, razgo- 
varao s ljudima o kneževoj tučnjavi, kesio zube na 
djevojke i veselo im dobacivao po koju riječ, a drugdje 
bi babama tako zgodno zapaprio, da je smijeh odjek- 
nuo vrtovima, pa mnoge ženske uzdišući stadoše ga 
pratiti očima. 

Kako i ne bi, bio je pristao i visok kao hrast, kao 
kralj svih momaka u selu, a i najjači iza Anteka Bo- 

ryne, u plesu ravan Stachu Ploszki, a i mudra glava. 
A kako je osim toga bio spretan za svaki posao, jer je 
znao sagraditi kola i postaviti ognjište i podići kuću. 
a i u frulu je lijepo svirao, pa premda nije gotovo m 
imao zemlje i mada se groš mije mogao kod njega 
držati, jer je bio podatne ruke prema drugima, ipak 
bi mnoga majka rado s njim zapila i cijelo tele, samo 
da joj postane zetom, a mnoge su mu djevojke koješta 
dopuštale, računajući, da će on tim prije poslati prosce. 

No sve to nastojanje nije ništa hasnilo, s majkama 
je pio, s kćerkama ašikovao, a ženidbi je izmaknuo 
okretno kao čikov. 

— Nije lako odabrati, jer je svaka dobra, a bolje 
još rastu, počekat ću... — znao bi reći provodadži- 
nicama, kad bi mu predlagale koju djevojku. 

Zimus se upustio s Tereskom i živio je s njom 
gotovo na oči cijelomu selu, ne mareći ni za ogovaranje 
ni za sablažnjivanje. 

— Kad se vrati Jasiek, dat ću mu je natrag, još 
će me počastiti rakijom što sam mu čuvao ženu — 
šalio se s prijateljima nekako odmah iza povratka, jer 
mu je već bila dosadila i polagano ju je napuštao. 

I sada, idući na ručak, izabrao je dalji put, da se 
pošali s djevojkama usput i da uštine koju, ako se da. 

I posve nenadano naiđe na Jagnu. Plijevila je nešto 
u majčinom vrtu. 

— Jagusia! — poviče radosno. 

Jagusia se digne i uspravi se nad brazdom kao 
stasiti sljez. 

— Ipak si me primijetio! Gle, kako si brz, već si 
nedjelju dana u selu, pa tek... 

— Još si ljepša postala! — šapne joj on zadivljen. 

“Zapregla se do koljena, ispod crvene marame, ve- 
zane pod bradom, modrile su se krupne, slatke oči, 
bijeli su zubi sjali među višnjevim usnama, a cijelo 

joj lišce bilo rumeno kao jabučica, i tako lijepo, da 
je upravo molilo, da ga poljubiš. Ponosno se uhvatila 
ispod kukova i šibala ga blistavim očima s tolikom 
snagom, da su ga srsi podilazili. On se ogleda naokolo 
i priđe joj bliže. 

— Nedjelju dana te tražim i izgledam, ali badava. 

— Laži to psu, možda će ti povjerovati. Svako veče 
kesiš zube po ljesama, svako veče udvaraš drugoj, pa 
sada hoćeš da mi soliš pamet! 

— Zar me ti tako pozdravljaš, Jaguš? Što? zar 
tako?... 

— Ai kako bih drukčije? možda da ti se sagnem 


do koljena i da ti zahvalim, što si se mene sjetio? 


— Sjećam se, kako si me lani primala. 

— Što je bilo lani, nije sada — okrene se ona 
skrivajući lice, a on se naglo primakne i zagrli je po- 
žudnim rukama. ie 

Ona mu se srdito otme. 

— Pusti me, jer će mi Tereska oči iskopati zbog 
tebe! 

— Jagusia! — zastenje on teško. 

— Ašikuj ti sa svojom soldatušom... ugađaj joj, 
dok se onaj ne vrati. Hranila te u kriminalu, štetovala 
je zbog tebe, pa joj sada nadoknadi! — šibala je kao 
bičem s tolikim prezirom, te je Mateuš zaboravio, da 
ima jezik u ustima. 

Tako se zastidio, pocrvenio kao cikla, zgurio se i 
pobjegao glavom bez obzira. 

A Jagna, premda je rekla, što je osjećala i što je 
u njoj kuhalo već čitavu nedjelju dana, sada požali: 
nije se nadala, da će se on razljutiti i otići. 

»Luđak, ja sam to rekla samo onako od srdžbe! 
— pomisli i mrko pogleda za njim. — A on se odmah 
uvrijedio!«... Mateuš! 

Ali on nije čuo, nego je odmaglio kroz voćnjak, 
kao da je netko pse na njega nahuckao. 

— Bijesna osa, mrcina! — progunđa jureći ravno _. 
kući. U njemu je kipjela srdžba naizmjence s udivlje- 
njem. Ona, koja je uvijek bila tako plaha, da nije znala 
ni usta otvoriti, pa ga sad potjerala kao pseto kakvo! 
Zastidio se i obazreo, nije li tko čuo, kako ga je opso- 
vala. 

— Prigovara mu zbog Tereske! Luda!... što mu 
je stalo do te soldatuše?... poigrao se s njom i to je 
sve! A kako ga je samo očima ošinula! kako se oholo 
podbočila! kako je iz nje suknula milina!... Isuse, 
nije sramota od takve ženske dobiti po gubici, samo 
da se čovjek domogne meda... — Žmarci mu prođoše 
kroz tijelo; sporijim korakom dođe do kuće. 

— Razljutila se, što sam na nju zaboravio... 
istina, kriv sam... a i zbog Tereske... — naceri se, 
kao da je gucnuo malko octa. Dosta mu je bilo te plaš- 
ljivice, dozlogrdilo mu je njeno vječno jadikovanje. 
Nije se s njom oženio, da mora uz nju visjeti kao krav- 
ski rep! Ima ona muža! Još bi ga mogao i župnik ukoriti 
s propovijedaonice! Uz takvu žensku čovjek sasvim 
omlohavi. Đavo je s tim babama!. — ljutio se Mateuš. 

Ručak se tek dogotavljao, ispsuje Nastku zbog še- 


- priljanja i naiđe k Tereski. Ona je baš muzla kravu u 


voćnjaku, podigla na njega čudnovato tužne oči, koje 
su se jedva osušile od plača. 

— Zašto si cmizdrila? 

Ona se tiho ispričavala, milujući zaljubljenim po- 
gledima njegovo lice. 

— Pripazi bolje na vimena, prskaš se mlijekom po 
suknji! 

Danas je bio mrk i zlovoljan, pa ona stade razbi- 
Jati sebi glavu, što mu se desilo? Sva se stisla u sebi, jer 
je on, čim bi se oglasila, srdito planuo i bijesno gledao. 

Tražio je tobože nešto po vrtu i oko kuće, a zapra- 
vo ju je potajno promatrao i čudio se sve većma. 

— Gdje li sam ja imao oči? Tako je kržljava i me- 
koputna... niti je od perja, niti je od mesa! Globura 
ukiseljena, cigančura jedna. Sasvim bez forme, nema 
mic. 
Istina, imala je oči lijepe, možda kao i Jagusine, 
krupne plave kao nebo, okružene crnim obrvama, pa 
kad god bi se sreo s njenim pogledom, okrenuo bi gla- 
vu i tiho opetovao: 

— Izbuljila oči kao tele, kad podigne rep! 

To mu je njeno gledanje dozlogrdilo i sve većma 
ga ljutilo. 

— Baš uprkos ne ću ni da te pogledam, gledaj psu 
u rep! Ne ćeš me privući! 3 

Zajedno su ručali, ali on se ni jedanput nije ogla- 
sio, nije čak ni pogledao prema njoj. Samo je svaki čas 
prigovarao Nastki: 

.— Ni pas ne bi okusio ovu kašu, kao da je u dimu 
sušena! ... 

— Samo je malko zagorjela i već ti zapinje u grlu. 


— Ne brani se! Začinila si ju muhama, ima ih više. 


nego čvaraka. 

— Već mu i muhe smetaju! kakav je to izbirač! 
ne ćeš se otrovati! o 

Kod kupusa je prigovarao starome salu. 

— Da si kolomazom začinila, ne bi gore bilo. 

— Poliži osovinu, pa ćeš se osvjedočiti, ja nisam 
tome vješta! — uzvrati Nastka tvrdo. 

Zadijevao se o makar što i galamio. Kako se Teres- 
ka za čitavo to vrijeme nije oglasila, osovi se odmah iza 
ručka na nju, kad je opazio njenu kravu, kako se češe 
o ugao. ć 

“— Obrasla je đubretom kao korom: zar je ne mo- 
žete obrisati?“ : 

— U štali je vlažno, pa se zamusala. 

— Vlažno! U šumi ima dosta borovih iglica, ima, : 
ali vi čekate, da vam netko nagrabi i u kuću donese. . 
Izgorjet će joj butovi u tom đubretu, sagnjit će! To- 
liko baba u kući, a reda ni za jedan groš! — poviče, a 
Tereska mu pokorno popusti, nije smjela da se dalje 
brani, nego je samo očima molila, da joj se smiluje. 

Bila je tiha kao uvijek, pokorna i radina kao mrav, 
pa se i obradovala, što je on počeo da joj zapovijeda i. 
da strogo pazi na red. A njega je baš to još većma lju- 
tilo. Ljutile su ga njezine plahe oči pune ljubavi, ljutio 
ga njezin tihi hod, ljutilo ga njeno ponizno lice, ljutilo 
ga i to, što se neprestano vrzla oko njega. Već je htio 
da joj povikne, nek mu se gubi s očiju. 

— Da Bog da vas kuga pomorila, sto vam bogova! 
— plane napokon i ne odmorivši se iza ručka, pokupi 
tesarski alat i pode Klebovima, gdje je imao nekoga po- 
sla oko kuće. 

Tamo su još sjedjeli za ručkom, na dvorištu. 

Mateuš zapali cigaretu i sjedne do ziđa. Klebovi 
su razgovarali o povratku Boryninoga Grzele iz vojske. 

— Zar se već vraća? — zapita Mateuš mirno. 

— Pa zar vi ne znate? Vraća se zajedno s Tereski- 
nim Jasiekom i s Jarezakom iz Wole. 

— Doći će u žetvu. Danas je Tereska išla s pis- 
mom orguljašu, da joj ga pročita. Pripovijedao mi je to 
orguljaš. 

— Tomi je novost! Jasiek se vraća! — usklikne on 
nehotice. 

Svi zašutješe, samo se međusobno pogledaše, a žene 
Pocrveniše suzdržavajući smijeh. On to nije primije- 
tio i kao da se veseli toj vijesti, reče mirno: 

. — Dobro je, da se vraća, možda će ljudi prestati 
ogovarati Teresku. > 

žlice im ostadoše nepomične nad zdjelom, tako su 
se začudili, a on, gledajući drsko unaokolo, dometne: 

— Znate, da nitko nema prema njoj obzira. Nije 
mi stalo do nje, premda mi je rod s očeve strane, ali da 
se meni tako što desi, valjano bih začepio gubice tim 
lajavicama; da bi me zapamtile! A ženske su prema 
ženskima najgore: makar da je koja i najbjelja, ne će 
joj oprostiti, nego će je blatom zaprljati. 

— Da, istina je, istina! — potvrdiše oni uprvši po- 
glede u zdjelu. x 

— Jeste li već bili kod Boryne? — zapita Mateuš 
uznemireno. : 

— Spremam se i spremam, ali svaki dan me nešto 


- pomete. 


— Pati zbog svih, a nitko da ga se sjeti. 

— Jesi li ti možda bolesnika obišao? 

_ Eh, kad bih pošao, rekli bi, da idem zbog Jagne. 

_ Gle! kako je oprezan kao djevojka, kad joj se 
nešto desi, — promrlja stara Agata, koja je sjedjela 
kraj plota sa zdjelom na koljenima. 

— Jer mi je već dosadilo to lajanje. 

— I vuk se pripitomi, kad mu zubi ispadnu — na- 
smije se Klab. I x 

_ Ili kad se za brlogom obzire — prišapne Mateuš. 

— Ho, ho, još malo pa ćeš nekoj poslati prosce 
s vudkom — našali se Klebov sin. 

_— Baš neprestano promišljam, koju da izaberem. 

_ Brzo izaberi, a mene pozovi za djeverušu, Ma- 
teuš! — zapišti Kasia, najstarija kći. 

— Što ću, kad nije lako izabrati: sve su po ižbor- 
djevojke, a jedna bolja od druge. Magdušia je najboga- 
tija, ali nema više zubi i pune su joj oči krmelja; Uli- 
sia je kao cvijet, samo joj je jedno bedro deblje, a za 
miraz ima bure kupusa; Franka ima mlado; Marysia 
je podašna momcima; Jewka, premda ima čitavih sto 

zlotih u samom bakru, lijena je i leži samo pod peri- 
nom. A sve bi hijele masno jesti, slatko piti i ništa ne 
raditi. Pravo su zlato takve djevojke! A druge imaju 
još prekratke perine za mene. 

Prasnuše u smijeh, da su golubi prhnuli s krovova. 

— Istina je, što kažem. Mjerio sam kod mnogih, 
jedva mi sežu do pol listova, pa kako bih spavao zimi? 
valjada u čizmama, kako li?... 

Ukori ga Klebova, što pred djevojkama govori 
takve ludorije. 

— Govorim tako samo od šale. Kažu ljudi, da va- 
ljane šale ne škode ni pod perinom. 

Djevojke navališe na njega kao bijesne pure. 


— Gledaj izbirača! ... tu će da ismjehuje sve dje- 
vojke! kad je malo u Lipcu, potraži po drugim selima! 
— zaviknuše. 


— Ima ih u Lipcu ima: lakše je naći dozrelu dje- 
vicu nego čitav srebrnjak. Prodaju ih po šest groša i 
još uz aldumaš. Samo da se kupac nađe! Toliko ih ima, 
da cijelo selo odjekuje od djevičanske vriske, sve su 
spremne da dođu pod nož, a svake se subote u svakoj 
kući još od zore cifraju, kosu pletu i kokoške po voć- 
njacima gone, da ih odnesu židovu za rakiju, a od pod- 
neva izviruju iza uglova, ne dolaze li s koje strane 
prosci. Vidio sam, kako su neke i s krova mahale pre- 
gačama dozivajući: »Ovamo k meni, Maciuš, ovamo!« A 
majke im sekundiraju: »Brže ovamo Kasi, dragi Ma- 
Ciu$, Kasi! Sirac i gomilu jaja dometnut ću mirazu! 
Kasi!« 

Razglagoljao se tako veselo, da su se dječaci valjali 
od smijeha, a Klebove kćeri navališe s vikom na njega, 
te je stari Klab uskliknuo: 

— Mir! Derete se kao svrake na kišu. 

Nisu se odmah umirile, pa, da prekine to bockanje, 
zapita: 

— Mateuš, jesi li bio u kneževom ratu? 

_ Nisam. Kažu, da su Kozlovi valjano izvukli. 

_— Da ne može biti bolje. Strahota, kako su izgle- 
dali! knez je lijepo sebi dopustio, da bi riječ! ... 

— Općinski ga je kruh tako napeo, pa se uzjo- 
gunio. 

— Glavno je to, da se on nikoga ne boji. Tko će mu 
se usprotiviti? Drugi bi za tako što valjano platio, ali 
njemu ne će ni vlas spasti s glave. Poznaje on činov- 
nike, pa može u kotaru sve što mu se god prohtije... 

— Jer ste ovnovi, pa dopuštate da takav čovjek 
nad vama vlada! Vrijeđa vas i visoko diže nos, pa je 

čudo, da ga i u noge ne ljube! 

— Mi smo ga izabrali za kneza, pa ga moramo po- 
štovati. 

— Tko ga je namjestio, taj ga može i skinuti. 

— Samo ne viči, Mateuš, moglo bi se čuti. 

— A ako mu jave, neka zna, neka samo mene 
takne! 

— Maćej je bolestan, a tko bi drugi mogao s njim 
izaći na kraj? Svatko se susteže, da navali prvi, jer 
svatko jedva svojoj nevolji odolijeva — šapne stari i 
ustane s klupe. 

I drugi se odmah podigoše. 

Netko legne, da se odmori poslije jela, drugi izađe 
na put da protegne kosti i da pas popusti, a djevojke 
pođoše, da u jezeru operu lonce, da se ohlade i poraz- 
govore. Mateuš se odmah lati tesanja potpornja za ku- 
ću, a Klab zapali lulu i sjedne na prag. 

— Tko samo za druge brigu vodi, gol i bos po svi- 
jetu hodi! — promrlja povlačeći slasno iz lule. 

Sunce je stajalo baš iznad kuće, nastalo je toplo 
poslije podne, s polja je pirio vruć zrak. Voćnjaci su 
stajali mirno, među drvećem je ireptalo sunce, latice su 
se tiho prosipale po travi, po jabukama su zujale pčele, 

kroz drveće blistalo jezero, pa i ptice zašutješe. Po- 
podnevna slatka pospanost prostrla se svijetom. 

Klab, da ne zadrijema, odvuče se polako do trapa 
s krumpirima. 

Zatim je nekako oštrije povlačio iz gotovo ugasle 
lule i pljuckao odbacujući glavom kosu, što mu je pa- 
dala na lice. 

— Jesi li prigledao? — zapita ga žena provirivši 
iz trijema. 

— Da... da se jedanput na dan vare, trajalo bi 
sve do mladih krumpira! 

— Hej, jedanput na dan! Mladi su i zdravi, pa 
moraju jesti. 

— Ne ćemo izdurati. Toliko svijeta! Desetero usta, 
a trbuhe imaju kao mjerice. Trebat će nešto smisliti. 

— Ciljaš na junicu, zar ne? To ti velim, da je ne 
dam prodati. Radi, što hoćeš, ali ja živinče ne dam. Za- 
pamti to! 

On mahne rukama, kao da se brani od nasriljive 
ose, a kad je otišla, stade opet da pripaljuje lulu. 

— Vrag, a ne baba... ako ustreba, ni junica nije 
oltar! 

Sunce je žeglo ravno u oči, sjene su bile još kratke, 
pa se on samo okrenuo leđima i potezao iz lule sve po- 
laganije i sve rjeđe. Popusti pojas, jer su ga krumpiri 
malko tištali, sunce je pripicalo, golubi gukali na strehi, 
a tiho je šuštanje lišća tako uspavljivalo, da se stao kli- 
mati kraj zida. 

— Tomaš! Tomaš! 

On otvori oči, kraj njega je sjedjela Agata i plaho 
ga gledala. 

— Stiglo je vrijeme oskudice — reče ona tiho. — 
Ako hoćete, ja imam par groša, mogla bih vam pomoći. 
Skucala sam ih za svoj ukop, ali kad ste u takvoj nuž- 
di, pozajmit ću vam. Šteta je junice. Lani se otelila, 

kad sam ja bila tu... dobre je pasmine. Možda će mi 
dopustiti Gospodin Isus, da doživim, pa ćete mi dati 
poslije žetve. U nuždi nije sramota ni gazdi od svojte, 
uzmite — gurne mu u ruku neka tri rublja u samim 
srebrnjacima. 

— Čuvajte rublje za sebe! Nekako ću već smisliti. 

— Uzmite, evo dometnut ću još pol rublja, uzmite 
— molila ga tiho. 

— Hvala vam, baš ste vi dobra duša! 

— Evo, uzmite ravno trideset zlotih, da bude 
okruglo — vadila je iz čvora na marami i dometala de- 
sčtak za deset4kom — uzmite — moljakala je suzdrža- 
vajući suze: duša joj se kidala, kao da je svaki groš iz- 
vlačila iz svoje utrobe. 

Novci su se čudnovato zamamno blistali na suncu. 
Stari Klab zažmiri od užitka prebirući po njima prsti- 
ma: bili su novi i čisti. Teško je uzdahnuo, borio se s ne- 
ddoljivom voljom, ali se okrene i prošapće: 

— Dobro spremite, još bi mogao tko da vidi i da 
vam ukrade. 

Nudila mu je još tiho, ali samo onako iz običaja, a 
kad se on nije odazvao, stala je žurno zamatati i spre- 
mati to svoje blago. i 

— A zašto ne sjedite kod nas? — zapita je on po- 
slije nekog vremena. 

— A kako bih, nisam ni za kakav posao, ne mogu 
ni guske čuvati. Zar da badava jedem? ... Slaba sam, 
svaki dan čekam svoj kraj. Dakako, više bih voljela da 
umrem kod rođaka, voljela bih... makar i u onoj ko- 
mori, gdje je junica... ali što će vam tolika briga i ku- 
bura! Imam četrdeset zlotih za ukop... bilo bi dosta i 


za misu... gazdinski... a?.,. Perinu bih još domet- 
nula... ne bojte se, mirno ću zaspati, ne ćete se ni na- 
dati... doskora... — mucala je bojažljivo i s kuca- 


njem srca očekivala, da će je on primiti i reći: »Osta- 
nite!« 

Ali on se ne oglasi, kao da ne razumije tog cvilje- 
nja, nego se samo protezao i zijevao i stao se polako 
kradom povlačiti kraj kuće prema štaglju na sijeno... 

— Takav gazda... pa da... pa kako.bi... a ja 
sam samo prosjakinja... — jecala je tihim žalosnim 
vapajem dižući prema njemu isplakane oči. 

Povukla se polagano, kašljucajući često i sjedajući 
svaki čas kraj jezera. Opet je krenula, kao svaki dan, 
tražeći po selu, gdje bi mogla da umre gazdinski, da je 
ne prevare. 

I povlačila se tražeći ljude pravednike. Vukla se 
selom kao ona tanka paučina koja leti, neznajući, gdje 
će zapeti. : 

A ljudi su se podrugivali i šaleći se svjetovali jad- 
nici, kako bi trebalo, da ostane kod rođaka, a Klebovi- 
ma bi tobože iz prijateljstva također govorili: 

— Rod vam je ipak, ima svojih novaca za ukop 
i ne će vam dugo biti gošća u kući... kamo da se 
djene? 

Sve je to palo na pamet Klebovoj, kad joj je muž 
rekao, što je danas bilo s Agatom. Već su legli da spa- 
vaju, a kad su djeca počela hrkati, stade ga tiho nago- 
varati: 

— Naći će se mjesta... mogla bi ležati u trije- 


omu... guske ćemo istjerati pod šupu... prehranit će 


se makar čime... ne će se dugo povlačiti... za ukop 
ima... Ne će svijet govoriti... ai perina bi ostala... 
pa da, ne možeš perinu naći na putu — razlagala je 
uvjerljivo. 

Ali Klab mjesto odgovora samo zahrče. I tek su- 
tradan ujutro reče: 

— Da Agata nema ni groša, primio bih ju, šta tu 
čovjek može, volja božja, ali ovako Će reći svijet, da či- 
nimo dobro zbog tih nekoliko zlotih. I onako već govore, 
da je otišla u prosjake, da za nas prosi... Ne može se. 

Klebova, koja je u svemu slušala muža, samo tuž- 
no uzdahne za perinom i poče goniti djevojke, da se 
požure. 

Danas je trebalo saditi kupus. 

Svanuo je dan kao jučerašnji, lijep, sunčan, pravi 
svibanjski dan. Samo je nadošao vjetar, koji je lakrdi- 
jao i jogunio se po poljima, te je žito na slogovima plju- 
skalo kao uzbibana voda. Voćnjaci su se šumeći lju- 
ljali, gusto stresali latice, a puni, teški grozdovi jorgo- 
vana i cremže širili su svoj miris. Zrak je bio svjež, 
prožet mirisom zemlje i cvijeća. S pašnjaka pod šu- 
mom dopiralo je s vjetrom pjevanje. U kovačnici su 
odjekivali čekići. Od ranoga je jutra već bilo na puto- 
vima puno žamora i ljudi. Žene su polazile na kupu- 
sišta noseći u sitima i košarama rasadu i razgovarajući 
glasno o jučerašnjem sajmu i kneževom slučaju. : 

Doskora, prije još no što se osušila rosa, zacrvenilo 
se po crnim kupusištima, ispresijecanim samo brazda- 
ma, punim vode, koja je odsijevala na suncu. 

Klebova je također krenula onamo sa kćerima, a 
Klab s Mateušom i sinovima prihvatiše se posla oko po- 
dupiranja kuće. 

Ali čim je sunce počelo pripicati, stari prepusti po- 
sao sinovima, pa, zovnuvši Balcereka, pođoše da posje- 
te Borynu. 

— Lijepo je vrijeme, kume — reče Klab prihva- 
tivši burmut. 

— Fino. Samo da ne pripeče suviše dugo. 

— Po strani prolaze kiše, ne će ni nas mimoići. 

— Bube se roje po drveću, sprema se na sušu. 

— A proljetni su usjevi zakasnili, mogli bi izgor- 
jeti. Možda ne će dati Gospodin Isus... A kako je bilo 
na sajmu? Jeste li što čuli za konja? 

— Eh... dao sam stražmeštru tri rublja, obe- 
ćao je. 

— I baš nikakve sigurnosti nema!... čovjek ne- 


* prestano živi u strahu kao zec, a nikoga nema, da ti po- 


mogne. 

— A knez kao neka lutka — šapne Balcerek 
oprezno. 

— Valja pomisliti na novoga. — Dobaci Klab. 

Balcerek pogleda u njega, a stari živahno dometne: 

— Sramoti nam selo. Jeste li čuli za ono juče- 
rašnje? i 

— Eh... svakomu se može desiti, da se potuče, 
obična stvar... Nego ja mislim nešto drugo: da ne bi- 
smo morali još nadoplatiti za tu njegovu upravu. 

— Ne raspolaže on sam: i blagajnik pazi, i pisar, 
čured... ' 

— Psi čuvaju meso! Oni paze, a na kraju, seljače, 
nadoplati ti, jer nisu sačuvali. 

— Pa i nije drukčije! Znate li možda što novo? 

Balcerek samo pljune i mahne rukom; nije htio da 
govori, bio je čovjek šutljiv, a baba ga je tjerala u red, 
pa je držao jezik za zubima. 

Stigoše tako do Borynine kuće. 

J6zka je na hodniku ljuštila krumpir. 

— Učite, otac leži sam. Hanusia je na kupusištu, a 
Jagna radi kod majke. ' 

U sobi je bilo pusto, kroz otvoreni su prozor virili 
grozdovi jorgovana, a sunce je prosijevalo kroz ze- 
lenilo. ; 

Stari je sjedio na krevetu. Izmršavio je, sijeda mu 
se brada naježila na žutom licu kao čekinje, glava mu 
je još uvijek bila povezana, pomalo je micao pomodre- 
lim usnama. ne 

Nazvaše mu Boga, on ne uzvrati, niti se ne pomače. 


— Ne poznaje nas? — oglasi se Klab i prihvati ga 
za ruku. > 

A on, kao da ništa ne vidi, prisluškivaše samo, ka- 
ko evrkuću lastavice, što su lijepile gnijezdo pod stre- 
hom i kako šuškaju grane, što su strugale po zidovima i 
kadšto zavirivale kroz prozor. 

— Maćej! — reče ponovno Klab i malko ga pro- 
drma. 

Bolesnik zadršće, oči mu zatreptaše i obazre se na 
njih. 

— čČujete li? To sam ja, Klab, a ovo je Balcerek, 
vaš kum; poznajete li nas? 

Čekali su gledajući mu u oči. Na 

— Ovamo, ljudi! K meni! Udri pasju braću! udri! 
— zavikne on odjednom snažnim glasom, podigne ruke, 
kao da še od nečega brani i sruši se nauznak. 

 ]6zka uleti na taj krik i stade mu glavu omatati 
mokrim krpama, no on je već mirno ležao, a u širom 
otvorenim očima sijevao je neki smrini strah. 

Doskora izađoše zbunjeni i potreseni. 

_ Mrtvac tamo leži, a ne živ čovjek! — reče Klab 
i osvrne se na Boryninu kuću. 

J6zka je opet ljuštila krumpire na hodniku, djeca 
su se igrala kraj zida, voćnjakom se šetala Witekova 
roda, a vjetar je granama zastirao otvoreni prozor. 

Išli su neko vrijeme šuteći pod strašnim dojmom, 
kao da su izašli iz groba. 

— Svakomu će doći njegovo vrijeme, svakomu — 
prošapće tronuto Klab. 

— Da, svakomu... Božja volja... šta ćemo, ništa 
ne pomaže... ali mogao je još poživjeti neko vrijeme, 
da nije bilo one šume... 

— Zacijelo, poginuo je, a drugi će se time koristiti 
— uzdahne Klab. 

— Svatko mora umrijeti... a mnogo se napatio. 

— A možda ćemo i mi doskora morati poći za njim. 

Mrko su gledali u svijet, u ustalasana polja, u šu- 
me, što su se vidjele kao na dlanu, u zelene njive, u taj 

vedri, topli i proljetni dan, i duše im se okameniše u 
pokunjenosti i u predanosti božjoj volji. 

— Ne može čovjek preinačiti ono, što mu je su- 
đeno, ne može... 

I tako se raziđoše. 

A drugi počeše još istoga dana i narednih dana po- 
hađati bolesnika, a on isto tako nikoga nije prepozna- 
vao, dok ga napokon ne prestadoše pohađati. 

— Njemu je samo potrebna molitva, da brzo pre- 
mine, — reče župnik. 

A kako je svatko imao svojih briga i nevolja, nije 
čudo da su ubrzo zaboravili na njega, a ako ga je baš 
netko i spomenuo, to je bilo kao da govori o pokojniku. 

Istina je doduše, da je jadnik ležao tako napušten, 
kao da je već položen u grob i kao da je nad njim već 
trava porasla. 

Aitko bi ga držao na pameti? 

Dešavalo se više puta, da je čitave dane ležao bez 
kapi vode, a možda bi baš i umro od gladi, da nije bilo 
dobra Witekova srca, koji je grabio, što se moglo i no- 
sio gazdi, a često je čak znao i potajno pomusti krave i 
mlijekom ga napojiti. Toliko se zabrinuo, da se jednom 
usudio zapitati slugu: 

— Pietrek, je li istina, da ide u pakao onaj, iko 
umre bez ispovijedi? 

— Istina je. Tako barem župnik uvijek govori u 
crkvi. 

— Onda bi i naš gazda otišao u pakao? — prekrsti 
se preplašeno... 

— On je čovjek kao i svi drugi. 

— Eh! gazda da je čovjek kao i svi drugi! Eh! 

— Glup si kao glava kupusa — ražesti se Pietrek 
i dugo mu je razlagao, no Witek nije vjerovao: on je 
znao, što je znao, a to je bilo posve nešto drugo. 

I tako su dakle prolazili dani u Boryninoj kući... 

A u selu je vrilo kao u loncu. 

To je izazvala kneževa tučnjava, jer su obje stran- 
ke tražile svjedoke i potezale ljude na svoju stranu. 

Premda se radilo samo o sporu s Kozlovima, ipak 
knez nije ništa propustio i sve je moguće poduzeo. Već 
je spočetka imao većinu, jer se više od pol sela izjavilo 
za njega. Poznavali su ga kao loš groš, ali ipak je on 
bio knez, mogao je u koječemu biti na pomoći, ali mo- 
gao je također i zapapriti čovjeku, pa je nagovorom, 
laskanjem i rakijom udesio sebi svjedoke, kako mu je 
trebalo. 

Koziot je ležao teško bolestan, pa su mu doveli i 
župnika s Gospodinom Isusom. O toj se njegovoj bolesti 
pričalo koješta i potajno se natucalo, da se on samo 
pretvara, ne bi li knez morao pred sudom dublje seg- 
nuti u džep. Ali samo Bog dragi zna, kako je zbilja bilo. 
Znalo. se dobro samo to, da je Kozlova čitave dane obi- 
lazila ljude psujući i kunući. Kazivala je, da je već 
prodala krmaču s praščićima za liječenje muža i goto- 
vo je svaki dan naumice istrčavala pred kneževu kuću 
derući se iza glasa, kako Bartek već umire i pozivajući 
Boga i ljude pravednike, da posvjedoče i da pomognu. 

Uz njihovu stranu pristala je samo sirotinja i žene 
mekšega srca, pa čak jedan od manjih gazda, Kobus, 
pošto je to bio čovjek nemiran i svadljiv. Ali drugi nisu 
htjeli ni da čuju, nego su joj u oči tvrdili, da nisu ništa 
vidjeli, a mnogi su joj još i savjetovali, da se ne upu- 
štaju s knezom, jer da ne će ništa postići. 

Iz toga se porodiše nove kavge, jer je Kobus imao 
oštar jezik, i bio brz na šakama, a ni babe nisu birale 
riječi. 

I tako se samo dizala galama i nastajale svađe, jer 
kako bi oni mogli izaći na kraj s gazdama i knezom? 

Čak im se već i židov rugao i nije više htio davati 
na veresiju. 

No nije prošla ni nedjelja dana, a svima je dozlo- 
grdila ta svađa i to jadikovanje, pa su već prestali i 
slušati. 

Uto im je nadošla nova pomoć i u selu je opet uza- 
vrelo. 

Ploszka se naime dogovorio s mlinarom i odjedan- 
put otvoreno i javno stadoše na stranu Kozlovih... 

Dakako, do njih im je bilo stalo kao do lanjskoga 
snijega — imali su oni u tom svoje planove i računali 
su na neku korist za sebe. 

Ploszka je bio čovjek veoma tašt, podmukao, koji 
se pouzdavao u svoju pamet i bogatstvo, a mlinar bi se, 
kao što se znalo, dao za groš objesiti, škrtac i gulikoža. 

Odmah se zapodjeo među strankama tihi i oštri 
rat, ali pred svijetom, jedan pred drugim, iskazivali su 
prijateljstvo, pozdravljali se kao i prije, a više puta bi 
se i u krčmu uputili sve ispod ruke. 

Pametniji su ljudi odmah primijetili, da toj dru- 
žini nije stalo ni do kakve pravde, niti do krivice Koz- 
lovih, nego do nečega drugoga, možda do kneževa po- 
ložaja. 

— Naužio se jedan, pa nek se naužiju i drugi! — 
rekoše stariji klimajući glavama. 

I tako je prolazilo vrijeme, a u selu nastajaše sve 
veći metež. 

Dok se jednoga dana nije pronio glas selom: 

— Nijemci su u krčmi! 

— Zacijelo su krenuli pod šumu — reče netko do- 
mišljato. 

— Neka idu zbogom..: što vam je stalo do njih? 
— odvrati drugi. 

Ali neka uznemirena bojazljiva radoznalost zaoku- 
pi ljude. Preko voćnjaka su jedni drugima dovikivali 

tu novost, po ljesama su zastajkivali govoreći o tome, 
a neki su se već uputili i u krčmu, da čuju, što je na 
stvari. 

Istina je bilo, što su rekli. Pred krčmom je stajalo 
pet kola, a svaka na željeznoj osovini, svaka žuto i pla- 
vo namaljana, platnenim ponjavama natkrivena, a iz 
njih su izvirivale žene i vidio se različiti gospodarski 
alat, u krčmi je pak pred tezgom-pilo oko deset Nije- 
maca. 

A snažni su bili, ljudeskare visoke i bradate, u pla- 
vim surkama, sa srebrnim lancima na ugojenim trbu- 
sima, a gubice su im se sve sjale, kako su dobro bili 
uhranjeni. Nešto su švabekovali sa židovom. 
= Ljudi su se hrpimice skupili oko njih, naručivali 
vudku, gledajući i prisluškujući pažljivo, ali je teško 
bilo uhvatiti makar i jednu jedinu riječ. Tek Mateuš, 
koji je znao sa židovima švabekovati, nešto im je za- 
šprehovao, te se krčmar sav u čudu okrenuo. Nijemci 


ošinuše jedan drugoga pogledima, ali ne odgovoriše ni- 


šta, a kasnije im je i Grzela, knežev brat, rekao neku 
njemačku riječ. Oni se okrenuše leđima prema selja- 
cima rokćući nešto međusobno, kao svinje nad kori- 
tom. 

— Trebalo bi ih izmlatiti po tim svinjskim njuška- 


ma! — reče Mateuš srdito. 
— Batinom opipati njihove kukove, pa će već pro- 
govoriti. 


A Adam Klebov šapne žestoko: 

— Gurnut ću u trbuh onoga tamo s kraja, a kad 
me on sruši, vi udrite! 

Zaustaviše ga, jer su Nijemci, kao da su naslutili 
prijetnju, uzeli bečku piva i brzo se pokupili iz krčme. 

— Hej, plundronje, ne žurite se tako, čakšire ćete 
pogubiti! : 

— Svinjski nakot! — vikali su za njima dječaci. 

Ali čim su otišli, prizna židov pred momcima, da su 
Nijemci gotovo već kupili onu vlastelinsku zemlju pod 
šumom, pa su već krenuli da izmjere naselje, i da će se 
na majuru naseliti petnaest familija. 

— Mi se davimo na brazdama, a Nijemci će se ras- 
komotiti na jutrima. 

— Natjeraj višu cijenu, pa im ne daj! Mućni gla- 


vom, kad si takav mudronja! ... dovikne Grzeli Stacho 


Ploszka. : 

— K vragu, još nam i to treba! — opsuje Mateuš 
i udari šakom po tezgi. — Kad jedanput zasjednu pod 
šumom, teško će nam biti i u Lipcu izdržati — uvjera- 
vaše on, a proputovao je mnogo svijeta i dobro je po- 
znavao Nijemce. 

Nisu mu spočetka vjerovali, ali se ipak cijelo selo 
zabrinulo; počeli su razmišljavati i prosuđivati, kakvo 
bi zlo moglo nastati za Lipce od takvih susjeda? 

A svaki dan su javljali pastiri i prolaznici; kako 
pod šumom već mjere zemljište, kako dovoze kamenje 
i kopaju bunar. 

Mnogi je iz radoznalosti pošao iza mlina prema 
Woli, da se uvjeri, govore li istinu. 

Ali što je, kako je zapravo, to se nije moglo sa- 
znati. 

Navalili su na kovača, jer se već snjuškao s Nijem- 
cima i potkivao im konje, ali on se izmotavao i nije re- 
kao ni crne ni bijele. 

Tek je Grzela, knežev brat, pošao na izvide i sa- 
znao istinu. 

A bilo je ovako: vlastelin je bio dužan nekom Ni- 
jemcu petnaest tisuća rubalja. Nije mogao da plati, a 
Nijemac mu htio za dug uzeti majur pod šumom, a 
ostalo u gotovu isplatiti. Vlastelin je tobože pristao, ali 
je tražio i druge kupce, jer je Nijemac davao samo šez- 
deset rubalja od jutra. Vlastelin oteže, koliko može. 

— Ali mora pristati! U dvoru je sve puno od ži- 
dova, svaki traži svoje! Rekao mi je lugar, da su krave 
već zaplijenjene za porez. A odakle da uzme i da plati, 
sve je već prodano, prije no što je požeto. Sada mu ne će 
dopustiti da siječe šumu, dok je s nama u parnici. Ne- 
ma mu druge pomoći, nego da proda budzašto — tvr- 
dio je Grzela. 

— Takva zemlja, ni sto rublja po jutru nije pre- 
više. 

— Kupite, prodat će i još će vas u ruku poljubiti. 

— Eh, skup je novac, kad ga nema! 

— Nijemci će se najesti, a ti, seljače, gutaj slinu! 
Razgovarali su tako uzdišući bolno. Tuga ih je mo- 
rila. Žao im je bilo takve zemlje, jer je bila uz njih, a 
plodna. Svakome bi dobro došlo nekoliko jutara, sva- 
kom. Već su se stiskali na svome polju kao mravi, jedva 
su mogli preživjeti od žetve do žetve. Takav komad po 
izbor-zemlje baš bi dobro došao sinovima i zetovima. 
Podigli bi novo selo, imali bi i livade prilične, a voda je 
blizu... Ali što se može, nema pomoći! Nijemci sjede, 
razvaganit će se, a ti, seljače, uzdiši! 

— Kuda će se sve to smjestiti? — uzdisali su sta- 
riji gledajući mlađariju, kako naveče vrvi po putu, a 
bilo ih je, bilo, da su zidovi sve pucali! A čime da se 
kupi zemlja, kad je dostajalo jedva za život? 

Mnogo su sebi razbijali glave, pošli i k župniku po 
savjet. Nije pomogao. Sipaj iz pustoga u prazno. 

— Tko groša nema, nikud se ne sprema. Siromahu 
uvijek udara vjetar u oči!... 

Ali ni naricanje ni jadikovke ništa ne pomogoše. 

A da bude još gore, udarila sve jača vrućina. Svi- 
banj je bio tek pri kraju, a sunce je peklo kao u srpnju. 
Dani su svanjivali tihi i zaparni, sunce se već od isto- 
ka dizalo užareno na čisto nebo i tako ie pripicalo, da 
je već po uzvisinama i na pijescima povrće požutjelo i 

pokunjilo se, trave su posve izgorjele na ugaru, potoci 
presahnuli, a krumpiri, premda su bili prilično krenuli, 
jedva su pokrivali zemlju slabom cimom. Samo zimski 
usjev nije mnogo stradao, isklasao je, lijepo porastao, 
uspravno se držao, a kuće kao da su se sakrile i čučnule 
niže uz zemlju i vidjeli su se samo krovovi iznad te šu- 
me od klasja. 

I noći su bile zaparne i tako tople, da su već po 
voćnjacima spavali, jer je teško bilo izdržati u kući. 

Uz tu vrućinu, uz brige i kubure, uz Ploszkino 
huckanje na kneza, uz ljetošnju oskudicu, težu nego 
drugih godina, nije čudo, da je u Lipcu nastalo vrijeme 
neobično svadljivo i nemirno. 

Ljudi su bili tako uzbuđeni, da su samo tražili, ko- 
ga da povrijede žestokom riječi ili koga da spopadnu 
za gušu. Svatko je bio gotov, da se suprotstavi drugo- 
me, pa u selu nastade pravi pakao. Svaki je dan, već 
čim bi svanulo, sve odjekivalo kavgom i psovkama, a 
svaki dan bi nadošlo nešto novo: potukli su se Kobu- 
sovi, te ih je čak župnik morao miriti i opominjati, Bal- 
cerekova se počupala s Gulbasom radi praseta, koje je 
izrovalo mrkvu, Ploszkina se posvađala s kmetom, da 
Joj je izmijenio guščiće, svađali su se radi djece, radi 
komšinske štete, radi makar čega, samo da se zakvače 
i zadjenu jedni o druge, da se mogu derati i psovati iz 
sve snage, — čovjek bi rekao, da je selom zavladala 
neka pošast, toliko je bilo kavge, tučnjave i procesa. 

I Ambrozije se podrugivao pred stranim seljacima: 

— Priličnu mi je ljetos oskudicu udijelio Gospo- 
din Isus! Ne umire nitko, nitko se ne rađa, nitko se ne 
ženi, a mene svaki dan netko nudi rakijom, časti me 
i zove za svjedoka. Da se tako još nekoliko godina sva- 
đaju, čovjek bi se zbilja propio... 

Da, zlo je zavladalo u Lipcu. : 

Ali najgore je valjada bilo u kući Dominikove. 

Šimek se vratio kao i drugi, Andrija je ozdravio, 
bijeda ih nije pritisla kao neke druge, pa bi trebalo da 
bude sve u redu, kao i prije. Ali okrenulo se sve natraš- 
ke, kad momci otkazaše majci poslušnost! Drsko su 
se suprotstavljali, prepirali su se riječ po riječ, nisu se 
dali tući, a ženskih poslova, kao prije, nisu htjeli da se 
dotaknu. 

— Sluškinju najmite, ili sami radite — rekoše od- 
lučno. 

Paczesova je imala gvozdene ruke i nepopustljivu 
dušu, a kako i ne bi! Toliko je godina upravljala svim, 
toliko joj se godina nije smio niiko usprotiviti ni su- 
protstaviti. A tko se sada usprotivio? tko se usudio 
ustati proti njoj? — rođena njena djeca! 

— Isuse milostivi! — klicala je u srdžbi i ljutini i 
svakom prilikom hvatala štap na sinove, htjela ih nad- 
vladati i prisiliti, da slušaju. Oni se nisu dali, uprli se 
kao i majka i upustili se u borbu. Tako se gotovo svaki 
dan dizala tolika dernjava i trka oko kuće, te su pritr- 
čavali ljudi, da ih umire. 

čak i župnik, zacijelo nagovoren od nje, pozivao 
ih je k sebi i nagovarao ih, da budu složni i poslušni. 
Oni su saslušali strpljivo, u ruke ga poljubili, ponizno 
ga prihvatili za koljena, kao što se pristoji, ali se nisu 


promijenili. , 
— Nismo mi djeca, znamo, što je naš posao. Neka 
majka prva popusti! — ispričavali su se pred ljudima. 


— Cijelo nas je selo ismjehivalo... 

Dominikova je sva požutjela od srdžbe i jeda, jer 
še oni nikako nisu dali upokoriti, a osim toga, mjesto 
da je kao prije sjedjela u crkvi i kod kumica, morala 
se sada baviti gospodarstvom. Svaki čas je pozivala 
Jagusiu u pomoć, ali ni kćerka je nije poštedjela ki- 
njenjem i sramotom. Paczesova je držala knezu stranu, 
pa je čak i svjedočila proti Kozlovima, jer je bila pri- 

sutna kod tučnjave i previla rane knezu i njegovoj 
ženi. 

E A i knez Petar znao bi često naveče naići k njoj to- 
bože da se posavjetuju, a glavno zato, da zovne Jagusiu 
i da s njom izađe u vrt. 

Na selu se ne može ništa sakriti, svijet dobro zna, 
što je i kako je, pa je sablazan zbog tog grješnog ašiko- 
vanja sve većma rasla, a dobri su ljudi više puta opo- 
minjali staru Dominikovu. : 

. Ali zar je ona mogla spriječiti, kad je Jagna uza 
sve molbe i preklinjanja radila kao uprkos? Miliji joj 
je bio i najteži grijeh i ljudsko ogovaranje, nego da sje- 
di u onoj mrskoj muževoj kući. Zlo ju je spopalo i po- 
nijelo, a nitko nije bio kadar da ga zaustavi. 

Hanki je to bilo čak po volji i često je o tome raz- 
govarala s ljudima. 

— Neka se zabavlja dok ne zabrane knezu da troši 
općinske novce. On ništa ne žali na nju i doprema 
joj iz grada sve što može, zlatom bi je pozlatio, da može. 
Neka samo uživaju i neka pripaze, kako će se to svr- 
šiti. Šta me briga za njih! 

Jest, zar ju je malo njenih briga trlo! Nije žalila 
novaca za advokata, a još se nije znalo, kad će biti An- 
tekova rasprava i što ga čeka? A on je, jadnik, kunjao 
u kriminalu i čekao, da mu se Bog smiluje. A i u kući 
je polako sve popuštalo. Zar je ona mogla pripaziti na 
sve? Sluga se ubezobrazio sve većma, zacijelo podgo- 
voren od kovača, pa je radio onako, kako se njemu svi- 
djelo, a više puta, kad bi ona pošla u grad, klatario bi 
se cijeli dan po selu. Ona mu se prijetila, neka se sa- 
mo Antek vrati, da će on već s njim obračunati. 

— Kada se vrati! Još nismo tako daleko, da se raz- 
bojnici puštaju! — znao bi on drsko uzvratiti. 

Sva se ukočila od srdžbe, zar da ga udari po toj 
huljskoj gubici, pa bi li to pomoglo? Još bi je on mogao 

napasti, a tko će nju uzeti u obranu, tko će joj pomo- 
ći? Trebalo je sve podnijeti i u sebi pohraniti za kas- 
nije, za zgodan čas, jer bi on još mogao otići i sve bi 
palo njoj na vrat; i onako je jedva mogla odoljeti na- 
vali poslova. Zdravlje joj se sve većma pogoršavalo. 
Kako i ne bi, kad i gvožđe izjede napokon rđa, a i ka- 
men samo neko vrijeme traje, a nekmoli slabi ženski 
stvor! 

Jednoga dana, potkraj svibnja, odvezao se župnik 
s orguljašem na proštenje, a Ambrozije se tako opio 
s Nijemcima, koji su često nailazili u krčmu, te nikoga 
nije bilo da odzvoni Pozdravljenje i da otvori crkvu. 


Skupiše se zato da obave pobožnost kraj groblja, 
gdje je uz vrata stajala mala kapela s likom Majke Bo- 
žje. Svakoga mjeseca svibnja kitile su je djevojke 
“vrpcama od papira i pozlaćenom krunom i zasipali 
poljskim cvijećem, štiteći je od potpune propasti, jer je 
to bila drevna kapela, sva ispucana, te se već raspa- 
dala, pa su se već i ptice u njoj gnijezdile, a kadšto bi 
za jesenskih kiša znao i po koji pastir da u njoj potraži 
sklonište. Grobljansko drveće, starice lipe, vitke breze 
i pognuti križevi štitili su je malko od zimskih bura i 
vihrova. Skupilo se mnogo naroda i, kako se na brzu 
ruku moglo, okitiše kapelu zelenilom i cvijećem, netko 
je izgurao smeće, a netko posuo pod žutim pijeskom, pa 
zataknuvši u zemlju liku do nogu cvijeće i zapaljene 
fenjere, poklekoše pobožno na zemlju. 

Kovač je kleknuo sprijeda pred pragom, koji je 
bio posut tulipanima i divljom ružom i on prvi za- 
pjeva. 

Bilo je već prilično poslije zalaska sunca, mračilo 
se, nebo je na zapadu još gorjelo sve u zlatu, samo po- 
prskano blijedim zelenilom, vrijeme je bilo tiho, spu- 
štene pletenice breza kao da su curile na zemlju, žito 

še pognulo kao da prisluškuje zvučni žubor rječice i 
tiho zrikanje šturaka. 

Posljednje je blago ulazilo u obore; od strane sela, 
s polja i s već nevidljivih međa doprle bi kadšto vesele 
pjesmice pastira i duga otegnuta rika. A narod je pje- 
vao zagledavši se u vedro lice Majke, koja je blago- 
sivljajući raširila ruke iznad cijeloga svijeta: 


»Laku noć, mirisni ljiljane, 
Laku noć!« 

Miris mladih breza duhnuo je s groblja, a u taj 
mah stadoše i slavuji da iskušavaju svoja grla, da se 
oglase otegnutim isprekidanim napjevom, sve jačim, te 
napokon provališe zlatni pjenušavi potoci, tako se pro- 
liše biserni ćurlici, te divno biglisanje i to slatko i ga- 
nutljivo zapijevanje, a nedaleko, iz žita, oglasiše se 
također i gusle gospodina Jacka ugađajući ljudima 
tako slatko, tihano, i prodirno, kao da je smeđe klasje 
raži kucnulo jedno o drugo, kao da je to zlatno nebo 
ili ta suha zemlja zapjevala tu svibanjsku pjesmu. 

I u jedan su mah pjevali: i narod, i ptice, i gusle, 
a kad bi na jedan tren prestali, kad bi slavuji tako 
visoko zapjevali, da je gotovo nastala tišina, a žice 
kao da su usrknule novi dah, tada bi nebrojeni žabji 
zbor digao kreketave glasove i zapjevao složnim rege- 
tom i otegnutim kunkanjem. 

I tako se pjevalo naizmjence. 

Dugo se otegnula ova pobožnost, te je kovač već 
počeo požurivati tuleći snažno, nadvikujući druge, a 
često bi se okrenuo i doviknuo: 

— Požurite se, ljudi... — jer su neki zaostajali 
u pjevanju. 

A jedanput je čak i viknuo na Klebovoga Maciuša: 

— Ne deri se, gade, ne ideš za marvom. 

Zatim se glasovi opet složiše i podigoše se zajedno 
kao jato golubova kružeći i polako lebdeći prema sve 
tamnijem nebu. 

»Laku noć, mirisni ljiljane! 
Laku noć! 
Neokaljana Marijo! 
: Laku noć!« 

Mrak se već zgusnuo, a topla i tiha noć zagrnula 
je svijet. Na nebu iziđoše zvijezde poput blistave rose, 
kad su se počeli razilaziti. 

Djevojke, obuhvativši se oko pasa, zapjevaše pu- 
tem. 

. Hanka se vraćala sama s djetetom na ruci i nešto 
se duboko zamislila, kad joj se primakne kovač i pođe 
uz nju. 

Ona se ni riječju ne oglasi, a tek pred kućom, 
videći, da on ne odlazi, reče: 

— Hoćete li ući, Michal? 

— Sjest ću na hodniku i nešto ću vam reći — 
šapne on tiho. 

Ona se malo lecne, spremna da čuje neko novo 
zlo. 

— Kažu, da ste bili kod Anteka — započe on prvi. 

— Bila sam, ali me nisu pustili k njemu. 

— Toga sam se i bojao. 

— Govorite, što znate! — podiđe je zima. 

— Ono, što ja znam? ... znam samo ono, što mi 
je pošlo za rukom da izmamim od stražmeštra. 

— A što to? — ona se nasloni o tram i čvršće pri- 
tisne dijete k sebi. 

— Rekao je, da Anteka ne će pustiti prije ras- 
prave. 

— Zašto? — jedva promuca sva dršćući i lomeći 
se u sebi. — Jer... advokat je rekao, da će ga možda 
pustiti. 

— Eh, da im pobjegne! Ne puštaju oni samo onako, 
bez ičega! Znate, došao sam danas k vama, kao pravi 
prijatelj. Što je bilo med nama, bilo je; vi ćete već 
uvidjeti, da sam ja imao pravo... Niste mi vjerovali... 
kako vam drago ...ali sada slušajte, što ću vam reći... 


reći ću vam istinu, kao pred popom na ispovijedi... 


S Antekom je zlo! zacijelo će ga teško odsuditi, možda 
na deset godina. Čujete li vi to? ... 

— Čujem, ali baš ništa ne vjerujem — umiri se 
ona odjednom. 

— Povjerovat ne ćeš, dok se ne opečeš — istinu 
vam kažem. 

— Vi uvijek govorite istinu — nasmije se ona pod- 
rugljivo. 

To ga je bocnulo i stade je usrdno uvjeravati, da 
je sada došao samo iz prijateljstva, da joj pomogne. 
Ona je slušala, pogledom kružila oko kuće, već se 
nekoliko puta nestrpljivo digla, nepomuzene su krave 
mukale u oboru, guske nisu bile potjerane na noćište, 
ždrijebe se natjerivalo s Lapom po ljesi, a sluge su bez- 
brižno razgovarale u štaglju. Nije mu više ni riječi 
vjerovala. » Neka se izrazgovori, možda će izaći na javu, 
zbog čega je došao« — pomisli ona držeći se na oprezu. 

— U čemu da pomognete? u čemu? — progovori 
ona, samo da nešto kaže. 

— Ali našao bi se način — reče on još tiše. 

Ona se okrene prema njemu. 

— Dati jamčevinu, pa će ga pustiti prije rasprave, 
a onda će se već udesiti, pa makar otišao iu Ameriku... 
ne će ga stići... 

— Isuse i Marijo! u Ameriku! — usklikne ona 
nehotice. 

— Umirite se, govorim vam kao pod zakletvom. 
tako je vlastelin savjetovao »Neka pobjegne, reče: — 

najmanje deset godina... propast će čovjek .. .<- Jučer 
mi je govorio. 

— Pobjeći iz sela... sa zemlje... od djece.. 
Isuse... — samo je jedino to razumjela. 

: — Dajte vi samo jamčevinu, a drugo je već An- 
tekova briga, dajte ... 

— OHdakle da uzmem... Bože moj, u toliki svi- 

. daleko od svega. 

— Oni traže pet stotina rubalja! Imate one očeve 
novce... dajte ih za jamčevinu... a mi ćemo se obra- 
čunati kasnije... samo da njega spasimo... 

Ona skoči na noge. 

. — Vi kao pas samo jedno lajete! — i hijede da 
otiđe. 

— Trzate se kao da ste ludi — razljuti se on. — 
Rekao sam samo onako... eh, zar ćemo se tu vrijeđati 
na svaku riječ, a čovjek tamo trune u kriminalu. Reći 
ću mu, koliko se brinete, da mu pomognete. 

Ona opet sjedne, ne znajući već, što da misli. 

On joj stade opširno pričati o toj Ameriki, o po- 
znatim ljudima, koji su pošli onamo, kako pišu pisma, 
pa i novce šalju svojima. Kako je tamo dobro, kako 
svako po svojoj volji živi, koliko su blaga sakupili. 
Antek bi mogao odmah pobjeći: on pozna židova, koji 

.je već mnoge otpremio. Zar ih je malo, što su tako 
utekli! A Hanka bi mogla otputovati kasnije, da se ne 
primijeti. Grzela će se vratiti iz vojske, pa će isplatiti 
iz očevine, a ako ne bude tako, brzo će se naći kupac. 

— Posavjetujte se kod župnika, vidjet ćete, da će 
vam potvrditi moje riječi. Vidjet ćete, da govorim pravo 
i da vam savjetujem iz iskrena srca, a ne radi svoga 


dobra. Samo ni pred kim o tome ni riječi, da ne bi 


žandari primijetili, jer ga onda ne će pustiti ni za 
hiljade rubalja, nego će ga još baciti i u. okove — do- 
vrši on ozbiljno. : 

— Odakle da smognem jane? toliko novaca! 
zastenje ona. 

— Poznam ja ije žavjakk iz Modlice, koji bi 
dao uz dobar interes... poznam i neke druge... novci 
bi se već našli... To je moja briga... pomogao bih 
vam. 

I dugo je još savjetovao i nagovarao. 

— Promislite, treba se brzo odlučiti. 

Otišao je tiho, te nije ni primijetila, kako je nestao 


u noći. 


Bilo je već kasno, u kući su spavali, samo je Witek 
sjedio kraj zida, kao da čuva stražu nad gazdaricom, 
aiu selu su već svi polijegali, pa ni psi nisu štektali, 
samo je voda grgotala i ptice pjevale po voćnjacima. 
Mjesec se popeo na nebo i prolazio kao srebrni srp 
preko onih strašnih, mračnih visina. Bijele i niske ma- 
gle pokrivale su livade, a nad raži je visio sinji oblak 
cvjetnoga peluda, jezero je bljeskalo između drveća 
kao ledena ploča. U. ušima je odzvanjalo od te tišine 
i od slavujeva ćurlika i biglisanja. 

Hanka je još uvijek sjedjela na istom mjestu kao 
prikovana. 

— Isuse, pobjeći iz sela, sa zemlje svoje, od svega! 
— mislila je jedno te jedno. 

Jeza ju spopadne rastući od minute do minute i 
stežući srce strahovitom tugom i očajem. 

Lapa poče zavijati na dvorištu, slavuji zamuknuše, 
zaduhne vjetar, zaljuljaše se sjene, a tužni šum jeca- 
jući preleti. 


— Vidio je Kubinu dušu! — šapne Witek i pre- 


strašeno se prekrsti. 

— Baš si lud! — ukori ga ona i potjera ga spa- 
vati. 

— Kad dođe, prigleda konjima, dospe im obroka . , . 
mnogo puta... 

Ona ga nije više slušala, tišina je opet pala na 
svijet, slavuji zapjevali, a ona je sjedjela kao obumrla 
i ponavljala sa strahom i bolju: : 

— Pobjeći u široki svijet! Zanavijek! Isuse milo- 
srdni! Zanavijek ... 

IX 

Još nije bilo povenulo duhovsko zelenilo, kojim su 
bile okićene kuće, kad se jednoga dana nenadano uju- 
tro pojavio Rok. 

Tek poslije mise i nakon dugotrajnog razgovora sa 
župnikom javio se u selu. Nije bilo mnogo ljudi oko 
kuća, jer je bilo vrijeme zagrtanja krumpira, ali čim 
se pronio glas, da Rok prolazi selom, smjesta pohrliše 
neki na put, da pozdrave davno neviđenoga. 

A on je išao, kao uvijek, poštapljujući se batinom, 
veoma polagano, uzdignute glave, u istoj onoj sivoj 
surki, isto tako s čislima oko vrata; vjetar mu je raz- 
grtao sijedu kosu, a mršavo lice odsijevalo čudnovatom 
dobrotom i radošću. 

Kružio je očima po kućama i voćnjacima, radosno 
se smiješio svemu, svakoga napose pozdravljao, djeci, 
što su se uz njega stiskala, dobrodušno milovao glavice, 
prvi oslovljivao žene, bio je veoma veseo, što je sve 
zatekao, kako je bilo i prije. 

— Bio sam na proštenju u Czestochowi — odgo- 
vorio je, kad su radoznalo navaljivali s pitanjima, gdje 
se zadržavao kroz toliko vrijeme. 

Tako su se iskreno veselili njegovu povratku, da 
su mu još usput stali pričati lipčanske novosti, a po 
netko bi ga već i za savjet zapitao, drugi se pak htio 
pred njim potužiti i odveo bi ga na stranu želeći da 
pred njim istrese svoje brige kao groš spremljen za 
krajnju nuždu. 

— Veoma sam umoran, otpočinut ću koji dan — 
ispričavao se on, da ih se riješi. 

Oni ga, kao da se natječu, počeše pozivati u svoje 
kuće. : 

_ Za sada ću se smjestiti kod Maćeja, već sam 
obećao Hanki, a ako me poslije tko primi, ostat ću kod 
njega duže. ' 

I žustro krene prema Boryninoj kući. 

Dakako, Hanka ga je primila radosno i od svega 
ga srca htjela pogostiti, ali on, čim je skinuo sa sebe 
torbe i malko odahnuo, uputi se k starom Boryni. 

— Pogledajte ga, leži u voćnjaku, jer je u kući 
vrućina. Ja ću vam međutim svariti mlijeka, a možda 
hoćete i jaja? 

“Ali Rok je već bio u voćnjaku i provlačio se ispod 
granja k bolesniku, koji je ležao na sjedalu, izvađenom 
iz kola, podstavljenom perinom, a pokriven kožuhom. 
Lapa je ležao uz njega i čuvao ga, a Witekova se roda 
dostojanstveno šetala između drveća, kao da čuva 
stražu. 

Voćnjak je bio star i mračan, krošnjato je drveće 
tako zastiralo nebo, da su dolje po tratini samo gdje- 
gdje puzle sunčane mrlje, slične zlatnim paucima. 

“> Maćej je ležao nauznak. Uzbibane su se grane 
tihim šumom ljuljale nad njim kao sjenovita ponjava, 
a samo kadšto, kad bi ju odgrnuo vjetar, pljusnulo bi 
mu sunce u oči i odastro bi se komad plavoga neba. 

Rok sjedne do njega. 

Drveće je šuštilo, pas bi kadšto zarežao na muhe, 
a kadšto bi cvrkutave lastavice smuknule između crnih 
debala na zelena i ustalasana polja. 

Bolesnik se odjednom okrene prema njemu. 

— Poznajete li me, Maćeju? Poznajete li me? 

Preko Boryninog lica preleti laki smiješak, oči mu 
zatreptaše i poče micati pomodrelim usnama, ali se 
nije mogao oglasiti. 

— Ako Gospodin Isus odredi, moći ćete još ozdra- 
viti. : oi 

Kao da je razumio, potresao je glavom i nekako 
se nevoljko od njega okrenuo. Opet se zagledao u uz- 
bibano granje i u sunčanu poplavu, što mu je svaki čas 
polivala oči. ' ' 

Rok samo uzdahne, prekrsti ga, i ode. 

— Zar ne, ocu kao da je već bolje? — zapita 
Hanka. 

Dugo je nešto razmišljao, a onda reče tihim, oz- 
biljnim glasom: 

— I lampa, prije no što će se ugasiti, bukne živ- 
ljim plamenom, na posljetku. Meni se čini, da Maćej 
već dokončava... Štaviše, čudim se, da je još živ: 
osušio se kao iver... 

— Ništa ne će da jede, pa ni mlijeko ne popije 
uvijek. 

> Morate biti spremni, da će svaki dan svršiti. 

— Zacijelo, Bože dragi, zacijelo. Isto je to jučer 
kazivao Ambrozije, svjetovao je, da dulje ne čekamo, 
nego da naručimo lijes. ' 

— Naredite, da se načini, ne će dugo čekati, ne: 
će... Kad se duša žuri da ode s ovoga svijeta, ništa je 
ne će suzdržati, niti plakanje, jer bi inače neki i vije- 
kovima ostali među nama — govorio je tužno, prihvatio: 
se mlijeka, koje mu je bila priredila, i pijuckajući po- 
malo, ispitivaše, što se u selu bilo dogodilo. 

Ona mu ponovi, što je već bio čuo usput od drugih, 
i stade mu žurno i opširno pričati o svojim brigama. 

— Gdje je J6zka? — prekine je on nestrpljivo. 

U polju, zagrće krumpire s težakinjama i s Ja- 
gustynkom, a Pietrek se odvezao u šumu: vozi Stachu 
drvo za kuću. 

— Gradi li? 


— Gospodin Jacek mu je dao deset borova. 

— Dao mu? Nešto su mi spominjali o tome, ali 
nisam vjerovao. 

— Zbilja se ne može vjerovati! Spočetka nije nitko 
vjerovao. Obećao je, ali mnogi obećaju. Obećanje, lu- 
dom radovanje — kao što vele. A gospodin Jacek dao 
je Stachu pismo, i rekao mu, da ode s tim pismom vla- 
stelinu. Čak se Weronka protivila, neka ne ide, jer, 
reče, zašto da badava dere čizme?... još će ga ismi- 
jati, što je povjerovao glupaku... Ali Stacho se upeo 
i pošao. I kaže, da ga je možda iza jednog očenaša, 
kad je predao pismo, dao vlastelin pozvati u odaje, 
počastio ga rakijom i rekao: »Dođi s kolima, pa će ti 
lugar obilježiti deset komada građevnog drveta.. < 
Klab mu je dao konje, dao mu kmet, a ja sam dala 
Pietreka. Vlastelin je već čekao na njih u sječi i odmah 
je sam izabrao najviikije drveće od onih, što su ga bili 
zimus posjekli za židove. Pa sada voze, a s granjem 
će biti dobrih trideset kola. Stacho će dići finu kuću! 
Ne treba da kažem, kako je zahvaljivao gospodinu 
Jacku i molio ga za oproštenje, jer su ga, da pravo 
kažem, svi smatrali prosjakom i glupakom, pošto se 
nije znalo, od čega živi, a kraj propela i u žitu svira 
u gusle, pa kadgod samo kaže makar što i bez smisla, 
baš kao onaj, koji nema pameti... A on je toliki go- 
spodin, da ga čak i vlastelin sluša!... Tko bi prije 
to vjerovao? ... 

— Ne gledajte u čovjeka, nego na njegova djela. 

— Ali dati toliko drvo, koje je, kako računa Ma- 
teuš, vrijedno oko hiljadu zlotih i to samo da mu se 
kaže hvala, toga još nije bilo! 

— Vele, da je zato uzeo staru kuću na doživotno 
uživanje... : 

—Fh, ta vrijedi koliko i razbita cokula! Već smo 
pomišljali i na to, nema li u toj dobroti nekakva lu- 

kavstva, pa je Weronka išla velečasnomu, da ga pita. 
On ju je ispsovao, da je luda. 

— Pa tako je. Ako daju, treba primiti i Bogu za- 
hvaliti za milost. 

— Ali čovjek nije navikao da prima badava i to 
još od vlastelina! Tko je to još čuo! Kak je još netko 
dao seljaku s dobra srca? Pođe li čovjek i po najmanji 
savjet, odmah ti gledaju u ruke, a u ured ne možeš 
se javiti bez novaca, jer će ti reći, da dođeš sutra ili 
za nedjelju dana... Dobro sam naučila u ovoj Ante- 
kovoj stvari, kakav je uređaj na svijetu i već sam 
mnogo novaca izdala... : 

— Baš dobro, da ste spomenuli Anteka. Naišao 
sam u grad. 

— Jeste li ga možda vidjeli? 

— Nije bilo vremena. 

— Nedavno sam bila, ali me nisu pustili k njemu. 
Bog zna, kad ću ga 'vidjeti. 

— Možda i prije, no što mislite, — reče on sa smi- 
ješkom. 

— Isuse, što vi to kažete! 

— Istinu govorim! U glavnom su mi uredu rekli, 
da mogu pustiti Anteka prije rasprave na slobodu, ako 
tko zajamči za njega, da ne će pobjeći, ili ako dade 
sudu jamčevinu od pet stotina rubalja. 

— Baš mi je tako i kovač kazivao! — poče ona 
odmah da kazuje od riječi do riječi, što joj je svje- 


-tovao. 


— Savjet je dobar, ali je opasan, jer je Michalov: 
ima on u tome svoje prste, ima... Ne treba se žuriti 
s prodajom: sa zemlje čovjek odlazi na ždrijepcima, 
a vraća se natraške kao rak, četveronoške... Treba 
smisliti nešto drugo... Možda bi netko za njega za- 
jamčio? ... valjalo bi se propitati među ljudima... 


Dakako, kad bi bilo novaca... 

*— Možda bi se i našlo — šapne ona tiše. — Imam 
nešto gotova novca, samo ne znam izračunati, ali možda 
bi bilo dosta. 

-- Polaže, pa ćemo zajedno izbrojiti. | 

Ona se izgubi negdje iza kuće, a kad se vratila 
po prilici nakon jednoga očenaša, zatvori i zasune vrata 
i položi mu zavežljaj na koljena. 

U zavežljaju su bili papirnati novci, bilo je i sre- 
bra, a bilo je i nekoliko zlatnih komada i šest nizova 
koralja. 

— To su koralji pokojne majke, dao ih je Jagni, 
ali je zacijelo kasnije opet uzeo — šapne ona i čučne 
uz klupu, na kojoj je Rok brojao novce. 

— Četiri stotine trideset i dva rublja i pet zlotih! 
To su Naro zar ne? - 

— Da. + jesu.. . dao mi je poslije Uskrsa... — 
mucala je crveneći se. 

— Za jamčevinu nije dosta, ali mogli biste prodati 
koji komad blaga. 

— Da, mogla bih prodati krmaču, a moglo bi se 
i jalovu kravu, bez nje kao i s njom, židov je već za 
nju pitao... pa i nekoliko mjerica žita.. 

— No eto, vidite, zrno do: zrna pogača. Iskupit 
ćemo Anteka bez: išije pomoći. Znade li tko za ove vaše 
novce? i 

— Dao mi je otac, da spasim Anteka, ali je zapo- 
vjedio, da nikom ne pisnem ni riječi. Vama sam prvome 
rekla. A ako sazna Michal... 

— Ne ću razglasiti, budite mirni. Kad jave, da je 
vrijeme, poći ću s vama po Anteka. Izaći će to ne- 
kako na dobro, udesit će se, draga moja — prošapće 
i poljubi je u glavu, jer mu je pala do nogu sala 
jući mu. 

— Ni rođeni mi otac ne bi bio bolji — klicala je 
ona plačući. 

— Vratit će vam se muž, pa ćete Bogu zahvaliti. 
A gdje je Jagusia? 

— Odvezla se još prije zore s majkom i s knezom 
u grad, kažu, da su otišli k bilježniku, jer da stara 
prepisuje zemlju na kćer. 

— Sve Jagni? a momci? 

— Njima u prkos, jer hoće da se dijele. Tamo je 
kad njih pakao i ne prođe dan bez svađe, a knez je 
na strani Dominikove, bio je tutor siročadi poslije smrti 
Dominika. 

— Ja sam mislio, da je nešto drugo, jer su mi 
koješta pričali. 

— Rekli su vam čistu istinu. Knez se bajagi brine 
za Jagnu, ali tako, da me je sramota o tome potanko 
govoriti. Stari još hropće, a ona kao kučka... ne bih 
kazivala, da sam čula, ali sam ih sama zatekla u voć- 
njaku, pa. 

— Daše mi gdje da se odmorim — prekine je on 
i ustane s klupe. 

Htjela je da mu namjesti J6zkin krevet, ali njemu 
je bilo milije poći u štagalj. 

— 'Novce dobro spremite — upozori je on i ode. 

Javio se opet tek poslije podne, odručao i spremao 
se da pođe u selo, kad se Hanka vrlo plaho oglasi: 

— Ne biste li mi pomogli okititi oltar... 

— Istina, sutra je Tijelovo. Gdje ćete ga postaviti? 

— "Tamo, gdje i svake godine, pred kućom. Pietrek 
tek što nije došao iz šume, dopremit će jelova granja 
i smreke, a Jagustynku sam s J6zkom odmah iza ručka 
poslala da nabere cvijeća za vijence. 

— A imate li već svijeće i svijećnjake? 

— Ambrozije je obećao, da će donijeti iz crlrve 
rano ujutro. 

— Kod koga će još postaviti oltar? 

_ S naše strane kod kneza, a s one strane kod 


* mlinara i pred Ploszkinom kućom. 


— Pomoći ću vam, samo ću još da naiđem gospo- 
dinu Jacku, a vratit ću se prije sumraka. 

— Recite Weronki, da dođe odmah izjutra da po- 
maže. 

On zaklima glavom i pođe ravno prema Stachovoj 


-podrtini. 


Gospodin Jacek sjedio je na pragu kao uvijek, 
pušio cigaretu, čupkao bradicu i kružio očima po usta- 
lasanom žitu pogledavajući za pticama. 

Pred kućom i pod trešnjama ležalo je već nekoliko 
krupnih borova i gomila vršika i granja. Stari je By- 
lica obilazio oko njih, mjerio ih sjekirištem, pogdjegdje 
bi sjekirom otkresao koji čvor i neprestano gunđao: 

— Iti si došao na naše dvorište... to se zna... 
vidim, da si krasan... hvala ti... odmah će te Mateuš 
zatesati... bit će od tebe dobra greda... suho će ti 
biti, ne boj se... 

— Govori kao živom stvorenju — prošapće Rok 
začuđeno. 

— Sjednite! Od radosti mu se pomelo u glavi, po 
čitave dane sjedi tako uz drvo. Slušajte samo. 

— Aitisi već dosta dugo stajala u šumi, sirotice, 
barem ćeš se sada odmoriti... to se zna, nitko te više 
ne će ni taknuti! ... — govorio je stari milujući rukama 
žutu oljuštenu borovu koru. 

Prišao je k najdebljem boru, što je bio izvaljen 
na putu, čučnuo uz drvo, gdje je bilo prerezano, i gle- 
dajući s užitkom u žute slojeve, promrmlja: 

— Koliki si, a ipak su te svalili! Židovi bi te od- 
vezli u grad, a evo je Gospodin Isus dopustio, da osta- 
neš kod svojih, kod gazda, svete će slike po tebi po- 
vješati, svećenik će te svetom vodom poškropiti, to se 
zna... što veliš na to?... 

Gospodin Jacek samo se neprimjetljivo smiješio i 
porazgovorivši se malko s Rokom, uzeo gusle pod pa- 
zuho i krenuo međom prema šumi. 

A Rok je zatim sjedio kod Weronke slušajući razli- 
čite novosti. 

Na svijetu se već mračilo, žega je popuštala, a od 
strane livada već su pirkali svježi lahori, a i vjetar 
Je već počeo da prilično duha baš s juga, te su se 
raževa polja, smeđa od mladoga klasja, njihala kao 
nabujala voda, na mahove se naglo zazibala, zavrijela 
se virom i pljusnula prema putovima i međama, kao 
da će se ovaj čas proliti, no samo su udarala plavim 
grivama o zemlju i uspravljala se unatrag kao stado 
ždrijebaca, kada se propinje. Vjetar je s raznih strana 
navaljivao na njih i, kao da se igra, potresao njima, te 
su uzburkana opet tumarala po slogovima puna plavih 
bćra, zelenih zaliva, smeđih pruga, puna šuštanja i 
drhtanja. Ševe su visoko pjevale, kadšto bi preleijelo 
jato vrana lebdeći u vjetru,i spuštajući se da otpočinu 
na uzbibanom drveću. Sunce se već crvenilo, spušta- 
jući se sve niže, a nad cijelim svijetom po ustalasanim 
poljima i po ustreptanim voćnjacima sličnim sputanim 
stadima, prosipao se polagno crvenkasti sjaj dana, koji 


* se svršavao. 


Radi sutrašnjega blagdana vraćali su se ljudi ra- 
nije s polja, žene su plele pred kućom vijence, djeca 
su donosila pregršte zelenog šaša, pred Ploszkinom i 
mlinarovom kućom stajale su gomile breza i smreka, 
koje su ukapali, gdje su trebali biti oltari, a već su i 
djevojke zelenilom kitile zidove, mjestimice su izrav- 
navali put i zasipali rupčage, a po neka je žena još 
prala kraj jezera, te je samo pratljača lupala, a guske 
preplašeno gakale. 

Rok se baš spremao da pođe od Weronke, kad se 
na topolovom putu u velikoj magli prašine pojavio 

netko jureći na konju. Smetala su mu kola sa Stacho- 
vim drvima, pa je htio da ih obiđe preko polja. 

— Hej, obangavit ćeš konja, kuda se toliko žuriš! 
— doviknuše mu. 

On ih nekako zaobiđe i potjera u selo iz sve snage 
tako, da se čulo, kako u konju udara jetra. 

— Hej! Adame, počekaj! — poviče Rok. 

Mladi se Klebov sin malko zaustavi i stade vikati 
iz sve snage: 

— Čujte, u šumi leže neki ubijeni ljudi! Isuse, 
ne mogu da dišem. Pasao sam konja na livadi i već 
sam krenuo s Gulbasom kući, ali kod Boryninog križa 
trgne se konj u stranu, da sam ljosnuo o zemlju. Gle- 
dam, koji je vrag poplašio konja? a neki ljudi leže 
pod borovicom . .. zvali smo ih, a oni ništa, leže kao 
mrtvi... 

_ Luđače, ne brbljaj koješta! — zaviknuše. 

_ Idite i vidite, tamo leže! I Gulbas je vidio, samo 
je od straha odjurio k najamnicama, koje su skupljale 
po šumi suharke. Leže mrtvi. 

_— U ime Oca i Sina, obavijesti odmah o tome 


kneza! 
_— Knez se još nije vratio iz grada — reče netko. , 
— Onda javite kmetu! ... popravlja put s momci- 
ma kraj kovačeve kuće... povikaše za njim, jer je 


već odjurio u oštrom galopu. 

U taj se tren pronio glas po selu o umorenim lju- 
dima, nastade vriska puna zgražanja, i trka, svijet se 
krstio od preneraženja. Prije no što je zašlo sunce, 
izašlo je pol sela na put. Netko je obavijestio vele- 


časnoga, te je i on izišao pred župni dvor, da se raspi-. 


tuje, a već su krenuli onamo u velikoj gomili, razgo- 
varajući tiho, mlađi su pošli naprijed topolovim pu- 
tem, a svi su s velikom nestrpljivošću čekali na kmeta, 

koji je došao kolima i povezao sa sobom Kleba i 
momke. 

Dugo su čekali, ali kmet se vratio tek u sumrak, 
no na veliko udivljenje, kneževim konjima i kolima. 
Bio je nekako srdit, bijesno je psovao i šibao konje, 
pa nije ni mislio, da se ustavi pred svjetinom, no netko 
mu prihvati konje za uzde, pa je morao stati. Kmet 
šeće: 

— Obješenjaci su ti dječaci, izmislili su makar 
što od šale. U šumi nije nitko ubijen, samo su neki 
ljudi spavali pod grmljem. Kad uhvatim tog Klebovog 
balavca, naučit ću ga, kako se svijet plaši. Putem sam 
sreo kneza i povezao sam se s njim, to je sve. Di! 
konjici! 

— Zar je knez bolestan, da leži kao zaklan? — 
zapita netko i pogleda u kola. 

= — San ga je svladao i to je sve! — ošine konje 
i odjuri kasom, 

— Baš su gadovi ti obješenjaci, kad izmisliše takvu 
stvar! 

— To je maslo Gulbasovoga sina, on je prvi u 
svakoj psini. 

— Trebalo bi ih remenjem izvoštiti, što ljude samo 
badava plaše! 

Ogorčeno su psovali razilazeći se polagano po ku- 
ćama. 

E Još su gdjegdje stajali u gomilama kraj jezera, 
što se crvenilo od zapadnog rumenila, kad se pojaviše 
najamnice s teškim bremenima drva na leđima. Ko- 
zlova je išla pred svima, pognuta pod teretom, a kad 
je ugledala ljude, prislonila se bremenom o drvo. 

m. — Kmet vas je fino nasamario! — reče jedva di- 
šući od umora. — U šumi nije bilo doduše nikakvih 
mrtvaca, nego možda nešto gore. 

I čim se skupilo više ljudi, dovabljenih njenim 
glasom, ona razveže jezik: 

— Vraćale smo se putem ispod šume prema križu, 
a uto leti prema nama Gulbasov i sav izvan sebe viče: 
>U borovici leže neki ubijeni ljudil« Pomislim, ako su 
i ubijeni, treba ipak pogledati. Krenusmo... vidimo 
izdaleka, zbilja leže nekakvi ljudi kao mrtvi... samo 
im noge strše ispod borovice. Filipka me vuče, da po- 
bjegnemo... Grzelina se već moli i šapće, a i mene 
polije hladno preko leđa, ali sam se prekrstila, pa pri- 
đem bliže... a ono leži gospodin knez bez surke, a uz 
njega Jagusia Borynina... i spavaju sve u šesnaest. 
Opili su se u gradu, vrućina je bila, pa su htjeli da 
se odmore u hladu i da poašikuju. Rakija je iz njih 
upravo sukljala! Nismo ih budile; neka dođu svjedoci, 
neka čitavo selo vidi, što se radi! Sramota je i reći, 
kako je bila razdrljena, pa ju je Filipka od samilosti 
pokrila pregačom. (Prava sodoma. Stara sam, ali još 
nisam čula za takvu sablazan. Kmet je brzo stigao i 
budio ih, Jagna je pobjegla nekud u polje, a gospo- 
dina kneza jedva strpaše u kola, bio je pijan kao 
svinja! 

— Isuse, toga još nije bilo u Lipcu — zastenje 
neka žena. 

— Da je momak s djevojkom, ali gazda, otac i 
knez! 

— A Boryna leži na umoru, nema iko vode da mu 
pruži, a ova... 

— Ja bih je iz sela protjerala! ja bih mrcinu pred 


crkvom išibala! — poče Kozlova opet da se dere. 
— Sablazan sama dosta viče, zašto još da dome- 
ćemo? — umirivale su je žene zalamajući rukama. 


— A gdje je Dominikova? 
— Naumice su je ostavili u gradu, da im ne 
smeta... 

— 1lsuse, strašno je i pomisliti, što se sada zbiva 
na svijetu! 

— Toliki grijeh, tolika sablazan, sramota će pasti 
na cijelo selo! 

— Jagna se ne boji takve dike, spremna je da 
sutra isto to uradi. ' 

Jadikovale su po kućama zalamajući rukama, a 
od zgražanja i ogorčenja zaplakaše žene mekša srca, 
bojeći se, da će ljuta kazna božja snaći sve ljude. 
Cijelo se selo treslo od kukanja i jadikovanja. 

Samo su momci, što su se bili skupili na. mostu, 
stali potanko ispitivati Gulbasovog ismjehujući taj 
slučaj. : 

— Baš je pravi pijetao taj knez, baš ljudeskara! — 
naruga se Wachnik Adam. 

— Okajat će on još to ašikovanje: žena će mu svu 
kosu počupati. : 

— I pol godine ga ne će pustiti k sebi. 

— Poslije Jagusie ne će se ni žuriti k njoj! 

— Boga mi, zbog Jagne svaki bi se odvažio na 
sve... 
— Atkoine bi! Košuta, a ne žena, ne znam, bi li 
se i u kojem dvoru našla ljepša: čim te pogleda samo, 
već se u tebi nešto proteže. 

— Med, a ne žena, ne čudim se, da je Antek Bo- 
ryna... 

— Pustite to, momci, Gulbasov laže jedno, Klebova 
drugo, a babe od zavisti još domeću svoje, pa se ne 
zna, kako je zbilja bilo... olajavaju svaku, makar bila 


najčestitija — poče govoriti Mateuš nekim tužnim i 


veoma zabrinutim glasom, no nije još ni dovršio, kad 
se među njima javio Grzela, knežev brai. 

— Kako je? spava li Petar još uvijek? — zapitaše 
znatiželjniji. 

— Rođeni mi je brat, ali tko tako radi, za mene 
je od danas pseto! Ali svemu je kriva ona mrcina! — 
plane on bijesno. 

— Nije istina! prodere se odjednom Pietrek, Bo- 
rynin sluga, i progura se pesnicama do Grzele: — Tko 
tako laje, laže kao pas! 

Svi se začudiše toj neočekivanoj obrani, a on tre- 
sući šakama, vikne: 

— Samo je knez kriv! Zar mu je ona nosila ko- 
ralje? zar ga je ona vukla u krčmu? zar ga je ona 
čitave noći u voćnjaku čekala? Ja dobro znam, kako 
je on nju zavodio i mamio! A možda joj je dao i kakve 
kapljice, da se od njega ne brani! 

— Gle branitelja gubavoga! Ne ritaj se toliko, jer 
ćeš još izgubiti kaiš s čakšira! 

— Čut će ona da ju braniš, pa će ti povisiti plaću. 

— Ili će ti pokloniti par čakšira, što ih je nosio 
Maćej! 

Oni se stadoše valjati od smijeha i podrugivanja. 

— Muž ne može da je brani, niti itko drugi, pa ću 
je ja braniti... a, bogami, ako još čujem jednu ružnu 
riječ, ne ću požaliti svojih šaka... Gadovi jezičavi, 
da se to dogodilo čijoj sestri ili ženi, držali biste jezik 
za zubima! 

— I ti zatvori gubicu, slugo jedna! to nije tvoja 
briga, drži se ti konju uz rep! — otrese se na njega 
Stacho Ploszka. 

— Ipazi, da nešto ne izvučeš — dometne Wachnik. 

— Ne miješaj se s gazdama, đubre jedno! — do- 
baci mu još netko odlazeći. 

— Šugave gazde, mrcine gazdinske! Ja služim, ali 
ne nosim potajno mjerice židovu, niti kradem iz ko- 
more! Još vi mene ne poznajete! — vikao je za njima, 
a oni su žurno odlazili, jer im je bilo neprijatno pri 

duši, pa ne uzvraćajući na njegovo dovikivanje, razi- 
đoše se po kućama. 

Nastalo je već veče, samo nekako vjetrovito i 
čudnovato vedro, jer je već davno bilo zašlo sunce, a 
na nebu su još ležali široki zatoni krvava rumenila, 
kao razrovani mravinjaci, a goleme su se oblačine po- 
lagano skupljale. Neki je nemir lebdio nad svijetom, 
visoko je hujao vjetar, te su se samo tresle vršike naj- 
višega drveća, nekakve su nevidljive ptice prelijetale 
pišteći, guske su s nepoznata razloga gakale, a psi 
štektali kao bijesni i istrčavali u polje. Slično je bilo 
i u kućama, jer poslije večere nitko nije ostao u sobi, 
niti sjedao na prag, kao obično: svi su odlazili k su- 
sjedima, skupljali se pred ljesama i tiho razgovarali. 

Selo je bilo kao obamrlo, nije odjekivao smijeh ni 
pjesma kao uvijek u toplo veče, nego su svi šapćući 
govorili, uklanjajući se od djece i djevojaka, i svi su 
bili obuzeti istim ogorčenjem i zgražanjem. 

I kod Hanke se skupilo na hodniku nekoliko žena: 
dođoše da je požale i da čuju nešto novo o Jagni. Po- 
kušavali su s raznih strana, ali im Hanka odvrati 
tužno: 

— Sramota je to i hula Bogu, ali i velika nesreća. 

— Zacijelo, a sutra će to znati cijela župa. 

— I odmah će reći, što ima najgorega, to se u 
Lipcu dešava. 

— Ina sve će lipčanske žene pasti sramota. 

— A sve su takve svetice, kad bi ih netko tako 
zaveo, da bi isto to učinile! — naruga se Jagustynka. 

— Šutite, nije vrijeme šali! — ukori je Hanka 
odlučno i ne oglasi se više niti jednom riječi. 

Još ju je davio stid, ali srdžba, što ju je odmah 
bila spopala proti Jagni, već se nekud izgubila, pa čim 
su se žene razišle, zaviri na drugu stranu, tobože Ma- 

ćeju, ali kad je ugledala Jagusiu, kako spava odjevena, 
pritvori vrata i u mraku je oprezno razodjene. 

— Neka Bog sačuva čovjeka od takve sudbine! 
— pomisli zatim s čudnovatom samilošću, i još je ne- 
koliko puta te večeri prigledala k Jagni. 

Jagustynka mora da je nešto primijetila, jer kao 
nehotice reče: : 

— Jagna nije bez grijeha, ali knez je najviše kriv. 

— Istina, i on treba da sve to okaje, on! — reče 
Hanka tako zagrižljivo, da ju je Pietrek zahvalno po- 
gledao. 

I imali su pravo, jer su do kasne noći stari Ploszka 
i Kozlovi obilazili selom i huckali ljude protiv kneza. 
Ploszka je zalazio i u kuće i tobože se šalio: 

— Valjanog imamo kneza, u cijelom kotaru nema 
snažnije ljudeskare! 

A jer mu nisu baš jako odobravali, povuče se on 
u krčmu. Tamo je već bilo nekoliko manjih gazda, 
počasti ih rakijom jedanput i dvaput, a kad su se 
ponapili, stade im on razlagati: 

— Lijepo nam se vlada knez? zar ne? 

— Nije mu to prvi put! — dobaci oprezno Kobus. 

— Što o njemu mislim, to držim, i ne ću pustiti iz 
usta, držim! — promrmlja malko nakresani Sikora i 
teško se prisloni o tezgu. 

— Drži ti i drugo nešto u zubima, niiko ti ne 
vadi! — plane Ploszka i poče tiho podbadati protiv 
kneza, govoreći, kako on loš primjer ljudima daje, 
kolika je sramota zbog njega i tako sve koješta. 

— Što o tebi mislim, i to držim, samo ti ne ću reći 
— promrmlja opet Sikora. 

— Treba ga srušiti s vlasti, to je jedini način, pa 
će mu odmah njuška omekšati! — reče i naruči novi 
četvrtak rakije. — Mi smo ga postavili za kneza, pa 
ga možemo i maknuti! To, što je danas uradio, sramota 

je za cijelo selo, ali on je i još gore činio: uvijek je 
držao s vlastelinom na štetu općine, hoće da u Lipcu 
podigne školu, kažu, da je on vlastelinu domamio Ni- 
jemce, da se nasele pod šumom. A neprestano lumpuje, 
pije, štagalj je nov digao, konja dokupio, svake ne- 
djelje jede meso i čaj pije — a za čije novce? a? To 
se zna, ne za svoje, nego za općinske... 

— Mislim, da je knez svinja, ali i ti bi htio svoju 
njušku da zamočiš u korito! — prekine ga Sikorino 
gunđanje. 

— Opio se i bunca koješta. 

— Ostajem pri svome, da te ne ćemo izabrati za 
kneza! 

Odmaknuše se od njega i dugo su nešto vijećali. 
u noći. 

A sutradan su još glasnije prepričavali cijeli do- 
gađaj, jer je župnik zabranio da se podigne oltar pred 
kneževom kućom, kao što je bilo svake godine. On je. 
dakako, sve doznao i dao odmah izjutra pozvati Do- 
minikovu, koja se bila vratila tek oko ponoći, a tako: 
je bio ljut, da je ispsovao orguljaša, a Ambrozija opa- 
trnuo čibukom. 

Tijelovo je svanulo kao i prijašnji dani: bilo je ve- 
dro, samo neobično zaparno i tiho; ni najslabiji dašak 
nije pirio nad zemljom, sunce je odmah s istoka počelo: 
nemilosrdno žeći, te je u žarkom i suhom zraku klonu- 
lo povenulo lišće, a živo se nemoćno pognulo, pijesak je: 
žegao noge kao žeravica, a s drvenih zidova je tekla 
smola rastopljena od žege. % 

Dopustio je Gospodin Isus i žario sve jače, no svi- 
jet kao da se na to nije osvrtao, jer je još od ranoga 
jutra u selu nastao rusvaj i veliko vrpoljenje: spremali 
su se u crkvu, a djevojke, koje su imale nositi svete: 
slike i prosipati u procesiji cvijeće pred velečasnim, 
trčale su kao oparene jedna k drugoj, da se nakite, po- 

češljaju i da koješta ispričaju, stariji su na vrat na nos 
kitili oltare, postavljali ih kod mlinarove kuće, pred 
župnim dvorom namjesto pred kneževom kućom, i pred 
Boryninom kućom, gdje je Hanka još od zore s ukuća- 
nima pomagala Roku. 

Svršili su gotovo prvi, a tako su lijepo okitili, da su 
se ljudi čudili i kazivali, da je njihov oltar ljepši čak 
i od mlinarovog. 

A rekli su istinu; pred hodnikom se dizalo nešto 
kao kapelica ispletena od brezova granja i zelenila, a 
zastrli su je svu šarenim suknjama, pa je sve treptalo 
pred očima od boja, a u sredini, na uzvišenom mjestu, 
bio je postavljen oltar, pokriven bijelom i tankom po- 
njavom, na njemu svijeće i cvijeće u loncima, koje je 
J6zka oblijepila izrezuckanim zlatnim papirom. 

Velika je slika Majke Božje visjela nad oltarom, a 
uz nju su povješali manje slike, koliko ih se moglo 
smjestiti. Da bude kićenije, prikvačili su nad oltarom 

. kavez s kosom, što ga je donijela Nastusia: ptica se 
oglašavala na svoj način, jer joj je Witek tiho fućkao. 

Cijela je ljesa još od puta bila zasađena smreko- 
vinom i brezama, debelo posuta žutim pijeskom i na- 
bacana šašem. J6zka je nanijela čitave pregršti raz- 
lička, kokotića, poljske vika i kitila zidove kapele; cvi- 
jećem je oplela slike, svijećnjake i sve, što je mogla, 
čak je i zemlju pred oltarom posula cvijećem; nije po- 
štedjela ni kuću, pa su se zidovi i prozori gubili u ze- 
lenilu, a u strehu je pozabadala šaš. 

Poslu su prionuli svi podjednako, osim Jagusie, 
koja se išuljala iz kuće ranim jutrom i nije se više ja- 
“vila. 

Doduše, svršili su prvi, ali sunce se već izdiglo nad 
selo, sve češće su drndala kola, dolazeći iz drugih sela. 

Žurno se latiše spremanja za crkvu. 

Samo je Witek ostao u ljesi na straži, jer je gomila 
djece navalila da gleda oltar i da fićuka kosu, te ih je 
tjerao granom, a kad nije mogao izići s njima na kraj, 
pustio je na njih svoju rodu, koja je, valjada tako 
uvježbana, vrebajući izvirivala i oštrim kljunom smje- 


“ rala prema bosim nogama, pa su se djeca svaki čas ras- 


pršivala. 

Zvonce se oglasilo baš kad su svi izlazili iz kuće. 
Prva se žurila J6zka, sva u bjelini, u cipelama utegnu- 
tim crvenim vrpcama, s molitvenikom u ruci. 

— Witek, kako izgledam? a? — zapita ga vrteći 
se pred njim na peti. 

—- Fino, baš kao bijela guska! — odgovori on udiv- 
ljeno. 

— Ti se u to razumiješ, koliko i tvoja roda. Hanka 
je rekla, da se nijedna u selu ne će tako dotjerati — 
čavrljala je natežući okraiku suknju. 

— Eh!... a koljena ti se crvene kroz suknju kao 
guski ispod perja. 

— Ludo! Gledaj ti Lapi u rep! Ali sakrij rodu: 
doći će župnik s procesijom, pa će je još vidjeti i pre- 
poznati — opomene ga ona tiše. 

— Istina je, dotjerala se i naćifrala, a i gazdarica 
se nakinđurila kao puran! — prošapće Witek gleda- 
jući za njima putem, ali sjetivši se opomene, odvuče 
rodu u trap, Lapi zapovjedi da čuva oltar pred dje- 
com, pa potrči k Maćeju, koji je ležao u vrtu kao svaki 
dan. 

U selu se već posve stišalo, sva su se kola provezla, 
ljudi prošli, putovi opustjeli, samo bi se negdje u ljesi 
igrala djeca, psi su lješkarili na suncu, lastavice letjele 
nad jezerom u užarenom zraku, a u crkvi se odmah na- 
kon zvonca započela misa, velečasni izađe pred oltar, 
orgulje zasviraše, ali odmah iza propovijedi zazvoniše 
sva zvona i zabrujaše tako glasno, da su golubi pole- 


317 





















































tjeli s krovova, narod nahrupi kroz velika vrata, nad 
njim su stršili pognuti barjaci, zapaljene svijeće i svete 
slike, što su ih nosile djevojke u bjelini, a na kraju se 
dizalo crveno nebo, pod kojim župnik sa zlatnom mon- 
strancom u rukama silažaše polagano niz stepenice. 

A kad su se tako postavili za procesiju i poređali 
se u dva gusta reda stvorivši dugački špalir, koji je 
s obje strane treptao zapaljenim svijećama, velečasni 
ponovno zapjeva: 

>Pred vratima Tvojim stojim, Gospode!« ... 

A cijeli narod uzvrati mu jednim golemim nebotič- 
nim glasom: 

»Čekam, da mi se smiluješ«... 

I pjevajući krenuše gurajući se kroz vrata grob- 
ljanska i tiskajući se, jer je došlo mnogo naroda, cijela 
župa, pa i svi dvorovi. Vlastela su pratila velečasnoga 
i išla uz njega sa svijećama, a nebo su nosili gazde, kao 
uprkos Lipčanima, sve sami strani iz drugih sela. 

Cijela se procesija istresla iz grobljanske hladovi- 
ne na trg, koji je bio bijeli vreo od žege, sunce im uda- 
rilo u oči žegući žarkom vatrom, a oni su se polagano 
pomicali uz zvonjavu zvona, pjevajući, u mirisnom di- 
mu kadionice i u magli prašine, koja se odmah digla, 
između plamenova svijeća i kroz cvijeće, što su sipali 
velečasnome pred noge... 

Krenuše k prvom oltaru s desne strane pred Bory- 
ninom kućom, put se u jedan tren zaglavio, plotovi za- 
škripili, po netko se skotrljao s visoke obale u jezero, a 

. drveće kraj puta zatreslo se od pritiska. Valjali su se 
kao teško, gusto mnoštvo glava, pjevajući, pomicali su 
se kao rijeka, koja se prelijevala bojama, a po sredini, 
kao čamac na talasu, plovilo je crveno nebo, ljuljali se 
barjaci, svete slike i sveti kipovi u koprenama i cvijeću. 

Stiskali su se u velikoj gužvi, glava uz glavu, jedva 
dišući od žege i stiske, ali pjevajući iz svega srca, iz 

sve snage, iz svih grla, te se činilo, kao da zajedno s nji- 
ma cijeli svijet pjeva hvalospjev Gospodu — kao da te 
visoke lipe, te crne jelše, te na suncu blistave vode, te 
vitke breze, ti niski voćnjaci i zelena polja i prostori ne- 
dohvatni okom, i kuće, i sve, što je god bilo, kao da sve 
to prati srdačnom pratnjom, nabujalom radošću, te se 
golema pjesma prolila kao grmljavina u ražarenom 
zraku dižući se prema blijedome nebu i prema suncu. 

A lišće je drhtalo od glasova i posljednje je cvijeće 
slijetalo s drveća. | 

Pred Boryninom je kućom župnik pročitao prvo 
Evanđelje i odmorivši se malko poveo narod k mlina- 
rovom oltaru. 

Vrućina je postala još jača, pa se nije mogla dulje 
podnositi, prašina je davila grlo, sunce se užarilo, po 
vedrom nebu stadoše se prevlačiti  bjelkasti dugački 
traci, a usijani je zrak treptao i prelijevao se u očima, 
kao da je uzavrio — spremalo se na buru. 

Procesija je išla već dobar jedan sat i premda su 
već klonuli od vrućine, premda se i župnik uznojio i po- 
crvenio kao cikla, ipak su obilazili polagano po redu sve 
oltare, pred svakim slušali Evanđelje i pjevali nove 
pjesme. 

A kad bi kadšto narod, umorivši se, malko zašutio, 
čuo se samo bahat nogu, u toj bi se nenadanoj tišini 
tada čule ševe kako pjevaju na poljima, kako kukavica 
negdje ustrajno kuka, lastavice cvrkuću pod strehama, 
a zvona neprekidno zvone polagano, otegnutim, snaž- 
nim i vrelim glasom. 

Premda je narod opet zapjevao, premda muškarci 
nisu žalili svojih grla, žene otegnule tankim glasom, 
djeca pištala na svoj način, sitna zvonca zveckala, a od 
teškog bahata tutnjila osušena zemlja — ipak su se 
glasovi zvona uzdizali iznad svega, pjevali su čisto i 
uzvišeno, pjevali su nebotično nekim zlaćanim dubo- 

kim glasom, prožeti radošću i veseljem; tako krepko i 


glasno, kao da netko čekićima udara u sunce, te se či- | 


nilo, da se cijeli svijet ljulja i odzvanja. 

A kad su svršili pred oltarima, dugo je još trajao 
sveti obred u crkvi, dugo su brujale orgulje i odjeki- 
valo pjevanje. 

A tek što su se prosuli pred crkvu, da se.malo ras- 
hlade pod drvećem, da udijele po koji groš prosjacima i 
da se porazgovore sa znancima, kad se odjednom stmu- 
štilo, izdaleka zatutnjila grmljavina, suhi se žarki vje- 
tar zavrtio, te je zadrhtalo drveće i s putova se digla 
prašina. 

. Ljudi iz obližnjih sela počeše brzo odlaziti. 

Spočetka je samo sitna kiša poškropila, vrela i ri- 
jetka, te je postalo još zaparnije i zagušljivije, sunce 
je žeglo nemilosrdnije, a žabe se oglašavale tiše i pospa- 
nije, samo se nekako smračilo, daljine potamnjele, opet 
zatutnjili gromovi, a na posinjelom istoku počeše sije- 
vati blijede kratke munje. ž 

Bura je dolazila s istočne strane kao da zaokružu- 
je u obliku srpa teške, tamno-plave ponjave oblaka, 
pune kiše ili tuče, kratki i bučni vjetar trzao se pred 
burom, fijukao po krošnjama drveća i drmao žitom, 
ptice su vrišteći bježale pod krovove, pa i psi su jurili 
kući, blago bježalo s polja, a po putovima se stadoše 
dizati vrtlozi prašine, a grmljavina se čula sve bliže. 

Nisu prošla ni dva očenaša, kad je sunce počelo da 
se zagrće riđom gadnom maglom sjajući kao kroz zaga- 
reno staklo, nad selom zatutnji grmljavina i navali to- 
liki vihar, te je čudo, što nije počupao drveće. :Ponio je 
granje i snopove slame s krovova širom cijeloga svijeta, 
a prvi gromovi tresnuše negdje u šumu, cijelo je nebo u 
tren oka pomodrelo kao jetra, sunce se ugaslo, zaurlali 
vihri i počeli udarati gromovi jedan za drugim, grmlja- 

vina potresla zemljom, a vatra od munja derala naobla- 
čeno nebo zasljepljujući oči blijeskom. 

Kuće su zadrhtale od urnebesa, a sva se stvorenja 
pritajila od straha. ' 

Bura je na sreću prešla postrance, gromovi su neg- 
dje daleko udarali, vjetrina prestala ne nanijevši štete, 
nebo se već počelo čistiti, kad je pred večernju pljus- 
nula obilna kiša i navalio toliki pljusak, da je u tren 
oka položio žito, rijeka nabujala, a iz svih jaraka, međa 
i brazda pojurila zapjenjena voda. : 

Stišalo se tek predveče, kiša je prošla, a na a 
je izvirilo iza oblaka sunce kao crvena i sjajna kugla. . 

Lipce je opet oživjelo, ljudi pootvaraše vrata i iza- 
doše na svijet, da s užitkom udišu ohlađeni zrak; sve je 
mirisalo poslije kiše, a najvećma mlade breze i bosiljci 
po vrtićima, promočena zemlja kao da se zapalila na 
suncu; po putovima su gorjele kaljuže, sjalo se lišće i 
trava, gorjele su zapjenjene vode, što su s veselim grgu- 
iom padale u jezero. 

Lagani je vjetrić prebirao po pognutom žitu, a 
snažna i radosna bodrost dopirala je od strane šuma i 
polja i prožimala dušu, te su već djeca s vriskom ga- 
zila po jarcima i barama, ptice cvrkutale po džbunovi- 
ma, psi štektali, popove se biserke derale po plotovima, 
a sve ljese, putovi, kuće i kućišta odjeknuše dovikiva- 
njem i razgovorom, a neka je djevojka, tamo negdje 
kraj mlina zapjevala pjesmicu: 

. Kiša rosi, rosi me, rosi me — 
Maryš moja, uzmi me, uzmi me! 

As polja zajedno s rikom gonjenih stada vrištali 
su žurni napjevi pastirica: 

Uzet će me s drage volje, 
Čim požanje raž i polje, 
Požeo je i zob eto — 

A sad laje kao pseto — 

Oj dana, da dana! ... 


Počeše kretati kola onih ljudi, koji su ostali dok ne | 


prođe bura, ali mnogo je gazda iz susjednih sela ostalo 
u gostima kod Lipčana: to su bili oni, što su onako 
srdačno pritekli ženama u pomoć. Bogatiji su ih gostili 
po kućama, ne žaleći ni jela ni pila, a siromašniji po- 
vedoše svoje dobročinitelje, da ih počaste kod židova, 
jer je uvijek življe u gomili i veselije u krčmi. 

Momci dovedoše glazbu, pa se već iza večernje čulo 
iz krčme cviljenje gusala, brundanje basova i zveke- 
tavo režanje bubnjića. 

A i drugi u velikom broju pođoše na zabavu, jer se 
već toliko vremena, još od: poklada, nisu sastali ni na 
kakvom veselju. 

Naroda se sabralo sva sila, ponestalo je mjesta, pa 
su se mnogi morali zadovoljiti sjedeći na gredama, što 
su ležale pred krčmom, a kako je bilo vrijeme lijepo. 
a po nebu se prolili svijetli zlatni traci zapadnjega ru- 
menila, smjestiše se magusto kraj zida, dovikujući ži- 
dovu, da im donese piće. 

Gotovo je sama mlađarija napunila krčmu i odmah 


zaigraše občrek, da su zacvilili zidovi i pod, a na veliko | 


čudo sviju, poveo je ples Šimek, sin Dominikove, s Nas- 
tusiom. Zalud ga je mlađi brat Andrija odgovarao i 
tiho navaljivao, ali nije uspio, jer se momak široko ras- 
položio, nije htio da sluša, pio je rakiju, nudio Nastku 
i drugove svoje da piju, a kad bi udarila glazba, doba- 
civao bi sviračima desetake, obuhvatio Nastku oko pasa 
i viknuo iz sve snage: 

_— Samo oštro, momci, žestoko, naški! 

I pojurio bi preko sobe kao razulareni ždrijebac, 
uzvikujući žestoko i udarajući snažno peticama. 

— Gledaj gada, još će svu slamu iz čizama istres- 
ti! — prošapće Ambrozije i okrene se prema onima, što 
su kraj njega pili, a grkljan mu je lakomo poigravao. — 

A mlati nogama kao mlatilom, još će mu se razletjeti! 
— dometne glasnije i primakne se bliže. | 

i Pazite samo, da vi štogod ne izgubite — pro- 
mrmlja Mateuš, koji je stajao sa svojim drugovima. 

— Napio bih se s vama rakije sloge i mira radi — 
reče Ambrozije smijući se. 

— Evo ti, samo staklo ne poloči, pijanico! — pruži > 
mu punu čašu i okrene se leđima, jer mu je Grzela, 
knežev brat, počeo nešto tiho govoriti, te su naslonjeni 
na tezgu pozorno slušali ne obzirući se na ples ni na 
rakiju, što je pred njima stajala. Bilo ih je šestorica, sve 
izabrani momci iz sela, sve sami koljenovići, gazdinski 
sinovi, dogovorili su se nešto žurno, ali kako je galama 
bivala sve veća, a u krčmi sve tjesnije, prešli su u ži- 
dovov stan, jer su u posebnoj sobi bili gazde sa svojim 
gostima. 

a Židovska je soba bila tijesna, natrpana izgnječe- 
nim krevetima, po kojima je spavala židovčad, pa se 
jedva smjestiše za stolom. Jedna se lojanica pušila u 
tučanom svijećnjaku, što je visio sa stropa. Grzela guc- 
ne iz flaše i da dalje, oni gucnuše jedanput i drugi put 
ali nekako nitko da započne, zbog čega su došli, dok ni ža 
Mateuš dobacio podrugljivo: ' 

— Započni, Grzela, sjedite tu kao vrane na kiši! 

Grzela još nije dospio da započne, kad uđe kovač, 
pozdravi se s njima, tražeći, gdje da sjedne. 

=. Garavi vrag, uvijek iznikne tamo, gdje ga nisu 
posijali! — plane Mateuš. — U tvoje zdravlje, Michal! 
— dometne brzo, svladavajući srdžbu. 

Kovač ispije i pretvarajući se, reče veselo: 

— Nisam lakom na tuđe tajne, ali vidim, da mi tu 
nema mjesta... 

— Tako je! Dobro vam je u petak s Nijemcima uz 
slaninu s kavom, a još će.bolje biti danas na svetac... 

— Ti, Ploszka, govoriš koješta, kao da si se napio | 


— otrese se kovač. 

_— Velim ono, što se zna, da svaki dan s njima šu- 
ruješ. 

— Tko mi da posla, tomu radim, ne izbirem, 

— Posla! Ti drugo nešto s njima radiš — reče 
Wachnik tiše. 

— Kao što si s vlastelinom radio oko naše šume — 
dobaci Pryczek prijeteći se. 


— Čini mi se, da sam pogodio doći na sud... gle! - 


kako oni sve znadu. 

— Pustite ga na miru, on radi svoje bez nas, lati- 
mo se i mi svoga bez njega — reče Grzela, gledajući mu 
u nemirne oči. 

— Da vas vidi žandar kroz prozor, mislio bi, da ste 
se urotili proti nekomu! — kovač se tobože našali, ali su 
mu usne drhtale od srdžbe. 

— Možda i jest tako, samo ne proti tebi: premalena 
si figura, Michal. 

On nabije kapu na glavu i izađe tresnuvši vratima. 

— Nanjušio je nešto i dojurio, da izvidi. 

— Sad će možda prisluškivati kod prozora. 

— Čut će još o sebi takve stvari, da će ga proći 
volja. 

— Mir, momci! — poče Grzela svečano. — Kazivao 
sam vam već, da majur pod šumom nije još prodan Ni- 
jemcima, ali već će za koji dan možda ići na potpis, čak 
su govorili, da će to biti u idući četvrtak. 

_ Znamo to, sada treba to spriječiti! — klikne 
Mateuš nestrpljivo. 

— Savjetuj, Grzela, razumiješ se u knjige, novine 
čitaš — tebi je lakše. 

— Jer ako kupe Nijemci i zasjednu kraj naše me- 
đe, bit će kao u G6rkama: u Lipcu će naprosto pone- 
stati zraka za disanje i poći ćemo u prosjake ili u Ame- 
riku. 

— A ocevi se naši samo češkaju po glavi, uzdišu i i 
ne znaju, što bi trebalo učiniti. 

— A ne prepuštaju nam da mi gazdujemo! — do- 
bacivahu jedan za drugim. 

: — Velika li čuda s tim Nijemcima! isto su tako 
sjedjeli u Liszkama, a naši su ih kupili sve do jednoga, 
a što je u Gćrkama bilo drukčije, to su sami seljaci kri- 
. pili su, parničili se neprestano i pali na prosjački 
štap. 

o Onda ih možemo i mi ispod šume iskupiti i pro- 
tjerati! — klikne Andrija Boryna, Antekov brat od 
strica. 

— Lako je to reći: sada nemamo čime da kupimo, 
premda sada prodaju jutro samo po šezdeset rubalja, a 
kako ćeš poslije naći za isto to kojih hiljadu zlotih? ... 

— Da ocevi dadu svakomu, što ga pripada, brže 
bi se našlo. 

et Zacijelo, to se zna! Odmah bih znao, što da ra- 
dim — zaviknuše. 

's O, luđaci, luđaci! Stari se jedva prehranjuju 
na čitavom, a vi hoćete da skupite novaca na dijelovi- 
ma! — prekine ih Grzela. - 

_Zašutješe odmah, jer je rekao takovu istinu, kao 
da ih je udario tupom stranom sjekire po tjemenu. 

— Nevolja nije u tome, što vam roditelji ne će da 
prepuste gazdinstvo, — nastavi on — nego u tome, što 
Lipce ima premalo zemlje, a naroda biva sve više, pa 
što je za djedova dostajalo za troje, sada se mora dije- 
liti na desetoro. 

— Prava je to istina! Tako je! Da! — šaptali su 
zabrinuto. 

— Da kupimo majur pod š šumom i da podijelimo! 
— izvali jedan od njih. 

— Kupio bi selo, ali se zlato nekud djelo! — pro- 
mrmlja Mateuš. 


















































— Čekajte samo, možda će se i tu naći neki izlaz. 


Mateuš odjednom poskoči, tresne pesnicom po sto- ' 


lu i zavikne: 

— Vi čekajte i radite, što vam drago, meni je već 
dosta i.ako se razljutim, otići ću iz sela i poći u grad, 
tamo ljudi bolje žive. 

= > Kako ti drago, ali drugi moraju ostati ovdje i 
sebi nekako pomoči. 

— Jer ja više ne mogu da izdržim, đavo hoće da 
me odnese: svuda je tijesno, čudo, da se kuće ne raspa- 
daju, toliko je u njima svijeta, nevolja sve pišti, a tu 
kraj nas leži slobodna zemlja i moli te, da je uzmeš... 
a ne možeš ni da prigrizeš, makar izdisao od gladi, ne- 
maš čime da je .kupiš, a pozajmiti nemaš ni od koga: 
Neka đavo odnese ovakav poredak. 

Grzela im ispriča, kako je to drugdje, u drugim 
zemljama. 

Slušali su uzdišući tužno, a Mateuš ga prekine: 

— Što je nama stalo do toga, da je drugima dobro! 
Pokaži gladnome punu zdjelu i sakrij, neka se naguta 
. gledanjem! Dobro im je: drugdje se brinu za narod, a 
ne tako, kao kod nas, gdje svaki seljak raste kao div- 
ljaka na otvorenom polju; da li će propasti ili uzrasti 
— što to koga svrbi? ,.. samo neka plaća porez, ide u 
regrute i neka se vlastima ne protivi! Ogadio mi se 
već takav život i došao mi do grla... 

Grzela je strpljivo saslušao i opet započne svoje: 

— Ima samo jedan način, da zemlja pod šumom 
bude naša. 

Primaknuše se još bliže, da im ne izmakne ni jedna 
riječ, kad odjednom cijelom krčmom potrese tolika bu- 
ka, da su okna zazvečala, a muzika prestala svirati. 
Netko od njih poleti onamo, da vidi, što je, i ispripo- 
vjedi zatim smijući se, što se dogodilo: Dominikova je 
napravila toliki rusvaj, dojurila s batinom po sinove, 

hijela da ih tuče i da ih silom odvuče kući, ali oni se 
usprotiviše i istjeraše majku iz krčme, pa je sada Ši- 
mek počeo da pije do besvijesti, a Andrija pijan kao 
ćuskija tuli u badži. 

Nisu dalje pitali, jer je Grzela počeo razlagati svoj 
način, a taj je bio: nagoditi se s vlastelinom i u zamje- 
nu za jutro šume zatražiti po četiri jutra polja na ma- 
juru ispod šume! ' 

Veoma su se začudili i vrlo obradovali, kad bi to 
moglo biti, a Grzela im još reče, da se isto tako nagodi- 
lo neko selo kraj Plocka, kao što je čitao u novinama. 

— Živili momci! Židove, rakije! — poviče Ploszka 
kroz vrata. 

— Za tri jutra šume pripalo bi nam ravno dva- 
naest jutara polja! - 

— A nama nekih deset, čitava sermija! 

— I neka dometne malko grmlja za ogrjev. 

— A za pašnjake bi mogao dati makar po jedno 
jutro livade. i 

— I malko građe za kuću! — uzvikivaše jedan za 
drugim. 

— Još malo, pa ćete zahtijevati, da vam dometne 
pe jednoga konja s kolima i kravu, zar ne? — naruga 
se Mateuš. 

 — Umirite se!... Sada treba nagovoriti gazde, da 
se sastanu i da pođu k vlastelinu, pa da predlože, što 
žele: možda će on pristati. 

Mateuš ga prekine: 

— Ako mu nije nož na grlu, ne će pristati: njemu 
treba odmah novaca, a Nijemci će ih dati, makar i su- 
tra, samo ako pristane! ... A dok se naši iščešu po gla- 
vama, dok se dogovore, dok se slože, dok babe povuku 
na svoju stranu, proći će i mjeseci, vlastelin će prodati 
zemlju i okrenuti nam leđa: imat će s čime da čeka, 
kako će se svršiti parnica zbog šume. Grzelin: je način 

pametan, samo mi se čini, da bi ga trebalo poslasiti 
s drugoga kraja. I 

— Govori, Mateuš, pa 

— Ne treba razgovarati ni vijećati, nego jmaditi 
isto onako kao i sa šumom. 

— Kadgod se tako može, a kadgod ne može! — pro- 
mrmlja Grzela. 

— A jati kažem, da se može, samo malko drukčije, 
ali na jedno će izići... Da pođemo svi u gomili k Ni- 
jemcima i da im mirno kažemo, neka se ne usude kupo- 
vati tu zemlju pod šumom. 

.  — Baš su tako ludi, dai će se odmah pred nama 
uplašiti i poslušati. 

*— Pa će im se reći i to, ako ne poslušaju i ako 
kupe, da im ne ćemo dopustiti sijati, da im ne ćemo 
dopustiti graditi, da im ne ćemo dati ni za korak da se 
maknu preko polja. Vidjet ćete, ne će li se prepasti! 
Istjerat ćemo ih kao lisicu iz jame. 


— Eh, baš, kao da se oni ne će snaći! ... kao što 
je Bog na nebu, tako će nas za te prijetnje opet strpati 
u kriminal! — plane Grzela. 


— Strpat će nas, a i pustit će nas, ne ćemo tamo 
vjekovati, a kad nas puste, bit će za Nijemce još go- 
re... nisu oni ludi i dobro će promisliti prije, da li će 
im prijati ratovanje s nama, a i vlastelin će drukčije 
zapjevati, kad mu razjurimo kupce, a ako ne... 

No Grzela nije mogao duže da izdrži, skoči od stola 
i poče ih odvraćati svom snagom od tih drskih nauma. 
Razlagao je, kakve će iz toga nastati parnice, nove 
štete za sve, nove nevolje, da ih još mogu strpati u kri- 
minal na nekoliko godina zbog tih neprekidnih buna . 
Da se sve to može udesiti mirno s vlastelinom.... Pre 
klinjao ih svim i svačim i molio, da ne guraju narod 
u novu nesreću. Govorio im je kroz neka dva očenaša 
i sav je pocrvenio, svakoga je po redu izljubio, nagova- 

rajući i moleći da se toga okane, ali sve je to bilo za- 
badava, kao da si bob bacio o zid, pa nagolin reče 
Mateu: 

— Govoriš kao u crkvi, kao da iz kiša čitaš, ali 
nama treba nešto drugo! 

Odjednom stadoše svi govoriti, ustajati, udarati 
šakama po stolu i tuliti od velike radosti: 

— Živio, juriš na Nijemce, protjerati plundronje! 
Mateuš dobro govori, njega slušamo, a tko se boji, neka 
se sakrije pod perinu! 

Nije se više moglo s njima razgovarati, tako su se 
uspalili. Židov je međutim donio flašu, poslušao što go- 
vore, i brišući rakiju što se razlila po stolu, reče plaho: 

— Mateuš je pametna glava: mudar je njegov sa- 
vjet. 

— Gle! I Jankiel je također proti Nijemcima, no! 
— kliknuše začuđeno. 

— Jer ja volim držati sa svojima, nevolje ću se na- 
patiti, kao i svi, ali uz božju pomoć može se živjeti... 
ali gdje dođu Nijemci, tamo nesamo da se ne može pre- 
hraniti siromašni židov, tamo ni pas nema što da jede. 
Krepali, da Bog da, kuga ih... fuj... pomorila!... 

— I židov drži s narodom! Jeste li čuli? 

Čudili su se sve više. 

— Ja sam židov, ali me nisu našli u šumi, tu sam 
se rodio, kao i vi, moj djed i moj otac isto tako... pa 
uz koga da držim? što? ... Zar ja nisam domaći... Pa 
ako vama bude bolje, bit će i meni bolje!... Kad vi 
budete gazde, ja ću s vama trgovati! ... Kao što je moj 
djed s vašim djedovima, zar ne?...a to, što ste mudro 
smislili o Nijemcima, zato ću vas ja počastiti čitavom 
flašom ruma... U vaše zdravlje, podijmake kej 
— usklikne i daednee? Grzeli. 

Pili su obilno i toliko ih je radost obuzela, da su ži- 
dova gotovo ljubili:u bradu, posadili ga kraj.sebe i sve 

ispočetka ispripovijedali, pitajući ga za savjet u sve- 


mu. čak se i Grzela razvedrio i pristao uz njih, samo | 


da ne posumnjaju u njega. 

Vijećanje nije dugo trajalo, jer se Mateuš dignuo i 
kliknuo: 

_ U krčmu, momci, da noge protegnemo, za danas 
je dosta! ... 

Svi zajedno pođoše onamo, a Mateuš odmah oime 
od nekoga Teresku i zaigra s njom, za njim počeše osta- 
li da izvlače djevojke iz kutova, da viču na muzikante 
i da igraju kao vihar. 

Dakako, muzika je odmah glasnije zasvirala, jer 
su svirači znali, da s Mateušem nema šale, da plaća, ali 
i da je spreman da bije. 

Krčma se dobrano rasplesala, glave su se već va- 
ljano pušile, a vriska, muzika, lupa nogu i snažni po- 


vici napuniše sobu kao da je uzavrela i čulo se napolje - 


kroz otvorena vrata i prozore, a vani se kraj zidova ta- 
kođer razvila prilična zabava, kucale su čašice, gazde 
su često jedan drugome nazdravljali i razgovarali sve 
glasnije i sve mucavije. 

Noć je već nastala, zvijezde su jasno sjale, drveće 
tiho šumilo, s tresetišta je dopiralo žabje kreketanje, a 
odnekale su stizali glasovi bukavaca, po vrtovima bigli- 
sali slavuji, bilo je toplo i sve puno mirisa. Ljudi su se 
odmarali na svježem zraku, a svaki bi se čas po koji 
par, držeći se oko pasa, išuljao iz krčme i pošao u 
mrak ... Kraj zida je bilo sve glasnije, svi su zajedno 
govorili, teško se bilo snaći. 

_—.... čim sam pustila krmka, te još nije dospio 
ni njuškom da zarije po krumpiru, a ona na mene 
zine... . 


(= _ Istjerati je iz sela!... Istjerati!... 

— Sjećam se, da su isto tako učinili s jednom za 
mojih mladih ljeta! ... Pred crkvom su je do krvi iši- 
bali, kravama izvezli iza mrginja, i bio je mir... 

— Židove, četvrtak jake! 

— Oduzela je mlijeko mojoj sivulji, oduzela! ... 

— Izabrati novoga, svatko će znati isto tako... 

— Iščupati zlo, dok ne pusti dubljega korijena... 

— Plijevi žito, dok ga korov ne uguši... 

— Dajte mi, da gucnem, pa ću vam nešto reći... 

— Bika hvataj za rogove i ne puštaj, dok se ne 
sruši... 

— Dva jutra i jedno — tri jutra, i tri jutra i jedno 
— četiri jutra. F : 

— Pij, brate, ni rođeni ne bi čestitije obradili... 

Iz mraka su dopirali rastrgani razgovori, nisi znao, 
tko je govorio, ni kome, samo se krupni Ambrozijev glas 
izrazito razlikovao od drugih, na različitim mjestima, 
jer je on išao neprestano od gomile do gomile, zavirivao 
u krčmu i svuda iskapio po čašicu. Bio je već potpuno 
'bijan, teturao, ali je kraj tezge nekoga spopao za prsa 
i stao mu plačljivo dokazivati: 

— Ja sam te krstio, Wojtek, a tvojoj sam ženi tako 
zvonio, da su mi noge natekle; naruči čašicu, brate! A 
ako naručiš pol četvrt&ka, odzvonit ću joj za vječni po- 
činak i isprosit ću ti drugu babu... mladu, jedru kao 
repa, naruči, brate, pol četvri&ka... i 

Mlađarija se živo zabavljala, cijela se soba napu- 
nila vriskom i lepršavim suknjama i surkama, već su 


- pred muzikom pjevali pjesmice i plesali sve mahnitije. 


pa su se čak i starije žene prodrmale, piskutljivo pod- 
cikivale, a Jagustynka, protisnuvši se u sredinu, uhva- 
tila se za kukove i udarajući nogama po podu, zapjeva 


promuklim glasom: 


Ne bojim se vukova, ni iz čoporova! ... 
Ne bojim se muških lica, ma ih bila stotinica!... 

X 

Dani od Tijelova do nedjelje nisu lako prošli Ma- 
teušu, Grzeli, ni njihovim drugovima. Mateuš je naime 
prekinuo rad oko Stachove kuće, a i drugi su napustili 
svoje zanimanje, pa je svaki cijele dane i večeri obila- 
zio po kućama i huckao narod proti Nijemcima, nago- 
varajući, da ih protjeraju s majura pod šumom, 

Krčmar, sa svoje strane, također nije škrtario na- 
govaranjem, a ako je naišao na kojeg tvrdoglavca, 
pogostio bi ga ili mu dao u zajam, no uza sve to išlo je 
kao po rđavom putu: stariji su se samo češkali po glavi, 
teško uzdisali i ne odlučujući se ni na koju stranu, ob- 
zirali se na druge i na žene, koje sve kao jedna ne htje- 
doše ni da čuju o napadaju na Nijemce. 

— Eh! što im je palo na pamet! Zar je bilo malo 
one kubure zbog šume? ... još jedno nisu svišili, a ho- 
će da navuku novu nevolju na selo! — govorile su, a 
kmetova žena, inače tiha i mirna, baci omelo na Grzelu. 

— Ako budeš nagovarao na novu bunu, prijavit 
ću te žandarima! Lijene mrcine, ne vole da rade, nego 
bi samo htjeli da se šetaju! — derala se pred kućom. 

A Balcerekova navali na Mateuša: 

— Pse ću na vas nahuckati, dangubo! Vruće vode 
spremiti, da vas polijem! 
> Sve se usprotiviše nagovaranju, gluhe na sve razla- 
ganje i molbe, pa nije bilo moguće uvjeriti ih; na sva- 
koga su napale krikom i vikom, a neke bi znale udariti 
u plač i naricanje. : : 
'— Ja ne dam mome da ide! Uhvatit ću mu se za 
surku i ne ću pustiti, makar mi noge odsjekli!... do- 
sta smo se mi već napatile!... * 

— Grom vas ubio, glupe tikve! — kleo je Mateuš. 
— Kao svrake na kišu, samo se deru i deru. Prije će 
tele razumjeti ljudski govor, nego žena pametnu riječ! 
— jadikovao je zlovoljan. 

— Kani se toga, Grzela, ne ćeš ih umudriti, svaku 
bi trebalo izmlatiti ili je pod sebe povaliti, onda bi te 
možda poslušale, — žalio se tužno. 

— One su već takve, silom ih ne možeš obrlatiti, 
s njima treba na drugi način: ne protiviti se, odobra- 
vati i pomalo na svoju stranu navlačiti. 

Tako je razlagao Grzela ne popuštajući, premda je 
on sam spočetka bio protivan, ali kad je prosudio, da se 
ne može drukčije, svom se dušom posvetio toj stvari. 

Bio je to čovjek kao čelik, svojeglav, što je na- 
umio, morao je postići, makar bile ne znam kakve za- 
preke; i sada nije nizašto hajao: kad bi mu zatvorili 
vrata pred nosom — govorio je kroz prozor, kad bi mu 
se žene prijetile — nije se ljutio, nego je još odobravao, 
a ako je trebalo, i laskao, pitao za djecu i hvalio red u 
kući, napokon rekao svoje, a ako mu nije uspjelo — 
'krenuo bi dalje. Čitava dva dana puno ga je bilo selo, 
po kućama, po vrtovima, čak je i u polja išao i razgova- 
rajući s ljudima o koječemu, razlagao im svoje, a oni- 
ma, koji nisu odmah shvatili, crtao je štapom na zemlji 
polja pod šumom, pokazivao dijelove i strpljivo razla- 


'gao koristi svakoga pojedinca. Ali uza sve to nastojanje, 


sav bi posao bio uzaludan, da nije pritekao u pomoć 
Rok. U subotu poslije podne, kad su uvidjeli, da ne će 
'nagovoriti selo, pozvaše Roka iza Borynina štaglja i po- 
'vjeriše mu svoj naum. Bojali su se, da će se on uspro- 
tiviti. , 

Ali Rok razmisli kratko i reče: 

— Razbojnički je to način, ali kako nema vreme- 
na za koji drugi, rado ću vam pomoći. 

I odmah pođe u vrt k župniku, koji je sjedio uz 
slugu, što je kosio djetelinu, a sluga je kasnije pripo- 
“vijadao, kako se velečasni u prvi mah razljutio na 
"Roka, kako je vikao, uši sebi začepljivao i ni slušati 
nije htio, ali da su zatim obojica sjela na među i nešto 


'se opširno dogovarali. Bit će da ga je Rok nagovorio, . 


jer predveče, kad su ljudi počeli stizati s polja, krene 
župnik u selo, tobože da se malo rashladi, a zavirivao je 
u dvorišta, ispitivao koješta, a ponajviše razgovarao sa 
ženama, a napokon svakome napose tiho rekao: 

— Momci dobro misle, treba se požuriti, dok je 
vrijeme. Učinite svoje, a ja ću poći k vlastelinu, da ga 
nagovorim. 

Uspio je toliko, da se žene nisu više protivile, a ga- 
zde stadoše tumačiti, da bi trebalo tako učiniti, kad 
Župnik na to nagovara. 

Cijelo su se još veče dogovarali, ali u nedjelju uju- 
tro već su svi bili jednoga mišljenja. 

Imali su poći poslije večernje s Rokom ma čelu, jer 
se on mogao porazgovoriti s Nijemcima njihovim je- 
'zikom. 


Baš je sada Rok to obećao momcima, oni odoše 


klikćući od radosti, a on je sjedio na Boryninom hodni- 
ku, prebirao zrnje na čislu, i nešto razmišljavao. 

Još je bilo rano, tek su uklonili zdjele poslije za- 
jutarka, miris čorbe i čvaraka bockao je nosnice, a Pie- 
irek se protezao poslije jela. 

Vrijeme se spremalo toplo, ali ne vruće, lastavice 
su prolijetale zrakom kao strijele. Sunce se tek dizalo 
iza kuće, u sjeni je još blistala osušena teška trava, a 
s polja je pirio svjež vjetar mirišući žitom. 

U kući je bilo tiho, kao obično u nedjelju, žene su 
se bavile oko pospremanja, djeca su, posjedavši oko 
zdjele pred hodnikom, polagano jela, braneći se žlica- 
ma i cičanjem od Lape, koji se silom gurao u društvo, 

krmača je stenjala kraj zida na suncu, jer su navalji- 
vali na nju prasci glavama, da se domognu mlijeka, 
roda je rastjerivala kokoške i stupala za ždrebetom, što 
'je optrkivalo dvorište, kadšto bi zašumilo drveće i uz- 
bibao se voćnjak, a nad poljem se pronosilo samo zuja- 
nje pčela, što su pošle na posao, i pjevanje ševa. . 

Na selo je pala nedjeljna tišina, samo se kadšto 
čuo po koji glas, zakvocala bi koja kokoš, negdje su se 
kraj jezera uz smijeh i prskanje umivali momci, ili bi 
patke zap&kale. ' 

Putovi su se pružili pusti, trepćući na suncu, slabo 
je tko prolazio, samo bi se negdje na pragu češljale dje- 
vojke i netko tiho svirao u frulu. 

Rok je prebirao čislo, kadšto prisluškivao, a po- 
najviše razmišljavao o Jagusi. Čuo je, kako se miče po 
sobi, kadšto bi stala iza njega, onda pošla na dvorište, 
a vraćajući se spuštala bi pred njim oči i krvavo bi joj 
rumenilo oblilo izmršavjelo lice, te mu se sažalila. 

pe Jaguš! — šapne on dobrodušno i podigne na 
nju oči. 
> Ona zastane i ustavi dah čekajući, što će joj on 
reći, ali on, kao da ne zna, što bi kazao, samo nešto pro- 
mrmlja i zašuti. HPA E 

Opet je otišla na svoju stranu, sjela kraj otvore- 
noga prozora i naslonivši se gledala tužnim očima u 
svijet pun sunca, u one bijele oblačiće, što su lutali kao 
guske po vedrom nebu, a teški joj se uzdasi vinuše iz 
grudi, kadšto bi kapnule suze iz pocrvenjelih očiju i 
polako klizale po izmršavjelim, upalim obrazima. Zar 
je malo proživjela ovih dana? Cijelo je selo bilo na- 
huckano na nju kao na kakvog šugavog psa; žene su joj 
okretale leđa, kad bi prošla, a neke su pljuvale za 
njom, prijateljice je nisu primjećivale, muškarci se 
podrugljivo smijali, a jučer se čak najmlađi Gulbasov: 
sin hitnuo za njom blatom i doviknuo: 

— Kneževa ljubeznica! 

O, kao da su je noževi proboli, stid ju je teško 
davio! 

Bože moj, zar je ona bila kriva? ... on ju je opio. 
nije znala za sebe... pa zar se mogla oteti? ... a sada 
zinuše svi na nju, sada cijelo selo bježi pred njom, kao 
da je gubava, a nikoga nema, da je uzme u obranu. 

Kuda će ona sada? Vrata će pred njom pozatva- 
rati i možda će još pse na nju nahuckati! ... Ni k majci 
nema po što da ide, gotovo ju je istjerala uza sve njene 
molbe i plakanje... Da još nema Hanke, već bi učinila 
sebi kakvo zlo... .Da, jedina se Antekova zauzela za 
nju s dobra srca, nije uskratila pomoćnicu ruku, nego 
ju je još i branila pred ljudima... 

A ona i nije kriva, ne, nije, knez je kriv, što ju je 
zaveo i silom u grijeh natjerao, a svemu je najviše kriv 
ovaj stari mućak! — pomisli odmah na muža. »Čitav 
mi je život podvezao! Da se nisam udala, ne bi ljudi 


dopustili, da me ovako osramote... A čega sam se uz, 


njega naužila? Ni života ni svijeta!« 

Tako je grozničavo razmišljavala, tuga se u njoj 
nekuda gubila, a na njeno je mjesto dolazila ljuta srdž- 
ba, koja ju je tako napela, da je počela trčati po sobi. 
>Da, sve je to.zlo zbog njega... ni s Antekom ne bi bilo 
onoga ....ni knez se ne bi usudio... ni... — tužila se. 
— Živjela bih mirno, kao prije, kako i sve druge što 
žive... đavo ga je doveo pred nju i zaveo iskušenjem 
majku s onim jutrima, a ona sada mora da trpi... mo- 
ra... Crvi te izjeli!« 

Planula je stišćući bijesno pesnice, a kad je kroz 
prozor na pročelju kuće ugledala koš s bolesnikom u 
voćnjaku pod drvećem, potrči naglo onamo i, nagnuvši 
se nad Borynu, zasikće glasom punim mržnje: , 

— Crkni što prije, ti, matoro pseto! ... 

Bolesnik izbeči na nju oči i nešto promrmlja, ali 
ona je već odjurila: odlanulo joj je, imala je na kome 
će iskaliti bijes zbog svoje krivice. 

Kovač je stajao na hodniku, kad se vraćala u 
kuću, ali se pretvarao, da je nije primijetio. Reče glas- 
nije Roku: : 

— Mateuš pripovijeda, da ćete ih povesti na Ni- 
jemce... 

— Molili su, pa ću poći s njima k susjedima — 
Teče on naglasivši posljednju riječ. 

— Opet se spremaju, da ih vežu u lisičine. Ubezo- 
brazili se ljudi proti vlastelinu, pa misle, kad opet na- 
srnu u gomili, s batinama i galamom, da će se Nijemci 
prestrašiti i da ne će kupiti majur pod šumom. 

Jedva je suzdržavao bijes. 

— A možda će odustati i ne će kupiti, tko bi znao? 

— Još nešto! zemlju su izmjerili, sve familije do- 
selili, kopaju bunar, dovoze kamen za temelje... 

— Dobro znam, da još nisu potpisali akt kod bi- 
lježnika. X : 

— Preda mnom su se kleli, da je već sve gotovo. | 

— Kažem ono, što znam, a ako vlastelin nađe bo- 
lje kupce... : 

— Lipce ne može da kupi, nitko ne zaudara nov- 
cem... ri 
— Grzela nešto smišlja, pa mi se čini... 

— Grzela!— prekine ga kovač žestoko — Grzela 
se gura, da bude prvi, a lud je, zavodi narod i upućuje 
gana zb... 

— Vidjet ćemo, kako će to proći, vidjet ćemo! — 
reče Rok smješkajući se malko, pa je kovač od bijesa 
čupao brkove. : 

— Jacek iz kancelarije! — klikne opazivši redara 
u ljesi. 

— »Za Annu Maćvjejovnu Boryna« papir iz kon- 
celarije! — sricao je Jacek izvukavši neku kuvertu iz 
torbe. 

Hanka pritrči i stade nemirno okretati papir u 
ruci, ne znajući, što bi. 

— Ja ću pročitati — reče Rok. 

Kovač hijede da mu zaviri preko ramena, ali Rok 
brzo složi pismo i reče s najvećim mirom: 

— Sud vas obavješćuje, Hanka, da možete posje- 
ćivati Anteka jedanput na medjelju. 

Hanka ponudi redara rakijom, vrati se u sobu, a 
Rok pođe za njom tek kad je otišao kovač i klikne 
veselo: “ : 

— U papiru piše drugo nešto, samo nisam htio da 
kažem pred kovačem! Sud vam javlja, da položite pet 
stotina rubalja jamčevine ili zalog, pa će odmah pu- 
stiti Anteka... što vam je?... 

Ona ne odgovori, grlo joj zatajilo, stade kao uko- 
pana, rumenilo joj oblije lice, a zatim preblijedi kao 
krpa, oči joj se zamutiše suzama, raširi ruke i uzdah- 
nuvši teško, sruši se koliko je duga ničice pred svetim 
slikama. 

Rok tiho izađe, sjedne na hodnik i čitajući još 
jedanput s onog papira, nasmiješi se isto tako obra- 
dovan, a iza nekog vremena ponovno zaviri u sobu. 

Hanka je klečala nasred sobe, molila se iz dna 
duše, čudo, da joj srce nije puklo od radosti i od one 
tople zahvalnosti; kratki, isprekidani uzdasi i vreli 

šapat kao da je ispunjavao sobu bljeskanjem, dizao se 
poput stupa i srdačnoga plamena do nogu Majke Božje 
Czestochowske i tekao kao živa krv. Gotovo je umi- 
rala od sreće, suze su joj curkom curile, a zajedno 


s njima otjecalo je sjećanje na sve prijašnje boli, sje- 


ćanje na sve pretrpljene krivice. : 
Napokon se digne, i brišući suze, reče Roku: 

— Već sam spremna na novo, makar bilo i naj- 
gore, jer ovoliko zlo ne će biti. 

A On se začudi, tako se odjednom sva promijenila: 
oči su joj se zasjale, krv udarila ma blijede obraze, 
uspravila se kao da se pomladila za deset godina. 

— Poskrbite se, da prodate, što treba, prikupite 
novaca, koliko treba, pa ćemo poći po Anteka, makar 
sutra, ili u utorak. 

— Antek se vraća kući! Kad se vrati, saznat će 
se i onako, a kasnije kažite, da su ga pustili bez za- 
loga, pa vam ne će dosađivati kovač. i; 

Poučavao ju je tiho. Svečano mu je obećala, ali 
da će samo J6zki odati tu tajnu, jer je jedva mogla 
podnositi tu golemu radost; išla je kao pijana, nepre- 
stano ljubila djecu, govorila nešto ždrebetu, govorila 
nešto krmači, šalila se s rodom, a Lapi, koji je cvileći 
išao za njom i zavirivao Joj u oči kao da je nešto 
primijetio, šapne na uho, kao čovjeku: 

— Mir, ludo, gazda se vraća! 

I smijala se, a onda opet plakala, dugo je o tom 
pričala Maćeju, te je on izbuljio preneražene oči i 
nešto mrmljao jezikom. Zaboravila je na cijeli svijet, 
te ju je J6zka morala podsjetiti, da je vrijeme, da 
se spremi za crkvu. Hej, sreća ju je ponijela, ponijela 
tako, da joj se prohijelo pjevati, da joj se prohtjelo 
poletjeti u svijet i viknuti žitu, što joj 'se šušteći kla- 
njalo do nogu, drveću, čitavoj zemlji: 

— Gazda se vraća! Antek dolazi kući! 

U toj velikoj radosti pozove Jagnu, da zajedno 
pođu u crkvu, ali Jagna nije htjela, voljela je ostati 
kod kuće. | Porn: ' 

Nitko joj nije rekao ništa za Anteka, ali ona se 
lako dosjetila svemu po nekim neizgovorenim riječima 
i po tomu, što se Hanka tako vladala. I nju je zanijela 

ta vijest i uzljuljala ju nekom radosnom tihom nadom, 
pa je, ne hajući nizašto, pojurila k majci. 

Nije došla u pravi čas, jer je pogodila baš na ljutu 
svađu. : 

Šimek je naime odmah tposlije zajutarka sjeo kraj 
prozora s cigaretom u zubima, štrcao pljuvačku po sobi. 
dugo razmišljao, dugo se odlučivao, pogledavajući u 
brata, dok napokon ne progovori: 

— Majko, dajte mi novaca, jer moram odnijeti, 
da me navijeste. Župnik je rekao, da dođemo na ispit 
prije večernje. : 

_ S kim se ti to ženiš? — zapita ona s podruglji- 
vim smiješkom. ' 

— S Nastusiom Golebiankom. 


ž 


Ona ne odgovori ništa, nego se stade brižljivo ba- 


viti oko lonaca i ognjišta. Andrija je dometao drvca, 


pa premda je vatra plamsala, duhao je u nju od straha, 
a Šimek, počekavši da prođe koliko jedan očenaš. 
oglasi se opet, samo nekako sigurnije: 

— Dat ćete mi pet rubalja, jer će trebati i zaruke 
proslaviti... 

— Jesi li već poslao prosce s vudkom, a? — za- 
pita ona isto onako. 

— Bio je Klab s Ploszkom. 

= —1I pristala je, a? — a brada joj se sve tresla 

od smijeha. 

— Nego!... pristala je, pa da! 

— Naišla ćorava koka na zrno: kako i ne bi, ta 
drolja! : , 

Šimek se namršti, ali počeka, što će još reći. 

— Donesi vode iz jezera, a ti, Andrija, ispusti 
krmka, jer cvili... 

Oni učiniše to gotovo besvijesno, a kad se Šimek 
opet razvalio na klupi, a mladi stao nešto šepriljiti 
oko ognjišta, zapovjedi stara odrešitim glasom: 

— Šimek, odnesi junici napoj! 

— Odnesite vi sami, ne ću da budem vaša sluški- 
nja! — ddbrusi joj oštro i izvali se još šire na klupi. 

— Jesi li čuo?!... nemoj da me naljutiš u ovu 
svetu nedjelju... 

— A vi ste čuli, što sam rekao: dajte novce, ali 
odmah! ... 

— Ne dam i ne ću ti dopustiti da se ženiš! — plane 
ona. 

— 1 bez vašeg dopuštenja mogu biti! 

— Šimek, svladaj se i ne zameći kavge sa mnom! 

On se odjednom prigne pred njom i ponizno joj 
obujmi noge. 

— Evo vas molim, majko, evo cvilim kao pas!... 

Suze mu zališe grlo. 

Andrija također zatuli i stade ljubiti majku u 
ruke, stiskati za noge i navaljivati zajedno s bratom. 

Ona ih srdito odgurne od sebe. 

— Da se nisi usudio usprotiviti se meni, jer ću 
te protjerati iz kuće! ... — vikne ona prijeteći se ša- 
kama. 

Ali Šimek se nije preplašio, majčine su ga riječi 
ošinule kao bič, uskipio je, ponosno se uspravio, a 
tvrdoglavost starih Pacze$ša udarila mu u glavu, zako- 
rači kroz sobu i reče joj strahovito mirno, probadajući 
je oštrim pogledima: : 


— Ovamo novce, ali brzo! ... ne ću više ni da če- 
kam, ni da molim! ... 
— Ne dam! — vrisne ona bijesno, ogledavajući se, 


što da rukom zahvati. 

— Onda ću ih ja sam naći! 

Priskočio je k sanduku kao ris, jednim trzajem 
otrgne poklopac i stade iz sanduka na pod izbacivati 
odijelo. Ona poleti s vriskom, da ga odgurne od san- 
duka, pokuša ga odvući, ali on nije ni za korak ustuk- 


341 














nuo, ona mu ruku uplete u kosu, a drugom ga stade 
udarati po licu i po glavi, nogom u zadnjicu, urlajući 
iza glasa. On se još branio kao od dosadne muhe, nije 
prestao da traži novce, a kad ga je udarila negdje u 
slabine, odgurnuo ju je tako bijesno, da je pala na 
pod, koliko je dugačka, no u isti je čas poskočila i 
zgrabivši žarač ponovno nasrnula na njega. Nije htio 
da se tuče s majkom, nego se još samo branio, kako 
je mogao, nastojeći da joj otme žarač. Soba se napuni 
vriskom. Andrija, jecajući u plaču, trčao je oko njih 
i tužno cvilio: 

— Majčice, zaboga! ... Majčice!.. 

Jagna je baš stigla u taj čas, poletjela, da ih ra- 
stavi, ali badava, jer kad bi se Šimek izmaknuo i po- 
skočio u stranu, majka bi ga opet napala kao bijesna 
kuja i udarala nasumce, te je on, razbješnjen od boli, 
počeo uzvraćati udarce. Zakvačili su se kao psi i va- 
ljajući se po sobi gruhali o zidove i o pokućstvo uz 
strašni urlik, 

Ljudi pritrčaše sa svih strana pokušavajući da ih 
rastave — ali uzalud, jer se ona pritisla uz njega kao 
pijavica i udarala ga bijesnom mahnitošću. 

Dok ju on nije tresnuo među oči, uhvatio ju za 
kukove i bacio ju kao snop, a ona zatetura i kao klada 
pade svom težinom na užarenu željeznu ploču na 
ognjištu, između lonaca punih kipuće vode; ognjište 
se raspade i sve se svali... 

Odmah su je doduše izvukli iz ruševina, ali ona, 
premda je bila strahovito ofurena, nehajući za bol, i 
nemareći, što joj se suknja zapalila, opet nasrne na 
njega. 

— Napolje iz kuće, izrode prokleti! ... Napolje! ... 
— urlala je sva izvan sebe. 

Silom su morali na njoj gasiti vatru i pridržavati 
ju, da joj barem ofureno lice omotaju mokrim krpa- 
ma, ali ona im se još uvijek otimala. 

— Da te moje oči nikada više ne vide... da te... 

A Šimek je, jedva dišući, izbijen i okrvavljen 
samo gledao u majku razrogačenim očima, strah ga je 
ščepao za grlo, sav je drhtao, ni riječi nije mogao pro- 
mucati, neshvatajući, što se dogodilo. 

A tek što se malko smirilo, stara se otme ženama 
iz ruku, skoči iza ognjišta, gdje je visjelo odijelo i 
trgajući s vješalice Šimekove stvari, stade ih bacati, 
kroz prozor u voćnjak... 

— Odlazi ispred efik očiju! Ništa tu nije tvoje. 
sve je moje, ne dam ti ni jedne brazde zemlje, ni ka- 
šike hrane, makar krepavao od gladi! — derala se 
preostatkom sila, a napokon, svladana ljutim bolima, 
klone jaučući jaukom, koji je uši parao. 

Odnesoše je na postelju. 

Toliko se skupilo ljudi, da su zaglavili sobu, da 
su se gurali u trijemu, a i kroz prozor pružali glave. 

Jagna je već izgubila glavu, nije znala, što da uči- 
ni, jer je stara naprosto urlala od boli... A kako i ne 
bi, cijelo joj je lice i vrat polila kipuća voda, ruke je 
opekla, kosa joj izgorjela, i oči, te je jedva vidjela. 

Šimek sjedne u vrtić kraj kućnoga zida, podupre 
bradu šakama i kao da se sav stinuo, krvav, pun mo- 
drica i rana na licu, na kojima se već sasirila krv, sje- 
deći tako slušao je majčino jaukanje. 

Doskora stigne Mateuš, potegne ga za ruku i reče: 

— Hodi k meni! tu sada tebi nema mjesta... 

— Ne idem! Moja je zemlja od djedova, ostat ću 
na svojem, ne ću se ni maknuti! — govorio je tmurnim 
bijesom i nehotice se noktima hvatao kućnoga ugla. 

Ne pomogoše ni molbe ni nagovaranje, nije se mak- 
nuo s mjesta i prestao je odgovarati. 

Mateuš sjedne uz njega, neznajući, što bi s njim, 
a Andrija, koji je baš pokupio izbacane surke, hlače i 
košulje, sveže ih u ponjavu i plaho položi pred brata. 
— stenjao je plačući gorko. 

— Ja ću s iobom, Šimek, u svijet, ja ću s tobom! 

— Sto mu bogova! ... rekao sam, da se odavde ne 
mičem, pa se ne mičem!... — prodere se Šimek uda- 
rajući šakama po zidu, te se Andrija šćućurio od straha. 

Zašutješe, a uto se razlegne nov strašan jauk u 
sobi: to je Ambrozije previjao bolesnicu, metao joj je 
svježi nesoljeni maslac na pofurena mjesta, slagao ne- 
kakvo lišće, a na to opet polio kiselo mlijeko i sve to 
premotao mokrim krpama. Zapovjedivši Jagusi, da 
obloge polije svakoga očenaša hladnom vodom, pohrli 
žurno u crkvu, jer se već glasilo zvonce. 

Bilo je vrijeme velikoj misi, ljudi su nagrnuli ši- 
rom cijeloga puta, kola se kotrljala, a mnogo je znana- 
ca usput nailazilo bolesnici, pa je Jagna morala zaklju- 
čati vrata pred radoznalim svijetom, a uz nju je ostala 
jedina Sikomina žena. 

Doskora se sve posve umirilo. Dominikova se smi- 
rila, iz crkve je dopiralo tiho zujanje orgulja, a pjeva- 
nje se iz crkve čulo kroz voćnjake kao plačljivo trep- 
tanje puno milovanja. 

Sunce je dobrano žeglo, drveće u pretpodnevnoj ti- 
šini nepomično stajalo, samo bi se kadšto zatresla po 
koja grančica i uzdrhtala sjena, ptice zamuknuše, a 
kadšto bi se ganulo žito oglasujući se tihim šuštanjem 
i tresući plavim grivama. 

Momci su još uvijek sjedjeli pred kućom. Mateuš 
je nešto tiho govorio, Šimek je samo klimao glavom, a 
Andrija se, ležeći pred njima, zagledao u dim Mate- 
ušove cigarete, što se uzdizao iznad strehe kao plava 
paučina. 

Jagna izađe s vedrom po vodu na jezero. 

Tada ustane Mateuš, obećavši, da će doći još po- 
slije ručka, a kanio je otići u crkvu, no kad je vidio, da 
Jagusia sjedi kraj vode, priđe k njoj. 

Vedro je bilo puno, a ona je zaronila noge u vodu. 

— Jagusia!... šapne on tiho i stane uz nju pod 
jelšom. 

Ona brzo potegne suknju preko koljena i pogleda 
u njega, a oči su joj bile tako isplakane i pune boli i 
tuge, da mu je srce zakucalo. 

— Što ti je, Jaguš? jesi li bolesna? ... 

Drveće se zaljuljalo bez šuštanja i prosulo na nje- 
nu plavu glavu pljusak treptava sjaja i sjenu kao 
zeleno-zlatnu kišu. 

— Nisam... samo mi nije dobro na svijetu, nije... 
— okrene ona oči. 

— Da ti čime pomognem... — reče on srdačno. 

— Eh! pobjegao si onda u vrtu i nisi se više javio. 

— Jersime uvrijedila... Zar sam smio? Jaguš!... 
— bio je pokoran i dobar. 

— Ali ja sam te onda zvala, no ti nisi čuo... 

— Zvala si me, Jaguš, zbilja?!... 

— Kao što rekoh! ... Do neba bih se mogla derati, 
a nitko se ne bi požurio, da mi pomogne! ... Što je ko- 
mu stalo do sirotice?... A svatko je spreman da nane- 
se krivicu i uvredu!... 

Rumenilo joj pokrije lice, ona okrene glavu i u 
neprilici stade nogama brčkati po vodi. A i Mateuš se 
nešto zamisli. 

Tišina se opet rasprela; svirka orgulja cijedila se 
kao tiha blaga struja, jezero blistalo, a okrugli su se 
talasići širili od Jagusinih nogu kao isprutane zmije, 
sjene su drhtale po površini uz obalu, a između njih 
dvoje počeše letjeti pogledi i vezati se među sobom... 

Mateuša je sve jače vuklo k njoj, te bi ju uzeo na 
ruke kao djetešce i s neiskazanomi dobrotom milovao i 
umirivao... 

— Mislila sam, da se ljutiš na mene... — reče ona_- 
tiho. ' : : 

— Nikada ti nisam bio kriv.,. zar se ne sjećaš? 

— Eh, možda lani, nekad... ali sada si kao i dru- 
gi... kao... — šapne ona neoprezno. 


Njega potrese naglo sjećanje, u njemu se probudi 
srdžba i rd 

— Jersi... jer si. 

Ne, nije mogao Izhadiii iz m što ga je gušilo, 
svlada se ipak i samo kratko i tvrdo reče: 

— Zbogom ostaj! ... 

Morao je bježati, da joj ne spomene kneza. 

— Bježiš, a čime sam ti se opet zamjerila? . 

Bila je preplašena i tužna. 

— Ne...ne... samo... — govorio je brzo, gleda- 
jući joj u modre isplakane oči, a u njemu se borila tuga, 
nježnost i srdžba — samo otjeraj tu nakazu od sebe, 
otjeraj, Jagu$!... — molio je on silovito. 

— A zar sam ga ja vabila? zar ga ja držim! — po- 
vikne ona ljutito. 

Mateuš stade neodlučan i vrlo zbunjen. 

Plač ju spopade, suze, krupne kao grah, prosuše se 
niz usplamtjelo lice. 

— Tako me je osramotio... tako me opio... a nit- 
ko da se za mene zauzme... nitko da mi se smiluje, 
nego svi na mene: udri! Što sam skrivila?... što? — 
tužila se bolno. 

— Ja ću toj mrcini odmazditi! — plane on i po- 
digne pesnice. 

— Odmazdi, Mateuš! Odmazdi, a ja ću ti već. 
— ponovi ona pakosno. 

On se ne oglasi, nego pojuri prema crkvi. 

Još je dugo sjedjela kraj jezera, razmišljavajući o 
Mateušu, hoće li se on možda za nju zauzeti i obra- 
niti je. 

— A možda će i Antek — sune joj odjednom u 
glavu. 

Vratila se kući, puna tihih i radosnih slutnja. 

Zvona su počela zvoniti, narod je izlazio iz crkve, 
brzo se napuniše putovi i odjeknuše štropotom kola i 
razgovorom, zrakom je odjekivao smijeh, išli su u go- 
milama zastajkujući pred ljesama, samo su se pred ku- 
ćom Dominikove ljudi nekako stišavali, pogledavali u 
sebe i prolazili tmurna lica, nitko čak nije ni zavirio: 
k bolesnici. 

Ubrzo je oživjelo čitavo selo, oživješe sobe, trije- 
movi i pragovi; po voćnjacima se začuše glasovi i uzvr- 
poljiše ljudi, jer se ručalo pod drvećem u sjeni i hladu, 
svuda se vidjelo, kako jedu, čulo se struganje žlica, 
kuckanje zdjela, a miris jela i cviljenje pasa širilo se u 
omari tišine. 

- Samo je kod Dominikove bilo gluho i pusto: nitko- 
se nije požurio, da je pohodi. Stara je stenjala u vru- 
ćici, Jaguš nije dulje mogla da izdrži sjedeći, izlazila je: 
na prag i na put, a onda bi opet dugo čeznutljivo gleda-- 
la kroz prozor. Šimek je kao i prije sjedio pred kućom, 
samo jedini Andrija nije izgubio glavu i latio se na 
drugoj strani kuće posla oko priređivanja ručka. 

Tek u neko doba poslije ručka uniđe Hanka, ali 
bila je nekako čudnovata, za sve se raspitivala mnogo- 
se brinula za bolesnicu, a potajno je vrebajući očima 
pratila Jagnu i zabrinuto uzdisala. 

Doskora stiže i Mateuš k Šimeku. 

— Hoćeš li s nama k Nijemcima? — zapita. 

— Zemlja je moja po ocu i ne mičem se s mjesta. 

— reče opet momak. 


— Nastusia te čeka, imali ste odnijeti novce za na- 


“vještaj. 


— Ne idem nikuda... zemlja je moja od djedova. 

— Glupo magare! Nitko te ne vuče za rep... sjedi 


ovako makar do sutra — razljuti se, a kako je baš Ja-: 


gna otpraćala Hanku do ljese, Mateuš se pridruži 
k njoj i ne pogledavši u Jagnu. 

Krenuše zajedno putem kraj jezera. 

— Je li već došao Rok iz crkve? — zapita. 

— Došao je, već ga tamo čeka mnogo ljudi. 

Obazre se, Jagna je gledala za njima, a on, okre- 
nuvši se žurno, zapita tiho, negledajući joj u oči: 

— Jeli istina, da je župnik s propovijedaonice ne- 
koga korio?... 

— Čuo si, pa zašto me vučeš za jezik? 

— Došao sam tek poslije propovijedi, rekoše mi, 
ali sam mislio, da samo lažu, od šale. 

— A nije samo jednu korio... pesnicama je ire- 
sao... svatko je gotov da glasno psuje i da se nabacuje 
na drugoga kamenjem... ali nema, tko će zlu stati na 
kraj — bila je duboko ražalošćena i zlovoljna. — Ali 
kneza nije ni jednom riječi spomenuo, a on je baš naj- 
više skrivio — dometne ona tiše. 

Mateuš ljutito opsuje i premda je htio još nešto da 
zapita, ponestalo mu odvažnosti. Išli su šuteći, Hanku 
“je duboko povrijedilo sve to. »Istina, Jagna je grije- 
šila, istina, da ju je trebalo prekoriti, ali odmah ju spo- 
menuti čak s propovijedaonice gotovo po imenu... to 
je već suviše... Jagna je bila Borynina žena, a ne 
makar kakva vucibatina...« — razmišljavaše tužno 
Što je među njima bilo, to je njihova stvar, a drugih 
se to ne tiče. 

— Magdu, a ni mlinarove djevojke ne spominje, a 
zna se, što one rade! A dvorovima iz Wole se ne prijeti 
pesnicama, a o vlastelinki iz Gluchova nije ni riječi 
pisnuo, premda cijeli svijet zna, kako se povlači sa slu- 
gama! — govorila je s najdubljim ogorčenjem. 

— Jeli istina, da je i Teresku ukorio? a? — jedva 
je čula njegovo pitanje. 

— Obadvije je ukorio; svi su razumjeli, o kome 
govori. 

— Netko mora da ga je podgovorio proti njoj — 
jedva je svladavao ogorčenje. 

— Kazivali su, da je to maslo Dominikove ili mo- 
žda Balcerekove; jedna ti se osvećuje radi Šimeka i 
Nastke, a druga bi htjela, da te odmami svojoj Marysi. 

— U tom grmu leži zec?! To mi nije ni palo na pa- 
met... 

— Muškarci uvijek samo vide ono, što im je pred 
očima krupno kao vol. 

— Badava se trudi Balcerekova, badava! ... mo- 
gla bi ona još nešto izvući od Tereske ... a uprkos Do- 
minikovoj mora se Šimek oženiti s Nastkom: ja ću se 
već za to pobrinuti! Mrcine bapske! 

— One svoje rade, a nedužne zato trpe — reče 
Hanka tužno. 

— Tako su ljudi pakosni jedni na druge, da je te- 
ško izdržati u selu. 

— Dok je bilo Maćeja, bilo je, tko će da izmiri, ili 
koga da slušaju. N 

— Tako je, knez je glupan, ni u čem nema pameti, 
a tako se ponaša, da ga narod ne može slušati. Barem 
da se vrati Antek!... 

— Vratit će se doskora, vratit će se! Ali tko će nje- 
ga slušati? — zakrijesiše joj se oči. 

— Već sam o tom razgovarao sa Grzelom i mom- 
cima, da ćemo mi zajedno učiniti red u selu, kad se on 
vrati, vidjet ćete! 

— Bilo bi i vrijeme: sve se rasklimalo kao točkovi 
bez lijevče. 

Stigoše do kuće; na hodniku je već sjedjela gomila 


ljudi. 

Trebalo je krenuti nekoliko gazda i najuglednijih 


momaka, premda je spočetka cijelo selo navalilo da ide, ; 


kao onda na šumu. 

Skupili su se čekajući nestrpljivo na ostale. 

— Trebalo bi da i knez s nama pođe! — primijeti 
netko stružući svoju batinu. 

“— Načelnik ga je pozvao u kotar, pisar reče, radi 
toga, što treba da sazove skupštinu, koja će odobriti 
školu u Lipcu i u Modlici. 

— Neka samo sazivaju, mi ne ćemo odobriti! — na- 
smije se Klab. ' 

— Odmah bi došao novi porez po jutru, kao u Do- 
lovima. 

— Zacijelo, ali ako načelnik naloži, moramo slu- 
šati — primijeti kmet. 

— Šta ima on tu da nalaže? Neka on zabrani žan- 
«darima, da ne kradu zajedno s lopovima. 

— Odrješito si zaintačio, Grzela! — opomene ga 
kmet. Mnogoga je jezik poveo dalje, nego što mu se 
htjelo. 

— Govorit ću, jer poznam naše pravo, a načelstva 
se ne bojim, samo vama, glupim ovnovima, dršću noge 
pred makar kakvim odrpancem iz ureda. 

Derao se, da su se uplašili zbog tolike drskosti, a 
mnogima se koža naježila od straha. Klab prihvati: 

— Pravo da kažem, takva nam škola ne treba... 
Moj je Adam čitave dvije godine išao u Wolu, učitelju 
sam slao po mjericu krumpira, a žena mu je moja dala 
za svetke maslaca i jaja, pa što je kraj tomu? Da ne 
zna čitati iz molitvenika, a ni ruski ni mukajet... Mla- 
di su mi zimus učili kod Roka, pa čak i pisano čitaju, 
a mogu da pročitaju i iz gospodskih knjiga ... 

— Trebalo bi da se nagodimo s Rokom, da i dalje 
obučava, djeci je potrebnija škola nego obuća — do- 
metne opet Grzela. 

Nato se kmet progura u gomilu i poče govoriti u 
pol glasa: 

— Rok bi bio najbolji toznam...i mo je je dječake 
naučio... ali nije moguće. Vlast mora da je nešto na- 
njušila i pazi na njega... Stražmeštar me sreo u kance- 
lariji i mnogo je ispitivao za njega... nisam mu mnogo 
rekao, pa se razljutio na mene i stao tvrditi, da on do- 
bro zna, kako Rok obučava djecu i kako ljudima dijeli 
poljske knjige i novine... Trebalo bi ga upozoriti, neka 
se čuva. 

— To nije čist posao! Dobar je čovjek, pobožan, 
ali zbog njega bi selo mogla zateći kakva nevolja... 
Trebalo bi nešto učiniti ... ali brzo — reče stari Ploszka. 

— Vi biste ga od straha još i odali... zar ne? — 
prošapće Grzela zlobno. 


— Kad bi bunio narod proti vlasti, a svima na šte- 
tu, onda bi svatko to učinio. Mlad si, ali ja se dobro sje- 
ćam, što se događalo za vrijeme onog gospodskog rata, 
kad su šibali seljake makar zbog čega. Nije to naša 
stvar. 

— Hoćete da budete knez, a glupi ste kao podera- 
na čizma! -- dobaci mu Grzela. 


Prekinuše razgovor, jer je Rok izišao iz sobe, okru- 
žio pogledom po ljudima, prekrstio se i uskliknuo: 

— Vrijeme je već! hajdemo u ime Božje! 

Krenuo je prvi, a za njim nagrnuše seljaci posred 
puta, a na kraju je pošlo nekoliko žena i djece. 

Žega je već prošla, baš je zvonilo na večernju, sun- 
ce se primicalo šumama, nebo se dizalo vedro i čisto, a 
rubovi su bili tako providni, da su se i udaljenija sela 
dizala pred očima kao na dlanu, a posred zelenila šuma 
mogao si okom raspoznati žuta debla borova, bijele ko- 
šuljice breza i sive, goleme hrastove. 

Žene zaostadoše kod mlina, a muškarci krenuše po- 


lagano uzbrdo. Za njima se digla prašina, kroz koju bi > 


se samo kadšto zabijelila po koja surka. 

Išli su šuteći. Lica su im bila stroga, gledali su po- 
nosno, oči su im šibale oholo i odlučno. 

Da se raspolože, neki bi udarali o zemlju hrasto- 
vim toljagama, a kadšto bi po koji pram u šaku i 
protegnuo se kao da će poskočiti. 

. Išli su u lijepom redu, kao u procesiji, a iko se ko- 
mu otela po koja riječ, odmah bi se smirio pod strogim 
pogledima: nije bilo vrijeme razgovora, svaki se u sebi 
skupio i pribirao snagu. 

Na pograničnim su mrginjima kraj križa malko 
sjeli, da se odmore, ali ni sada se nitko nije oglasio; sa- 
mo su mirnim pogledima bludili po svijetu. Lipčanske 
su se kuće jedva vidjele iza voćnjaka, zlatna je jabuka 
na crkvenom tornju sjala na suncu, polja su se zelenila 
dokle je oko sezalo, na pašnjacima pod šumom migo- 
ljila su razasuta stada, s nekog se ognjišta kraj šume 
dizao dim plavim trakom, odzvanjalo je dječje pjeva- 
nje, a sviranje frula širilo se po cijeloj zemlji, okićenoj 
proljećem, radošću, čudnim mirom, te je mnogomu na- 
bujalo srce tugom i strahom, mnogi je teško uzdahnuo 
i plaho zirkao prema majuru pod šumom... 

— Hajdemo, nije to mačji kašalj! — navali Rok. 
jer je primijetio, kako su već počeli oklijevati. 

Krenuli su ravno prema majurskim zgradama, sta- 
rim putem, koji je bio obrastao korovom, a činio se 
kao da se rascvjetana vrpca pružila između zelenoga 
žita; slaba se raž plavila od različaka, zakašnjela zob 
sva se žutjela od repulje, pšenica, mlohava i opaljena, 
crvenila se divljim makom, a krumpiri tek što prokli- 
jaše. Na svakom se koraku vidjela zapuštenost i nehaj. 

— Pravo židovsko gazdinstvo, da čovjeka srce za- 
boli gledajući! — promrlja po koji od njih. 

— Inajlošiji ratar bolje obrađuje zemlju! 

— Netko, pa makar bio i vlastelin, ne poštuje ovu 
svetu zemlju! 

— Muze ju i muze kao gladnu kravu, pa nije ni 
čudo, što se izjalovila. 

Izađoše na ugar. Zagarene i povaljene ruševine 
zgrada bile su nedaleko, opaljeni je voćnjak pocrnjelim 
kosturima drveća, što su se bolno protegnuli prema ne- 
bu, okruživao dvorski salaš s propalim krovovima i 
stršećim dimnjacima, a uz zidove, u mršavoj sjeni obu- 
mrla granja, vidjele su se gomile ljudi. To su bili Ni- 
jemci. Bečko pivo stajalo je na kamenju, netko je na 
pragu prebirao u flautu, a oni su sjedjeli razvaljeni 
po klupama i po travi, samo u košuljama, s lulama u 
zubima i pili su iz glinenih lončića; djeca su lakrdijala 
oko kuće, a malo dalje su pasle krupne krave i konji. 

- Mora da su primijetili došljake, jer su počeli usta- 
jati, rukom zastirati.oči, gledati prema njima i nešto 
dovikivati, no neki stari Švaba progunđa nešto strogo 
te smjesta svi posjedaše mirno na svoja mjesta, pote- 
žući iz vrčeva; flauta zazviždi još slađe, ševe su goto- 
vo nad glavama pjevale, iz žita se prosipalo gusto, ne- 
prekidno zrikanje cvrčaka, a negdje se oglasiše i i pre- 
pelice. 

Premda je suha zemlja tutnjila pod nogama selja- 
ka, a poikovice sve bliže zveckale o kamenje, Nijemci 
se ni ne ganuše, kao da ništa ne čuju, nego kao da sa- 
mo uživaju u pivu i u milini, kojom je odisao zrak pred- 
večerja. 

A seljaci su već stizali, samo su išli sve teže i sve 
polaganije, suzdržavajući teško disanje i stežući u ša- 
kama batine; srca zakucaše, vruće drhtanje polije im 
krsta toplinom, grla se osušiše, ali leđa se ispraviše i 
žarke se oči oholo upiljiše u Nijemce, a s lica, koja kao: 
da se ukočiše, udari stroga ljutina i nepopustljiva snaga. 

— Hvaljen Isus! — reče Rok njemački i stane, a iza 
njega u polukrugu stade gomila gurajući se i tiskajući 
ramenima. 

Nijemci u jedan glas uzvratiše pozdrav, ali ne ma- 
koše se smjesta. Samo onaj stari, sa sijedom bradom, 
ustane, i sav blijed zaokruži očima po mnoštvu. 

— Došli smo k vama s poslom — započe Rok. 

— Sjedajte, gazde, kako vidim vi ste iz Lipca, pa 
da se porazgovorimo kao susjedi! Johan, Fric, dajte 
klupe za susjede. : 

— Hvala, posao je kratak, možemo i stojećki. 

— Mora da nije kratak, kad ste došli s cijelim se- 
lom! — poviče.on poljski. 

— Jer nas se tiče sviju podjednako. 

— Još ih je triput toliko ostalo kod kuće! — reče 
Grzela odlučno. 

— Vrlo nam je drago, a kad ste došli prvi, možda 
ćete se s nama napiti piva... u zdravlje sloge... ded, 
natočite, momci... 

— Loči sam! gle, kako je podašan! Nismo došli na 
pivo! — viknuše žešći. 

Rok ih umiri pogledom, a stari Nijemac reče tvrdo: 

— Dakle, slušamo! 

Nastade tišina, začulo se teško i kratko disanje. 
Lipčani se stisnuše jače na okup, srsi ih prođoše, a i 
Nijemci ustadoše svi kao jedan, suprotstaviše se tijes- 
no okupljeni i stadoše srdito gledati u seljake, čupkati 
se za bradu, kostriješiti se i nešto tiho mrmljati. 

Žene su plašljivo izvirivale kroz prozore, djeca se 
skrivala po trijemovima, a neki su golemi riđi psi re- 
žali kraj zidova, i tako su stajali dobru »Zdravu Ma- 
riju« jedni prema drugima u dubokoj tišini, kao stado 
ovnova, što već krvavo prevrće očima, grebe papcima, 
napinje leđa, prigiba vratove, da za koji čas nasrnu ro- 
govima — kad Rok prekine tišinu. 

ra Došli smo u ime cijeloga sela — govorio je polj- 
ski glasno i razgovijetno — da vas s dobra zamolimo, da 
ne kupujete ovaj majur pod šumom... 
E Da! Jest! Zato! — ponoviše oni za njim udara- 
jući batinama po zemlji. 

Nijemci se zapanjiše. 

pes Što kaže on? Što hoće? Ne razumijemo! — mu- 
cali su nevjerujući svojim ušima. 
: Rok im još jedanput ponovi njemački, a tek što je 
izgovorio, Mateuš dobaci žestoko: 

— I da vi, plundronje odete do sto vragova! 

Oni odjednom poskočiše, kao da ih je netko polio 
vrelom vodom, nastade vika, uskomešaše se uzvikujući 
bijesno, udarajući nogama i topćući srdito, a mnogi 
htjedoše nasrnuti šakama na seljake, prijeteći se, no 
stajali su nepomični kao zid, šibajući bijesnim očima, 
samo su im se ruke tresle, a zubi stiskali. 

. je Jeste li vi svi poludjeli? — zavikne starac i po- 
digne ruke. — Zabranjujete nam da kupimo zemlju! 
Zašto? S kojim pravom? ... 

Rok im opet mirno sve obrazloži, opširno i kako 
treba, ali Nijemac, pocrvenjevši od srdžbe, poviče: 

— Zemlja pripada onomu, tko za nju plati! 

a Tako je po vašem, ali po našem je drukčije, 
zemlja treba da pripadne onomu, komu je potrebna — 
reče Rok svečano. 

— Ana koji način, možda zabadava, hajdučki? — 
naruga se starac. 

— Za ovih deset prstiju, tim je dobro naplaćena 
— odgovori Rok isto tako. 

Le Glupo brbljanje! Čemu da gubimo vrijeme u 
šali! Kupili smo ovaj majur pod šumom, naš je i ostat 
će naš, a komu se to ne sviđa, neka pođe s milim Bo- 
gom i neka nas obilazi izdaleka. No, što još čekate? ... 


355 * 





— Što? Da vam kažemo: daleko vam kuća od 


naše zemlje! — plane Grzela. 

— Selite se sami, dok vas nismo potjerali. 

— Dok vas još molimo kao susjedi! — poviknuše 
drugi. 


— Prijetite se. Tužit ćemo vas! Naći ćemo puta 
proti vama, još niste odsjedili za šumu, pa će vam ovo 
dometnuti, da zajedno odslužite — rugao se starac, ali 
se već sav tresao od srdžbe, a i ostali su se jedva svla- 
davali. 

— Ušljivci prokleti! 


— Hajduci! Smrdljivi psi! — derali su se svojim 
jezikom i pleli se u gomili kao pogažene zmije. 
— Mir, paščadi, kad narod s vama govori! — opsu- 


je Mateuš, ali oni se ne uplašiše, nego su vikali sve 
glasnije i primicali se u gomili. 

Rok, bojeći se tučnjave, umirivaše ljude, stišavaše 
ih i ublaživaše, da se smire, ali oni su mu se otimali i 
vikali jedan preko drugoga: 

— Opali po glavi onoga prvoga s kraja. 

— Treba im malo krvi pustiti! 

— Zar da im pustimo, momci, da se cijelom naro- 
du rugaju! 

— Ida ne ostanemo pri svomu — vikali su drugi, 
sokolili se i primicali se sve bliže i sve opasnije, dok 
nije Mateuš odgurnuo Roka na stranu, isprsio se pred 
Nijemcima kao vuk, keseći zube, 

— Slušajte, Nijemci! — prodere se ispruživši pes- 
nice. — Govorili smo s vama čovječanski, pošteno, a vi 
prijetite kriminalom i ismjehujete nas! Dobro, ali sa- 
da ćemo se s vama drukčije poigrati! Ako ne ćete sloge, 
mi vam pred Bogom i pred ljudima kao pod prisegom 
navješćujemo, da ne ćete sjedjeti na ovom majuru pod 
šumom! Došli smo s mirom, a vi hoćete rat! Dobro, kad 
je rat, neka bude rat! Imate na svojoj strani sudove, 

imate vlasti, imate novce, a mi samo ove gole šake... 
Vidjet ćemo, čija će biti pobjeda! A još ću vam ovo reći, 
da zapamtite... Kao što se vatra hvata slame, ona po- 
ždere i zidanice, a uhvati i žito, makar bilo na vlati... 
I blago također gine po pašnjacima... A nijedan čo- 
vjek ne može izbjeći zlom slučaju... Zapamtite, što 
sam rekao: rat i danju i noću, i na svakom mjestu . 

— Rat! Rat! tako nam Bog pomogao! — zaviknuše 
svi zajedno. 

Nijemci priskočiše batinama, što su ležale kraj 
zida, nekoliko ih iznesoše puške, neki se sagnuše za ka- 
menjem, a žene udariše u vrisak. 

— Neka samo jedan opali, sve će se selo ovamo 
sletjeti. 

— Ako ubiješ, plundronjo, jednoga, drugi će te 
zatući toljagama kao šugavo pseto. 

— Ne zapodijevajte kavge, Švabe, jer ne ćete sa 
seljacima izaći na kraj. 

— A vaše meso ne će taknuti ni gladan pas. 

— Samo me dotakni, plundronjo jedna, dotakni! 
— prijetili su se drsko i izazovno. 

Stajali su već blizu jedni prema drugima, proba- 
dali se samo očima, premještali se s noge na nogu, lu- 
pali kijačama i bijesno uzvikivali, te su psovke i prijet- 


. nje leijele iznad glava kao kamenje, i već su širili 


pandže, a mnogi zadrhtaše, spremni da navale, kad Rok 
zaokruži pogledom po svojima i povede ih nazad. Se- 
ljaci se hoćeš-ne ćeš okrenuše na bok i oprezno, čuva- 
jući zaleđe, odoše vičući podrugljivo: 

— Zbogom ostaj, nakote svinjski! 

— I čekajte, dok vam crveni pijetao zapjeva! 

— Naići ćemo ovamo, da poigramo s vašim fraj- 
lama! 

"Rok ih je morao stišavati, jer su suviše bijesno 
lajali. 

Suton je već lijegao na zemlju, sunce je zašlo, hlad- | 


ni je vjetar prigibao žito, te se sagnulo zvoneći klasjem, 
trave se vlažile sivim rosama, a glasovi frula i dječja 
cika dopirala je od sela, žabje kreketanje odjekivaše po 
barama, a svijetom putovaše tiho i mirisno veče. 

Ljudi su se polagano vraćali, raskopčane su se sur- 
ke vijorile kao bijela krila, išli su žamoreći i zastajku- 
jući svaki čas, netko bi zapjevao, da su šume odjeki- 
vale, drugi su od radosti zviždali ili su razgovarajući 
vrelim pogledima obuhvatali tu zemlju pod šumom. 

_ Ta bi se zemlja lako mogla podijeliti — reče 
stari Klab. 

— Da, gazdinstva bi se mogla ispresijecati kao saće 
meda, jedno do drugoga, a svaki s livadom i pašnjakom. 

— Samo da Nijemci odstupe! — uzdahne kmet. 

_ Ne brinite se, naša je briga, da odstupe — uvje- 
ravao ga Mateuš. 

— Ja bih uzeo ovu zemlju s kraja, uz put — pro- 
šapće Pryczek Adam. 

_ A meni se sviđa ova u sredini, kod raspela — 
reče drugi momak. | 

— Ja bih se otimao za onu od strane Wole. 

_ Eh, kad bih mogao dobiti od majurske bašče! 

— Gledaj mudraca, htio bi najbolje! 

_ Za svakoga će biti dosta po jedan komad — 
umirivao ih Grzela, jer su se već počeli svađati. 

— Ako vlastelin pristane i ako vam dade ovu zem- 
lju pod šumom, čeka vas veliki posao, veliki trud, — 
oglasi se Rok. 

_ Doskočit ćemo! doskočiti svemu — kliknuše oni 
radosno. 

— Eh, nije težak posao na svome! 

_ Mi bismo izašli na kraj s čitavom vlastelino- 
vom zemljom. 

— Samo neka dadu, pa da vidite. 

— Čovjek bi pustio korijenje u zemlju kao drvo, 
pa neka netko pokuša da ga iščupa! 
Razgovarali su tako i sve brže se žurili, jer se već 


od strane sela zacrnila gomila žena, koje su im potrčale 
u susret. 








XI 
Već se danilo, cijeli se svijet pokrio sinjom modri- 
nom kao dozrela šljiva, kad se Hanka dovezla pred 
kuću, koja je spavala, ali na oštri štropot kola izletješe 
djeca vičući, a Lapa poče radosno štektati i skakati pred 
konjem. 

— A gdje je Antek? — zaviče J6zka s praga, obla- 
čeći suknju preko glave. 

— Pustit će ga tek za tri dana, ali zacijelo će se 
vratiti, — odgovori ona mirno, ljubeći djecu i dijeleći 
im perece. 

Witek također izjuri iz staje, a za njim ždrijebe, 
koje se dršćući stalo pritiskati uz kobilu. Pietrek skine 
s kola nakupovane stvari. 

— Kose li? — zapita Hanka i odmah sjedne na 
prag, da nadoji najmlađe. 

— Počeli su jučer u podne njih petorica: Filip, Ra- 
fali Kobus na odradu, a najmljeni su Klebov Adam i 
Mateuš. 

— Mateuš Golab zar?. 

— Da, i ja sam se čudila, ali on je sam htio, jer, 
kaže, da ne će da sasvim oguravi od Veiji, hoće da mu 
se leđa izravnaju pri košenju. 

Jagna otvori prozore na svojoj strani i pogleda u 
svijet. 

— Spava li još otac? 

— Leži u vrtu, nismo ga unosili preko noći unutra, 
jer je u sobi strašno vruće. 

— A kako je majci? 

—- Kao i prije, samo je možda malko bolje, Am- 
brozije ju liječi, jučer je bio i vrač iz Wole, obajao ju 


- je, dao nekakve masti i rekao da će za devet nedjelja 


biti zdrava, samo neka ne izlazi na svijetlo. 

— To je, vele, najbolje proti opeklinama! — od- 
“vrati ona, a onda, pružajući djetetu drugu sisu stade 
radoznalo ispitivati, što se jučer dogodilo, no to je krat- 
'ko trajalo, jer je već svanuo bijeli dan, zora zarume- 
nila nebo i zatreptala zrakama, rosa kapala s drveća, 
ptice zacvrkutale po gnijezdima, a u selu se gdjegdje 
javilo blejanje ovaca i rikanje stada, koje su tjerali na 
pašnjake, a netko je počeo klepati kosu, te je tanki; 
oštri zvek jasno odzvanjao. 

Hanka, čim se presvukla, potrči do Boryne, koji 
je ležao na kolnom sjedalu pod drvećem, pokriven pe- 
rinom, i spavao. 

— Znate! — prošapće i prodrma ga za ruku — An- 
tek će se vratiti za tri dana. Otpremili su ga u guber- 
niju, Rok je pošao za njim s novcima, tamo će predati 
zalog i zajedno će se vratiti! 

Stari odjednom sjedne, protare oči i kao da je slu- 
šao, ali odmah se opet sruši na posteljinu i navukavši 
perinu na glavu kao da je opet zaspao. 

Nije se moglo s njim razgovarati, a baš su kosci ula- 
zili u ljesu. 

— Jučer smo pokosili livadu kraj kupusišta — re- 
če Filip. 

— A danas idite preko rijeke, uz mrginje, J6zka 
će vam pokazati. 

— To je ona livada u Pačjoj jami, priličan komad. 

— I trava do pojasa, kao šuma, a ne onakva kao 
jučer. 

— Zar je tako slaba? 

— Da, gotovo se osušila, kao da četku kosiš. 

— Rosa će presahnuti, pa bi se već danas moglo 
sijeno prevrtati. 

Krenuše odmah, samo je Mateuš pošao posljednji, 


nekako je dugo zapaljivao cigaretu kod Jagusie i još 


se lakomo obzirao kao mačak, kad ga potjeraju od 
mlijeka. 

I iz drugih su kuća počeli izlaziti u kosidbu. 

Sunce se baš javilo, ogromno i crveno, dan je na- 
stajao topal, opet se spremalo na žegu. 

Kosci krenuše jedan za drugim, a pred njima pođe 
J6zka noseći tačku; netko je mrmljao molitvu, netko se 
još protezao i protirao pospane oči, a netko bi dobacio 
po koju riječ, i tako stigoše iza mlina; po livadama su 
ležale niske, rijetke magle, gajevi jelša izgledali su kao 
zadimljeno grmlje, rijeka bi gdjegdje zasjala ispod si- 
vih koprena, rosna je trava bila pognuta, vivci su ne- 
gdje kričali, a s istoka zažareni zrak mirisao je po vlaž- 
nom cvijeću. 

J6zka ih dovede do mrginja, odmjeri očevu livadu, 
i zataknuvši na granici tačku, potrči natrag. 

Oni skinuše kaputiće, zasukaše hlače do koljena, 
razmaknuše se jedan od drugoga, i uspravivši kosišta, 
počeše jedan za drugim oštriti kose gladilicama. 

— Krasna trava, kao kožuh, mnogi će se valjano 
uznojiti — reče Mateuš, koji je stao prvi, i pokuša za- 
mahnuti. 

— Visoka i gusta, bit će sijena, oho! — reče drugi, 
što je stajao uz njega. 

— Samo da ga za lijepa vremena spreme — reče 
treći obzirući se po nebu. 

— »Kada čovjek travu kosi, svaka baba dažd is- 
prosi« — nasmije se četvrti. 

— To je bilo istina prijašnjih godina, ali ljetos 
nije! 
— Počni, Mateuš! 

Prekrstiše se svi zajedno, Mateuš stegne pojas, mal- 
ko se raskorači, prigne pleća, pljune u šake, duboko 

udahne i širokim zamahom spusti kosu, rušeći otkos za 
otkosom, a za njim drugi, zaostajući, malko koso, da 
jedan drugome nogu ne posiječe, činili su isto tako, ula- 
zeći sve dublje u zamagljenu livadu, koseći ravnim i 
mirnim zamahom kosa, te su samo hladne oštrice bljes- 
kale zvečeći, a trava se teško rušila posipljući ih rosom 
kao suzama. 

Vjetar je počeo malko prigibati travu, vivci su sve 
plačljivije kričali nad livadama, kadšto bi prhnule ja- 
rebice ispod nogu, ali oni, ljuljajući se s desne na lije- 
vu, neumorno su kosili upijajući se u livadu pedalj za 
pedljom, samo bi kadšto koji zastao, da naoštri kosu ili 
da ispruži leđa i opet bi žestoko kosio, ostavljajući za 
sobom sve duže otkose i utisnute tragove nogu. 

Prije nego što se sunce diglo nad selo, već su sve 
livade jaukale pod kosama, svuda se kosilo, svuda su 
bljeskale sinje oštrice, odjekivalo škripanje oštrenja i 
odasvuda udarao snažni miris trave, koja je počela ve- 
nuti. 

Vrijeme je bilo kao izabrano za sjenokošu, jer 
'Premda stara poslovica veli: »Čim s kosidbom seljak 
zače, odmah nebo rado plače«, ali ljetos kao da je bilo 
obratno. Mjesto kiše došla je suša. 

Svanjivali su dani puni rose, a žarki, kao čovjek u 
vrućici, a lijegali su večerom, kad je sukljala omara, 
te su se presušili zdenci i rječice, žito požutjelo, krum- 
pir povenuo, gamad se bacila na drveće, voće opadalo, 
krave presušile, jer su se gladne vraćale s prženih paš- 
njaka, pošto je vlastelin dopuštao pasti u šumi samo 
onima, koji su platili po pet rubalja od grla. 

Dakako da nisu svi mogli smoći toliko gotova 
novca. 

Ali i bez tih briga oskudica je nastajala sve teža, 
naročito za najamnike i drugu sirotinju. 

Računali su samo s tim, da će na Ivanje morati pa- 
sti kiša i da će se još sve u polju popraviti, pa su već u 

tu svrhu davali za misu, ali nije pomoglo, suša je ne- 
prestano trajala. 

Mnogi nije imao što da metne u lonac, ali zato nije 
ponestalo kavge i svađe i psovaka. Možda još nikada, 
što su zapamtili najstariji ljudi, nije u Lipcu bilo toliko 
različitih svađa, natezali su se pred sudom radi šume, 
'kneževe su dogodovštine neprestano smućivale ljude, 
“pa onda prepirka Dominikove sa sinom, pa Nijemci, pa 
sitniji susjedski sukobi, toliko je toga bilo, da su gotovo 
zaboravili na svoje siromaštvo i živjeli kao u kotlu, u 
neprekidnim kavgama i spletkama. 

Nije čudo, da su odahnuli, čim je prispjela kosid- 
ba, sirotinja se odmah razbjegla po dvorovima za zara- 
dom, a gazde začepiše uši od svih novosti, veselo se la- 
tiše kosa. 

Samo nisu zaboravili na Nijemce i svaki bi dan 
metko potrčao na majur pod šumom, da vidi, što oni ta- 
mo rade. 

Još su tamo sjedjeli, ali prestadoše kopati bunare 
i dovoziti kamen za temelje, a kovač jednoga dana reče. 
da su Nijemci tužili vlastelina zbog novaca, a Lipce 
zbog nasilja. 

Ljudi su se do sita tome nasmijali. : 

Baš se danas na livadama za vrijeme ručka opšir- 
no o tom razgovaralo. 

Došlo je žarko podne, sunce se uspelo nad glave, 
ražareno do bjeloće, nebo je visjelo kao magla bjelkasta 
od vreloće, žega je udarala kao iz kakve strahovite 
peći, ni najlakši vjetrić nije zapirio, lišće se pokunjeno 
objesilo, ptice zašutjele, sjene se pružile mršave i krat- 
ke, slabo braneći od pripeke, zaparno je bilo, a samo je 
g otkosa dopirao oštri miris ugrijane trave; žito, voć- 
njaci i kuće, kao da su bili zagrnuti bijelim plamenom, 

kao-da se sve rastapalo u užarenom zraku, koji je drh- 
tao kao krop na lakom ognju, čak je i rijeka tekla po- 
laganije, bez žubora, voda se sjala kao rastopljeno stak- 
lo, a bila je tako prozirna, da se pod ravnom površinom 
vidio svaki grgeč, svaki kamenčić na pješčanom dnu, i 
svaki rak, koji je puzao u osvijetljenoj sjeni obala; nad 
sunčanom zemljom prevlačila se tišina kao pređa, koja 
uspavljuje; jedino su još muhe zujale oko ljudi. 

Kosci su sjedjeli baš uz rijeku pod visokim jelša- 
mai jeli iz dvojaka. Mateušu je donijela jelo Nastka, a 
težacima Hanka s Jagustynkom. Sjedoše na travu na 
Suncu i pokrivši glave maramama, radoznalo su slušale. 

— Ja sam Još od početka uvijek govorio jedno te 
isto, da se Nijemci moraju odseliti, ako ne danas, onda 
sutra! — reče Mateuš stružući po loncu. 

— Župnik tvrdi to isto! — potvrdi Hanka. 

— A bit će onako, kako se svidi vlastelinu — za- 
reži Kobus svadljivo.i protegne se pod drvetom. 

— Kako to, da se nisu prepali vaše vike i da ne po- 
bjegoše? — uplete se Jagustynka na svoj način, ali je- 
dan reče: 

— Kovač je jučer kazao, da će se vlastelin s nama 
nagoditi. 

— Samo se čudim, da Michal sada drži uz selo. 

— Njuši on u tome neki dobar posao za sebe — 
zasikće stara. 

— Kažu, da se i mlinar zauzeo kod vlastelina za 


'selo. 


—- Svi su uz nas gadovi plemenita srca — reče Ma- 
teuš. — Reći ću vam, zašto drže uz nas: vlastelin je. 
obećao kovaču masno mito, ako ga pomiri s Lipcem, 
mlinar se uplašio, da bi Nijemci mogli podići vjetre- 
njaču na brežuljku kraj raspela, a krčmar pomaže na- 
rodu od straha za sebe, jer dobro zna, gdje Nijemci; 
zasjednu, tamo nijedan židov ne izdrži. 


365 





— Ondasei vlastelin boji seljaka, kad hoće da se 
pomiri? 

— Pogodili ste, majko, on se najviše boji, a od- 
mah ću vam reći, zašto. 

Mateuš prekine, jer se od strane sela pojavio Witek 
trčeći prema njima. 

— Gazdarice, dođite brzo! — vikao je još izda- 
leka. 

— Što se dogodilo? vatra, što lit — skoči ona sva 
preplašena. 

= — Jer.. jer gazda nešto viče! 

Poletljela je bez daha, neshvaćajući, što se dogo- 
dilo. 

A evo, što je bilo. Maćej je još od ranoga jutra 
bio nekako neobičan, buncao je, neprestano gunđao, 
dizao se s ležaja, tražio nešto oko sebe, pa je Hanka, 
polazeći na livadu, naložila J6zki, da bolje na njega 
pripazi. Djevojčica je često priglć€dala k njemu, mirno 
je ležao, a tek za vrijeme ručka počeo vikati iza glasa. 

Kad je Hanka dotrčala, još je sjedio na svom sje- 
dalu i vikao: 

— Kuda ste mi zametnuli čizme? Brže ovamo 
s njima! 

— Odmah će donijeti iz komore, odmah... — sti- 
šavala ga ona sva preplašena, jer se činilo, kao da je 
posve pri sebi, a prijeteći je gledao oko sebe. 


— Zaspao sam, sto mu gromova! — široko zijevne. 
— Već je bijeli dan, a vi spavate! Kuba neka spremi 
brane; sijat ćemo! — zapovjedi on. 


Stajali su pred njim neznajući, što da učine, kad 
se on odjednom nagne i klonuvši strovali se na zemlju. 

— Ne boj se, Hanuš... zavrtjelo mi se u glavi... 
je li Antek u polju, a? ... U polju? — ponovi on, kad 
su ga opet položili na perinu. 


366 





— Jest... još od zore... — promuca ona, bojeći 
se, da mu se usprotivi. 


: On se stade obzirati i neprestano govoriti, ali kad 
bi rekao jednu riječ sa smislom, izgovorio bi ih deset 
posve besmislenih, počeo da se diže, htio da se obuče 
i pitao, gdje su mu čizme, onda se hvatao za glavu i 
tako strahovito jaukao, da se čulo čak na put. Hanka, 
shvatajući, da mu je već prispio kraj, dala ga prenijeti 
u kuću, a prije večeri poslala po svećenika. 

Doskora je došao s Gospodinom Isusom, ali mu je 
podijelio samo svetu Pomast. 

— Više mu i nije potrebno, za koji sat će usnuti... 

— reče župnik. 

: Predveče se skupilo nešto naroda, jer se činilo, da 
umire, Hanka mu je već turala u ruku mrtvačku svi- 
jeću, ali se nekako umirio i zaspao. : 

Sutradan je bilo isto tako, prepoznavao je ljude, 
razgovarao prisebno, a zatim cijele sate ležao kao 

mrtav. Uz njega je, nemičući se, sjedjela kovačica, a 
Jagustynka ga htjede obajati ugljevljem. 

re Kanite se toga, još ćete kuću zapaliti — otrese 
se iznenada, a kad je u podne dotrčao kovač i zavirivao 
mu pod zaklopljene oči, oglasi se on opet s čudnom 
podrugljivošću: 
poe Ne brini se, Michal... sad ću otići... doskora 
ću otići... : 

; Okrenuo se prema zidu i ništa više mije rekao; 
a kako se vidjelo, da je sve slabiji, i kako sve većma 
propada, pazili su na njega, a ponajviše Jagusia, koja 
se nekako čudno počela vladati. 

Ee Odjednom je prestala brinuti se za majku, potpuno 
Ju je prepustila na brigu Andriji i nije htjela da se 
makne od muža. 

— Ja ću sama pripaziti na njega, to je moje pravo! 


— reče Hanki i Magdi tako odlučno, da se misu uspro- ' 


tivile, a naročito zato što je svaka imala svoga posla. 

Nije se više maknula iz kuće, neki ju je potmuli 
strah držao kao na lancu, te nije mogla napustiti sta-- 
roga, kao prije. 

A cijelo je selo na livadama, kosilo se sijeno bez 
prekida, čim bi svanulo, čim bi prva zora nebo zarume- 
nila, cijeli bi narod krenuo onamo, a redovi seljaka, 
samo u košulji, kao bijelo-crne rode, stajali su po liva- 
dama, oštrili vršike i bljeskali kosama, cijele dane ne- 
umorno koseći i cijele dane se čulo samo klepanje kosa 
i pjevanje djevojaka, što su grabljale sijeno. 

Zelene mekane ravnice livada napuniše se ljudima, 
zvekom i žamorom, zatreptaše isprutane hlače, crvene 
suknje poput makova cvijeća zaplamtješe na suncu, 
odjeknuše bučne pjesmice, zazvonješe kose, prasne ve- 
seli smijeh, svuda se veselo i žestoko radilo, a svaki dan. 
podveče, kad bi se pocrvenjelo sunce sklanjalo nad šu- 
me, a zrak uzavrio ptičjom krikom, kad bi sva žita i 
sve trave uzdrhtale od glazbe cvrčaka, a močvare za- 
svirale žabjim kreketanjem, kad bi udarili mirisi, kao 
da je cijela zemlja jedna kadionica, krenula bi valja- 
jući se po putovima teška natovarena kola sa sijenom, 
vraćali bi se kosci pjevajući, a po požutjelim izgaže- 
nim poljima smjestiše se u gustim redovima plastovi i 
stogovi kao prisne prijateljice, koje sjedoše da se tiho 
porazgovore, a među njima su gazile rode, kružili viv- 
ci cvileći tužno i puzale bijele magle s močvara. Kroz 
otvorene su prozore Borynine kuće dopirali svi ti glaso- 
vi ljudi i polja, radosni glasovi života i truda zajedno 

s tamjanskim mirisom žita i livada i sunca, samo je 
Jagusia bila prema svemu tome gluha. 


U sobi je bilo tiho i mrtvo, kroz grmlje, što je za- 


stiralo prozore od žege, dopirao je zelenkasti pospani 

mrak, zujale muhe, a Žapa, što je čuvao gazdu, kadšto 
bi Zljevnuo i prišao da se mazi kraj Jagne, koja je ci- 
jele sate sjedjela bez pokreta i bez misli, posve slična 
stupu. 

: Maćej nije više ništa govorio, nije stenjao, ležao je 
mirno 1 samo neprestano kružio očima; svijetle te oči 
sjajne kao staklene kuglice, tako su je uporno pratile i 
tako su je naskroz probadale kao hladni noževi. 

Zalud se okretala, zalud je htjela da zaboravi, gle- 
dale su u nju iz svakoga kuta, lebdjele u zraku i sjale 
se tako strašno i privlačile tako neodoljivo, da se pre- 
puštala njima na volju, gledajući u njih kao u nedo- 
gledni ponor. : 

A kadšto bi, kao da se trgla iz strašnoga sna, tužno 
zamolila: ' 

=: Nemojte gledati tako, jer ćete mi dušu izvući 
nemojie gledati! ' 

Mora da je čuo, jer je malko zadrhtao, lice mu se 
zgrčilo kao od kakvog nijemog krika, oči su gledale još 
strašnije, a po pomodrjelim obrazima kotrljale bi se u 
teškim kapima suze. 

Tada bi ona pobjegla napolje, strah bi je istjerao. 

Gledala bi iza drveća na livade pune naroda i ra- | 
dosne vreve. 

I vratila bi se plačući. 

Pošla bi k majci, ali tek što bi pružila glavu u 
mračnu sobu, tek što bi lje zaokupio miris ljekari ja, žur- 
no bi se povukla. : 

I opet bi plakala. 

Onda bi izašla iz kuće i čeznutljivim očima pro- 
matrala široki svijet. I plakala bi tada još tužnije, ža- 
losnije i bolnije, jecala bi ganutljivo kao ptičica š po- 
lomljenim krilima, koju je napustilo njeno jato. 

I tako su bez promjene prolazili dani za danima. 
Hanka je neprestano bila zaokupljena  sjenokošama 

kao i cijelo selo, a tek je trećega dana ostala kod kuće 
još od jutra. 

— Subota je, danas će se zacijelo vratiti Antek! — 
reče radosno spremajući kuću za doček muža. 

Već je prošlo podne, a njega još nije bilo, Hanka 
je izgledala iza crkve, pošla je čak na topolov put, da 
vidi, ali tamo je bilo pusto i tiho. 

Ljudi su počeli žurnije dopremati sijeno, jer je bli- 
zu bila mijena, pijetli su pjevali, sunce je većma žeglo, 
a postrance su visjeli teški ledeni oblaci, a vjetar je di- 
zao prašinu u vrtuljcima. 

Očekivali su buru s pljuskom, ali pala je samo 
kratka premda obilna kiša, koju je u jedan tren upila 
užežena zemlja, i jedino, što je od nje ostalo, bilo je to, 
da se osvježio zrak. 

Ali veče je bilo malko hladnije, mirisalo je sijenom 
i promočenom zemljom, na putove je pao gusti mrak, 
mjesec još nije izišao, nebo je visjelo tamno, samo ri- 
jetko gdje isprobadano zvijezdama, kroz voćnjake su 
sjala svijetla iz kuća i kao krijesnice odražavala se u 
jezeru. Svuda se večeralo pred pragom, netko je svirao 
u frulu, a negdje je odzvanjao smijeh, ptice su već po- 
čele pjevati, a polja progovoriše tihim cvrkutom štu- 
raka i glasovima prepelica i bukavaca. 

Kod Boryninih su također  večerali pred kućom, 
pod prozorom je bilo živahno i puno ljudi, jer je Han- 
ka, pošto su svršili kosidbu, pozvala sve i počastila 
'obilnom večerom. Mirisala je kajgana s vlašcem, živah- 
no su strugale žlice, a kreštavi glas Jagustynke javljao 

se svaki čas izazivajući buru smijeha. Hanka je svaki 
čas dometala iz lonaca, nudeći ih, neka ne žale jela, ali 
je svom dušom prisluškivala svaki glas s puta i trčala 
da zaviri u ljesu. 

Ali Anteku ni traga, samo je jedanput naišla na Te- 
resku, što se pritisla uz plot, kao da je nekoga čekala. 

Mateuš nije mogao da se porazgovori s Jagusiom, 
koja je danas bila zlovoljna i neraspoložena, pa se od 
bijesa stao prepirati s Pietrekom, kad odjednom dojuri 
Andrija po sestru, jer ju zove majka. 

Doskora se svi raziđoše, samo je jedini Mateuš ne- 
kako dugo oklijevao i otišao nakon dobroga očenaša. 

Malo kasnije izađe i Hanka, izgledajući uzalud 
kroz mrak, kad joj dopre od strane jezera Mateušev 
glas, pun režanja i srdžbe: 

— Što se vučeš za mnom kao pas... ne ću ti uma- 
ći ... dosta nas već melju 'jezičinama... — i tako ko- 
ješta još neugodnije, a kao odgovor prosuše se riječi 
pune jecanja i gorki plač. 

Ali to Hanku nije ganulo, čekala je na muža. Što 
su se mogle nje ticati tuđe stvari? Jagustynka je spre- 
mala poslije večere, a kad je dijete počelo kiskati, uzela 
ga na ruke i ljuljuškajući ga zaviri k bolesniku. 

— Antek tek što nije došao! — dovikne s praga. 

Boryna je ležao zagledavši se u lampu, što se pu- 
šila na ognjištu. ' 

s: Danas su ga pustili, Rok čeka na njega — po- 
novi mu ona na uši prateći radosnim očima njegove zje- 
nice, da li je razumio, ali valjada ni ta novost nije pro- 
drla do njegova mozga, jer se nije ni ganuo, niti pogle- 
dao u nju. 

= Možda već ulazi u selo... možda je već... = 
pomisli istrčavajući svaki čas pred kuću, a tako je bila 
sigurna, da će se on vratiti, i tako puna očekivanja, da 
je gubila prisebnost, makar zbog čega prasnula u smi- 
jeh, razgovarala sama sa sobom i teturala kao pijana. 
Kazivala je svoje nadanje tmini, povjeravala se krava- 
ma, muzući ih, neka znadu, da im se vraća gazda. 

: I čekala je od minute do minute, sve do krajnje 
iscrpljenosti snage i strpljenja. 

Bila je već noć, selo je polijegalo, doskora je cijela 
kuća zaspala, a Hanka je još do kasne noći čekala pred 
kućom, napokon, iserpena i gorko zaplakana, ugasivši 
svijetla, legne i ona. 

Cijeli je svijet utonuo u duboku tišinu počinka. 

Po selu su se gasila svijetla jedno za drugim, kao 
oči, koje zaklapa san. 

Mjesec se uspeo na tamno-plavo visoko nebo, po- 
sijano zvjezdanim treperenjem i dizao se sve više, letio 
kao ptica što presijeca pustoš srebrnim krilima, a obla- 


ci su pogdjegdje spavali, zamotani u mekane bijele | 


gvalje. 

Na zemlji je svaki stvor, izmoren, pao u tihi i 
slatki san, samo bi po koja ptica tu i tamo zapjevala ki- 
ćenu pjesmicu, samo su vode nešto žuborile kao kroz 
san, a drveće, što se kupalo u mjesečini, zadrhtalo bi 
kadšto, kao da sanja o danu; kadšto bi zarežao pas ili 
zatreptao krilima šišmiš, a niska magla stade polako i 
brižljivo zastirati polja kao umornu majku. ' 

Kraj jedva vidljivih zidova i iz voćnjaka dopiralo 
je tiho disanje, ljudi su spavali na zraku prepustivši se 
povjerljivo noći. 

I u Boryninoj je sobi vladala pospana tišina, samo 
je cvrčak cvrčao kraj ognjišta. 

Mora da je bila već kasna noć, prvi su pijetli počeli 
pjevati, kad se odjednom Boryna maknuo na krevetu, 
kao da se budio, a u taj je čas i mjesec udario u okna i 
zasjao zapljusnuvši mu lice srebrnim svojim sjajem. 

On sjedne na krevet i klimajući glavom i s napo- 
rom pomičući grkljanom htjede nešto reći, ali u grlu 
mu samo nešto zagrgoće. 

Dosta je dugo tako sjedio, neprisebno se ogledavao, 
a kadšto bi micao prstima po mjesečini, kao da je htio 

iu šake skupiti tu ustreptalu rijeku mjesečeva sjaja, 
što mu je udarala u oči. 

— Sviće... vrijeme je... — promrlja napokon i 
stane na pod. 

Pogleda kroz prozor, i kao da se budio iz teškoga 
sna, činilo mu se, da je već davno svanuo dan, a on da 
je prespavao jutro, i da neki hitni poslovi čekaju na 
njega... 

saa Vrijeme je da se ustane, vrijeme je... — po- 
novi on, prekrsti se nekoliko puta, počne se moliti, ob- 
zirući se, gdje mu je odijelo, segne po čizme, gdje su 
obično stajale, ali kad nije ništa oćutio pod rukom, za- 
boravi na sve i nemoćno stade pipati rukama oko sebe, 
molitva mu se prekidala, i samo je neke riječi nejasno 
mumljao. 

Odjednom mu se u mozgu spletoše sjećanja ma ne- 
ke poslove, na neke davne stvari, nešto kao odraz ono- 
ga, što se oko njega zbivalo za cijelo vrijeme njegove 
bolesti, to je prodiralo u njega kao neke sitne krpice, 
kao mutno sjećanje, kao izbrisane kretnje, kao grude 
na strništima, i sve se to sada odjednom budilo, valjalo 
se u mozgu i pritiskalo da izađe na svijet, pa se svaki 
čas trzao prema nekoj prikazi, ali prije no što bi je do- 
hvatio, već mu se ona rasplinula u pamćenju kao sag- 
gnjila pređa i duša mu se lelujala kao plamen, kojega 
nemaš više čime da podržiš. 

Sada je samo ono znao, što u prvo proljeće može da 
sniva usahlo drveće, da mu je vrijeme probuditi se iz 
zimske ukočenosti, da je vrijeme sabrane sokove pu- 
stiti iz sebe, da je vrijeme zašumiti s vjetrom radosnu 
pjesmu života, a ne zna, da je tašto njegovo snivanje i 
isprazno nastojanje... 

I sve, što je činio, radio je kao konj, koji poslije 
mnogo godina, što je okretao suvaču, čini u slobodi isto 
i od navike se neprestano kreće u krugu. ' 

Maćej otvori prozor i pogleda u svijet, zaviri u ko- 
moru, a nakon dugog razmišljanja pročeprka po ognji- 

štu, pa zatim onako, kako je ustao, bos i u košulji, 
izađe iz kuće. u ' 

Vrata su bila otvorena, cijeli je trijem polila mje- 
sečina, pred pragom je spavao Lapa, smotan u klupko, 
ali od bahata koraka probudio se, zarežao, a, poznavši 
ukućanina, krene za njim. 

Maćej zastane pred kućom i češkajući se za uhom, 
stade teško razmišljati, kakvi ga to hitno poslovi če- 
kaju?... ' 

Pas mu je veselo skakao na prsa, on ga pogladi kao 
nekada, i zabrinuto se stade obazirati po svijetu. 

Bilo je vidno kao po danu, mjesec se već uzdigao 
nad kuću, te je modra sjena silazila s bijelih zidova, 
voda je na jezeru odsijevala kao ogledalo, selo ležalo u 
dubokoj šutnji, jedino su se ptice neumorno oglašavale 
iz grmlja. 

Odjednom se nečega sjeti, jer je žurno pošao u 
dvorište, sva su vrata stajala širom otvorena, momci 
su hrkali kraj stajskih vrata, zaviri u staju, potapše 
konje, te su zarzali, zatim pruži glavu prema kravama, 
ležale su u redu, samo su im se vidjele stražnjice na 
mjesečini; zatim htjede da izvuče kola ispod šupe, već 

je spopao rudo, ali kad ugleda blistavi plug kraj hlije- 
va pohrli prema njemu, ali ne stigne do njega, jer je 
posve zaboravio. 

Stao je posred dvorišta obzirući se na sve strane, 
jer mu se činilo, da odnekle čuje dozivanje. 

Tik pred njim stršila je bunarska đerma bacajući 
dugačku sjenu. 

— Što? — zapita očekujući odgovor. 

Voćnjak, ispresijecan mjesečinom, kao da mu je 
zakrčio put, srebrnasto je lišće nešto tiho šuškalo. 

— Tko me zove? — pomisli on i dotakne se drveća. 

Lapa, idući neprestano uz njega, tiho zacvili, te on 
stane, duboko uzdahne i reče veselo: 

— Zar ne, psetance, vrijeme je sijati... 

Ali u jedan je tren i na to zaboravio, sve mu se ra- 
sulo u pamćenju kao suhi pijesak u šaki, samo ga je 
novo sjećanje opet guralo nekuda naprijed, omatao se 
tim prikazama kao što nit omata vreteno vječno izmi- 
ČUĆI, a ostajući uvijek na istome mjestu. 

— Da «+ vrijeme je sijati... — reče opet i krene 
bodro kraj šupe kroz ljesu, što je vodila u polje, naba- 
sa na onaj nesretni plast, što je još zimus izgorio, a sa- 
da je opet bio podignut. 

Najprije ga je htio zaobići, ali naglo odskoči, na 
tren mu je zasinulo kao munja, vrati se u prošlost sje- 
ćanjem, istrgne kolac iz plota i obuhvativši ga objeruč- 
ke kao vile, pojuri bijesna lica prema plastu, spreman 
da bije i ubije, no prije nego što je išta dodirnuo, ispu- 
sti nemoćno kolac iz ruku. 

Iza plasta, od strane puta, a uz krumpire, protezao 
se dugački trak oranice, on se tu zaustavi kružeći za- 
čuđenim očima. 

Mjesec je već bio u pol neba, zemlja se kupala u 

muinoj mjesečini i pružila se u biserju rose, kao da slu- 
teći nešto sluša. 
: Neprodirna je tišina dopirala s polja, zamagljena 
je daljina spajala zemlju s nebom, s livada su puzale 
bjelkaste magle i prevlačile se iznad žita kao pređe, za- 
matajući ga kao nekim toplim vlažnim kožuhom. ' 

Uzrastao zelenkasti zid raži nagibao se preko međe 
pod teretom klasja, što je visjelo kao smeđi kljunovi 
pilića, pšenica se već digla uvis, ponosno se uspravila 
svjetlucajući crnkastim vlatima, a zob i ječam, tek što 
su istjerali, zelenili su se kao livade pod blijedim ko- 
prenama magle i mjesečine. 

Već su drugi pijetli zapjevali, bila je kasna noć 
polja su se zanijela u duboki san počinka i kao da st 
disala nekim tihim škripanjem i nekom jekom dnevnih 

poslova i briga — kao što diše majka, kad legne među 
djecu, što bezbrižno spavaju na njenom krilu... 

Odjednom poklekne Boryna na brazdi i stade u 
pridignutu košulju grabiti zemlju, kao da grabi iz vre- 
će žito spremljeno za sijanje, a kad je nagrabio toliko, 
da se jedva mogao dići, prekrsti se, pokuša zamahnuti 
i poče sijati... 

Pognuo se pod teretom i polagano, korak za kora- 
kom, pošao i tim je polukružnim, blagoslovnim pokre- 
tom ruke zasijavao zemlju po brazdama. 

Lapa je išao za njim i projurio ispod njegovih nogu 
kao prestrašena ptica, trčao jedan čas, a onda se opet 
vratio, da služi uz gazdu. 

A Boryna, zagledavši se pred sebe, u sav taj čarob- 
ni svijet proljetne noći, išao je preko brazda tiho kao 
prikaza kakva, koja blagosilje svaku grudu zemlje, 
svaku vlat, i sijao je — sijao neprestano, sijao ne- 
umorno. 

Spoticao se o grumenje, zaplitao se u razorima, 
kadšto bi pao, ali samo što on nije za to znao niti išta 
osjećao osim tajne i neodoljive potrebe, da sije. 

Išao je sve do kraja polja, a kad mu je ponestalo 
zemlje pod šakom, nagrabio bi nove zemlje i sijao; a 
kad mu je put zakrčilo kamenje i bodljikavo grmlje, 
okrenuo bi natrag. 

Polazio bi daleko, te se već ni ptičji glasovi nisu 
čuli, a selo se gubilo negdje u maglenom mraku, a nje- 
ga okruživalo žućkasto, nepregledno more polja, u ko- 
jem se on gubio kao zalutala ptica, ili kao duša, koja 
odlijeće sa zemlje — a onda bi opet izronio bliže kuća- 
ma, vraćao se u doseg ptičjeg cvrkuta i u krug ljudskog 
napora, što je za jedan čas zašutio, kao da je bio po- 
nesen natrag na rub živoga svijeta od škripljivog talasa 
žita... 


376 





— Popusti, Kuba, branu, ali lako! — viknuo bi 
kadšto tobože sluzi. . 


I tako je prolazilo vrijeme, a on je neumorno sijao, 
samo bi kadšto stao, da se odmori i da protegne kosti 
i opet bi se latio tog ispraznog posla, tog ništavog truda 
tog ništavog rada. ' 

A onda, kad se noć već malko zamutila, zvijezde 
poblijedjele i pijetli počeli pred zoru pjevati, usporio 
je rad, zastajkivao češće, i zaboravivši zagrabiti zem- 
lje, sijao je praznom šakom — kao da je sebe samoga 
do kraja rasijavao u te pradjedovske njive, kao da je 
rasijavao sve preživjele dane, sav život čovječji, koji je 
bio primio i sada ga vraćao tim svetim njivama i Vječ- 
nome Bogu. 

1 u taj posljednji čas njegova života počelo se zbi- 
vati nešto čudno: nebo je posivjelo kao prtena ponjava, 
mjesec zašao, sva se svijetla pogasila, te je cijeli svijet 
odjednom oslijepio i utonuo u sivu mutnu dubinu, a ne- 
što posve neshvatljivo kao da se negdje diglo i krenulo 
teškim koracima kroz mrak, te se činilo, kao da se ze- 
mlja ljulja. : 

Otegnuti kobni šum zaduhne od šumske strane. 

a Zadršće osamljeno drveće, kiša suhoga lišća zašu- 
šti po klasju, zanjihaše se žita i trave, a s niskih, uzbi- 
banih polja dignuo se tihi, plačljivi, plačući slag ž 

— Gospodaru! Gospodaru! ' 

Zeleno se vlaće ječma treslo kao da plače i vrelim 
se cjelovima priljubilo uz njegove umorne noge. 

— Gospodaru! — kao da je cvilila raž zakrčujući 
mu put i istresajući rosnu tuču suza. Neke su ptice tu- 
žno kriknule. Vjetar mu zajeca nad glavom. Magle ga 
omotaše mokrom pređom, a glasovi su neprestano rasli 
bujali sa svih strana, dopirali jaučući i neprekidno: ' 

— Gospodaru! Gospodaru! ' 


377 | 25 























Napokon je čuo i, obzirući se, reče tiho: 

— Evo me, tu sam, što je? ... 

Odjednom nastade oko njega tišina, a kad je opet 
krenuo da sije, već umoran i praznoruk, progovori zem- 
lja kao jedan ogromni zbor: 

— Ostanite! Ostanite uz nas! Ostanite! ... 

On se začudi i stane, činilo mu se, da je sve kre- 
nulo prema njemu, da su dopuzle trave, potekla uzbi-. 
bana žita, opasali ga slogovi, da se uzdigao cijeli svijet 
i nasrnuo na njega, te ga spopao strah, hijede da viče, 
ali nije mogao izmamiti glasa iz stegnuta grla, htio je da 
pobjegne, ali mu ponesta sila i zemlja ga spopade za 
noge, zaplitalo ga žito, sustavljale brazde, hvatale tvrde 
grude, prijetilo mu se drveće zakrčujući mu put, uba- 
dao ga stričak, ranjavalo kamenje, gonio zao vjetar, 
pomela mu put noć i oni glasovi, što su odjekivali cije- 
lim svijetom: 

. — Ostanite! Ostanite! 

On se sav ukoči, sve se stiša i sve stade na mjestu. 
munja mu otvori oči u samrtnom mraku, nebo se pred 
njim razotkrilo, a tamo, u zasljepljivoj svjetlosti, Bog 
Otac, sjedeći na prijestolju od snopova, pruži prema 
njemu ruke i blago reče: 

— Priđi-der, dušice čovječja, k meni. Priđi-der, 
umorni slugo... 

Boryna zatetura, raširi ruke kao kod Podizanja: 

— Gospode Bože, hvala! — odgovori i sruši se ni- 
čice pred tim presvetim veličanstvom. 

Pade.i umrije u onaj čas milosti gospodnje. 


Nad njim svane, a Lapa stade zavijati otegnuto i 
tužno. 

